
Actiune — Anticipata — Avertind 


Bine v-am regăsit, Stimati Prieteni! 


Primul număr din acest an este, ca de obicei, plin de acțiune, 
anticipație, aventură şi chiar ... umor, daca ne gandim la aventurile 
inegalabile ale unui gangster interbelic. În acest an, pe lângă 
povestirile cu Jack Reacher, avem o nouă serie de povestiri scrise de 
Lee Child şi o interesantă serie -Cotton Malone- de Steve Berry. 
Continua foiletoanele Mercenarul etern, Carrier5-Vartejul , Aviatorii, 
şi Predator. Secţiunea Western continuă cu texte apărute în 
perioada interbelică. 

versiunea în limba română 


UNCRIS 


În afara de faptul că este unul dintre cei mai buni 
scriitori contemporani de military-thriller, fostul 
locotenent-colonel din US Army Ralph Peters este un 
comentator deschis al evenimentelor mondiale şi al 
situației curente a puterii militare a Statelor Unite. 

Autor al lucrării Fighting for the Future: Will America 
Triumph?, comentează „la prima mână” cele bune şi cele 
rele din armata americană si nu se sfieste să spună 
lucrurilor pe nume. 


In următoarea nuvelă, Peters ne duce pe linia 
frontului într-un viitor vicios, unde echipamentul 


japonez ultraperfectionat se combina cu primitivismul sălbatic al soldaților iranieni 
pentru a crea o nouă, letală amenințare la adresa intereselor americane și a păcii 


mondiale. 


Impotriva acestui inamic, armata Statelor Unite dezlantuie M-100, un avion cu 
cele mai avansate sisteme şi cel mai mare tun anti-blindate existent. Iar în acest raid de 


E TUA 


noapte a fi „mai mare” este fără îndoială „mai bine”. 


Așa că, urcați „în şa” cu durii soldați ai cavaleriei high-tech din viitor, în vehiculele 


lor blindate, aducătoare de moarte. 
XXX 

3 noiembrie 2020 
Primele ore ale dimineţii 


— Ruby minus zece minute, spuse copilotul. 

— Roger, confirma Heifetz. Sistemele de luptă — verificat. 

A aruncat o privire în jos, la tabloul de bord. 

— Armamentul? 

— Verde. 

— Localizarea țintelor? 

— Verde. 

— Activat contramăsurile? 

— Verde. 

— Verifică spaţiul. 

— Roger. 

Heifetz ştia că întreg regimentul, toate celelalte echipaje de luptă treceau prin 
aceeași procedură. Ca să fie treaba sigură. Pentru ultima dată. 

Verificarea spaţiului însemna la distanţa contactului vizual direct, în care ei 
puteau alege să lupte. Parbrizele serveau și ca monitoare. Primul test îi permitea 
echipajului să privească înainte prin materialul compozit transparent așa cum cineva se 
uita pe fereastră. Afară, noaptea era plină de zăpadă, fulgi mari năvălind către avion cu 
o viteză ameţitoare. 

— Din ce în ce mai bine, a remarcat copilotul. 

Furtuna însemna că sistemele de la sol care utilizau ochirea clasică, vizuală, vor 
avea probleme în a-și depista atacatorii. 

— Treci pe radarul digital, a ordonat Heifetz. 

Copilotul a atins tabloul de bord, iar noaptea cu fulgii dezlantuiti au dispărut. Pe 
marile parbrize a apărut imaginea clară a terenului pe care-l survolau, ca si cum s-ar fi 
aflat în mijlocul unei zile perfect senine. 

— Ruby minus opt minute. 

Heifetz a admirat perfecțiunea imaginii radar din fata sa. Avea suprarealismul 
unui fotograf deosebit de bun, doar că această imagine se mișca odată cu avionul, 
urmând câmpiile întinse devenite albe de zăpadă şi neașteptate văi și coline ale 
pustiului care marcau gropile deschise de exploziile minelor, ca niște cicatrici ale 
peisajului. Apoi a spus: 

— Treci pe imagine termică. 

Copilotul a executat. Parbrizul și-a schimbat aspectul, de data aceasta cu sursele 
de căldură evidenţiate pe fondul imaginii radar. 

— Sortarea țintelor. 

Imediat, fiecare sursă de căldură pe care computerul de bord o identifica drept 
țintă militară devenea roşie. Sute de ținte, mai aproape si mai departe, au umplut 
ecranul, ca și cum monitoarele s-ar fi îmbolnăvit de pojar. Sub fiecare țintă numerele 
aveau culori diferite, selectate de computer, pentru a contrasta cu fondul. Aceste erau 
prioritățile de atac selectate de computer. Pe măsură ce M-100 se mişca peste zonă, 
numerele se schimbau, odată ce noi potenţiale ţinte erau depistate, iar altele rămâneau 
în urmă. 

— Jesus, făcu pilotul. Fii atent la asta. 

Heifetz a mârâit. Aproape că a fost gata să recunoască că se simțea impresionat. 

— Parcă ar cere să fie atacați, a constat copilotul. Spulberă-i dracului! 

— La Ruby. 

— Ruby minus şapte. 

— Treci pe compozit, a ordonat Heifetz. 

Următoarea imagine de pe ecran semăna cu cea „de zi” digitală cu ţintele 
adăugate ca puncte luminoase. Era o imagine computerizată care reunea toate sistemele 
de la bord plus informaţiile de la sateliți si baza de memorie programată. Într-un mediu 
suprasaturat de interferenţe electronice, sau unde contramăsurile bruiau unul din 
sisteme, computerul contrabalansa interferentele, înlocuind orice lipsuri, în timp real, 
cu informaţii de la celelalte sisteme. Rezultatul era o imagine constant clara, perfect 
vizibilă a câmpului de luptă. Mai mult, dacă o anumită ţintă prezenta un interes special 
pentru echipaj, trebuiau doar să o desemneze cu degetul mănușii electronice si o 
imagine mărită împreună cu toate informaţiile pertinente apărea pe monitorul aflat 
imediat sub parbriz. 

— Ruby minus şase, a raportat copilotul. Tintele iniţiale la orizontul radar. 

— Roger, 

Apoi a intrat pe frecvența Comandamentului, apelându-l pe locotenent colonelul 
Tercus, comandantul Squadronului 1 cu care se afla în legătură. 

— Whisky 5-5, aici Sierra 1-3. Over. 

— Whisky 5-5, over, a răspuns Tercus. 

Chiar și prin radio, comandantul de squadron reusea să rămână stilat, elegant. 


Tercus a ignorat regulamentele când a fost vorba de lungimea părului său, şi 
purta o stufoasă mustață de cavalerist care n-ar fi fost permisă nici unui alt ofițer. 
Tercus era pur și simplu unul dintre acei oameni neobisnuiti din Armată, care isi făceau 
propriile reguli cu o uşurinţă derutantă. Tercus părea să fie eternul cavalerist si era 
întotdeauna gata de luptă. În trecut, valoarea sa i-a depășit întotdeauna nesabuintele 
ocazionale, dar Taylor nu voia să riște nimic azi — aşa că l-a trimis pe Heifetz în misiune 

ca să se asigure că Tercus nu va scăpa de sub control. „Minunat ofițer”, a remarcat 
Taylor către Heifetz, atât timp cât îl tii în patratica lui.” 


— Aici Sierra 1-3. Vreau un status raport. Over. 

— Roger, a răspuns Tercus. Totul pe verde. Ruby minus cinci. Activati 
contramasurile la minus trei. Jeez, Dave. Te-ai uitat la zona țintă? De necrezut! 

— Roger. Activăm contramăsurile la minus trei. Liber la arme la minus unu. 

— Lima Charlie’. Încă o zi bună pentru ucis indieni. Over. 

— 1-3, out, a încheiat Heifetz şi s-a întors spre copilot. Mentine imaginea 
compozită. 

— Imaginea compozită fixată. Alpha Troop se desprind din formaţia principală. 

— Roger. Stai cu ochii pe ei. 

Pentru Alpha Troop fusese desemnată misiunea de a bombarda șantierele de 
reparaţii si triajele japono-iraniene de la Karaganda și zonele de ansambluri ale 
Corpului III Iranian. Heifetz a ales să acţioneze separat de Alpha Troop, deoarece 
comandantul squadronului trebuia să rămână cu formaţia principală a unităţii sale. 
Heifetz putea asista şi controla acțiunea — si putea adăuga putere de foc pentru 
obiectivul imens a lui Alpha Troop. 

— Ruby minus trei. 

— Activează dispozitivele de bruiaj. 

Cu toată autodisciplina sa, Heifetz nu s-a putut stăpâni să nu-și ridice vocea. 
Simţea vechea și familiara excitare punând stăpânire pe el. 

— Bruiajele activate. Toate contramăsurile active şi pe auto-control. 

Nu era nici o schimbare în imaginea clară ce apărea pe parbrizul lui M-100. Dar 
Heifetz şi-a imaginat că poate simţi fluxul electronic revărsându-se asupra teritoriului. 
Capabilitatile stealth si contramăsurile pasive ascunseseră sistemelor de detecție 
apropierea lor de zona obiectivului. Acum electronica de atac va coplesi orice radar 
cunoscut sau sisteme de ochire. Operatorii inamici s-ar putea să nu vadă nimic altceva 
în afară de scame pe monitoarele lor, sau mii de imagini false printre care vor fi ascunse 
păsările Squadronului 1. Dispozitivele de bruiaj puteau chiar să supraîncarce si să 
distrugă fizic anumite tipuri de receptoare inamice. Ultima tehnologie permitea 
puternicelor sisteme de bruiaj să învăluie comunicațiile inamice, blocându-le până la 
sosirea la sosirea avioanelor, sau prăjeau electronica de recepție. Era un război al 
focurilor invizibile; desfăşurat în microsecunde. 

— Ruby minus doi, a spus copilotul. Karaganda drept în fata, pe orizontul 
îndepărtat. 


1 Lima Charlie - cod în fonie pentru sintagma: "(te aud) Tare si Clar". 

— Sierra 5-5, aici Sierra 1-3, over, l-a apelat Heifetz pe Taylor. 

Bătrânul lipsise de la radio vreo câteva minute, dar acum vocea sa a răspuns 
prompt. 

— Aici 5-5. Raportează, 1-3. Over. 

— Obiectivul la vedere. Toate sistemele pe verde. Bruiajele active. Nu avem 
pierderi pe ruta de apropiere. 

— Bună treabă, 1-3. Dezlantuie iadul asupra lor. 

Heifetz aproape că era să închidă comunicaţia. Vocea lui Taylor părea să conţină 
tone de agitaţie și finalitate, pentru care nu mai era timp de irosit cu vorbe. Răspândit 
pe o deschidere de o mie de mile nautice, regimentul se îndrepta spre bătălie, 
îndepărtându-se de suportul bazei şi intrând în necunoscut. Taylor avea o mie de griji. 

Dar colonelul nu prea terminase de vorbit cu Heifetz. Chiar înainte ca ofițerul cu 
operaţiile să decupleze, vocea lui Taylor a revenit: 

— Noroc, Dave. 

Tonul micii voci mecanice din castile sale a reușit cumva să transmită adâncimea 
unei emoții sincere, de care Heifetz nu l-ar fi crezut capabil. Cele trei silabe l-au pătruns, 
făcând contactul uman, spunându-i lui Heifetz că el este cel ce contează, că trebuie să 
aibă un viitor, nu doar un trecut. Că măcar unui singur om de pe lume îi păsa de el. Că 
și el, de asemenea conta la nivel personal. 

Să-l ia naiba, isi spuse siesi Heifetz, adică chiar opusul, în timp ce se lupta să 
învingă un val de emoție. 

— Noroc și dumneavoastră, spuse Heifetz. 

Vocea sa a sunat pompos şi nesatisfăcătoare pentru el. Deodată, şi-a dorit să fi 
făcut efortul de a se așeza şi să fi vorbit deschis cu Taylor măcar o dată, pentru a explica 
totul, despre Mira, despre fiul său, despre pierderea frumuseţii, a ceea ce fusese mai 
bun în ființa sa odată cu familia si tara sa. Măcar o dată, ei ar fi trebuit să vorbească 
despre așa ceva. Taylor ar fi înţeles. De ce a fost atât de mândru? De ce nu se puteau 
înțelege oamenii unii cu alții? 

— Ruby minus unu, a anunţat copilotul. 

— Deblochează armamentul. 

— Armele complet pe verde. 

Imediat ce copilotul a atins comenzile, Heifetz a simţit ceva uşor pulsând în M- 
100. Tunul de mare viteză isi şi găsise țintele prioritare. Era ca şi cum sângele pulsa într- 
o arteră. Sistemul de stabilizare de pe M-100 era superb, dar forța super-tunului era atât 
de mare încât nu putea fi absorbită întru-totul. Încet, după sute de trageri, îşi pierdea 
precizia şi trebuia recalibrat. 

Dar asta va fi în viitor. Acum, tunul ataca în mod automat ţintele îndepărtate care 
se aflau mult dincolo de vederea umană. 

Imaginea de pe display licărea ici-acolo, unde ţintele au fost deja distruse. Duzini 
de lovituri reuşite erau executate de cei în compania cărora Heifetz executa raidul. 

— Ruby, ACUM! Ruby, ACUM! a strigat copilotul. Fii atent! Chestia asta 
nenorocită, chiar funcționează. 

Heifetz a privit în jos la aparatul de contorizare a loviturilor efective care 
înregistra câte lovituri reuşite a înregistrat squadronul. In mai putin de un minut de la 
intrarea în acţiune, numărul — în creştere constantă — se apropia de două sute. Propriul 
lui sistem a doborât paisprezece, nu cincisprezece — şaisprezece ţinte inamice. 

Vocea  locotenent-colonelului Tercus răsuna pe rețeaua de comunicații, 
adăugându-se la vocile tuturor membrilor squadronului, cu vechiul de secole strigăt de 
luptă: 

— Atacati, ticăloşilor, atacați! 

Unul dintre subordonați i-a răspuns cu un strigăt ca al rebelilor?. 

Euforia era evidentă. Aproape incontrolabilă. Chiar şi Heifetz a vrut să sară din 
scaun. 

Şi-a reamintit ceva ce i-a spus un general israelian cu multi ani în urmă. Când era 
tânăr. Si invincibil. 

„Numai soldatul care şi-a croit prin luptă drumul de întoarcere dintr-o înfrângere, i s-a 
confesat generalul Lan, înțelege cu adevărat bucuria unei victorii.” 

Contorizatorul arăta că admirabilul avion cu care Heifetz fulgera prin cer 
distrusese treizeci şi șapte sisteme de luptă inamice, de primă prioritate. 

Acum sunt treizeci şi opt. 

Pentru prima oară dupa multi ani, David Heifetz s-a surprins zâmbind ca un 
copil. 


Senior Technical Sergeant Ali Toorani era foarte dezamăgit de dispozitivul pe care i- 
| dăduseră japonezii. L-au înșelat, iar gândul că s-a dovedit a fi atât de naiv îl umplu de 
furie. Japonezii erau când fals politicosi, când de neiertat de superiori la scoala de 
instruire aflată la periferia Teheranului, dar i se spusese că vor da fidelilor arme 
infailibile, de departe mult mai bune decât ale diavolilor din nord si vest. El a crezut si 
s-a străduit să înveţe, in timp ce japonezii erau inuman de pretenţioşi referitor la cat de 
mult poate învăţa un om. 

Fusese mândru de măiestria sa în utilizarea sistemului radar şi avea mare 
încredere în abilitățile sale și în aparat. A învăţat cum să citească toate informaţiile, să 
înțeleagă ce-i arăta displayul. Căpătase o mare îndemânare. Îndeplinise chiar și sarcini 


2 Strigătul rebelilor (al soldaților Sudiști din Războiul Civil din America) — felul cum suna este discutabil: "YEE-HAW”, 
"YEE-HA”, "YAY-HOO”, "YEE-AAY-EEE”, "WA-WOO-WOOHOO". 

de mentenanţă cerute de japonezi, deși era o muncă „de jos” cu mult sub statutul unui 
senior technical sergeant. De obicei, executa aceste lucrări când nu era nimeni prin 
preajmă ca să-l vadă. lar metoda părea să fie bună. Chiar şi atunci când alte aparate se 
defectau, al lui continua să funcţioneze. Cu aparatul său radar făcuse lucruri mari în 
acest război. 

Dar, până la urmă, japonezii au minţit precum toţi ceilalți diavoli dinaintea lor. 
Chiar şi dacă s-a înjosit să muncească precum cel din urmă amărât ca să aibă grijă de 
aparatul său, tot a dat greş. 

Ali se uita la ecran cu disperare şi mânie crescândă. Noaptea fusese liniștită. Nu 
au fost avioane sau elicoptere ruseşti pe cer. În ultimele săptămâni au fost din ce în ce 
mai puţine, iar acum cerul aparţinea cu totul alor lui. 

Dar, fără avertisment, ecranul de pe consola sa se umpluse de lumină. După 
spusele instructorilor japonezi, o asemenea aberaţie era imposibilă. Acum, pe ecranul 
trădător apăreau mii de imagini, fiecare părând a fi un avion inamic sau așa ceva. Ceea 
ce era imposibil. Nicicând cerul n-ar fi putut fi atât de aglomerat. Oricum, rușilor le mai 
rămăseseră doar câteva avioane. Aparatul era, pur şi simplu, înșelat. 

Ali era dezgustat şi se îndepărtă de acea drăcie inutilă. Trecu prin hol la 
următorul post unde lucrau prietenii săi Hassan și Nafik, şi ei de serviciu în acest 
schimb târziu. 

— Allahu Akbar! îşi salută Ali prietenii. Vedeţi că aparatele japonezilor nostri nu 
funcționează nici unul cum trebuie. Castile scot sunete dureroase. 

— Japonezii sunt diavoli, a murmurat Nafik. 


Ziua căpitanului (ichi-1) Murawa a fost lungă si dificilă, iar acum, somnul îi era 
adânc și greu. Până în prezent, viata nu i-a dat nici un motiv să pună la îndoială 
înțelepciunea superiorilor. A fi japonez însemna să te simţi parte a celei mai dominante 
puteri, economică şi politică, de pe pământ, iar a fi ofițer japonez însemna să faci parte 
dintr-o armată ale cărei calități — dacă nu si forță — și putere tehnologică, a umilit marile 
puteri mondiale ale secolului trecut. Mai întâi, Statele Unite, un gigant molâu, mulţumit 
de sine, şi-a primit lecţia in Africa, unde tehnologia japoneză i-a măcelărit pe ignorantii 
americani. lar acum venise rândul rușilor, care nici măcar nu opuseseră până acum o 
rezistență care să merite a fi numită așa. Da, a fi ofițer japonez, in special unul al noii 
elite de ofiteri-ingineri electronisti, era un lucru minunat. Te respecta toată lumea. 

Pentru Murawa era ceva cumplit să descopere deodată că are îndoieli. 

li ura pe iranieni. Le ura indolenta și murdăria, neputinta de a înfrunta realitatea 
aşa cum o ştia el si aroganta precum că totul li se cuvenea de drept. Criminala neglijenţă 


3 Allahu Akbar (J3 > Si) — sintagmă islamică (Takbir) care se traduce prin "Allah e (cel mai) mare”. 

în manevrarea echipamentului militar scump era suficientă, fără a mai adăuga 
rezistența pasivă la îndeplinirea sarcinilor de întreținere de rutină, neglijenta acestor 
oameni ai deşertului de a realiza operaţiuni fundamentale precum schimbarea filtrelor 
de nisip și praf, si reticenta de a verifica nivelul lichidelor. Dar cel mai rău era 
comportamentul lor social. Opinia lui Murawa despre ei era că sunt niște copii alintati, 
setosi de sânge. Când jucăriile lor scumpe se stricau — întotdeauna numai din vina lor — 
copiii isi dezlantuiau temperamentul isteric, învinuind fabricantul jucăriilor de 
înşelăciune si rea credinţă — sau lipsă de calitate, o acuzaţie pe care Murawa o considera 
deosebit de jignitoare şi nejustificată. Echipamentul japonez ce fusese livrat iranienilor 
era cel mai bun din lume - cel mai eficient si cel mai fiabil. Fiind uşor de operat si 
întreţinut, era nevoie de o acţiune premeditată, intenționată, pentru a-i compromite 
performanţele. De fapt, cea mai mare parte a sistemelor erau atât de ușor de operat, 
încât până și iranienii puteau fi capabili să le folosească în condiţii de luptă. 

Efortul colosal făcut pentru reparaţii avea niște costuri ce depăşeau estimările. 
Pentru un fleac de lubrifiere sau o simplă curățare, erau distruse componente majore 
mecanice sau electronice. Subansamble revoltător de scumpe trebuiau să fie complet 
înlocuite, în loc să li se facă reparaţii anticipate. lar iranienii susțineau batjocoritor: Ne- 
ati vândut echipamente de proastă calitate. V-aţi încălcat promisiunile. Ne-aţi nesocotit 
încrederea. Murawa s-a săturat să mai audă de astea și nu ştia cât timp va mai reuși să-și 
controleze temperamentul. Echipele sale de reparaţii, compuse din militari şi civili- 
angajaţi, erau extenuate. lar efectul constatării că rezultatul muncii lor grele era din ce 
în ce mai putina grijă din partea iranienilor si un număr tot mai mare de sisteme 
japoneze delicate ajungeau distruse în atelierele de reparaţii de la Karaganda - unele 
pentru a doua sau a treia oară — era foarte rău pentru moral. In loc să fie răsplătiți, 
rezultatul muncii lor era că picau de proşti. 

Astăzi, un echipaj de barbari iranieni au transformat într-un simplu morman de 
fiare un tanc ale cărui mecanisme principale au fost complet distruse, prosteşte, de praf. 
Vehiculul era doar unul dintre sute — dar sălbaticii au făcut o smecherie. Straduindu-se 
să-și stăpânească râsul, au zăbovit pe la standul de recepţie si diagnostic din parcul 
mecanic. Nimeni nu le-a acordat prea multă atenţie, presupunând că e vorba doar de 
niște obișnuiți militari iranieni indisciplinati, care n-au chef să se întoarcă mai repede la 
datoria lor. Dar, când un tehnician japonez a început să se urce pe tanc, au încetat să 
râdă și au privit cu mare atenţie. Doar atunci când tehnicianul a ieșit cu o grabă nebună 
din vehicul, tipand în asemenea hal, gata să-și rupă corzile vocale, au izbucnit si 
iranienii într-o veselie de nestăpânit. Râdeau precum niște copii încântați. 

Iranienii dăduseră drumul unui şarpe veninos în interiorul compartimentului 
echipajului. Acum, unul dintre membrii de bază ai echipei lui Murawa zăcea la 

infirmerie, delirând şi în pericol de a muri. lar singurul comentariu făcut de iranieni era: 
Allahu Akbar! 

Murawa ar fi vrut sa răcnească la ei: „Dacă Allah al vostru e atât de mare, lăsați-l pe el 
să vă repare blestematul de tanc.” Dar ar fi fost ceva inacceptabil. Deloc în stil japonez. 

Incidentul a lăsat să iasă la suprafaţă o mulțime de îndoieli pe care si le reprimase. 
Se îndoia că oamenii importanţi care conduceau Japonia înțelegeau cu adevărat situația 
reală. Oare n-au învățat americanii pe calea cea grea, cu aproape juma’ de secol în 
urmă? Iranienii erau cu toții prea convinşi de bizara lor superioritate. Lumea întreagă le 
datora totul. Ei nu înțelegeau nici relaţiile contractuale, nici prietenia civilizată. Ceea ce 
trecea drept concept al onoarei era ceva doar cu putin mai mult decât vanitatea saturată 
cu sânge. Nu puteau nici măcar să spună adevărul despre lucrurile simple, ca și cum un 
discurs cinstit ar fi depăşit posibilităţile lor biologice. Oare de ce s-a aliat Tokyo cu ei? 
Ce se va întâmpla când iranienii și restul lumii islamice se va ridica din nou? Murawa 
nu putea crede că el este singurul care vede adevărul. 

Şi-a dorit să fie acasă, în Kyoto. Măcar pentru o noapte. Murawa se simţea fericit 
că s-a născut in cel mai grozav, cel mai japonez dintre orașe — spre deosebire de Tokyo 
cu compromisurile sale la degenerescenta occidentală. Nu exista nimic mai minunat 
decât grădinile din Kyoto la vreme de toamnă. Neasemuite erau fetele din Kyoto cu 
amestecul lor specific, dezarmant, de delicateţe şi forță tinerească. Cu siguranţă, erau 
deosebite de femeile oribile din Asia Centrală cu hainele lor ciudate și murdare, şi 
trăncăneala continuă. Cei cu cicatrici lăsate de boli — evident netratate în acest mediu 
primitiv — arătau si mai groaznic decât ceilalți. Pentru Murawa nu exista nici urmă de 
romantism in Asia Centrală. Doar desert oribil, marcat de cicatricele excavatiilor si de 
orașe răsărite aiurea în mijlocul pustietatii, sufocate de industrii pe jumătate moarte, al 
căror principal produs părea a fi doar aerul poluat. Era ceva precum o neplăcută 
călătorie în timp, de-a lungul secolelor trecute, din care se păstrau doar cele mai 
nenorocite aspecte. Asia Centrală îl făcea pe Murawa să se simtă bolnav sufletește și era 
recunoscător pentru fiecare zi în care măcar trupul îi rămânea sănătos. 

La prima vedere, nu doar iranienii creau probleme. La instruirile de la Cartierele 
Generale, Murawa discutase cu camarazii ofiţeri care avuseseră misiuni comune cu 
Forţele Uniunii Islamice Arabe. Povestirile lor l-au convins că erau puţine diferente 
între calvarul lui Murawa si al lor. 

În ciuda succeselor fără precedent, situaţia de pe front a început să stagneze. Nu 
era nici un argument militar pentru care să nu se treacă în ofensivă. Rușii erau evident 
învinşi. Dar fiecare victorie locală dovedea cu prisosinta că înaintarea era greu de 
susținut logistic. Iranienii și arabii pierduseră atât de multe sisteme de luptă încât nu 
prea mai aveau cu ce să execute asaltul final. Liderii lor urlau că japonezii erau obligați 
să le înlocuiască pierderile. Dar chiar și Murawa, care era doar căpitan, știa că nu există 

sisteme de rezervă. Industria japoneză a dat tot ce a putut pentru a dota forțele deja 
desfășurate. Şi, chiar dacă ar fi fost disponibile sisteme suplimentare, ar fi fost imposibil 
de transportat peste noapte tocmai din Japonia în străfundurile Asiei Centrale. Faza de 
pregătire a războiului durase ani de zile. 

Dar iranienii refuzau să priceapă. Murawa trăgea de oamenii săi până ce aceştia 
efectiv nu mai puteau funcționa fără să doarmă. Se străduia cu disperare să-şi facă 
datoria de a reda în funcţiune cât mai multe sisteme forțelor combatante minimale care 
acționau pe frontul de nord. Si tot ce auzea erau plângeri care creșteau în intensitate, 
ajungând să sune a ameninţări. 

Tot ce mai voia acum era să doarmă. Avusese o zi grea... o zi proastă. Somnul era 
singura lui pauză şi răsplată. 

Exploziile l-au trezit. 


Murawa visa la frunze arămii și vechi clopote de templu. Deodată clopotele au 
început să răsune cu o ferocitate care l-a smuls din odihna sa. A stat câteva clipe lungi 
cu mâinile lipite peste urechi complet dezorientat. 

Sunetele de clopot răsunau tare precum tunetele. Zidurile şi podeaua vibrau, de 
parcă pământul se îmbătase. Cutremur, se gândi. Apoi, o explozie în apropiere a 
spulberat toată sticla rămasă în ferestrele camerei sale si o lumină portocalie orbitoare a 
pătruns în camerele spartane ale cazărmii. 

Doamne, a înţeles, suntem atacați! 

Şi-a înșfăcat hainele dintr-o mişcare. Era obișnuit să vadă rezultatele mecanice ale 
luptei. Dar niciodată nu i-a mai simțit efectele imediate. Odată, a văzut în depărtare un 
vechi avion reactiv rusesc doborât de pe cer. Dar niciodată ca acum. 

Zgomotul înfiorător de clopote nu se oprea. Urechile îl dureau groaznic, făcându-i 
capul să bubuie. Sunetul era atât de puternic încât avea forţă fizică. Zgomotele făcute de 
exploziile imense aveau sens pentru el, dar nu și clopotele. 

Sunetul făcut de vocile oamenilor era slab, abia audibil în mijlocul acestui concert 
dement al clopotelor. 

Şi-a incaltat bocancii pe picioarele goale și a fugit afară din cameră, poticnindu-se 
pe coridorul întunecat către intrarea în clădirea cazărmii. Polițistul militar iranian aflat 
de gardă se îngrămădise într-un colt al holului și se văieta zgomotos. 

— Ce se-ntâmplă? l-a întrebat Murawa în japoneză. 

Dar nici măcar nu se adresa iranianului năucit. A trecut prin ușa spartă, tropăind 
pe sticla sparta si peste pietriș. 

Afară, fulgi mari cădeau din cerul negru. Covorul alb de pe sol era în totală 
discordanta cu nenumăratele focuri răspândite până la orizont. 

Parcul motorizat. Atelierele sale de reparații. 

Privea, înlemnit, cum un tanc greu strălucea în argintiu-alb-auriu ca şi cum ar fi 
fost electrificat. În apropiere, un alt vehicul părea să se scufunde în pământ, ca un 
animal bătut — după care a sărit şi a început să strălucească. 

La fiecare nou flash sunetul ca de clopot enorm se rostogolea peste pământuri. 

Clopote! Tancurile lui! Vehiculele sale prețioase! Comorile sale! 

Pentru numele lui Dumnezeu, ce se întâmpla? Ce fel de arme foloseau rușii? De 
unde veneau? 

Încă un detunet apocaliptic i-a făcut craniul să vibreze, şi, o clipă, a crezut că 
iranienii au întors armele împotriva lor. Dar asta era imposibil. Era prematur. lar 
iranienii n-ar fi putut nici când să pună la cale așa ceva. 

Se îndreptă spre centrul de comunicaţii, călcând cu pași nesiguri prin zăpadă. Îl 
împinse în lături pe un soldat iranian cu ochii holbati şi plini de teroare, prilej cu care si- 
a dat seama că iesise neînarmat. Faptul l-a facut să se simtă si mai neajutorat, desi un 
pistol n-ar fi fost prea eficient împotriva acelui ceva cu care se juca Dumnezeu în 
noapte. 

A alergat pe drumul obișnuit — cea mai scurtă cale — fără să se gândească că ar 
trebui să se adăpostească. Aerul din jurul său suiera. La periferia câmpului vizual, 
siluete întunecate se miscau printre umbre sau se conturau o clipă pe fondul câte unui 
incendiu local infernal. Era încă mult prea excitat pentru a analiza situația în mod 
serios. Ambitia sa imediată se limita la a ajunge în centrul de comunicaţii. Cineva de 
acolo trebuia să aibă niște răspunsuri. Alţi ofițeri japonezi sau subofiteri. Centrul de 
comunicații îl atrăgea atât ca un loc unde să-și facă datoria, cât si ca un adăpost. 

Aproape că reuşi. 

Mai avea doar câțiva pași, alunecând prin spaţiul deschis dintre parcul auto 
devastat si zona administrativă, când o forță precum aceea a unui val oceanic fierbinte l- 
a ridicat de pe sol şi l-a aruncat înapoi. Acţiunea s-a petrecut cu o viteză irezistibilă, dar 
a avut totuşi timp să simtă o completă dezorientare când unda de șoc l-a rostogolit prin 
aer la fel ca pe un copil luat pe neașteptate de răbufnirea mării. O clipă, gravitația a 
dispărut şi timpul s-a dilatat destul ca să simtă uimirea, apoi teroarea primară, înainte 
ca cerul să-l trântească înapoi pe pământ. În ultima fracțiune de secundă a întins mâna 
ca să se protejeze. Lovi pământul cu trupul, într-un unghi nepotrivit, iar mâna i-a 
trosnit ca un bat uscat. Rămase întins pe sol, sorbind cu nesat aerul. Sub omoplat simţea 
ceva umed. Îşi ridică capul precum un cal rănit ce încerca să se scoale. Era ceva 
imposibil de dificil. 

A încercat să se ridice singur, dar pur şi simplu nu reușea. Aproape că ajunse într- 
un genunchi, dar brațul său drept nu voia să coopereze. Când a priceput că chestia 
aceia care se bălămbănea la capătul membrului era propria sa palmă, l-a inundat un val 
de greață. Toată uniforma, tot trupul, îi erau năclăite de sânge. Nu-si dădea seama de 

unde provine. Lumea întreagă îi apărea ca fiind extrem de intensă, dar şi neclară în 
același timp. 

Lăsă să-i cadă braţul rupt, ascunzându-și-l vederii. 

Ninsoarea se transformă în ploaie. 

A căzut, întinzându-se cu spatele pe jos. Ploaia rece îi cădea pe fata. Dar putea 
vedea că în înalturi continua să ningă. O furtună de vârtejuri albe. Stelele dispăruseră 
de pe cer. Simtea răceala udă pătrunzându-i prin uniformă, cuprinzandu-i spatele, 
picioarele, chiar dacă părţile frontale, expuse, ale corpului său simțeau căldura emanata 
de incendiile ce se răspândeau. 

Zacea la limita dintre conștient si subconștient, admirand izbucnirile de vant de 
deasupra sa şi clipind când picăturile de ploaie îi cădeau în ochi. 

Se întreba de ce nu simte nici o durere. 

Sunt bine, se încuraja singur. Sunt bine. 

Zgomotele ca de clopot au încetat. De fapt, lumea întreagă era complet tăcută. Dar 
flashurile continuau. Zidul roşiatic făcut de lumina incendiilor era atât de înalt încât 
părea să se arcuiască peste locul unde zăcea Murawa. 

Ce nu e în regulă? De ce nu mă pot ridica? De ce era atât de linişte? 

Cerul e în flăcări, îşi spuse. 

Ce se întâmpla? 

Depozitul de combustibil, a constatat cu luciditate. 

Au lovit depozitul de combustibil. Iranienilor li s-a permis să-l administreze ei 
singuri si — neasteptandu-se la viitoare pericole din partea rușilor — au fost neglijenti si 
nu au mai ridicat valuri de pământ împrejur. Nici nu au dispersat stocurile. 

Totul arde, se gândi resemnat. Dar de ce nu se putea ridica? I se părea că la prima 
încercare reuşise aproape să se ridice în picioare. Dar acum mușchii nu-i mai dădeau 
deloc ascultare. 

Îi trecu prin minte că acum vor fi nevoiți să-l trimită acasă. La Kyoto. 

Unde era durerea? 

Adunându-și toată voinţa ti forța, Murawa se propti în cotul sănătos. 

Totul era cuprins de flăcări. Era sfârşitul lumii. Pe jos ar fi trebuit să fie zăpadă, 
sau noroi. Dar... de undeva se ridica praful. Nori şi vârtejuri de praf, spectaculos de 
minunati. Lumea în flăcări isi dilua şi-și schimba culorile prin norii matasosi. 

Intra în şoc. 

Lumea părea să încetinească de parcă i-ar fi dat timp să tina pasul cu ea. Pe când 
privea, un transportor de trupe șenilat din apropierea atelierului de reparaţii s-a ridicat 
către cer, rostogolindu-se ciudat. Simti cu bucile cum tremură pământul. 

Bucăţile de metal întunecat recădeau pe pământ, uneori sărind înainte de a 
rămâne nemișcate. 

Se sufoca. Tuşea. Dar nu se putea auzi tuşind, iar faptul îl înspăimânta. 

Şi totuși, liniştea părea atât de minunată. Cu universul în flăcări. 

Unde era durerea? 

Văzu o siluetă întunecată alergând, urmărită de flăcări. Omul alerga și dansa 
frenetic în același timp, dând din mâini, răsucindu-se, căzând în genunchi. Apoi ochii 
lui Murawa s-au concentrat si a văzut că omul arde si că nu era vorba de nici un dans. 

Murawa s-a prăbușit înapoi în noroiul creat de propriile sale dejectii. Își dorea să 
nu-și fi uitat pistolul, pentru că ar fi vrut să fie mort înainte ca focul să ajungă la el. 

O povestire din seria Jack Reacher 
Titlul original: Guy Walks into a Bar, 2009 
Traducerea: Ştefi Todo 


Ea avea cam nouăsprezece ani. Nu mai mult. Poate mai puţin. O companie 
de asigurări i-ar mai fi dat încă şaizeci de ani de trăit. Cred că o predictie mai 
precisă ar fi fost treizeci şi şase de ore sau treizeci şi şase de minute dacă 
lucrurile ar fi mers prost de la început. 


Ea era blondă cu ochi albaştri, dar nu era americancă. Fetele americane au 
o strălucire, o finețe, de la multe generaţii îndestulate. Fata asta era diferită. 
Stramosii ei cunoscuseră greutățile şi frica. Mostenirea asta era pe fata ei şi în 
corpul ei şi în mişcările ei. Ochii îi erau îngrijoraţi. Corpul îi era slab. Nu 
genul de slăbiciune dat de o dietă, ci genul de slăbiciune Darwinian pe care îl 
ai atunci când bunicii nu au avut mâncare, chiar dacă au murit sau nu de 
foame. Mişcările îi erau fragile şi tensionate, un pic de alertă, un pic de 
nervozitate, chiar dacă fata ei arăta că era atât de bucuroasă pe cât putea fi o 
fată. 


Era într-un bar din New York, band bere, ascultând o formaţie şi era 
îndrăgostită de chitarist. Asta era clar. Partea din privirea ei care nu era 
circumspecta era plină de adoratie, şi toată era îndreptată în direcția lui. 
Probabil era rusoaică. Era bogată. Era singură la o masă de lângă scenă, avea 
în fața ei un teanc de bancnote de douăzeci proaspăt retrase din bancomat şi 
plătea fiecare nouă sticlă cu una dintre ele, fără să ceară restul. Chelnerita o 
iubea. Mai era un tip mai în spate în cameră, intepenit pe o bancheta 
tapitata, urmărind-o. Probabil bodyguardul ei. Era înalt şi solid, cu capul ras 
şi un tricou pe sub costumul negru. El era o parte din motivul pentru care ea 
bea bere într-un bar din oraş la vârsta de nouăsprezece ani sau mai putin. Nu 
era genul de loc strălucitor care avea o politică cu privire la fetele bogate 

minore, nici pentru, nici împotrivă. Era un bar neîngrijit ascuns pe strada 
Bleeker, plin de copii slabi care încercau să facă bani pentru studii şi 
bănuiam că se uitau la ea şi la supraveghetorul ei şi luau o hotărâre rapidă 
împotriva problemelor şi în favoarea bacşişurilor. 


Am privit-o un minut apoi m-am uitat în altă parte. Numele meu e Jack 
Reacher şi odată am fost polițist militar, cu accent pe timpul trecut. Am fost 
în afara armatei tot atâta timp cât am fost şi înăuntru. Dar vechile obiceiuri 
mor greu. Am păşit în bar în acelaşi fel în care păşesc oriunde, care e cel 
prudent. Unu şi jumătate dimineața. Călătorisem cu metroul A până la West 
4th, mersesem pe jos către sud pe Sixth Avenue şi făcusem stânga pe Bleeker, 
cercetând împrejurimile. Voiam muzică, dar nu de genul care duce un număr 
mare de clienți afară ca să fumeze. Cel mai mic grup de oameni era lângă un 
loc cu câteva scări ducând spre uşă. Pe bordură era parcat un Mercedes 
negru cu un şofer în spatele volanului. Muzica auzită dinăuntru era filtrată şi 
atenuată de pereţi, dar puteam auzi linia sprintenă a basului şi sunetul vioi al 
tobelor. Aşa că am urcat scările, am plătit taxa de cinci dolari şi mi-am făcut 
loc înăuntru. 


Două ieşiri. Una era uşa pe care tocmai intrasem, cealaltă fiind în spate, la 
capătul unui coridor lung. Camera era îngustă şi avea cam treizeci de metri 
lungime. În partea stângă din fata era un bar, apoi nişte bănci capitonate în 
formă de potcoavă, apoi un grup de mese pe ceva ce în alte nopți era probabil 
ringul de dans. Apoi scena, cu formaţia pe ea. 


Formaţia arăta ca şi cum membrii ei ar fi fost reuniți accidental după un 
incident de la o agenţie de talente. Basistul era un tip de culoare solid, într-un 
costum cu vestă. Chinuia un contrabas în poziție verticală. Bateristul ar 
putea fi unchiul său. Era un tip bătrân şi mare, tolănit confortabil în spatele 
unui instrument simplu. Solistul era şi cântăreț la muzicuta şi era mai în 
vârstă decât basistul, mai tânăr decât bateristul şi mai gras decât amândoi. 
Probabil şaizeci de ani, construit pentru confort, nu pentru viteză. 


Chitaristul era complet diferit. Era tânăr şi alb şi subțire. Poate douăzeci de 
ani, poate un metru şaptezeci, poate şaizeci de kilograme. Avea o chitară 
albastră la modă, legată de un amplificator nou, iar instrumentul şi 
electronica împreună scoteau sunete ascuţite care umpleau spaţiul şi 
stârneau ecouri. Amplificatorul trebuie să fi fost dat până la nivelul 

unsprezece. Sunetul era incredibil de puternic. Era ca şi cum aerul din 
încăpere devenea solid. Nu mai avea capacitate de creştere a volumului. 


Dar muzica era bună. Cei trei negri erau profesionişti vechi, iar tânărul alb 
ştia toate notele, şi când şi cum şi în ce ordine să le cânte. Purta un tricou 
roşu, pantaloni negri şi tenişi albi. Avea o expresie foarte serioasă pe fata. 
Părea străin. Poate tot rus. 


Mi-am petrecut prima jumătate a primului cântec studiind încăperea, 
numărând oamenii, cercetând fețele, analizând limbajul trupului. Vechile 
obiceiuri mor greu. La o masă erau doi tipi cu mâinile dedesubt. Unul vindea, 
unul cumpăra, evident, afacerea încheiată cu simțurile şi confirmată cu priviri 
pe furiş. Personalul barului îl înşela pe patron vânzând bere cumpărată de la 
magazin dintr-o ladă cu gheață. Două din trei sticle vândute erau legale, din 
frigider, apoi a treia era din propriul răcitor. Am luat una din ele. Cu eticheta 
udă şi profit mare. Am dus sticla la un loc din colt şi m-am aşezat cu spatele 
la perete. În acel moment am văzut-o pe fata singură la masa ei şi pe 
bodyguardul ei pe banca lui. Am bănuit că Mercedesul de afară era al lor. Am 
bănuit că tata era un oligarh de categoria B, milionar dar nu miliardar, 
rasfatand-si fiica cu patru ani la universitatea din New York şi un card care 
nu se golea niciodată. 


Doar doi oameni pe lângă alți optzeci din încăpere. Nu era mare lucru. 
Până cand am văzut alti doi tipi. 


Erau o pereche. Albi înalți tineri, cu haine de piele strâmte, ieftine, cu capul 
ras cu lame tocite care lăsaseră zgârieturi şi cruste. Tot ruşi, probabil. Agenti, 
fără discuţie. Legati, fără dubiu. Probabil nu cei mai buni din lume, dar 
probabil nici cei mai slabi. Stăteau departe unul de altul dar privirile li se 
intersectau pe fata singură la masă. Erau tensionati, hotărâți, destul de 
nervoşi. Am recunoscut semnele. De multe ori m-am simțit şi eu la fel. Erau 
gata să intre în acţiune. Deci doi oligarhi de categoria B aveau un conflict, 
unul îşi proteja copilul cu şoferi şi bodyguarzi, iar celălalt trimitea tipi în jurul 
lumii s-o răpească. Apoi urmau răscumpărarea şi extorcarea şi cererile, iar 
averile şi-ar schimba proprietarul, sau concesiunile de uraniu, sau drepturile 
de extracție ale petrolului sau cărbunelui sau gazelor. 


Afaceri, în stil moscovit. 


VP MAGAZIN 


Lee Child Vechile obiceiuri mor greu 


Dar nu întotdeauna afaceri de succes. Răpirile aveau o mie de feluri diferite 
de desfăşurare şi mergeau rău într-o mie de feluri diferite. Media de 
supraviețuire a unei victime răpite era de treizeci şi şase de ore. Unele 
supravietuiau, dar cele mai multe nu. Unele mureau pe loc, în panica de la 
început. 


Teancul de bancnote de douăzeci ale fetei atrăgeau chelneritele ca pe albine 
la fagure. Şi ea nu o alunga pe niciuna. Lua o sticlă proaspătă după alta. lar 
berea e bere. Urma să meargă la toaletă, curând şi des. Iar culoarul unde era 
toaleta era lung şi întunecat şi avea o ieşire în stradă la capăt. 


Am privit-o în lumina reflectată vulgar, cu muzica tipand şi bătând în jurul 
meu. Cei doi tipi o priveau. Bodyguardul ei o privea. Ea îl privea pe chitarist. 
El se concentra din greu, pe acorduri şi pe refrene, dar din când în când îşi 
ridica privirea şi zâmbea, mai ales datorită bucuriei de a fi pe scenă, dar de 
două ori direct către fată. Primul din acele zâmbete a fost timid, dar al doilea 
a fost puţin mai larg. 


Fata s-a ridicat. A atins marginea mesei cu coapsele, s-a strecurat din 
spatele ei şi s-a îndreptat spre coridorul din spate. Am ajuns primul acolo. 
Sunetul formației vâjâia pe-acolo. Toaleta doamnelor era la jumătatea 
distanței. Cea a domnilor era la capătul celălalt. M-am sprijinit de perete şi 
am privit-o pe fată trecând pe lângă mine. Avea tocuri înalte şi purta 
pantaloni stramti, iar paşii îi erau scurți si precişi. Încă nu se îmbătase. Era 
rusoaică. A pus o mână palidă pe uşa toaletei şi a împins. A intrat. 


După mai puţin de treizeci de secunde cei doi tipi au păşit pe coridor. M-am 
gândit că o vor aştepta acolo. Dar n-au făcut-o. S-au uitat la mine ca şi cum 
aş fi fost parte din arhitectură şi au împins cu umărul uşa toaletei femeilor. 
Unul după altul. Uşa s-a trântit în urma lor. 


Muzica continua. 


Am intrat după ei. Fiecare zi aduce ceva nou. Nu mai fusesem într-o toaletă 
de femei niciodată înainte. Cabine pe dreapta, chiuvete pe stânga. Lumină 
strălucitoare şi miros de parfum. Fata stătea lângă peretele din spate. Cei doi 
tipi erau în fata ei. Cu spatele la mine. 


— Hei, am spus eu dar ei nu m-au auzit. 


VP MAGAZIN 


Lee Child Vechile obiceiuri mor greu 


Prea mult zgomot. l-am prins de coate, unul în fiecare mână. S-au întors, 
gata să se bată, dar apoi s-au oprit. Sunt mai mare decât frigiderele de acasă 
la care visau. Au stat nemiscati o secundă, apoi s-au împins pe lângă mine, 
au împins uşa şi au ieşit. 


Fata s-a uitat la mine un moment, cu o emoție pe care n-am putut sa o 
desluşesc, apoi am lăsat-o să facă ceea ce avea nevoie să facă. M-am întors la 
locul meu. Cei doi tipi erau deja înapoi la ale lor. Bodyguardul era indiferent. 
Se uita la scenă. Formaţia terminase. Fata era încă la toaletă. 


Muzica s-a oprit. Cei doi tipi s-au ridicat şi s-au îndreptat spre coridor. 
Dintr-odată încăperea era plină de oameni care se ridicau şi se mişcau. M-am 
îndreptat spre bodyguard, l-am atins şi am arătat cu degetul. Nu mi-a dat 
nicio atenţie. Nu s-a mişcat deloc, până când chitaristul a început să se 
retragă de pe scenă. Apoi s-a ridicat, două mişcări perfect sincronizate, iar eu 
am ştiut ca intelesesem totul greşit. Nu o fiică răsfăţată. Un fiu rasfatat. 
Tăticul i-a cumpărat chitara şi amplificatorul şi a angajat muzicienii să-l 
susțină. Visul băiatului. Din dormitor, pe scenă. Şoferul pe trotuar, 
bodyguardul urmărindu-l tot timpul. Nu un grup de doi trimişi de rival, ci o 
echipă de trei. O fană adoratoare. Visul băiatului. O cursă clasică. O 
conferință tactică de ultim moment, apoi vor acționa. 


Mi-am croit drum spre spate şi am ajuns în stradă cu mult înainte de 
bodyguard, exact când fata il imbratisa pe băiat şi îl întorcea în semicerc, 
împingându-l spre cei doi tipi. L-am lovit tare pe primul şi pe al doilea şi mai 
tare, sângele din gura lui sărind pe toată cămaşa mea. Cei doi tipi au căzut şi 
fata a dispărut, iar apoi a apărut bodyguardul. L-a făcut să-mi dea tricoul lui. 
Petele de sânge atrag atenţia. Apoi am plecat prin fata. Mişcarea evidentă era 
s-o iau la dreapta, aşa c-am luat-o la stânga şi am luat metroul 6 de la 
Bleeker şi Lafayette, îndreptându-mă spre nord, penultima cursă. M-am 
aşezat şi am studiat fețele. Vechile obiceiuri mor greu. 

Mi-a spus că nu va vorbi cu mine. L-am întrebat de ce. A spus că pentru 
că el era polițist şi eu eram jurnalist. l-am spus că asta sună ca şi cum ar 
avea ceva de ascuns. Ela spus că nu, nu are nimic de ascuns. 

— Atunci vorbeşte cu mine, am spus şi am ştiut că o va face. 

S-a mai foit încă vreun minut, cu mâinile pe bar, bătând cu degetele, 
mutându-se puţin cu scaunul. Îl cunoşteam destul de bine. Trecuse de vara 
carierei şi intra în toamnă. Cei mai buni ani ai lui erau în spate. Era în 
coborâre, având în fata zece ani lungi până la pensionare. Îi plăcea să câştige, 
dar pierderile nu îl îngrijorau prea mult. Era un bărbat realist. Dar îi plăcea 
să fie sigur. Ce ura, era să nu ştie sigur dacă a câştigat sau a pierdut. 

— De la capăt, am spus. 

A ridicat din umeri şi a luat o gură de bere şi a oftat şi a aruncat fum spre 
oglinda din fata noastră. Apoi a început cu telefonul la 911. Casa, dincolo de 
Chandler, la sud şi la est de oraş. O fermă mare, prosperă, îngrădită, piscina 
neluminată, întunericul. Părinţii, întorcându-se acasă de la o petrecere. 
Liniştea. Fereastra spartă, patul gol. Urma de sânge pe hol. Corpul fetei, 
sfâşiat tot. Paisprezece ani, distrusă într-un mod despre care încă nu era 
pregătit să discute. 

— Erau detalii pe care le-ai ascuns, am spus. 

— De unde ştii? a întrebat el. 

— Voi totdeauna faceți asta. Ca să evaluati mărturiile. 

A aprobat din cap. 

— Câte mărturii ai luat? 

— O sută opt. 

— Toate false? 

— Bineinteles. 

— Ce informatii ai ascuns? 

— Nu am de gand sa-ti spun. 

— De ce nu? Nu eşti sigur că l-aţi găsit pe tipul corect? 

Nu a răspuns. 

— Continuă, am spus. 

Aşa că a continuat. Scena era în mod clar proaspătă. Părinţii se 
întorseseră probabil un moment după ce criminalul a ieşit. Răspunsul poliției 
a fost rapid. Sângele de pe covorul din hol era încă lichid. Roşu închis, nu 
negru, contrastând cu pielea palidă a copilului. Pielea palidă a fost o 
problemă de la început. Toţi ştiau asta. Erau în poziţia de a acţiona rapid şi 
puternic, şi asta aveau să facă, dar ştiau că mai târziu se va spune că viteza a 
fost din cauză că era un copil alb, nu negru sau maro. Nu era din cauza asta. 
Era o problemă de noroc şi sincronizare. Aveau o scenă proaspătă şi nişte 
împrejurări favorabile. 

— Spune mai departe, am spus. 

Erau fotografii cu fata în toată casa. Era singurul copil. Era luminoasă şi 
frumoasă. Era stupefiantă, aşa cum sunt adesea fetele de paisprezece ani din 
Arizona. 

— Spune mai departe, am spus. 

Prima împrejurare favorabilă a fost ploaia. Plouase torențial cu două zile 
înainte şi apoi căldura s-a întors răzbunătoare. Ploaia adusese pe străzi nisip 
şi noroi şi căldura le-a transformat într-un strat de praf, iar în praf nu se 
vedeau alte urme de cauciucuri decât ale maşinii părinților, poliției şi 
ambulantei. Deci criminalul venise pe jos. Şi plecase pe jos. Erau urme clare 
în praf. Adidasi, probabil mărimea patruzeci şi patru, cu talpă obişnuită. 
Urmele au fost fotografiate şi trimise pe e-mail şi toată lumea era încrezătoare 
că la timpul potrivit vreo bază de date de pe undeva va dezvălui o marcă şi un 
model. Dar cel mai important era că aveau un suspect care a părăsit recent 
locul faptei pe jos, într-o zonă în care nimeni nu mergea pe jos. Aşa că au fost 
trimise atentionari poliției de pe o rază de patru kilometri. Era miezul nopții şi 
mai mult de patruzeci de grade şi pietonii erau rari. Era pur şi simplu prea 
cald pentru plimbare. Cu siguranță prea cald pentru fugă. Orice fel de 
activitate fizică susținută putea fi aproape o încercare de sinucidere. Greater 
Phoenix era genul ăla de loc, mai ales vara. 

Au trecut zece minute şi nu a fost găsit niciun fugar. 

Apoi a apărut a doua ocazie favorabilă. Părinţii erau rezonabil de lucizi. 
Printre toate plansetele şi tipetele au observat că dispăruse telefonul fiicei lor. 
Era mândria şi bucuria ei. Un iPhone cu un contract cu AT&T cu minute 
nelimitate, pe care le exploata la maximum. Pe atunci iPhone-urile erau noi şi 
la modă. Poliţiştii s-au gândit că l-a furat criminalul. S-au gândit că un tip 

din Arizona care nu avea maşină ar fi fost atras de un obiect mic şi strălucitor 
ca un iPhone. Sau, dacă era vreun dezaxat, poate colectiona suveniruri. Poate 
era interesat de fotografiile prietenilor fetei. Sau mesajele salvate în memorie. 

— Spune mai departe, am spus. 

A treia ocazie favorabilă s-a referit la părinţii din clasa mijlocie şi fiicele de 
paisprezece ani. Părinţii au contractat un serviciu prin care puteau urmări 
cipul GPS din iPhone de pe computerul lor de acasă. Nu era ieftin, dar erau 
genul acela de oameni care voiau să ştie că fiica lor le spunea adevărul când 
zicea că doarme la o prietenă sau merge cu prietenii la bibliotecă. Poliţiştii au 
luat parola şi s-au conectat chiar atunci şi acolo şi au văzut telefonul 
mişcându-se încet spre nord, spre Tempe. Prea repede ca să meargă pe jos. 
Prea încet ca să fie într-o maşină. 

— Bicicletă? a spus unul dintre ei. 

— Prea cald, a răspuns altul. Plus că nu sunt urme de cauciucuri pe 
drum. 

Tipul care-mi spunea povestea aşezat pe scaunul lui de lângă mine a fost 
unul dintre cei care au înţeles. 

— Autobuz, a spus el. Criminalul e în autobuz. 

Greater Phoenix avea o mulțime de autobuze. Erau pentru muncitorii 
plătiți prea putin ca să dețină o maşină. Duceau oamenii peste tot, în special 
dimineața devreme şi seara târziu. Oraşul uriaş s-ar fi oprit în loc fără ele. 
Mesele ar fi rămas neservite, piscinele necuratate, paturile nefăcute, gunoiul 
necolectat. Instantaneu, toți poliţiştii şi-au imaginat un profil dur. Un bărbat 
cu pielea închisă la culoare, probabil scund, probabil nebun, legănându-se 
într-un scaun în timp ce autobuzul se îndrepta spre nord. Jucându-se cu 
iPhone-ul, ascultând muzică, uitându-se la poze. Poate că avea cuțitul inca în 
buzunar, deşi asta era deja cam greu de crezut. 

Un polițist stătea în casă şi se uita la ecran şi striga traseul ca un 
comentator sportiv. Toate atentionarile trimise mai înainte poliției au fost 
retrase şi toate maşinile au pornit după autobuz. A durat zece minute să-l 
găsească. Zece secunde să-l oprească. A fost înconjurat de un inel de maşini. 
Luminile straluceau şi pâlpâiau, iar poliţiştii s-au ghemuit în spatele 
capotelor şi uşilor şi portbagajelor şi au atintit zeci de arme, pistoale şi puşti. 

În autobuz erau un şofer şi trei pasageri. 

Şoferul era o femeie. Toţi cei trei pasageri erau femei. Toate erau în 
vârstă. Una era alba. Soferita era o slabanoaga de origine latină având cam 
treizeci de ani. 

— Spune mai departe, am spus. 

Tipul de lângă mine a mai luat o gură de bere şi a oftat. El a ajuns acolo 
în momentul în care investigația era ratată. Au petrecut cam douăzeci de 
minute interogând cele patru femei, perchezitionandu-le, le-au pus să meargă 
încoace şi încolo pe stradă în timp ce polițistul din casă urmărea mişcarea 
GPS-ului pe ecran. Dar cursorul nu s-a mişcat. Telefonul era încă în autobuz. 
Dar autobuzul era gol. Au căutat sub scaune. Nimic. Au căutat în scaune. 

Au găsit telefonul. 

Ultimul scaun, de o persoană, din spatele autobuzului, era tăiat cu un 
cuțit. Telefonul a fost introdus forțat în perna de burete. A fost ascuns acolo, 
unde stătea în tăcere. O pistă falsă. O momeală. 

Crăpătura din scaun era patata cu urme slabe de sânge. Acelaşi cuțit. 

Soferita şi cele trei pasagere şi-au amintit de un bărbat alb care s-a urcat 
în autobuz la sud de Chandler. S-a aşezat în spate şi s-a dat jos la 
următoarea oprire. A fost descris ca fiind bine îmbrăcat şi cam de vârstă 
mijlocie. Şi-au amintit de el pentru că avea date demografice greşite. Nu 
semăna cu cei care mergeau cu autobuzul. 

— Purta adidasi? au întrebat poliţiştii. 

Nimeni nu ştia sigur. 

— Avea sânge pe el? 

Nimeni nu-şi amintea. 

Vânătoarea a reînceput la sud de Chandler. Presupunerea a fost că 
deoarece momeala pe care o plasase se mişca spre nord, atunci criminalul se 
mişca de fapt spre sud. O teorie bună, dar care nu a dus la nimic. Nimeni nu 
a fost găsit. Un elicopter s-a alăturat efortului. Noaptea era încă neagră, dar 
elicopterul avea echipament cu imagine termică. Nu a fost de folos. Toate 
lucrurile pe care le-a văzut erau fierbinți. 

Au venit zorii şi elicopterul a realimentat şi s-a întors pentru o căutare 
vizuală. Şi din nou, şi din nou, zile întregi. La capătul unui weekend lung nu 
au găsit nimic. 

— Spune mai departe, am spus. 

Lucrul pe care l-a găsit elicopterul a fost un cadavru. Bărbat alb, purtând 
adidaşi. Douăzeci şi ceva de ani. A fost identificat ca student la colegiu, văzut 
ultima dată cu o zi în urmă. O zi mai târziu a medicul legist a emis raportul. 
Tipul a murit epuizat de căldură şi deshidratare. 

— În concordanţă cu fuga de la locul crimei? au întrebat poliţiştii. 

— Printre alte posibilități. 

Analizele toxicologice ale tipului erau marete. Ecstazy, iarbă, alcool. 

— Destul ca să-l facă imprevizibil? au întrebat poliţiştii. 

— Destul cât să facă un elefant imprevizibil, a răspuns medicul legist. 

Tipul de lângă mine şi-a terminat berea. Am făcut semn pentru alta. 

— Caz închis? am întrebat. 

Tipul de lângă mine a aprobat din cap. 

— Pentru că fetița era albă. Aveam nevoie de un rezultat. 

— Nu eşti convins? 

—Nu avea vârsta de mijloc. Nu era bine îmbrăcat. Adidaşii nu 
corespundeau. Nicio urmă de cuţit. În plus, un tip destul de drogat ca să 
alerge în căldură până moare nu s-ar fi gândit să plaseze momeala cu 
telefonul. 

— Deci cine era? 

— Doar un băiat dintr-o fratie căruia îi plăcea să chefuiască un pic prea 
mult. 

— Mai e cineva de părerea ta? 

— Toată lumea. 

— Face cineva ceva în privința asta? 

— Cazul e închis. 

— Deci ce s-a întâmplat cu adevărat? 

— Cred că momeala indică premeditare. Şi cred că a fost o dublă 
cacealma. Cred că fugarul a coborât din autobuz şi a mers spre nord, probabil 
într-o maşină pe care o avea într-o parcare. 

Am aprobat din cap. Aşa făcuse criminalul. Chiar atunci maşina pe care o 
folosise era parcată într-un loc de lângă bar. Cheile erau în buzunarul meu. 

— Câştigi ceva, pierzi ceva, am spus. 

Zilele au trecut devenind săptămâni. Săptămânile s-au transformat în luni. lar 
Casca devenea din ce în ce mai eficient în înalta artă a măcelului. La școală, retiarii — 
luptătorii cu plasa și tridentul — au fost aduși pentru lupte simulate pentru ca ucenicii 
să învețe cum să se descurce cu ei. Tracii erau echipați cu armuri uşoare, nu atât de 
masive ca cele din scoala galilor. Tracii se bazau pe viteza lor mai mare pentru a 
obține victoria. De obicei purtau căşti cu aripi. Corvu își cunoștea meseria, după cum 
s-a convins Casca. Introducerea a diferite stiluri de luptă în antrenamente putea face 
diferenţa dintre viata şi moarte. 

Pe măsură ce Casca progresa, era mutat într-o zonă diferită a barăcilor. Corvu 
îşi ținea gladiatorii grupaţi după gradul de abilități. Pe măsură ce un om progresa, 
era avansat, ceea ce-i dădea un status superior în ochii colegilor. 

Casca a trecut cu repeziciune prin diversele ranguri. S-a antrenat constant — iar 
când nu-l vedea nimeni, în rarele ocazii când era singur — exersa iar și iar mișcările pe 
care i le arătase Shiu. Le-a repetat pe fiecare în parte ori de câte ori a avut ocazia, 
până ce au devenit instinctive, subconştiente, doar acţiune atunci când era nevoie. 

Fără să ştie Casca, cineva îl urmărea. 

Crysos, un sclav sicilian, care se ocupa de cele necesare gladiatorilor, le spăla 
hainele, le aducea posca (un amestec de oţet cu apă cu care-și clăteau gura când le era 
foarte cald), le făcea ordine în barăci și le umplea ulcioarele cu apă. Era o muncă de 
servitor. Crysos era un om care dorea mai mult, dar nu avea tăria să se descurce 
singur. 

Dar, a văzut în Casca ceva diferit fata de ceilalți. Instinctul îi spunea că uriașul 
ar putea fi răspunsul la toate problemele sale, asa că l-a cercetat intens pe Casca. 

Diferența dintre Casca şi ceilalți gladiatori era marcantă. Cu cât îşi dezvoltau forța 
mai mult, cu atât le creștea mândria şi josnicia. Nu si lui Casca. El rămânea egal siesi 
și îşi vedea doar de treaba lui. 

Si mai erau și acele antrenamente ciudate la care Crysos a tras cu ochiul. 

Desi era prea slab ca să lupte el însuşi, Crysos era destul de istet în chestiunile 
legate de lupte pentru a-și da seama că mișcările executate de Casca când se antrena 
în arta lui Shiu Tze nu erau făcute doar de plăcere. Casca era de o seriozitate mortală. 
Deci... indiferent care o fi fost secretul uriașului, însemna putere. 

De aceea Crysos s-a făcut treptat util lui Casca, la început pentru o sută de 
fleacuri. Nu s-a grăbit, nu a forţat lucrurile. Şi, putin câte putin, Casca l-a acceptat ca 
prieten. 

Când de două ori pe lună erau aduse prostituatele, Crysos alegea întotdeauna 
pe cea mai drăguță și curată pentru Casca. Nu voia ca acesta să se aleagă cu vreo 
boală, mai ales cu variolă. 

Casca pricepea foarte bine ce făcea Crysos. Deşi nu ieşea niciodată din camaruta 
sa atunci când veneau femeile, când Crysos i-a adus o dulceaţă tinerică în celulă, nu a 
avut tăria să o trimită la celelalte animale. Așa că, cu bunătate, a păstrat-o pentru tot 
restul nopții. 

Simtea o oarecare mulțumire pentru consideratia arătată de Crysos. Dar de ce? 
Micul smecher nu făcea asta degeaba, își spuse Casca noaptea, dupa ce târfa a plecat 
înapoi în oraș. Avea un motiv. În viața asta am învățat un lucru, chiar dacă numai unul 
singur: oamenii nu fac nimic pe degeaba. Chiar si Tzu a cerut un pret: să mă înveţe 
despre credinţa şi codul său. Întotdeauna se plătește un fel de pret, si sigur că si 
Crysos are ceva de cerut în schimb. 

Şi-a lăsat gândul deoparte și s-a concentrat asupra antrenamentului. 

Whack! Whack! Whack! repetat iar si iar — lovirea unui stâlp pentru întărirea 
braţului. Apoi urmau aplecările şi răsucirile printre nişte bile prevăzute cu ţepi, care 
se balansau, fiecare putând să-i zdrobească teasta dacă nu era suficient de agil; 
acestea îi antrenau ritmul şi vederea periferică — vederea cu coada ochiului. Și mai 
erau exercițiile de alergare, genoflexiuni și flotări — antrenament constant, mai intens 
decât orice întâlnise Casca în legiune. Dar, pe Mythra, era bine să te simţi viu... iar 
arta lui Tzu îl ajuta pe căi pe care nu si le-ar fi imaginat când manevra lăncile si 
spada. La naiba! Îi datora atât de mult omuletului galben! 

Ceilalţi gladiatori din şcoala galică nu prea știau cum să se poarte cu Casca. 
Refuzul lui de a se împrieteni cu ei a făcut să-l considere îngâmfat şi arogant. Dar 
Casca că cu cât avea de a face mai puţin cu oamenii zi-de zi, cu atât își putea păstra 
secretul mai bine. De altfel, nici nu-i prea păsa de actualii săi „camarazi” de arme. 
Majoritatea erau sclavi atât de zurbagii, încât stăpânii lor i-au vândut școlii. Câţiva 
erau barbari capturați pentru care viata de gladiator era preferabilă celei de sclav 

rasfatat al vreunei matroane bogate. Ei erau războinici, asa că, indiferent de 
circumstanţe, mai bine mureau cu sabia în mână. În plus, aveau și șansa de a omori 
câţiva romani. 

Scoala galică mai adăpostea între zidurile sale un număr de adevăraţi 
profesioniști care trăiau aici împreună cu familiile și copii. Majoritatea erau oameni 
liberi care aleseseră acest mod de viata pentru bani. Trăiau destul de bine. Alţii, care 
ar fi putut fi liberi, au ales nisipul arenei ca loc de munca pur si simplu pentru că le 
plăcea să ucidă. Nici mai mult, nici mai putin. Casca a întâlnit asemenea oameni și in 
legiune. Aceștia erau cei care erau întotdeauna gata să provoace probleme — sau să-i 
ucidă pe prizonieri. Ei se ofereau voluntari pentru plutoanele de execuţie, si făceau si 
munca de curățire pe câmpul de luptă după ce lupta se sfârșea. 

Adevarati ucigași. Adesea cu un exagerat simț al propriei importante, si 
convingerea că ei sunt o elită. 

Unuia dintre ei i se pusese pata pe Casca. 

Studiindu-l, Casca a mormăit în sinea lui așa cum îi era obiceiul: Dacă malacul 
ăsta mare mă mai îmbrânceşte o dată când stăm la rând să ne luăm masa, am să-i jupoi pielea 
şi am să 1-0 îndes pe gât. Oricum, nu-mi plac numidienii. Or fi ei oameni, dar nici unul nu 
mi-a fost vreodată prieten. N-am încredere în ei. 

Jubala, cel despre care era vorba, avea aceeaşi părere despre Casca. Era un uriaş 
cu piele neagră, lucioasă, capul ras, şi dinţii piliti. Chipul îi era marcat cu cicatrici 
tribale, iar pielea îi era atât de neagră încât avea tonuri purpurii. Îi ura pe romani, 
greci şi pe sciți. De fapt, nu plăcea mai pe nimeni, şi cu cât pielea lor era mai deschisă 
la culoare, cu atât îi ura mai mult. Deși câștiga mereu în arenă, victoriile nu-i 
aduseseră o simpatie mai mare decât cea arătată unui animal mare și negru. Chiar și 
nimfomanele matroane romane îl foloseau din când în când doar ca pe o bestie, şi îi 
făceau acest lucru clar cunoscut, că niciodată nu va fi altceva. Sabia de lemn i-a fost 
refuzată mereu. 

În lumea de afară era un nimic, dar aici în scoala putea face tot ce voia cu tiros. 
Noii ucenici erau terorizati de acest monstru cu dinţi ascuţiţi si craniul ras. Doar cei 
noi. Jubala îi lăsa în pace pe ceilalți profesioniști. Ştia că dacă ar fi stârnit rahatul cu ei, 
aceștia și-ar fi luat revanșa în arenă. Dar noii ucenici erau ținte sigure, si se folosea de 
toate ocaziile pentru a-i hartui. Jubala a schilodit niște tiros când a fost pus să lupte cu 
ei la un antrenament, așa încât Corvu îl lăsa acum să se bată numai împotriva celor 
care-i puteau face fata, fiind aproape gata să lupte în arenă. Dar chiar si ei erau in 
primejdie cu acest Jubala. 

Toţi, cu excepția singuraticului Casca... 

Dar, dacă Jubala urmărea progresele lui Casca cu invidie și ură, Corvu era 
aprobator... și lacom. Corvu recunoștea valoarea atunci când o întâlnea, iar Casca 
avea semnele unui mare luptător. Dacă acest Casca supravietuia primelor sale 

confruntări, poate că va deveni un adevărat atu, unul dintre aceia care luptă doar de 
câteva ori pe an, în ocazii speciale. Pentru o astfel de luptă, comisionul școlii — chiar 
dacă sclavul era deţinut de altcineva — ar fi fost substantial. De fapt, şcoala încasa de 
obicei 15-20.000 sesterti pentru organizarea unei astfel de lupte. Poate si mai mult 
dacă reușea să găsească o cale prin care să atragă simpatia publicului asupra lui 
Casca. 

Patricianul Crespas îi spusese lui Corvu că a semnat un contract să lupte pe o 
perioadă de trei ani. Chiar dacă era eliberat, tot trebuia să respecte prevederile 
contractului. Deci, în cel mai rău caz, aveau trei ani să profite de pe urma lui — si 
puteau face o grămadă de bani în trei ani. Dar, cine ştie? Casca putea la fel de bine să 
devină unul dintre profesioniștii care continua să lupte în arenă ca mod de viata. 
Odată ce a prins gustul succesului — şi banii, faima și femeile care-l însoțeau — nu va fi 
prea doritor să renunţe la tot și să se reîntoarcă în anonimat. Corvu văzuse asta de 
nenumărate ori. Odată ce un om a primit nitica atenţie publica si bani, rareori se 
întâmpla să renunţe la pericolele jocurilor din arenă şi să se întoarcă la fermă ca să 
scurme pământul. Nu. Avea șanse bune ca să facă o afacere profitabilă pe seama 
fostului legionar. Corvu nu și-a asumat nici un risc. A lucrat cu Casca din ce în ce mai 
dur, neslăbindu-l deloc, hărţuindu-l continuu, antrenându-l neîncetat. Era hotărât să-l 
facă pe Casca un învingător. Când trupa a fost dusă prin provincie pentru câteva 
lupte, Corvu l-a pus pe Casca să facă oarece încălzire, lupte cu săbii boante şi nu până 
la moarte. Asta cu scopul de a-l trece peste stadiul de eventuală frică în luptă. Jocurile 
de luptă din provincii le dădeau noilor tiro sansa să lupte ca o echipă şi să-i 
urmărească pe profesionişti la treabă. În curând și ei vor fi gata pentru lupte, în 
Roma. Acolo se făcea banu’ gros... 

Casca se antrena şi lovea în stâlp, cioplindu-l, până ce avea impresia că-i cad 
mâinile. Dar ca şi cum asta nu ar fi fost destul, Corvu i-a legat pe antebrate fâșii de 
piele cu plumbi — 5 kg pe fiecare — ca să le întărească. În primele zile de lucru cu 
aceste greutăți adiționale Casca avea spasme de durere în brațe, ceafă si umeri. Dar 
după o săptămână durerea a dispărut, iar greutățile păreau a fi ceva natural. După ce 
le-a dat jos, își simţea pumnii ca și cum ar fi putut zbura, atât păreau de ușori. 

Crespas a venit la câteva lupte mici din orășelele marginale ca să arunce o 
privire. Multumit de progresele lui Casca, l-a întrebat pe Corvu când va fi gata 
sclavul său pentru luptele ce aduceau bani adevărați. 

— Curând, stăpâne. Curând. Încă vreo două lupte de încălzire şi va fi gata 
pentru evenimentul principal. Ati ales unul bun. V-aţi gândit să-l vindeti? 

Crespas a dat din cap. 

— Încă nu. Dar aminteste-mi după ce va lupta de câteva ori. Atunci voi avea o 
imagine mai bună asupra valorii sale reale. Şi vom sta de vorbă mai pe larg. 

Jubala urmărea cu ură și mânie crescândă tratamentul primit de Casca. Cândva 
primise si el aceeași atenție. Acum ştia că Casca era pregătit pentru fapte mari si îl ura 
din tot sufletul. Primise el aceeași atenţie, dar a eşuat, nu s-a ridicat la nivelul cerut, 
de unde ar fi putut scuipa în capul şacalilor ăstora caraghioşi cu pielea palidă care 
îndrăzneau să-l trateze pe el ca pe un animal. 

Precum o bestie din deşert sau junglă, Jubala privea și aștepta. Răbdarea era o 
virtute necesară supraviețuirii în ţinuturile sale tribale. Astepta şi se pregătea. A facut 
sacrificii pentru zeii lui, acele teribile creaturi ale nopții si ale junglei. Cu două zile 
mai înainte, când i se permisese să iasă în oraș, a înghesuit o prostituată tânără și 
blondă de numai paisprezece ani... 

A simţit străbătându-l un fior de plăcere când şi-a reamintit momentul în care 
după ce și-a făcut poftele cu ea şi zăcea la picioarele sale scâncind şi sângerând, l-a 
privit cu ochi inlacrimati şi şi-a cerut dinarii promisi. Jubala a simţit cum îl străbate 
un fior sexual amintindu-și cum a ridicat-o de pe podeaua camarutei întunecoase si 
murdare de pe malul Tibrului și, acoperindu-i gura cu mâna, i-a străpuns încet 
stomacul cu cuțitul, savurându-i durerea și spasmele morții şi, și mai încet, a tras 
lama în sus. Spatele fetei s-a arcuit si intestinele i s-au revărsat pe podea. A sacrificat- 
o zeilor săi, şi — în ritualul poporului sau — i-a smuls inima ce bătea încă și a mâncat-o. 
Bine, se gândea el, bine. Câine roman, înainte ca să se scurgă vremea noastră, am să te ucid 
și am să-ți mănânc şi tie inima... 

Astăzi l-a îmbrâncit pe Casca pe când stăteau la rând la cantină, dar acesta, în 
loc să fie scos din rând, l-a pocnit pe Jubala cu cotul în plexul solar cu asemenea forță 
încât aproape că l-a doborât pe negru. Acesta ar fi vrut să riposteze imediat, dar nu 
mai avea aer în plămâni. Casca a spus numai: 

— Îmi pare rău pentru asta... 

„„.Şi a plecat ca şi cum nimic nu s-ar fi întâmplat. Daca Jubala nu ar fi fost atât 
de negru, Casca ar fi văzut cu plăcere revărsarea de sânge de pe chipul său, lupta de 
a-şi stăpâni turbarea. Dar în acea clipă nu se mai putea face nimic; Corvu tocmai 
venise şi se uita la ei. Nici unul dintre cei doi nu l-au auzit mormăind către sine: Într- 
una dintre zile, ăştia doi se vor ucide unul pe altul. Mai bine i-aş tine separați o vreme. Dar, 
dacă tot vor să se ucidă, măcar să am şi eu un profit. A cui aniversare se apropie şi va dori să 
organizeze o petrecere? Cred că ar fi bine să mă uit pe lista mea de foşti patroni şi să-i 
instiintez că am putea avea ceva special... 

Între timp, Jubala nu rata nici o ocazie ca să-l impresioneze pe Casca cu forţa si 
masivitatea sa. Era cu o jumătate de cap mai înalt decât Casca, iar muşchii se reliefau 
sub pielea sa neagră precum şerpii. 

Fir-ar să fie, se gândea Casca, negroteiul acesta încearcă să se joace cu mintea mea. 
Bine, am veşti pentru tine, băiete. Smechertile aste n-au efect asupra mea. 

Iar când Jubala a băgat de seamă că sclavul sicilian Crysos îl lingusea pe Casca, 
s-a gândit: Bine. Asta ar putea fi punctul slab al romanului. ÎI place pe sicilian. 

Dar erau altele de făcut mai întâi. Și-a adus aminte de prostituată. Trebuie să 
merg la mormântul tău ca să mai mănânc din tine... N-ar fi fost pentru prima oară când 
Jubala urma căile strămoșilor săi. Era mulțumit să aștepte. 

Nu va mai dura mult... 


18 


Shiu a bătut în portalul ce ducea către interiorul școlii galice. Gardianul care a 
răspuns nu ştia ce să facă cu ciudatul om galben cu barbuta și mustață rare. Shiu a 
zâmbit plăcut printre barele porţii. 

— Onorate domn, pot vorbi cu proprietarul tău? 

A făcut o plecăciune în timp ce vorbea. Gardianului îi păru că seamănă cu o 
veche bucată de fildeș îngălbenită de ani, dar cu ochi intunecati care scânteiau de 
umor si plăcere. 

Gardianul a trimis dupa lanista. 

Corvu a venit la poartă, dupa ce in drum, a lovit cu biciul câţiva tiro ca să se dea 
la o parte din calea sa. 

— Ce-i? Cine — şi ce — ești tu? 

Shiu a făcut iar o plecăciune, trupul fiindu-i acoperit grațios de roba galbenă ca 
șofranul. 

— Sunt Shiu Lao Tze, onorate domn. Cât despre ce sunt, asta nu e ușor de spus, 
pentru că nu suntem noi suma părţilor noastre? Si, la fel ca și domnia ta, am multe 
părţi. În acest moment este plăcerea mea să fiu prietenul şi servitorul unui mare om 
din acest oraș, onorabilul Seneca, consilier al împăratului Nero. 

Shiu a şuierat printre dinţi, manifestându-și respectul pentru numele 
maestrului său. 

— Nobile domn, ceea ce doresc este să mi se permită să vorbesc cu unul dintre 
ucenicii voştri. Ne-am întâlnit pe nava care ne-a adus din Grecia și de curând 
maestrul meu a auzit despre el cu ocazia unei lupte organizate lângă villa sa de la 
tara. De aceea, cu permisiunea sa, am venit astăzi să vorbesc cu tânărul meu prieten 
pe nume Casca. Se poate? 

În mod normal, Corvu ar fi refuzat oricărui ucenic permisiunea de a avea 
vizitatori, dar combinaţia dintre numele lui Seneca, acest om galben şi propria sa 
curiozitate în legătură cu Casca reprezenta prea mult. I-a ordonat gărzii să deschidă 
poarta si l-a condus pe Shiu într-un loc unde-i putea supraveghea pe amândoi — pe el 
și pe Casca — apoi a trimis după acesta. Corvu s-a retras într-un loc de unde îi putea 

observa nestingherit pe cei doi, după ce a fost corespunzător de politicos cu 
vizitatorul său. Nu putea ști cine este el exact și ce putere are... 

Shiu s-a așezat pe banca destinată ucenicilor când li se permitea să ia o pauză la 
antrenamente ca să se odihnească câteva clipe. 

Un strigăt puternic l-a făcut să se ridice în picioare. 

Cu un zâmbet care se întindea de la o ureche la alta, supermusculosul Casca s-a 
aplecat asupra delicatului oriental precum o galeră asupra unei barcute. 

— Sezi blând, a ras Shiu când Casca la îmbrățișat ca un urs si l-a ridicat de la 
pământ, învârtindu-l ca pe o jucărie. Lasă-mă jos, nărodule. N-ai învăţat că trebuie să 
te porţi respectuos cu bătrânii? Lasă-mă jos, barbar năsos. 

Casca l-a lăsat jos și s-au așezat la masa. 

— Indraznesti să mă numești barbar, tu care scartai din toate încheieturile? Si as 
putea să-ţi spun câte ceva despre respectul față de bătrâni. Dar, ajunge. Eşti bine? In 
ultimele luni m-am gândit adesea la tine. Stăpânul tău se poartă bine cu tine? 

Shiu a râs, cu acel sunet ca de clopoței care-l încânta pe Casca când îl auzea. 

— Da, uriasule. Da si iarăși da. Stăpânul meu este bun și înțelept. Din prima 
clipă când ne-am întâlnit am devenit prieteni apropiaţi şi am petrecut conversând 
multe ceasuri plăcute. Cu adevărat, stăpânul meu este un mare învăţat şi a înțeles că 
este imposibil pentru un sclav să discute liber cu stăpânul său, și, pentru că aveam 
discuţii foarte interesante despre viata si sensul vieţii, m-a eliberat pentru ca să nu 
existe nici o opreliște între noi. Sunt din nou un om liber. 

— Asta da noutate, Tze. Mă bucur pentru tine. Esti un om bun -— chiar dacă niţel 
cam ciudat. 

— Lasă, năsosule, destul. Sunt bine și momentan duc o viaţă bună. Sunt 
mulțumit cu prezentul. Acum, tu cum o duci? Arăţi bine. Muschii ăștia monstruosi 
sunt mai mari decât atunci când eram împreună pe navă. 

Casca şi-a ridicat braţele şi le-a flexat, făcând ca bicepşii să se facă cât niște 
bolovani. Râse din toată inima. 

— Aşa e, micutule. Sunt sănătos. Mă hrănesc bine. Dar, desi arăt ca un urs, am 
si învățat mai multe decât crezi, iar bună parte din ce am învățat ti se datorește tie. De 
exemplu, știu că puterea mea nu va înfrânge un omulet din orientul îndepărtat pe 
care ar trebui să-l pot rupe în două cu ușurință, şi mai știu că trebuie să-mi folosesc 
mintea ca să-mi schimb statutul. Puterea mea este doar o unealtă pentru acest scop. 
N-am fost niciodată prea deştept — dar nici nu am avut nevoie să fiu. Viaţa mea a fost 
simplă, şi am avut nevoie de foarte puţine idei personale. Acum învăţ și voi continua 
să învăţ tot ce pot. Oi fi eu sclavul altuia, dar am învăţat de la tine că nu trebuie să fiu 
propriul meu sclav si al ignoranței mele. 

Shiu dădea din cap mulțumit. 

— E bine că te afli pe cale de a deveni un om adevărat, năsosule. Pentru 
moment faci ceea ce trebuie, dar gândind şi folosindu-ti ideile poți schimba ceea ce ti 
se impune să faci. De fiecare data când iti poţi schimba putin viata câștigi tot atâta 
control asupra destinului tău. Eu continui să cred, asa cum am spus-o si pe galeră, că 
esti un om urmărit de destinul sau. Dar, poţi fi si un căutător care într-o zi vei găsi 
ceea ce cauţi. 

În timp ce cei doi vorbeau, soarele a trecut de zenit. Fără ca ei să știe, Corvu îi 
urmărea. Jubala, din locul unde făcea exerciții cu tiro de nivel doi ca pregătire, îi 
urmărea şi el, nedumerit de omul galben şi întrebându-se ce înseamnă el pentru 
soldatul cel dur. Poate că va afla. Bucuria lui Casca la întâlnirea cu bătrânul a fost 
primul semn de adevărată emoție pe care l-a arătat de la venirea sa in scoala. Deci, 
bătrânul însemna ceva pentru el... 

Într-un târziu, Corvu a venit şi a pus capăt întâlnirii: 

— Bine, Casca, du-te înapoi la stâlpi şi termină-ţi treaba pe ziua de azi. lar tu, 
bătrâne, sper că ţi-am făcut un serviciu. Dacă mai doreşti să-l vezi pe acest om, poţi 
veni când vrei. Și transmite respectul meu pentru stăpânul tău, onorabilul și nobilul 
Seneca. 

Shiu a făcut o plecăciune, iar Casca s-a întors la interminabilele lovituri aplicate 
stâlpului, nu înainte de a-i mai arunca o ultimă privire lui Shiu. Acesta i-a mulțumit 
lui Corvu pentru bunătatea sa, şi, da, îi va vorbi stăpânului său despre amabilitatea 
arătată la şcoala galică de către instructorul principal şi mentorul acesteia, nobilul 
Corvu. 

Shiu Lao Tze a fost să vadă si jocurile. Motivul a fost acela că a vrut să vadă 
structura emoțională si răspunsurile oamenilor în aceste condiţii. Dar după ce a fost 
de două ori, i-a ajuns. După aceea l-a vizitat doar pe Casca la școală, sau — când Casca 
avea zi liberă — la baia comunală unde se duceau să stea de vorbă. Băile publice erau 
o realizare a vieții romane pe care Shiu o aprecia din toată inima. Sustinea că aburii 
favorizează meditaţia. Când el și Casca erau singuri, Shiu îi mai arăta unele tehnici 
ale mâinii deschise — dar niciodată în public. Casca voia să păstreze aceste tehnici doar 
pentru el. Probabil că va veni o vreme când îi for salva pielea, ca atunci pe navă. 

Seneca a fost amabil și a onorat cererea lui Shiu de a trimite o scrisoare de 
mulțumire lui Corvu referitoare la bunătatea arătată prietenului său. A precizat şi că 
va menţiona lui Caesar numele școlii galice data viitoare cand îl va întâlni. Scrisoarea 
a făcut ca Shiu să fie mereu binevenit în scoala. Nu prea au fost probleme referitoare 
la acordarea de zile libere; Crespas a spus că era de acord ca să i se acorde ocazional 
lui Casca privilegiul de a merge în oraș, iar Corvu a observat că dacă uriasului i se 
acorda oarece libertate, era mai ușor să te înţelegi cu el pentru că atitudinea sa se 
imbunatatea. 


VP MAGAZIN 


Barry SADLER Mercenarul etern 


Între timp, Jubala urmărea tot ce se întâmpla, iar inima-i era la fel de neagră 
precum chipul. Într-o zi... şi-a promis siesi. Într-o zi, câine alb... 

Casca era aproape pregătit. Ar fi luptat chiar şi mai curând, dar Corvu îl păstra 
pentru un mare festival ce urma să aibă loc. Era sigur că acolo că va da lovitura, 
pentru că va fi prezent cu siguranţă și împăratul. Si dacă îi va plăcea ce va vedea, 
Fortuna cobora asupra școlii. 

Într-un târziu Corvu a anunţat că Casca va lupta în marele Circus Maximus cu 
alti gladiatori de elită. Casca se simţea pregătit, dar Corvu i-a intensificat 
antrenamentul şi mai mult. L-a pus să ridice greutăţi, să alerge şi să înoate pentru a-şi 
întări plămânii. El știa foarte bine că un om care-și pierde suflul este cel mai 
vulnerabil. 

În emoția apropiatului său debut îi venea greu să creadă că ceea ce i se 
întâmplase era real. Cuvintele evreului, întâmplările din trecut — toate păreau a fi un 
simplu vis avut cu multi ani în urmă. Doar când a primit o tăietură şi-a reamintit 
totul... şi teribilul pericol în care se afla. De câteva ori a trebuit să-și redeschidă rănile 
pentru a face ca procesul de vindecare să pară normal. La urma urmei, vrăjitorii erau 
arsi de vii... 


Crysos a devenit si mai atent cu Casca, procurandu-i un supliment de bucati de 
carne de la cantina, curatindu-i locul unde dormea. 

— Crysos, ce dracu vrei de la mine? 

Întrebarea seacă l-a luat pe sicilian prin surprindere. Dar, privindu-l pe Casca 
drept în ochi, i-a spus cu o voce cât de fermă a putut: 

— Vreau să te ajut și astfel să mă ajut și pe mine însumi. În curând vei lupta, iar 
eu vreau să-ți fiu partener. Am ceva bani puși deoparte. Voi paria pe victoria ta si 
vom împărți profitul. Lasă-mă să te ajut. Promite-mi că atunci când iti vei dobândi 
libertatea vei aranja ca să o obțin si eu pe a mea. Iti pot spune multe care-ţi vor fi de 
folos. Facem o înţelegere, stăpâne? 

— Pe coaiele de alamă ale lui Jupiter, ai tupeu, Crysos! Si dacă tu esti gata să-ți 
pui banii la bătaie, eu voi face târgul cu tine. Chiar dacă n-am sa pot obţine sabia-de- 
lemn, rămâne șansa de a obține suficienți bani cât să ne răscumpărăm singuri plecarea 
de aici. Bine, Crysos. Din acest moment suntem parteneri. Dă-mi mâna! 

Crysos era patetic de nerăbdător să strângă mâna musculoasă a lui Casca. 
Găsise ceea ce căuta încă de când tatăl său îl vânduse ca sclav în urmă cu douăzeci de 
ani pentru a-şi plăti nişte datorii la jocuri. 

În timpul săptămânilor ce au urmat, afecțiunea lui Casca pentru Crysos a 
crescut, dar mai era cineva interesat, desi fără ca cei doi să ştie. Jubala era atent, și 
aștepta... nu ştia nici el ce, dar timpul îi va dezvălui... ca întotdeauna... 

În noaptea de dinaintea festivalului Crysos a venit în cubiculul lui Casca şi cei 
doi au vorbit îndelung, fiecare cântărindu-l pe celălalt. Casca a înțeles că sub 
înfățișarea de nevăstuică, Crysos era un uimitor izvor de cunoaștere şi experienţă, de 
care el va avea nevoie în vremurile ce urmau să vină. 

Flacăra lămpii cu ulei tremura pe trăsăturile feței noului său partener, iar Casca 
a pus capăt zilei, trimitandu-l pe Crysos să facă pariurile pe jocurile de mâine. 

Da, se gândea el, chiar înainte de a adormi, mâine... arena... 

Înainte de ivirea zorilor gladiatorii școlii galice au fost treziti, hraniti si pregătiți 
pentru marșul către Circus Maximus. Prima lucire a luminii dimineţii i-a prins pe 
drum către orașul lui Nero. Au intrat prin Porta Asinaria, trecând pe lângă 
apeductele lui Claudius şi Marcian. La nord, templul lui Isis şi Serapis era abia vizibil 
prin ceața dimineţii, dar incantatiile preoteselor se auzeau clar, melodia ritmată 
onorând zeii Nilului. Melodia a trezit amintiri uitate în mintea lui Casca, dar 
gândurile sale conştiente se îndreptau spre ceea ce va aduce ziua de azi. 

Corvu i-a condus spre locul unde Via Appia se intersecta cu Via Ostia la capătul 
sudic al lui Circus Maximus. Multimile se adunaseră, multi fiind deja îndrumați spre 
locurile lor de către locarii. Multi aveau coşuri cu dejunul și prânzul în ele. Si, destul 
de surprinzător, chiar si la acest ceas matinal, prostituate de ambele sexe făceau 
afaceri destul de bune pe sub arcele şi pasajele ce duceau către arenă. 

Primul lucru care l-a lovit pe Casca când au intrat pe culoarele ce duceau către 
zona unde urmau să fie echipați a fost mirosul... mirosul animalelor din custi si al 
oamenilor ce urmau să lupte. 

Acum era o asemănare între ei, dar aceasta se va schimba când animalele vor fi 
asmutite asupra oamenilor. 

Mârâitul profund al leului se suprapunea peste cel parcă de pisică al 
leopardului. Animalele ştiau că această zi era diferită de celelalte. Instinctul primar le 
spunea că în curând... foarte curând, va fi sânge. 

Adia o briză uşoară, şi Casca putea simţi mirosul apelor Tibrului, aflat la doar 
100 m depărtare. 

Fiecare gladiator era singur, doar cu gândurile sale... 

A fost adusă pâinea. Nu acea panis sordis a oamenilor simpli, ci silgineus, pâinea 
gustoasă, albă, a celor bogaţi. Casca nu mai mâncase vreodată așa ceva. Şi-a umplut 
gura şi a mestecat îndelung. Apoi, ca și ceilalți, a dat pe gât nişte posca. Fără vin până 
după luptă... ceea ce însemna că multi nu vor mai simţi niciodată gustul vinului, 
pentru că aceasta va fi ultima lor zi. 

Un auctoratti! din Dacia s-a întors spre Casca și i-a zâmbit ușor, cu voce joasă și 
moale. 

— Soldat, acum e la fel ca înainte de începerea unei bătălii? 

Casca l-a privit pe dac cu ochi serioşi drept în fata. 

— Da. Așteptarea este la fel. Dar aici nu luptăm pentru o cauză sau pentru 
camaradul de alături. Luptăm pentru amuzamentul bestiilor de afară, a oamenilor 
din tribune. Ei sunt cei ce ar trebui să se afle în custi. lar noi ne vom duce acolo şi ne 
vom ucide unul pe altul pentru plăcerea lor. Dar şi a noastră. Fie ca zeii să ne ajute. 
Omul a fost făcut pentru luptă, iar când aceasta începe nu te poţi ajuta decât dacă 
ucizi. Dar este ceva acolo ce putem cuceri. 

Dacul a îngenuncheat lângă el. 

— Ce anume, soldat? 

— Sabia de lemn, a spus Casca printre dinţii inclestati. Sabia de lemn este acolo. 
Dacă putem încânta bestiile care judecă, eliberarea ar putea veni astăzi. Și pentru 
această libertate, dacule, te voi ucide bucuros pe tine si pe toţi ceilalți de aici. Asta e 
soarta noastră — ucide sau esti ucis.Ca la animalele din junglă — mănâncă sau vei fi 
mâncat. lar astăzi, dacule, voi mânca. 

Aflat încă în genunchi, dacul s-a îndepărtat de Casca, frica pătrunzându-i pe 
sub piele, intrându-i adânc în carne. Și-a întors privirea şi a plecat. Le-a mulțumit 
zeilor săi că azi nu va lupta împotriva nebunului ăsta... 

Spectacolul dimineţii a început cu o înfruntare simulată între niște pitici în 
pielea goală care săreau şi se loveau unul pe altul cu niște săbii de lemn. Au urmat și 
alte forme de divertisment, inclusiv o loterie în care câştigătorii au primit ca premii 
bani și sclave tinere. 

Dar astea erau doar preliminarii. 

Şi a sosit timpul pentru sacrificii. 

Trompetele au răsunat, stârnind ecouri pe sub structurile în formă de U ale 
Circului. Cei 75.000 de spectatori din tribune au tăcut. Au intrat preoții, pasind 
maiestuos către altarele din centrul Circului. 

Erau ridicate altare închinate lui Jupiter şi Marte. Preoţii duceau un taur alb 
pentru sacrificiu, cu coarnele aurite şi cu ghirlande de flori în jurul gâtului — dar cu 
un inel în nas, de unde era condus. Taurul privea când într-o parte când în alta, ochii 
inrositi arătând că simte că această zi nu este una obișnuită. Mirosul sângelui acoperit 
cu nisip proaspăt a pătruns în nările taurului. Dar acesta nu simţea frică. Toată viata, 
încă de când a fost fătat, oamenii s-au purtat cu el cu blandete, i-au dat cel mai bun 
nutreţ şi l-au spălat în fiecare zi. 

Apoi s-a întâmplat. 


1 . . qe . . y . . . 
Auctoratti — oameni liberi care se angajau de bună voie ca gladiatori. 

Picioarele i-au fost legate și a fost trântit pe o parte. 

Taurul a scos un muget scurt, uimit, înainte ca cuțitul preotului să-i sectioneze 
artera carotidă. Mintea animalului nu a realizat cu adevărat ce s-a întâmplat, trupul 
nici măcar nu a încetat spasmele morţii, dar organele i-au fost scoase pentru a fi 
inspectate de oameni. Preoţii au scos inima taurului si au pus-o în focul de pe altarul 
lui Jupiter, după care au anunţat — ca-ntotdeauna — ca omen (sorții) erau favorabile/i si 
ca jocurile puteau continua. 

Publicul si-a urlat satisfactia. 

Întregul efectiv de gladiatori a mărșăluit in jurul arenei Circului pentru ca toţi 
cei din tribune să-i poată vedea bine. Gladiatorii erau echipați în felul a o duzină de 
națiuni. Retiarii cu plasele si tridentele erau urmaţi de un grup de prizonieri germani 
care fuseseră capturați în provinciile nordice. Numidieni supli si negri călăreau struti 
și zebre din Africa. Custi cu lei si leoparzi. Sclave tinere aruncau flori si ghirlande din 
coşuri. Corurile cântau imnuri de glorie pentru Roma și zeii săi. 

Ultimii au intrat în arenă bestiarii, cei ce vor lupta cu animalele. Unii erau 
înarmați cu săbii pentru ucis ursii. Alţii purtau lănci pentru mistreți, cu garda 
circulară de fier la jumătatea lungimii. Această gardă avea rolul să prevină mistretii 
să alunece în lungul lăncii, după ce erau străpunși, și să-i sfasie cu colții pe bestiari. 

Ucigașii de animale au luat poziţii în timp ce restul gladiatorilor s-au întors la 
răcoarea din interiorul Circului ca să-şi aștepte rândul să intre în arenă. Preliminariile 
s-au terminat. Acum vor începe jocurile cu adevărat mortale. 

Un zgomot adânc şi puternic veni dinspre mulțime când animalele au fost 
eliberate în arenă. Aproape 150 au năvălit înăuntru. Unele, precum căprioarele, 
alergau cu ochii larg deschişi. Altele își urmăreau metodic prada. Marile feline s-au 
lungit pe nisip, lângă margini așa cum ar fi făcut și niște pisici domestice. Tauri, 
antilope, hiene se amestecau confuz. Câţiva câini sălbatici cu tăciuni arzând legaţi de 
coadă alergau, zăpăcind și mai mult celelalte animale. Strigătele ,,Ucide! Ucide! Ucide!” 
răsunau în tot Circul. 

Şi au ucis. 

Oameni şi animale. 

Măcel... 

Casca a aruncat o privire rapidă afară şi a văzut un leopard târând un copil 
către un colt liniștit unde să se bucure de prada sa. Bestia a început să mănânce fata 
victimei. Casca s-a întors dezgustat. Asta nu era treaba soldateasca pe care o cunoștea 
el. A ucide era ceva natural... dar sa hranesti bestiile, nu. 

Unui spectacol i-a urmat un altul. Într-o diversiune plăcută, un mare număr de 
criminali condamnaţi au fost trimiși în arenă pentru a se ucide unul pe altul — apoi au 
fost dezlantuiti leii să-i omoare si să-i mănânce pe supraviețuitori. Unei depravari 
demente i-a urmat o alta, saturând simţurile romanilor... Sub arcade și alcovuri, 

tariful târfelor s-a triplat... Măcelul a continuat până după prânz, doar cu pauze 
scurte, timp în care era imprastiat si nivelat nisip curat în arena Circului. Mișto 
spectacol! Saptezeci și cinci de mii de spectatori... Ticăloși dementi, se gândi Casca si 
și-a întors atenţia asupra propriului grup. 

Corvu le-a adus la cunoștință programul zilei. Ei urmau să lupte ca o echipă. 
Vor fi 50 de oameni în echipamentul si armurile tradiționale ale gladiatorilor 
secutores?, cu peştele simbol al galilor pe căști. Ei se vor confrunta cu un număr egal 
de daci echipați precum tracii cu săbii grele, curbate, si paveze mici de alamă in loc de 
scuturi. Săbiile trace curbe erau mai lungi decât ale lor gladius iberius, dar avea nişte 
dezavantaje — mai ales când lovitura era directă. 

Gândurile lui Casca s-au îndepărtat de la cele prezentate de Corvu. Încă un 
miros s-a alăturat odorilor existente de sânge și animale care umpleau întreaga 
structură. Acum, mirosul de oameni excitati năvălea dinspre tribune. Casca putea 
vedea imaginea pasiunii depravate pe chipurile spectatorilor. Doar vestalele virgine 
păreau a încerca să-și menţină un oarecare aer de demnitate. Ele urmăreau ce se 
întâmpla ca şi cum ar fi fost o povară prea grea pentru sensibilitatea lor și ar fi 
preferat să se roage într-un templu curat și plăcut. lar la capătul opus al arenei, 
gladiatorii din școala dacică vor asculta şi ei aceleaşi cuvinte de informare. Aceasta va 
fi o luptă în care doar supraviețuitorii părții învingătoare vor mai ieşi din arenă. 

Si clipa a sosit. 

Maestrul de ceremonii al jocurilor a dat semnalul. Trompetii au suflat în 
alămurile lor. Gladiatorii veterani se aflau în primele rânduri. Casca si ceilalți au 
intrat în ritmul pasilor si au mărșăluit în arenă. Vocea lui Corvu i-a urmat, 
amintindu-le să-și onoreze şcoala şi să facă un spectacol reușit. 

Fiecare scoala a mărșăluit prin arenă, apoi s-a întors apoi cu fata spre loja 
împăratului. Acolo, divinul Nero se juca cu sânii noii sale amante, Acte, o blondă 
plăcută de vreo 19 ani, o târfă de pe stradă care nu reușise să se „impună” în cariera 
ei. Nero isi tinea mâna în stola ei, neatent la orice altceva, până ce Burrus, prefectul 
Preetorienilor, i-a atras atenţia asupra oamenilor din arenă. 

Luandu-si mâna de pe sânii Acteei, s-a întors cu fata către suta de oameni de 
jos. Într-un singur glas, gladiatorii au strigat: „Ave Cesar, morituri te salutant 
Nero a făcut un mic semn ca răspuns la salutul lor, apoi către maestrul jocurilor 


m 


Caius 


ordonându-i să înceapă. 

Cei din fruntea celor două companii s-au separat în grupuri egale. Casca a pus 
ochii pe un grec înalt şi a luat poziția clasică defensivă în locul celei de atac, lăsând ca 
acțiunile sale să spună că era nesigur și dându-i uriașului grec impresia că e gata să 
cedeze. 


2 secutor/secutores — clasă de gladiatori din vechea Romă. De obicei era înarmat cu o sabie scurtă, o gladius sau un 
pumnal si un scut greu. Erau antrenați să lupte cu retiarus (gladiatori ce purtau o armură uşoară, un trident si o plasă). 

Gladiatorii s-au apropiat. 

Strigătul său răsuna deja când braţul cu sabia al unuia dintre camarazii lui 
Casca a fost retezat de sabia curbată a oponentului său dac. Victoriosul nu a avut 
timp să-şi termine victima înainte ca si el la rândul său să cadă tinandu-si burta cu 
mâinile, în încercarea de a-și împiedica intestinele să se reverse pe nisip. Oamenii se 
răsuceau și se învârteau, schimbându-și oponenții iar și iar. 

Casca isi tinea ochii pe grec, lăsându-l să-l împingă tot mai departe de bătălia 
principală, departe de marele grup de măcelari. Separându-se singur de grămadă, 
Casca știa că spectatorii îl vor vedea mai îndeaproape, ceea ce era dovedit de 
zbieretele mulțimii Lasule!, si îndemnul de a lupta. De asemenea îl încurajau pe grec 
să-l termine pe porcul ăsta. Sabia curbă a grecului a lovit repetat în micul scut al lui 
Casca. Se părea că vrea să-l doboare prin epuizare. Fiecare lovitură lăsa semne adânci 
în scutul de arama și trimitea vibrații puternice în tot brațul. Unul dintre colegii 
grecului a vrut să-i vină în ajutor, dar acesta l-a îndepărtat cu un semn. Nu voia ajutor 
ca să-l ucidă pe acest oponent. Bine, se gândi Casca. Bine. Lasă-i pe ceilalți să se omoare 
unul pe altul. Dacă îi rezist ăstuia până ce şansele se reduc, atunci... 

Mulțimea urla și le făcea semne cu mâinile favoritilor lor. Câteva femei se 
pariaseră pe ele însele ca sclave şi chiar acum erau la picioarele noilor stăpâni. Alţii 
din tribune stăteau cu ochii holbati de excitare sexuală in timp ce trupurile le erau 
străbătute de fiori... ca și cum ar fi făcut dragoste și tocmai erau ajunși la momentul 
climatic. 

Venise timpul. Cele două echipe erau reduse la efective egale; mai rămăseseră 
circa douăzeci de oameni. Casca a rânjit la grec, dinţii albi ivindu-se pe sub 
apărătoarea nazală a castii. 

— Grecule! l-a strigat. Libertatea este la doar o sabie de lemn depărtare! 

Îşi scoase casca, lăsând mulțimea să-i vadă chipul. Faptul în sine l-a făcut să iasă 
în evidenţă fata de ceilalți. Și-a aruncat casca spre grecul uimit si a luat o poziţie joasă, 
aproape lungit pe nisip, cu sabia în lateral si partea plată in sus. l-a făcut semn să se 
apropie. 

— Hai, vino, iubitor de băieţi, l-a tachinat. Vino, eroule. 

A fentat o lovitură scurtă si a făcut o tăietură în umărul stâng al grecului, 
suficientă să-l scoată din sărite. Grecul a urlat și s-a abătut asupra lui Casca precum o 
tornadă, dând lovitură după lovitură. Mulțimea zbiera aprobator. Casca l-a lăsat sa 
ajungă aproape deasupra lui, şi atunci, cu o mişcare rapidă, curată, s-a întors într-o 
parte fata de grec... aproape ca şi cum se pregătea să fuga de acesta. 

Grecul urla de plăcere lovind din ce în ce mai tare. Lovea scutul lui Casca în 
încercarea de a-l ocoli. Apoi, când Casca și-a terminat răsucirea, piciorul lui stâng 
ajunsese între picioarele grecului. Scurt, l-a lovit pe acesta cu călcâiul în testicule. 

Spectatorii au mugit în hohote de râs la vederea uimirii grecului care încerca să 
rămână în picioare, desi se prăvălea în nisip. Toți au înţeles că Casca s-a jucat cu ei și 
cu grecul, dar romanii aveau un bun simţ al umorului si nu s-au supărat. În urale, au 
întors degetul mare în jos, împotriva fostului lor favorit. Grecul era lungit în nisip, 
tinandu-si testiculele în mâini. 

Casca şi-a ridicat sabia şi s-a întors spre împărat pentru a primi semnalul. Nero 
râdea atât de tare de smecheria lui Casca încât fu cât p-aici să se sufoce cu o bucată de 
rodie. Continuând să râdă, a făcut gestul ce însemna uciderea gladiatorului. 

Deasupra grecului, Casca tinea sabia ridicată. Ochii omului nu cerșeau 
îndurare. Și-a plecat capul, gata să primească lovitura. 

— Fă-o cum trebuie, romanule, spuse cu voce joasă. Asa cum trebuie. 

Casca a confirmat cu o înclinare a capului, fata strălucindu-i de sudoare. 

— O voi face repede, grecule. Pacea fie cu tine! 

Un şuierat, o izbitură thunk! şi grecul a fost decapitat. Sângele arterial a 
improscat nisipul răscolit. Apoi, Casca a alergat lângă camarazii săi care erau inca 
angajaţi în lupte şi a început să-i organizeze. Pe măsură ce doborau un adversar, 
împreună îl luau în primire pe următorul... până ce şcoala dacică nu a mai avut nici 
un reprezentant. Doar morți si muribunzi răspândiţi pe nisipul arenei. Unora li se 
permitea să rămână în viata, desi învinși, dacă luptaseră bine. Asupra învingătorilor 
se aruncau bani din cei câștigați de spectatori prin pariuri. Câţiva au strigat cerând 
acordarea săbiei de lemn lui Casca pentru modul cum l-a înșelat pe grec, dar nu au fost 
destui, aşa că solicitarea a fost ignorată de împărat care a reînceput să se joace cu sânii 
Acteei, în timp ce pretorienii vegheau asupra lui. 

Supraviețuitorii s-au întors în interiorul răcoros al Circului, unde au cerut vin și 
și-au îngrijit rănile. Îngrijitorii au scos cadavrele din arenă folosind prăjini lungi cu 
cârlige. Camarazii l-au felicitat pe Casca pentru victoria sa, iar Crysos l-a ajutat să-și 
desfacă curelele şi să-și dea jos armura. 

— Vezi, stăpâne, ţi-am spus eu că vei câștiga simpatia mulțimii. Libertatea nu 
este departe. Acum ei iti ştiu numele si vor fi atenţi la tine la viitoarele jocuri. Luptă 
bine și foloseste-ti mintea şi va veni ziua când putem scăpa amândoi din magazia asta 
de hoituri. Suntem cu 50 sesterti mai aproape. Ne-am dublat banii. 

După ce l-a şters pe Casca cu buretele, Crysos a mers să-şi facă datoria si fata de 
ceilalți, ducându-le vin și posca celor care cereau. 

Fiecare rănit străpungea atmosfera grea cu strigăte, atunci când doctorii se 
foloseau de remediile lor favorite: cauterizau rana cu o lama înroşită in foc, sau, daca 
era vorba de o împunsătură, o lărgeau şi o astupau cu smoală fierbinte. Tratamentul 
acesta blând îl făcea întotdeauna pe pacient să zbiere până leșina, ceea ce se întâmpla 
destul de repede. În timpul tratamentului doctorii discutau între ei diverse aspecte 

profesionale... şi despre ultima teorie medicală referitoare la lăudabilul puroi şi 
beneficiile acestuia asupra unei bune sanatati. 

Oamenii care puteau merge se duceau singuri înapoi la școală. Cei care nu 
puteau erau duși cu nişte căruțe trase de magarusi. Pentru ei jocurile erau terminate, 
dar urletele din arenă i-au urmat până la periferia Romei. Jocurile au continuat până 
noaptea, iar Roma a obosit ca o curvă datorită sângelui si măcelului. 

Prima permisie a lui Casca în Roma a fost memorabilă. În lunile precedente a 
fost curios în legătură cu orașul de dincolo de ziduri. Evident, auzise povești, dar 
odată intrat prin Porta Ostia impactul celui mai mare oraş de pe pământ a fost 
aproape prea mare pentru ca simţurile sale să-l asimileze imediat. Adevărat, auzise că 
dacă n-ar fi fost grânele pe care corăbiile le aduceau în mod constant din provinciile 
africane, ar fi fost imposibil marelui oraș să menţină populaţia de peste un milion de 
locuitori, dar astea au fost doar vorbe pentru el. Văzând acum cu proprii săi ochi 
marea extindere a orașului viermuitor isi dădea seama că era imposibil de imaginat 
câți oameni reprezintă un milion. La naiba! 

Mergea pe străzile bătute de vânt întrebând din când în când despre direcție. 
Viermuiala de oameni era de necrezut... negustori ce-și vindeau bunurile venite din 
depărtări precum Britania sau Mauretania... bijutierii care ofereau mărfuri ce decorau 
decolteurile și degetele celor bogați cu perle și pietre prețioase... măcelari care 
vindeau miei și capre tăiate pentru bucătăriile din oraș... Nu se găsea carne de vită. 
Acestea erau folosite mai ales pentru sacrificii. 

Trecu pe lângă docurile Tibrului şi docherii ce cărau pe umeri grânele venite 
din Egipt în depozite de unde erau zilnic împărţite ca beneficiu celor ce dețineau 
cetățenia romană. S-a îndreptat spre est către Forum, fizicul său musculos atrăgând 
privirile interesate ale matroanelor romane, dar momentan el era prea prins de 
imensitatea orașului și milionul său de oameni, ca să profite de oportunitățile 
evidente. 

Trecu pe Agiletium, o stradă aflată imediat la nord de cea mai coruptă altă 
stradă din oraș — si deci din lume — Suburra. Își planifică în minte să se întoarcă aici 
mai târziu. Unele clădiri păreau destul de interesante... 

Dar în această primă zi ştia unde vrea să meargă. Rezistând insistențelor 
bărbierilor de a se bărbieri — se știa că tocesc intenționat lama bună a bricelor — Casca 
a ajuns într-un târziu la băile din Sura. Aici se permitea accesul sclavilor, atât timp cât 
nu provocau probleme şi cedau întâietate oamenilor liberi și nobilimii. Era aproape 
miezul zilei. Odată intrat, Casca s-a dus direct la baia de aburi. Şi-a scos tunica și a 

lăsat-o într-unul dintre micile cubiculuri-garderoba si a intrat in baie. Acolo în colt, 
șezând tăcut, cu ochii închişi meditativ în timp ce inspira adânc vaporii, se afla Shiu. 

Când Casca s-a apropiat, spuse fără a deschide ochii: 

— Bine ai venit, năsosule. A trecut mult timp şi m-am dezobișnuit de mărimea 
trupului tău care încearcă să se integreze în spațiul normal. 

— Tze, viperă cu ochii oblici, tu poți spune vreodată ceva de-a dreptul? 

Tze izbucni în râs. La auzul hohotelor familiare Casca şi-a dat seama cat de 
multă plăcere îi face prezența omului galben și cat de mult i-a lipsit. 

Erau singuri în camera de aburi. Era plăcut să simtă vaporii pătrunzându-le 
adânc în plămâni, si să simtă sudoarea curatindu-le trupul. Shin Tze şedea placid, cu 
mâinile în jurul genunchilor, balansându-se uşor înainte și înapoi, părând a avea o 
eternitate în care să nu facă nimic altceva în afară de a se bucura de gândurile și 
simţurile sale. O lungă perioadă de timp cei doi au stat tacuti. 

De la ultima lor întâlnire, Casca a luptat de multe ori şi s-a ales cu oarecare 
faimă. Era un fel de satisfacție pentru omul de pe stradă să-i cunoască numele și să-i 
recunoască chipul, să se apropie de el si să-l atingă ca să aibă parte de noroc. Era 
plăcut să-şi vadă numele scris pe pereţii din oraş, dar pentru cât timp? Prezenţa aici a 
lui Shiu îi reamintea de învăţăturile acestuia, că nimic nu este veșnic. Nici măcar 
statusul de cel mai faimos gladiator al Romei nu putea continua prea mult. Fie si 
pentru faptul că erau probleme cu rănile sale care se vindecau prea repede. Din 
fericire era foarte, foarte bun cu cuțitul si nici nu primise încă o lovitură care ar fi 
trebuit să-l ucidă, dar într-una dintre zile se va întâmpla... si-atunci? 

Se întinse pe burtă pe banca de piatră si și-a întors fata către prietenul său din 
îndepărtatul ţinut Khitai. 

— Shiu. Vrei să ştii cât mai multe despre mine. Cred că a venit timpul să-ţi 
spun. Poate ca mă poți ajuta. 

Shiu a dat ușor din cap, cu ochii în continuare închişi, dar Casca știa că l-a auzit. 

— Bine, prietene aşa zis vechi. Te ascult, că tot n-am altceva de făcut. 

Si în următoarele trei ore Casca şi-a spus povestea — spre încântarea si uimirea 
lui Shiu. Casca a tăcut numai atunci când a intrat cineva în încăpere. A reușit să-i 
determine pe noii veniți să iasă imediat doar uitându-se urât la ei de parcă le-ar fi 
sugerat ca nu este mult diferit de un talhar sau un ucigaş — nimic concret, doar un aer 
sinistru. 

Casca și-a terminat povestea, punându-l pe Shiu în temă cu toate informațiile 
referitoare la Crysos si aranjamentul cu patricianul Crespas. 

Câteva clipe, Shiu a rămas tăcut. Apoi, pentru prima oară de când Casca 
începuse să povestească, şi-a fixat ochii veseli, mereu întrebători asupra musculosului 
său prieten. Şuieră printre dinţi, ca întotdeauna cand era cuprins de gânduri 
importante, și făcu o plecăciune adâncă. 

Casca spuse ușor iritat: 

— Despre ce e vorba? Asta-i tot ce poţi? Nu poţi spune nimic? 

Zâmbind, Shiu şi-a ridicat capul. 

— Năsosule, te onoram pentru viata ta îndelungată. Adu-ti aminte că pe 
meleagurile mele vârsta este foarte respectată. Eşti unul dintre cei mai bătrâni oameni 
pe care i-am întâlnit, chiar dacă arăţi atât de tânăr. 

— Nu mă crezi? 

— Ba da. Sigur că te cred, prietene. Dar condiţia ta fizică ridică niște întrebări 
foarte interesante. 

— Ce întrebări, nevăstuică galbenă? 

— Ah? Nevăstuică zici, tu, monstruoasă gorilă roz? Asa să fie. Ascultă 
nevăstuica şi poate că amândoi vom afla mai multe. Zici că forma ta fizică este un dar 
dat de semizeul creştin, Isus. Trebuie să ai grijă mare cu darurile oferite de zei. Nu 
sunt totdeauna ceea ce par a fi. la seama, prietene. Care va fi efectul de durată al 
dezvoltării tale? Zeul tău crucificat a spus: „Aşa cum esti acum, asa vei rămâne.” In ce 
sens? Vei rămâne la fel în ceea ce privește gusturile și temperamentul? Sau, precum 
viermele de mătase care devine fluture, vei deveni ceva mai mult decât ai fost la 
începuturi? O vreme am crezut că oamenii își schimbă atitudinea pe măsură ce trupul 
li se modifică odată cu vârsta, că procesul de îmbătrânire provoacă niște modificări la 
diverse vârste. De exemplu, unui bătrân nu-i plac zgomotele puternice, în timp ce un 
copil nu se mai satura de ele. Gusturile noastre culinare si — ah! — cele referitoare la 
femei se schimbă odată cu vârsta. 

Dar, aparent, tu nu îmbătrânești fizic. Se aplică asta si asupra altor simţuri si 
alte alea? Este fascinant. Trebuie să mă gândesc foarte mult la problemele tale înainte 
de a îndrăzni să fac vreo sugestie. Dar vreau să te gândești asupra unui lucru: într-o 
zi du-te în Est. Dincolo de Indus, în Khitai, ţinutul meu de baștină. Acolo vei găsi 
înțelepciunea adunată de secole şi trecută de la un învăţat la altul, fiecare adăugând 
mica sa contribuţie la total. Vei cunoaşte acolo oameni care să te ajute să-ți ușurezi 
povara, iar tu vei ajuta prin adăugarea ei la Cunoaşterea din Lume. Ceea ce mi-ai 
spus acum mă obligă să mă întorc acasă după atât de multi ani. Această Cunoastere a 
ta nu trebuie să se piardă. Când voi pleca, vino cu mine, pentru că deși tu eşti mai 
bătrân ca mine, mă simt ca un tată pentru tine, și am stânjenitor de multă grijă fata de 
tine și bunăstarea ta. Adevărat, năsosule, se poate spune că în ciuda urateniei tale, a 
pielii pale ca de pește, a mușchilor tăi nemaipomenit de mari și a nasului monstruos, 
tin la tine ca la un fiu. Vino cu mine în Khitai, la mânăstirea fraţilor mei. Poate că 
toate minţile noastre reunite gândind la situaţia ta vor aduce nişte răspunsuri. 

Casca a întors capul şi şi-a închis ochii pe jumătate. 

— A naibii sudoare, face ochii să lăcrimeze, a mormăit. 

Şi, punând un braţ în jurul umerilor lui Shiu, a spus: 

— Când voi fi liber, voi veni cu tine. Indiferent unde ne va duce drumul, 
fratioare, voi merge cu tine în tara ta. Poate că ai dreptate. Poate că putem afla mai 
multe despre mine și ceilalți implicaţi în această situaţie. De exemplu, în acest 
moment nu sunt prea sigur că vreau să-mi schimb condiţia, chiar dacă aş putea. Viaţa 
începe să fie destul de bună pentru mine. Dacă nu mă maturizez în felul unui om care 
îmbătrâneşte, măcar acum am destui bani ca să-mi pot permite unele lucruri pe care 
nu mi le-am putut oferi mai înainte. 

Ştii ce vreau să spun: hrană bună, vin bun... şi o grămadă de târfe tinere si 
sănătoase, doritoare să ofere servicii nelimitate sărmanului meu trup. Şi nu cred că 
am o musculatură prea dezvoltată. Și nici nasul nu este prea mare. Problema este că 
al tău este prea mic, iar fata ta pare că a fost lovită de careva cu o lopată chiar peste 
nas. Uite! De câteva luni voiam să-ți răspund la prostia asta cu „năsosu”. 

Shiu a zâmbit, apoi a chicotit, după care amândoi au izbucnit în râs ca doi 
nebuni în camera cu aburi. 

După ce s-au îmbăiat şi în caldaria s-au îmbrăcat şi au părăsit baia. În stradă, 
Shiu şi-a luat rămas bun şi a dispărut în mulțime. 

Casca s-a hotărât să se răsfeţe putin. A chemat o litieră şi s-a lăsat purtat înapoi 
la scoala ca si cand ar fi avut sânge regal. Pe toți zeii! Viaţa putea fi bună. Poate ca 
lucrurile nu erau chiar atât de rele. La urma urmei, mai am dor cu putin mai mult de doi 
ani până ce am să pot pleca, iar pentru un om cu longevitatea mea, asta e nimic. Trebuie doar 
să am grijă, asta-i tot. Doar să am grijă... 


Soarta lui Casca continua să se îmbunătățească. O victorie în arenă a fost 
urmată de alta. Unul câte unul, marii campioni ai jocurilor au căzut sub sabia sa. În 
curând, numele său era cel mai adesea scris pe pereţii caselor din Roma. Femeile 
oftau cu gândul la el și la imbratisarile lui, si-si trimiteau sclavele cu daruri ca să-l 
atragă în vilele lor. Pe unele le accepta, dar de obicei prefera să le cucerească singur. 
Pentru el, nobilele matroane erau niţel cam ciudate în fanteziile lor sexuale. El era 
genul de om care acționa tradițional, iar acele ciudate activități de grup în care ele 
încercau întotdeauna să-l atragă erau cam prea mult pentru un băiat de la ţară ca el. 
Nu că ar fi fost împotriva unor asemenea lucruri precum o palmuta trasă peste un cur 
tare în focul pasiunii, când era bine așezat în șa. Chiar si o mușcătură zdravana nu era 
chiar atât de rea. Dar... tot ce a primit de la curveturile din înalta nobilime a Romei 
era distracţia de a le privi cum isi fac rutina încercând să-l excite, ca să treacă la 
treabă. Shit! Astea sunt patetice! Habar nu au ce trebuie să facă pentru ca să-l excite. 
Daca Salome ar mai fi fost în viata, ar fi putut face o avere invatandu-le pe târfele 
astea din înalta nobilime cum să-şi folosească echipamentul. Pentru că femeile din Est — 
mai ales cele din Asia Mică — păreau a avea întotdeauna o clasă peste cele din Nord. 
Într-adevăr... aceste fermecătoare frumuseți din Siria şi Persia îşi cunoşteau foarte bine 

şmecheriile... Doar ce se gândea la ele si era de ajuns pentru el să lase totul baltă si sa 
alerge la cel mai bun bordel specializat în importuri. 


Crysos era extaziat. 

Câştigurile lor crescuseră cât o mică avere. Adevărat, sabia de lemn nu a ajuns 
până acum în mâna lui Casca, dar banii curgeau. Deja aveau mai mult de 20.000 
sesterti depuși la o casă locală care oferea servicii bancare. Dacă tot trebuia să fii 
sclav, era mai bine să fii un sclav roman. Așa puteai măcar să ai proprii tăi bani — ba 
chiar să ai și proprii tăi sclavi. Acum, dacă Casca va fi de acord, îl va aborda pe Corvu 
ca să-l întrebe ce pret cere pentru libertatea sa. Cu siguranţă, Corvu l-ar lăsa pe 
Crysos să plece pentru vreo două mii de sesterti. 

Deocamdată nu se putea negocia pentru Casca. Proprietarul său câștiga o avere 
la jocuri și nu era nici o șansă de a-l convinge să-l elibereze pe Casca înainte ca 
înțelegerea să expire, dar ca om liber, Crysos putea să îmbunătăţească statusul 
amândurora în lumea din afară și să-i pregătească pentru ziua când Casca va fi 
eliberat... 


Singura problemă era Jubala... 

Uriaşul numidian îi urmărea îndeaproape. Nici chiar Corvu nu era la fel de 
atent ca el. Era ceva ciudat cu Casca şi va afla ce anume chiar dacă ar fi trebuit să-i 
zdrobească acestuia toate membrele unul câte unul. Ciudat... În primul rând, de ce 
Casca nu arăta nici un semn de slăbiciune din cauza rănilor? 

Desigur, Jubala nu a luptat în aceleași confruntări la care participa Casca. 
Deocamdată era păstrat pentru ceva special unde, echipat într-un exotic costum 
african, va lupta împotriva arabilor călare. Pentru aceasta și-a ales armele sale 
favorite, lancea ușoară şi sabia lungă, curbată, a deșertului. Privea viitorul cu 
încredere, dar victoriile lui Casca au continuat să-i lase un gust amar. Când se gândea 
la roman buzele i se deschideau într-un rânjet ca de rechin. 

De fiecare dată când Casca a luptat, ura lui Jubala pentru demonul cu piele 
palidă a crescut tot mai mult. Frustrat, ar fi plecat din școală ca să găsească o altă 
victimă cu care să se hrănească pe sine și pe zeii săi. 

Tibrul putea păstra şi ascunde un număr aproape nelimitat de cadavre în apele 
sale învolburate și în vârtejuri. Nimeni nu se uita îndeaproape la morţi. Dacă vreunul 
iesa la suprafață în apropierea unei resedinte, proprietarul îşi punea sclavii să-l 
împingă doar înapoi în curentul apei care-l ducea dincolo de Ostia, în largul mării. 

Dar privirile întunecate ale lui Jubala n-au trecut neobservate. Crysos l-a 
observat. De câteva ori, Jubala a încercat să-l facă să vorbească despre partenerul său. 
Nici o șansă. Crysos ştia un lucru — și-l știa bine — cum să descopere un mincinos, mai 
ales unul periculos. A păstrat distanţa fata de Jubala si încerca să stea pe lângă Casca 

atunci când negrul era prin apropiere. Dar situaţia a devenit oarecum dificilă pentru 
el. În mod repetat l-a avertizat pe Casca în legătură cu Jubala, spunându-i că va veni o 
vreme... 

Casca zâmbea doar aprobator: 

— Nici o problemă, Crysos. Ştiu ce se întâmplă și ştie și Corvu. Eu şi cu negrul 
ne vom regla conturile în curând. Deocamdată, doar tine-te departe de el. 

Casca a continuat să fie triumfător la jocuri, luptând nu doar în Roma, ci și în 
câteva tururi desfășurate în oraşele din apropiere aflate între Neapolis, la sud, şi 
Bologna, la nord. Faima i-a adus fani și admiratori. A devenit unul dintre marii 
gladiatori. 

Regulile din arenă erau simple. Urmai ordinele. Dacă luptai cu cineva dintr-o 
școală adversă, după ce-l învingeai, aveai opţiunea de a-l ucide sau de a-l cruța. 
Numai când era prezent împăratul, dreptul de viata si de moarte îi aparţinea acestuia. 
Gloata încerca să influențeze decizia gladiatorului urlând Mitte! (lasă-l să trăiască!) 
sau lugula! (jugulara — taie-i gâtul!). Totuşi, hotărârea de a cruța viata unui oponent 
învins când aveai șansa era considerată o prostie periculoasă. Data viitoare când 
luptai cu el, s-ar fi putut ca tocmai el să te termine. 

Jubala isi formase propriul lui cerc de fani și admiratori — şi nu a cruțat 
niciodată un adversar învins. Admiratorii săi știau că vor fi indreptati către un sfârșit 
climactic. Jubala cu piele aproape neagră lucind de sudoare peste mușchii bine 
reliefati. Când era el însuşi rănit, multe dintre fanele sale picau în extaz la vederea lui 
lingandu-si propriul sânge care contrasta total cu pielea neagră... ca un animal care-și 
lingea rănile... Jubala ucidea așa cum majoritatea dintre oameni făceau dragoste, cu 
pasiune și necesitate. 

lar ura sa aproape dementiala împotriva lui Casca continua să crească. De 
fiecare data când se întâlneau, sau măcar isi încrucișau privirile, încerca să şi-o 
manifeste cât de mult putea... ca un tsunami care trebuia să-l înece pe roman. Dar 
Casca râdea doar, făcând mişto de forța negrului si refuzând să-i recunoască 
superioritatea. Jubala știa prea bine că nu poate provoca o luptă în interiorul școlii, 
pentru că, deşi era adorat de gloată, el continua să fie proprietatea școlii. Corvu l-a 
prevenit că dacă stârnește rahatu’, el personal va supraveghea castrarea sa și-l va da, 
legat, drept hrană animalelor din arenă. 

Singurul lucru mai important decât deținerea unui luptător profitabil era 
menţinerea ordinii și disciplinei. Dacă doar o singură dată gladiatorii cred că pot lua 
ei singuri decizii, cine ar putea spune unde se va ajunge? Ca afacerist, Corvu ar fi 

preferat mai degrabă să-l termine el însuși pe unul dintre proprii săi oameni ca un 
exemplu cum trebuie tratat un provocator de probleme care-i putea face necazuri în 
viitor. Bătrânul Crassus a avut dreptate când a crucificat 6.000 de sclavi pe Via Appia, 
între Capua si Roma. Se revoltaseră fiind conduşi de gladiatori. Corvu nu va lăsa sa 
se întâmple asemenea rahaturi în scoala sa — iar Jubala ştia asta. 


Dar Dacă Jubala nu se putea atinge de Casca, îl putea avea pe Crysos. 

Sicilianul era un sclav neimportant. Corvu l-ar fi putut biciui pe Jubala pentru 
uciderea unui sclav de casă, dar numai atât — şi nici măcar n-ar fi fost biciuit atât de 
zdravăn încât să fie schilodit. Nu avea fiecare om o slăbiciune? Oricare ar fi fost 
slăbiciunea lui Casca, desigur că Crysos o cunoștea. Jubala ştia că în cubiculul său si 
numai în prezenţa lui Crysos, Casca făcea nişte exerciții ciudate. Nişte ritualuri 
magice? Îl folosea pe Crysos ca pe un fel de ajutor la antrenamente? Înseamnă că era 
ceva eficient, pentru că romanul învingea mereu în lupte. 

Așa că... 

Jubala l-a incoltit pe Crysos. Acesta a simţit că-şi pierde răsuflarea. Plamanii 
păreau să se spargă în timp ce încerca să respire, dar, indiferent ce-i acoperea nasul şi 
gura, era prea strâns. Simtea că-i plesnesc ochii în cap... și totul s-a întunecat. 

Jubala l-a dus pe Crysos din holul interior în care îl prinsese, în zona de 
antrenament închisă ce era utilizat doar în zilele ploioase. Acolo nu putea nimeni să 
vadă ce urma să se întâmple. Împiedicându-și victima inconștientă să scoată vreun 
sunet, l-a legat pe Crysos de unul dintre stâlpii pe care se exersau loviturile cu sabia. 
Si a îngenuncheat abia vizibil în întuneric. Singura lumină palidă venea de la o 
fereastră de sus ce lăsa să pătrundă lumina palidă a lunii. 

Crysos s-a zbătut puţin, apoi s-a trezit cuprins de confuzie și panică. Unde se 
afla? De ce? De ce atârn aici? Jubala a așteptat, lăsându-l pe Crysos să fie mai întâi 
cuprins de teama de necunoscut înainte de a-şi dezvălui prezența. 

Crysos a încercat să strige, dar cârpa din gură i-a înăbuşit efortul, făcându-l 
aproape inaudibil. Şi-a închis ochii, încercând să-şi stăpânească panica. Când i-a 
deschis din nou, aproape că a leşinat. Primul lucru pe care l-a văzut au fost dinţii 
ascuţiţi ai lui Jubala la doar câțiva centimetri de fata sa, lucind în lumina slabă. 

Jubala s-a ridicat şi, luând braţul lui Crysos în mâna sa neagră l-a eliberat din 
legături. 

— Piticanie, l-a întrebat încet, care este slăbiciunea lui Casca? Ce faceţi voi în 
cubiculum? Care sunt șmecheriile folosite ca să obţină victoriile? Spune-mi si vei trăi. 
Refuză și vei avea parte de ceva mai rău decât moartea. 

Duritatea celor spuse de Jubala, ritmul sec al cuvintelor, nu lăsa nici o îndoială 
asupra intentiilor sale. Crysos a dat din cap de sus în jos până ce Jubala i-a scos 

călușul. Dar i-a strâns gâtul cu mâna pentru a-i opri orice eventual strigăt pentru 
ajutor, chiar înainte de a începe. Apoi a întrebat din nou: 

— Ai de gând să-mi spui, piticanie? 

De frică, Crysos tremura ca o cârpă. În ultimele luni, Jubala nu scăpase nici o 
ocazie că să-l intimideze sau să-l agreseze. De multe ori a fost incoltit de negru si 
ameninţat cu orice, de la a fi mutilat la mai rau — sau i-a oferit mită în bani. Pana 
acum reuşise să găsească tăria de a refuza pretenţiile lui Jubala, sau fugea lângă 
Casca, sau lângă alti profesioniști. Avea prieteni printre ei si era o prioritate pentru el 
din a le face favoruri celor mai duri. Dar acum... Jubala a pus mâna pe el. 

— Vorbeşte, piticule! 

Ochii lui Crysos s-au umplut de lacrimi. Și-a curățat gâtul după ce i-a fost scos 
calusul, gustul de fiere din gură datorându-se fricii. Firul vieţii îi ajunsese la capăt. Şi- 
a deschis gura. 

Jubala a așteptat, acum fiind sigur că l-a înfrânt pe micuțul sicilian. 

Crysos şi-a curățat din nou gâtul, și a scuipat o flegmă direct în fața 
tortionarului său. Jubala a rânjit şi s-a şters neglijent. 

— Destul de bine, piticule. Cand vei fi gata să vorbeşti, dă doar din cap si 
durerea va înceta. 

Crysos a gemut în sinea sa şi s-a rugat tuturor zeilor de pretutindeni să-i dea 
tăria de a rezista. Era sigur că Casca sau vreuna dintre gărzi va sosi în curând... sigur 
aşa se va întâmpla. 

Jubala şi-a început munca. Mai întâi braţele. Apoi picioarele. Bucată cu bucată, a 
trecut prin orele nopții, şi numai când prima lucire a zorilor a trecut prin mica 
fereastră, s-a oprit și a lăsat trupul care fusese al lui Crysos, sclavul. Pe când își 
stergea de piept mâinile însângerate, regreta că nu avea timp să mănânce inima 
victimei sale... dar mai era și Casca. Curând. Oricum nu aveam nevoie de ceea ce mi-ar fi 
putut spune piticania. Eu sunt un bărbat mai tare şi un luptător mai bun. Casca va lupta cu 
mine... curând. 

Când a fost găsit cadavrul lui Crysos și Casca l-a văzut, geamătul ieșit din 
pieptul lui ar fi putut dărâma zidurile. Instinctiv a ştiut că Crysos a fost ucis din 
cauza sa. A răcnit: 

— Jubala! Unde ești? 

Ceilalți s-au dat la o parte din calea sa. Casca a răcnit din nou după Jubala şi s-a 
îndreptat către zona barăcilor, unde locuia negrul. Dar înainte de a ajunge la usa, 
totul s-a întunecat în jurul său într-o explozie de durere... 

Corvu stătea lângă Casca având în mână o greutate de plumb. Şi-a chemat 
gărzile personale si le-a ordonat să-l pună în lanţuri pe Casca, iar pe Jubala să-l aducă 
la el, tot inlantuit. Nu putea lăsa tâmpenia asta să meargă mai departe. Astia doi 

voiau să lupte. Foarte bine, îi va lăsa, dar, pe Baal, o vor face aşa cum va voi el, fără să 
facă de rușine școala. 

Jubala stătea drept, cu capul sus, cu braţele si picioarele inlantuite. Era plin de 
mândrie... precum fiarele sălbatice din ținutul unde se născuse... esenţă a forței 
primitive. 

— Fii atent la mine, animalule. Ai să capeti ceea ce doreşti, sansa de a lupta cu 
Casca. Voi doi veți fi evenimentul principal la următoarele jocuri imperiale. Până 
atunci — cand toate astea vor lua sfârșit — vei fi inlantuit în fiecare seară în baraca ta. Si 
Casca la fel, în a lui. Vă antrenați și mâncaţi separat.. orice încercare de a vorbi doar 
unul cu altul vă aduce câte 50 lovituri de bici — si ştii cum lovesc eu. 

Când Casca s-a liniștit suficient cât să se poată vorbi cu el, i s-a adus si lui la 
cunoștință înțelegerea. 

Jocurile urmau să fie foarte curând, şi amândoi erau pregătiţi pentru ele. S-au 
antrenat cu și mai multă determinare decât înainte. Dusmania de moarte dintre ei a 
fost făcută cunoscută printre spectatorii care au pariat la greu. Cei mai multi erau de 
partea monstrului negru a cărei masivitate și ferocitate păreau să-i asigure un avantaj. 


Jocurile au început cu lupte simulate, lipsite de sânge, apoi cu nişte femei 
gladiatori care luptau până la moarte împotriva unor pitici sau a altor femei. Apoi 
trompetele heralzilor au anunţat luptele la grămadă. Gladiatorii au intrat în arenă în 
pas de marş escortati de manageri si antrenori. Gloata din tribune a izbucnit în urlete 
de plăcere. Muzicienii au început să cânte şi mai tare, dar tot erau acoperiți de vuietul 
mulțimii. Oricum, continuau să cânte. La urma urmei, pentru asta erau plătiți. 

Gladiatorii au format echipele. Unii erau echipați în vechiul stil al samnitilor 
etrusci cu căști prevăzute cu creste și pene şi scuturi mari, dreptunghiulare, cu colțuri 
rotunjite. Alţii purtau echipamentul școlii galice sau al tracilor. Aceștia erau 
îndemnați de retiari să lupte împreună. Și luptele au început. Dinspre mulțime se 
auzeau strigăte amestecate: Hoc kobet! (e terminat) si Yebera! (lovit). Când un gladiator 
era doborât ridica un deget de la mâna stângă, gest prin care cerea îndurare. Rareori i 
se acorda. 

Când lupta la grămadă s-a terminat, cei măcelăriți au fost trasi din arena de 
gunoierii curatitori de cadavre îmbrăcaţi precum Charon, vaslasul de pe Raul Styx, si 
s-a facut auzit anunțul că urmează să lupte Casca si Jubala. A urmat o scurtă pauză, 
timp in care arena a fost curățată și presărată cu nisip curat. 

Proprietarul lui Casca, Crespas, şedea în secțiunea preferată, în apropierea lojei 
imperiale. Se amuza citind câteva dintre scrierile lui Cicero, cel care a fost un 
adevărat ghimpe în fundul divinului Julius. Acest Cicero ştia să învârtă vorbele. 
Chiar a aprobat jocurile cu lupte de gladiatori ca pe o cale de a căli caracterul și 
curajul. Aici, în fata lui Crespas, era chiar declaraţia lui Cicero în această privinţă, iar 

Crespas spera să ofere acest document lui Nero drept cadou. Era arhicunoscut faptul 
că împăratul se închipuia el însuși ca patron al artelor si literaturii. Sulul era destul de 
explicit. Crespas l-a citit din nou, simțind o anume reticenta pentru unele parti din 
text, chiar dacă oferirea documentului l-ar fi pus în relații mai bune cu Caesar. 

Cicero a scris: 

Priviți-i pe gladiatori, care sunt fie oameni ruinati, fie barbari. Priviti cum oameni care 
au fost bine antrenați preferă să primească o lovitură decât să o evite. Cât de frecvent apare 
evident faptul că nu pun nimic mai presus decât satisfacția proprietarilor lor şi a 
spectatorilor... Ce gladiator obişnuit a scos vreodată un geamat sau a lăsat ca să i se vadă 
durerea pe chip? Aceasta este forța antrenamentului, a practicii şi a obisnuintet. 

Crespas a oftat iarăşi. Ochii aproape că i s-au umplut de lacrimi de admiraţie. 
Ce cuvinte nobile! Cu siguranță Cicero isi cunoștea poporul — chiar dacă era 
republican... 


Maestrul de jocuri a anunţat lupta dintre Casca şi Jubala prezentând-o ca pe 
una de dușmănie dintre doi mari campioni ai aceleași școli. Fuseseră ținuți separat 
până le-a venit timpul să intre împreună în arenă. Acum Corvu le-a spus celor doi să 
păstreze distanţa unul fata de altul până ce împăratul le dă semnalul să înceapă lupta. 
Jubala şi Casca s-au ridicat în picioare, Jubala simțindu-se mulțumit şi încrezător în 
victorie, Casca simțind doar o furie neagră ce-i cuprindea sufletul. Razbunare. Asta 
vreau, si asta voi avea chiar dacă va trebui să distrug locul ăsta blestemat pentru a o obține. 

Trompetele au răsunat, iar Corvu a dat semnalul ca cei doi să meargă către loja 
imperială. Păstrând un ochi pe Jubala, Casca a păşit alături de el, dar la 3 m distanţă, 
până în fata lui Gaius Germanicus Nero. Din nou au dat salutul: Ave, Imperator, 
morituri te salutant! Cu săbiile ridicate au aşteptat răspunsul împăratului. 

Nero s-a aplecat spre cei doi gladiatori pentru a-i privi mai îndeaproape. Părul 
său blond deschis era frezat-carliontat în maniera atletilor pe care-i admira cel mai 
mult, conducătorii de care de luptă. 

Avea ceafa groasă, cu un trunchi ca un butoi pe două picioare subtirele. Un 
început de barbă roșie-aurie era moştenire dinspre linia paternă a familiei, 
Ahenobarbi. A fost adoptat de Claudius care i-a dat numele de Nero la adopţie. 

Plimbându-și ochii asupra celor doi protagoniști, a zâmbit delicat. 

— Tu, numidianule. Eşti absolut splendid. Ar fi o ruşine dacă îl lași pe acest om 
cu înfățișare barbarică să te înfrângă. 

Cu degetul făcu un semn de avertizare. 

— Împăratul tău a pariat pe tine. Să nu mă dezamăgești. 

Se aseza la loc, drept în scaun, şi a fluturat batista. 

— Incepeti. 

Casca s-a aruncat urlând asupra negrului, cu sabia ca un vârtej orbitor de oţel. 
Lovea cu scutul, cu sabia, împingându-l pe numidian înapoi, aproape gata să pună 
capăt luptei în chiar primele secunde. 

Dar Jubala şi-a redobândit echilibrul și a blocat scutul și sabia lui Casca. 
Capetele protejate de căști s-au izbit unul de altul, Jubala șoptindu-i cu o voce joasă 
pe care doar Casca o putea auzi: 

— Piticul tău, Crysos, a murit din cauza ta. Nu mi-a spus nimic. Dar tot am 
avut satisfacția să i-o trag ca unei femei. l-am spus că i-o fac datorită tie. A si tipat ca o 
femeie. 

Un val de durere l-a străbătut pe Casca când s-a smuls din inclestare si a 
încercat să-l doboare pe numidian. Jubala i s-a strecurat pe sub gardă şi i-a făcut o 
tăietură lungă, roșie, de-a latul coastelor. 

— Primul sânge e al meu, câine roman. Când te voi ucide, iar ei au să te 
îngroape, eu voi săpa şi te voi scoate din pământ ca să-ți mănânc inima. 

Casca şi-a pierdut complet minţile și a devenit un vârtej omenesc. Spectatorii au 
încremenit, șocați. Nu mai văzuseră niciodată ceva asemănător celor doi oameni care 
săreau și se roteau unul în jurul celuilalt, ca într-un fel de dans macabru. Jubala era 
mai bun decât a crezut Casca. Numidianul încasa toate loviturile pe care i le aplica şi 
revenea, parcă cerând mai multe. Casca știa că dacă primește o lovitură destul de 
dură va apărea ca şi cum ar fi mort. Pericolul de a i se afla secretul era pentru el mai 
mare decât era frica de moarte pentru Jubala. 

Casca a încasat încă o tăietură adâncă pe exteriorul coapsei şi a căzut în 
genunchi. Durerea zvâcnea... Apoi, cu colțul ochiului, l-a văzut pe Shiu in tribune, cu 
mâinile încrucișate si cu expresie calmă pe faţă. Il privea intens pe Casca de parcă 
voia să-i transmită un mesaj. 

Lui Casca i-au revenit în minte învăţăturile lui Shiu Lao Tze. 

Starea de liniște l-a învăluit. S-a ridicat din genunchi şi, folosindu-și scutul ca pe 
un baros, l-a izbit pe Jubala, dându-l înapoi, până ce a avut oarece spaţiu de mişcare. 
Sudoarea ce i se scurgea de sub cască îl orbea. Spre surprinderea spectatorilor total 
uimiti, Casca a scos-o lăsând să-i fie văzută fata de către mulțime. Şi-a aruncat-o în 
Jubala, şi a zăngănit lovind scutul negrului. 

Apoi şi-a aruncat propriul scut în numidian, atât de tare, încât a fost cât p-aici 
să-l trântească pe Jubala în nisip. Apoi și-a luat sabia și a prezentat-o publicului 
roman, strigând: 

— Pentru voi! Vă dedic vouă această victorie! 

Şi şi-a aruncat sabia în tribune. Mulțimea a înnebunit instantaneu. Câteva femei 
au ajuns la climax datorită excitatiei si au încercat să se strecoare sub tribune. Doar 
intervenţia promptă a gărzilor le-a împiedicat să o facă. 


VP MAGAZIN 


Barry SADLER Mercenarul etern 


Jubala a rânjit în interiorul căștii sale, iar Casca i-a răspuns la fel. Imensul Circus 
Maximus era tăcut. Chiar şi împăratul se aplecase peste balustradă cu atenţia 
concentrată. Niciodată în istoria jocurilor nu se mai întâmplase ceva asemănător. 

Casca a luat o poziţia calului, cu mâinile așezate precum cuțitul şi barosul. 

Jubala a izbucnit în râs si a lovit. Dar Casca nu mai era acolo. Se răsucise 
lansându-şi piciorul într-o mişcare circulară care l-a lovit pe Jubala cu călcâiul între 
omoplati, atât de puternic încât i-a scos aerul din plămâni. 

Un scurt strigăt de surprindere a răsunat în tribune. Asta era ceva nou. Jubala s- 
a întors şi a încercat să se apropie folosindu-se de scut. Casca a dat o lovitură frontală 
care i-a zburat lui Jubala sabia din mână, dupa care a insfacat marginea scutului 
negrului și, folosind-o ca pe o pârghie, a apucat apărătoarea feței de la casca lui 
Jubala. Proptindu-si piciorul în stomacul numidianului, s-a lăsat pe spate, 
aruncându-l pe negru ca un arc şi a aterizat dur pe nisip la vreo trei metri depărtare. 

În mâna romanului rămăsese casca negrului. Acesta era pe jos, sângerând acolo 
unde curelușele aproape că-i smulseseră urechile. 

Pe când încerca să se ridice, Casca i-a aplicat o lovitură din salt cu ambele 
picioare în fata, doborându-l din nou în nisip. Jubala nu mai pricepea ce-i cu el. Ce s-a 
întâmplat? Casca a ridicat gladiusul deasupra numidianului. L-a apucat de brațul 
drept cu o priză care i-a blocat negrului încheietura cotului, apoi, cu o răsucire, l-a 
forțat să se așeze în genunchi. Dintii ascuţiţi ai acestuia s-au încleştat la durerea din 
braţul blocat. Casca i-a soptit încet: 

— Deschide gura. 

Şi i-a dat o lovitură de picior sub pântece, care i-au zdrobit complet testiculele. 
Jubala a deschis gura ca să urle, dar Casca i-a băgat vârful sabiei printre dinți. 

— Mori, nenorocitule, mori! 

A împins lama lată de aproape 8 cm spre ceafă, chiar deasupra locului unde 
vertebrele gâtului se ataşau la craniu. De teroare, lui Jubala i-au ieşit ochii din cap. 
Lama s-a oprit, iar Casca a început să o răsucească încet, înainte și înapoi, pentru a 
perfora osul. 

Ultimul sunet auzit de Jubala a fost teribilul crack al oaselor craniului său care se 
spărgeau. Craniul in sine amplifica sunetul într-un scartait crescendo care patrundea 
în conştient. Cu un efort supraomenesc, în spasmele morţii s-a ridicat în picioare si a 
smuls garda din mâna lui Casca, după care s-a împleticit în jurul arenei, încercând să 
urle. Vreo 25 cm de lamă îi ieșeau prin ceafă, cealaltă parte, din gură, bălăbănindu-se 
în sus și jos ca şi cum ar fi încercat să semnalizeze ceva. Apoi căzu în genunchi. 
Întunericul îl copleşi. Zeii săi erau aproape, teribilii zei intunecati ai junglei. 

Casca l-a izbit în spate şi apucând sabia de mâner a răsucit-o iar și iar, până a 
scos-o din gura lui Jubala. Cu o tăietură scurtă a îndepărtat pânza din jurul soldurilor 

lui Jubala. O altă tăietură care a pătruns arzătoare în creierul muribund şi Casca a pus 
în gura numidianului ceva cald si umed. 

— la de aici, javra. Demult mi-am promis mie însumi că am să-ți fac asta 
cândva. 

Jubala a murit în nisip, în uralele aprobatoare ale mulțimii. 

— Sabia! Sabia! urlau iar şi iar, cerându-i împăratului să le onoreze eroul. 

Fără nici un chef, Nero s-a ridicat. Nu era ceva înțelept să ofensezi publicul 
când cerea așa ceva... chiar dacă pariase o grămadă de bani pe negru. Casca se afla în 
fata lojei imperiale, unde Gărzile Preetoriene, impunători în uniformele lor, îl flancau 
pe Nero. 

Acesta spuse: 

— lata-ti libertatea. 

Mai întâi a arătat sabia de lemn către mulțime. Aceasta si a urlat aprobarea. 
Atunci, cu un gest grațios, Nero a aruncat obiectul din lemn în nisipul din fata lui 
Casca. 

— la-o. Esti liber. 

Crespas a oftat adânc. Eh... A făcut-o. Asta e! Am făcut un profit frumusel cu el, dar 
nimic nu durează o veşnicie. Ma pis pe Nero, iubitorul ăsta de greci. Pastrez cartea lui Cicero 
pentru mine. Oricum, Nero n-ar fi înțeles nimic din ea. 

Casca a ridicat sabia spre mulțimea spectatorilor. Din toate părțile erau aruncaţi 
spre el bani de către publicul entuziast. Câteva matroane bogate îşi ofereau casa şi 
bogăţia pentru o noapte în braţele sale. 

Roma nu mai văzuse niciodată o asemenea luptă. Arena nu mai fusese nicicând 
onorată de prezenţa vreunui asemenea zeu, acest fiu al lui Marte, răzbunătorul. 

Casca era liber. Shiu şi-a zâmbit sieși şi a plecat. 

Casca era liber, dar încă simţea în gură un gust amar. 

Am reușit, Crysos. Oriunde te-ai afla... am reuşit. Esti liber din lumea ta, dar eu n-am 
terminat încă cu a mea... 


Va urma 

Keith Douglass 


CARRIER 05 


VARTEJUL 


versiunea in limba romana 
UNCRIS 


EPISODUL 7 


CAPITOLUL 17 


Luni, 23 iunie 

0351 Zulu (0451 ora locala) 

Careul ofiterilor, USS Thomas Jefferson 
Romsdalsfjorden 


Sunetul ragusit al claxoanelor l-au trezit pe Coyote din somnul greu de care nu 
mai avusese parte de mult timp. 

— Atentiune! Atentiune! tunau megafoanele 1-MC în timp ce-și cobora 
picioarele desculte pe podea. 

— ALARMĂ! ALARMĂ! Toată lumea la posturile de luptă! Nava în status Red- 
2. Acesta nu este un exercițiu! 

S-a năpustit spre ușa ce da spre coridorul acum plin de oameni ce alergau. 
Printre ei, doar în chiloti, s-a gândit că ordinul lui Tombstone de a dormi o noapte 
întreagă nu mai poate fi executat. „Toată lumea la posturi”, spunea anunţul... iar asta 
putea însemna doar că era iminent un atac asupra lui Jefferson. 

Coyote zări un chip familiar. Batman tropăia pe coridor, tragandu-si bluza. 

— Batman, ce-ntâmplă? 

— Hei, Skipper! Pune-ti pantalonii. Un air wing rusesc vine peste noi. 

Nu l-a mai întrebat pe Batman de unde are informaţia. La bordul unei nave de 
război din Navy, noutăţile se răspândesc mai repede decât viteza luminii, doar din 
gură-n gură. Coyote s-a întors în cabină, si a inhatat o bluză si un pantalon din 
vestiar. Nu era timp nici măcar să se gândească că i-ar putea fi frică. 


0353 Zulu (0453 ora locală) 
CIC, USS Thomas Jefferson 


Tombstone a luat cana de cafea dată de cineva și s-a aplecat peste masa cu hartă 
din CIC. Era cumplit de obosit, dar adrenalina şi cafeina, îl făceau să funcționeze în 
continuare. Sovieticii îşi executau mișcarea, lovind tare în Jefferson. 

Activitatea de pe navă fremăta si clocotea în jurul său. Putea simţi vibrația 
uşoară a motoarelor transmisă prin punte în timp ce Jefferson începea să se mişte. Va 
dura ceva timp pentru a manevra uriașul portavion prin fiord şi a-l scoate în marea 
liberă, dar măcar, acum, le prezentau rușilor o ţintă mobilă, deși înceată. 

Teama sa iniţială că atacul sovietic le reducea la zero șansele de a salva 
Norvegia s-a diminuat în timp ce studia simbolurile marcate pe hartă. Cele mai 
apropiate avioane ruseşti se aflau la 80 mile depărtare — mai puţin de zece minute de 
zbor la viteza lor actuală. Avioanele CAP Jefferson au fost redirectionate pentru a le 
intercepta într-un punct aflat la cincizeci de mile distanţă, şi mai multe Tomcat si 
Hornet vor decola în câteva minute pentru a le sprijini. Mai era şi un flight de F-16 
norvegiene, codificat White King, lansate de pe Insula Valderoya, dar deja era evident 
că bătălia se va desfășura pe tot drumul către poziţia lui Jefferson din fiord. S-a auzit 
ordinul ca CIWS să fie setat pe modul manual și rachetele să fie pregătite pentru 
lansare. Urma o luptă teribilă. 

Totuși, Tombstone vedea aici o fereastră de oportunitate, o șansă să se execute 
planul pe care-l propusese în CIC. Sigur, trebuia mai întâi să obțină aprobarea lui 
Tarrant, dar între timp, trebuia să se asigure că fereastra rămâne deschisă. 

Dar, la naiba, însemna că vor pierde niște avioane şi niște oameni buni. Acest 
gând i-a adus o încruntătură aspră pe chip. Pe cine vom pierde de data acesta? 

— CAG? Ne-au spus că doriţi să ne vedeți. 

S-a întors, privind direct în ochii duri, negri ai lui Sluf Dodd, pilotul de pe A-6 
care a fost creditat că a distrus puternicul cruiser rusesc Kirov. În spatele său, 
dominându-i statura indesata, era Commander Max ‘Hunter’ Hanson, CO al VS-42 
King Fishers. 

— Salut, Sluf, i se adresa, punandu-si cafeaua deoparte. Hunter. Multumesc ca 
ati venit. Am o intrebare pentru voi. 

— OK, CAG, spuse Hunter. Da-i drumu’. 

— Vreau să-mi spuneți dacă voi credeţi că ceva este posibil... 


0412 Zulu (0512 ora locală) 
Tomcat 200, USS Thomas Jefferson 
Ronsdalsfiorden 


Tomcat 200 s-a cutremurat când un alt Hornet a fost „aruncat” de catapultă în 
lumina ireală a cerului matinal. Coyote a sfârşit efectuarea checklistului, reamintindu-i 
lui Teejay să verifice sigurantele electrice din soclul aflat în spatele tetierei de la 
scaunul lui RIO. El a reverificat dacă erau scoase sigurantele de la scaunul său de 
catapultare, apoi a confirmat că si Teejay a făcut acelaşi lucru. 

Cerul de deasupra, văzut prin cupola lui F-14, era orbitor de frumos, parțial 
acoperit, cu petice de un albastru intens, azuriu vibrant, si nori sidefii. Golful adânc, 
în formă de U, se afla încă în întregime în umbră, cu suprafața apei acoperită de 
fuioare de ceață, cu detaliile stâncilor şi copacilor de pe pereţii abrupți aproape 
ascunse în întunericul ce părea şi mai profund în contrast cu lumina strălucitoare ce 
cobora din cer. 

— Avem aprobare pentru rulaj, i-a spus RIO. 

Deflectoarele ce au protejat Tomcatul de jeturile lui F/A-18 din fata lui, au 
coborat. Încet, Coyote a ghidat avionul înainte, poziționându-l peste slotul din punte 
unde omul în vestă verde l-a conectat de sabotul catapultei. O altă veste verde a 
ridicat o tabletă pe care Coyote a putut citi: 66.000. A confirmat cu o înclinare a 
capului verificarea greutăţii totale a Tomcatului, avion, combustibil si armament. 
Aceeași informaţie a fost transmisă ofițerului de la catapultă, care urma să ajusteze 
presiunea în Cat-1 la nivelul potrivit pentru lansarea lui Tomcat 200. O vestă rosie de 
la muniții a ridicat mâna sus cu un mănunchi de cabluri metalice, fiecare prevăzut cu 
câte o panglica-eticheta de culoare roșie. Acestea erau sigurantele de la încărcătura de 
luptă, patru AIM-7M Sparrow şi patru AIM-9M Sidewinder, ce-i dovedeau lui Coyote 
că toate cele opt rachete AA arau acum armate și pregătite. Nu duceau nici o Phoenix 
în această misiune. Mai erau puţine rachete cu rază lungă de acţiune AIM-54C la bord 
dupa Summer Thunder si puţinele rămase erau păstrate cu grijă. Coyote spera că 
amiralul va planifica al dracului de repede un rendezvous cu navele de 
aprovizionare. Se vorbea că CBG e pe sponci la toate cele, dar mai ales la Harpoon. 

Dar, nu asta era preocuparea sa imediată. Lupta din dimineaţa aceasta va fi una 
de aproape, corp-la-corp cu cuțitul, cum le plăcea aviatorilor din Navy să spună, iar 
combinaţia Sparrow cu Sidewinder le va da optimul de flexibilitate. 

Vesta verde a reverificat conexiunea dintre roata anterioară a avionului și 
sabotul catapultei. Ofiţerul de la lansare a făcut o mișcare circulară cu braţul, 
semnalizându-i lui Coyote să împingă maneta de gaze la maxim (military power). 

F-14 trepida din nou, de data aceasta cu vibrații dure provocate de puterea 
brută. Coyote şi-a verificat manșa cu vechea litanie a aviatorilor din Navy: înainte-în 
numele Tatălui, înapoi-al Fiului, dreapta/stânga-al Sfântului Duh, palonier 
dreapta/stânga-Amin. 

Totul corect. Pe insula portavionului, lângă Pri-Fly, continua să ardă lumina 
roşie. 

— Tomcat 2-0-0, s-a auzit în cască. Sunt God. 

God/Dumnezeu - în trupul de muritor al Commanderului Jack Monroe, Air Boss 
pe Jefferson. 

— '2-0-0 copy. 

— '2-0-0”, eşti prevenit de prezenţa avioanelor ostile in zona imediată. Aşteptăm 
să ne survoleze în orice moment. 

— Roger, God. Am să economisesc din timpul de urmărire, doborându-i 
imediat. 

Coyote a aruncat o privire stânga/dreapta, ochii cercetând cerul de deasupra 
falezelor aflate pe ambele parti ale portavionului. Dârele de vapori urateau 
frumusețea norilor împrăștiați la întâmplare pe cerul ireal de albastru, îndreptându- 
se dinspre sud-vest spre nord-est. Norvegienii decolati de la Valderoya, se gândi. 

— Ce avem pe radar, Teejay? 

Trebuiau să fi primit date noi de la un Hawkeye ce controla bătălia. 

— Nada', Commander. Gunoi. Nu ştiu dacă... 

O coloană de apă a erupt spre cer la 150 m în tribordul lui Jefferson. Coyote a 
simțit socul transmis prin apă, urmat imediat de tunetul exploziei. 

— Cristoase! a strigat Teejay prin ICS. Ce dracu a fost asta? 

— Vine! a strigat la rândul său Coyote. 

Un sunet asurzitor dinspre tribord, din fata insulei și o mişcare neclară. Coyote 
și-a întors privirea la timp ca să vadă coada alba a unei rachete Standard venind 
dinspre nord. Acum erau si alte dare albe pe cer, unele curbându-se în sus, altele 
strecurându-se chiar pe deasupra culmei falezei de nord. Jefferson se afla sub atac 
direct. 

Lumina roşie de lângă Pri-Fly s-a schimbat în verde. 

— E „Liber” pentru noi. Tine-ti stomacul plin, amice. Ne caram de pe ţinta asta 
grăsană! 

Ofițerul în vestă galbenă a salutat și Coyote i l-a returnat scurt, semnalizând că 
sunt gata pentru lansare. Ofiţerul de pe punte a aruncat o ultimă privire în jur, s-a 
lăsat într-un genunchi cu brațul si piciorul fandate cu gratia unui gimnast si a atins 


1 Nada — nimic (Ib spaniolă). 

puntea cu degetele. A urmat o pauză... apoi Tomcat s-a năpustit pe sina catapultei, 
accelerând de la zero la 170 mph în două bătăi de inimă. 


0414 Zulu (0514 ora locală) 
MiG 501 
Deasupra Mării Norvegiei 


Polkovnik Serghei Sergheivici Terekhov a verificat din nou direcția — 1-7-5 — 
direct spre Insula Otroya din gura Romsdalsfjorden. Stânci negre spulberau spuma 
alba a valurilor la o sută de picioare sub burta MiG-ului său. Ochii urmăreau 
aparatura ce monitoriza armele. Totul era corect. 

MiG-29 avea o încărcătură de luptă de șase AA-10 rachete aer-aer. Alarma de 
decolare de pe Soyuz s-a dat imediat ce a fost găsit portavionul american și nu a fost 
timp pentru reîncărcare cu rachete antinavă. Terekhov regret faptul. Ar fi fost bine sa 
aibă șansa de a o lovi pe Jefferson. 

Dar, după câte se părea, vor fi destule oportunități de a omori americani. 
Primul val de sovietici a trecut prin ecranul de F-14 şi F-16 norvegiene cu o uşurinţă 
aproape ridicolă, dar radarul său detecta o concentraţie crescândă a aviației inamice 
deasupra obiectivului. 

Va fi cu adevărat foarte ocupat în minutele următoare, curatand calea pentru 
valul de avioane de atac care urmau îndeaproape flightul său? de interceptoare MiG- 
29. Primele rachete antinavă erau deja lansate — AS-10 si AS-14 — de la distanţă. 
Sansele ca ele să se fixeze pe ţintă dupa ce au fost lansate orbește asupra fiordului 
erau mici, dar vor întrerupe coordonarea americanilor, şi cine ştie? Poate vor avea 
noroc. 

Totuși, Terekhov era sigur că vor fi nevoiţi să ducă o bătălie aeriană în fiord, să 
măture de pe cer Tomcat şi Hornet americane, şi să-l atace pe Jefferson direct. 
Americanii au fost isteti ascunzandu-si portavionul în interiorul unui fiord cu munți 
înconjurători ca protecţie. Acelaşi lucru l-ar fi făcut şi Terekhov, dacă situaţia ar fi fost 
inversă. 

Insula Gossa se separa de coasta muntoasă din fata ei, si de mai marea Insula 
Otroya aflată dincolo de ea. Avertizoarele de la bord arătau fixări din partea mai 
multor radare, iar pe măsură ce s-a apropiat de Otroya a văzut în umbra ei câteva 
siluete suple, cenușii. 

Avea sens ca americanii să-şi posteze navele din escortă acolo, în gura fiordului. 
Era destul timp ca să se răfuiască cu ele mai târziu, după ce vor lua inima, sufletul şi 
forța Grupului de Luptă - însuși portavionul. Trăgând stânga de manșă, Terekhov a 


2 Flight — grup mic de avioane care zboară în aceeași misiune. 

virat strâns spre est, pe o nouă direcţie ce trebuia să-l ducă mult la nord de Otreya si 
de-a latul crestelor și colinelor ce formau partea nordică a canionului 
Romsdalsfjorden. 

Ciripitul ascuţit al unei fixări radar-rachetă i-a răsunat în urechi. O privire 
rapidă în jur şi a văzut ameninţarea, dara subţire lăsată de o rachetă suprafata-aer 
lansată de pe o navă de lângă Otroya. 

— Ohotnik 1 către toți Ohotniki! a apelat. Acţiune independentă! 

Ca viespile stârnite din stup, MiG-29 din flight s-au împrăștiat. Doctrina tactică 
sovietică prevedea o formaţie strânsă, mai controlată, în timpul zborului forțelor sale 
aeriene. Însă spaţiul aerian din fiord se dovedea a fi limitat, prea limitat pentru a 
permite manevrarea unor formaţii mari de avioane. Cu atât mai bine, se gândi el, îi 
prindem pe americani prin surprindere si le copleşim defensiva cu avioanele noastre 
venind peste ei din toate direcțiile. 

Corectă ușor direcția spre nord şi a așteptat... aşteptat... cu un ochi pe rachetă, 
dar atenţia îi era centrată pe instrumentele de bord şi pe desfășurarea de pământ și 
apă, stânci, coline şi creste muntoase ce fulgerau, pare-se, la doar câţiva centimetri 
sub aripile sale. Acum, racheta era fixată ferm pe avionul sau. Așteaptă... aşteaptă... 

ACUM! 

Viraj strâns la stânga și zbor la foarte joasă înălțime pe deasupra crestelor. Un 
sat a fulgerat prin ochii săi. Zbura atât de jos încât pentru o clipită îngheţată în timp, a 
putut vedea acoperișuri înclinate din ţigle, turla înaltă şi ascuţită a unei biserici 
luterane, paienjenisul complex al stradutelor înguste, drumurile serpuite ce 
strabateau colinele, automobile, oameni, biciclete. 

Terechov a apăsat butonul de contramăsuri, lansând nori de pleavă. O culme i-a 
tăiat calea şi a evitat-o la doar vreo zece metri. După câteva secunde a auzit (sic!) 
tunetul îndepărtat al rachetei americane zdrobindu-se de versantul stâncos. Falezele 
înalte care protejau portavionul american puteau fi folosite la fel de bine și de ohotnik 
(vânător). Cu victoria inundându-i venele, Terekhov şi-a „biciuit” MiG-ul înapoi către 
fiord. Imagini neclare cu copaci, case risipite, un drum, epava arsă a unui şenilat 
norvegian lansator de SAM... 

ACOLO! 

MiG a ajuns în cer deschis deasupra vastului golf Romstalsfiorden, larg de 
patru mile, iar înainte și aproape drept dedesubt, se afla portavionul american... un 
monstru cenusiu lung de peste 300 m, cu puntea tixită de avioane. Acum putea vedea 
câteva dintre ele, atârnând în cer precum niște jucării între poziţia lui înaltă de la care 
putea vedea totul pe şi deasupra apei. Portavionul se mișca, siajul vălurind apele 
calme şi întunecate în timp ce naviga încet spre vest, către largul oceanului aflat 
undeva la vreo 20 mile depărtare. O coloană de apă a erupt la distanţă, o ratare a unei 
rachete aer-suprafata lansate pe nevăzute. 

VICTORIE! 
A împins manşa spre înainte privind cum USS Thomas Jefferson acoperea 
parbrizul. 


0416 Zulu (0526 ora locală) 
Tomcat 200 
Deasupra Romsdalsfjorden 


Coyote a văzut MiG-ul rusesc aproape imediat ce a depășit prova lui Jefferson şi 
a început să ia altitudine. Avionul inamic a apărut în raza de vedere deasupra crestei 
împădurite de la nord de portavion ca un fel de uriașă pasăre de pradă argintie. 

— Viper 2-0-0! 

Fără un cod specific atribuit zborului său, folosea numele squadronului VF-95. 

— Tallyho la 0-0-5! Angajez inamicul! 

— Copy, Viper 2-0-0. Doboară-l! 

Coyote a ajuns deasupra țintei aproape înainte de a avea timp să reacționeze. 
Bătăliile aeriene moderne se desfășoară adesea în spaţii ce însumează sute de mile 
cubice de cer. Această confruntare era dincolo de experiența lui Coyote, o luptă 
totală, om la om, înghesuită în îngusta fâşie de cer de deasupra Romsdalsfjord, 
străjuită de falezele înalte şi supraaglomerată cu avioane reactive. 

Nu era timp de gândire, nici de reacţie, când a ajuns aproape aripă la aripă în 
tribordul celuilalt avion. Distanţa era prea mică pentru rachete si Coyote a acționat 
instinctiv selectorul de arme de pe manșă. 

— Trecut pe tun! a anunţat. 

Colimatorul circular de pe Lead Computing Optical Sight, LCOS, a plutit în 
centrul HUD, însoţit de notarea că avea 675 proiectile la dispoziție. A avut doar o 
clipită pentru a ochi, mai mult instinctiv decât tehnic şi a apăsat pe trăgaci. 

Tunul GE M-61AI Vulcan încastrat în stânga fuselajului a hohotit... iar Coyote 
era trecut de MiG, continuându-și cabrajul accentuat. Nu ştia dacă scurta sa rafală a 
atins ţinta sau nu. Probabil că nu. Tragerea a fost intempestivă, dar poate că i-a luat 
tipului mintea de la portavion... pentru moment. 

— L-ai ratat, dom'le! a tipat Teejay. L-ai ratat... oof! 

Gafaitul lui Teejay s-a făcut simţit când Coyote și-a aruncat avionul într-un viraj 
sălbatic la 9G. A sperat să pice în coada MiG-ului, dar, până ce a schimbat direcţia cu 
180°, rusul a dispărut... dispărut! 

— Unde-i bastardul, Teejay? 

Lumina a explodat in cockpit în momentul când au ajuns deasupra munţilor. 

— Unde s-a dus? 

— Ora 11 si mai sus! 

Coyote şi-a dat capul pe spate. Era acolo, răsucind în lumina dimineții un 
immelmann perfect, cu soarele reflectat în cupola cockpitului și în aripi. 

Coyote a fost gata să se năpustească după el, dar Teejay l-a întrerupt. 

— Atenţie, Coyote! Avem alti doi care vin tare dinspre ora 7, angels 2! 

— Îi văd! 

Două MiG-29 părură să alunece de după creastă, deasupra largului apei 
fiordului. De la juma’ de milă distanță, Coyote putea vedea siluetele scurte, 
bondoace, dar mortale, atârnate sub aripile lor; rachete anti-navă, deşi nu le 
recunoștea tipul. 

Tomcatul său era încă leneş, lipsit de energie după virajul extrem de strâns, iar 
aripile se aflau în poziție complet extinsă. Coyote a ignorat computerul și şi-a pliat 
aripile prin comandă manuală. Pierderea de portanță suplimentară a trimis avionul 
în picaj, ca o lance aruncată în întunecimea văii. 

A comutat selectorul pentru atacul cu Sidewinder, rombul de ochire a apărut pe 
HUD, și s-a suprapus peste cel mai apropiat dintre cele două MiG. Picajul Tomcatului 
a adus linia de ochire peste Fulcrum şi în căşti s-a auzit tonul prin care Sidewinder 
anunţa că senzorul căutător de căldură a găsit ținta. Fixat! 

— Tinta fixată! Fox 2! 

Sidewinder a suierat de sub aripa si a sprintat peste spatiul dintre cele doua 
avioane. Probabil că MiG-urile a fost avertizate de apropierea lui Coyote în ultima 
clipă, pentru că s-au rostogolit brusc pe dreapta, arătându-şi burtile gri-deschis si 
rachetele subţiri, de forma unor creioane, atârnate una lângă alta de pilonii se sub 
aripi. Coada de fum a lui Sidewinder a copiat manevra cu precizie electronică, mortală, 
apropiindu-se... apropiindu-se... 

...Si lovind în coada unui MiG, racheta a detonat cu un flash care a transformat 
avionul într-un glob de foc. După o clipă, Fulcrum a ieşit din sfera arzândă, cu cele 
două stabilizatoare dispărute și cu un motor scuipând valuri de foc şi fum. Cupola 
cockpit-ului a fost largată si, cu un puf de fum, pilotul s-a catapultat în aer, parașuta 
deschizându-i-se imediat. 

— Lovit! Lovit! a jubilat Teejay. ’2-dublu-0’, distrus un MiG! 

— Pilotul s-a catapultat! a adăugat Coyote. Parașuta deschisă corect. Il atac pe al 
doilea. 

Dar, când a găsit al doilea Fulcrum a văzut că e deja urmărit îndeaproape de un 
alt interceptor, un mic Falcon, aproape jucărie, cu cocardele norvegiene pe aripi şi 
ampenaj. Micul şi agilul interceptor părea a se afla prea aproape pentru o lansare de 
rachetă, totuşi, Coyote a văzut un flash si o coadă de fum alb, apoi al doilea MiG a fost 
înghițit de o minge de foc din care s-a rostogolit într-o sălbatică roată a morţii epava. 
Câteva secunde mai târziu, în apa din umbrele fiordului cădea o ploaie de resturi 
arzânde. 

— Au intrat jucători noi pe teren. Un Falcon norvegian tocmai a spulberat unul. 

— Roger, a confirmat controlorul de zbor. 

Era unul de la bordul lui Jefferson, sau din Hawkeye? 

— Sunteţi avertizați că avem în aer un flight de douăsprezece F-16, codificat 
White King. Oameni buni, ochiu’ mare în cine trageţi... 

Bătălia a devenit rapid o încăierare generală confuză deasupra fiordului, un 
furball? în care avioanele a trei naţiuni se înfruntau și se evitau, manevrele lor trasând 
un ghem de cozi albe intretesute strâns în cerul devenit prea mic pentru toți. Coyote a 
văzut un Falcon spulberat în bucăţi pe când un MiG se năpustea asupra sa când de 
deasupra, când de dedesubt, cu tunul Gatling de 30 mm tocând sălbatic micul avion 
în mai puţin de o secundă. Aproape în aceeași clipă, Coyote a fixat și a tras, trimițând 
o a doua Sidewinder într-un avion sovietic pe care l-a spulberat într-un vârtej de 
flăcări și fragmente. 

— Javelin 3-0-8! a auzit în câşti. Am pe unul în coadă! Am unul în coadă! Am 
nevoie de ajutor! 

— Uite-l! a avertizat Teejay. Ora două, o milă! 

Javelin era un avion din VFA-161, un squadron de Hornet de pe Jefferson. Coyote 
putea vedea acel Hornet angajat într-un viraj extrem de strâns, cu un MiG foarte 
aproape de el. 

Distanţa era suficient de mare şi Coyote s-a hotărât să folosească o Sparrow. 

— Tine-te bine, Javelin 3-0-8! La comanda mea, degajezi stânga! 

— Repede, repede! Ia-l de pe mine! 

— Trei... doi... unu... DEGAJ’! 

Cu o răsucire strânsă spre stânga, Hornet a ieșit din conul de foc al lui Coyote, 
lăsându-i calea liberă pentru o fixare radar fermă asupra MiG-ului. O apăsare pe 
buton a trimis AIM-7 prin cer, Teejay continuând să marcheze avionul țintă cu 
radarul AWG-9. 

— Fox-l! a strigat, menţinând Tomcatul pe direcție timp de câteva secunde 
disperate pentru ca racheta să se apropie de ţintă... să o lovească... şi să detoneze 
într-un flash orbitor. 

— Yaaa! a răcnit Teejay. Cu ăsta avem trei! Avem trei victorii! 

În căștile lui Coyote a sunat un ton de avertizare. 

— Careva s-a fixat pe noi. La dracu, Teejay! Unde-i! 

— Nu ştiu! Nu știu! Cristoase, ce s-a mai aglomerat pe-aici, sus! 

Întregul cer era acum o țesătură confuză de dare albe de vapori lăsate de 
avioane, cozi de fum de la rachete, coloane de fum ce se ridicau din mare — 


3 Furball - o dogfight generală între grupuri mari de aviaţie. 

monumente funerare pentru oameni şi avioane căzute. Era imposibil să singularizezi 
un anume avion sau rachetă... 

— Uite-l la şase, Coyote! Vine al naibii de repede! 

Răsucindu-se în scaun, Coyote a văzut MiG-ul. Doamne... era oare același pe 
care aproape că era să-l doboare mai devreme? Nu putea spune cu siguranţă, dar 
venea foarte aproape, ochindu-l cu sistemul radar de control al focului, aliniindu-se 
pentru o tragere perfectă, una care nu putea fi ratată. 

— Tin-te bine, Teejay! 

Coyote a impins maneta de gaze in Zona-5 postcombustie, si a smucit de mansa 
spre el. 

Tomcat a tasnit catre inaltul cerului. 


CAPITOLUL 18 


Luni, 23 iunie 

0419 Zulu, (0519 ora locala) 
Tomcat 200 

Deasupra Romsdalsfjorden 


Coyote si-a mentinut avionul intr-un viraj abrupt, la puterea maxima a 
motoarelor, pana ce Teejay i-a spus ca Fulcrum se tine de curul lor. Atunci a tras 
maneta de gaze inapoi, reducand puterea la 70%, si a cabrat si mai mult F-14, incat 
urcau practic pe verticală către zenit. Au străpuns un strat subțire de nori deasupra 
căruia lumina puternică a soarelui a învăluit avionul cu irizatii orbitoare. 

Deși pierdea viteza, Coyote a menţinut Tomcatul în cabraj, ajungând la zece mii 
de picioare cu avionul atârnat aproape la limita angajării. Apoi a apăsat pedala 
palonierului la maxim, înscriind F-14 într-un viraj-cădere pe stânga, la viteză mică, o 
ranversare. Cerul, norii, munții vinetii si apa s-au rotit în jurul cupolei Tomcatului. În 
doar trei secunde, Coyote și-a schimbat direcţia cu 180° aruncându-se acum drept in 
jos către Romsdalsfjorden, care îi acoperea parbrizul precum o hartă colorată. A 
trecut din nou prin nori, uitându-se la Jefferson aflat dedesubt şi mai spre vest, o mică 
formă rectangulară, înghesuită între pereții stâncoși. 

A văzut și MiG-ul urmăritor, la 1.000 de picioare mai jos, aflat încă în cabraj 
după el. Cu vitezele lor combinate, distanța s-a micşorat într-o clipită. Nu a fost timp 
pentru ochire și foc, nu a fost timp pentru nimic altceva decât să smucească manșa și 
direcţia într-o manevră instinctivă de evitare a coliziunii. 

Au trecut tribord la tribord. În acea fărâmă de timp, în cadre separate de 
adrenalina ce-i pulsa în sistem, Coyote a zărit fiecare detaliu din MiG: stabilizatoarele 
înalte şi înclinate; corpul aplatizat; capul cu cască al pilotului ce se uita la el prin 
cupola cockpit-ului; numărul 501 inscripţionat în roșu-alb pe fondul cenușiu al 
botului. 

Imediat după ce a trecut MiG-ul, Coyote a tras manșa, simțind cum uriașa, 
zdrobitoarea forță G îi îndeasă capul în piept. Respirația a devenit dificilă. Şi-a 
încordat muşchii gâtului si ai diafragmei, icnind din greu pentru a forța sângele 
dinspre inimă către creier, pentru că vederea periferică începuse să dispară. Era ca și 
cum ar fi privit printr-un tunel întunecat, neclar. O notare de pe HUD indica 9G când 
a împins maneta de gaze adăugând si mai multă tracţiune la tortura 
multigravitatonala. 

Unde era MiG-ul? 

— Tee...jay! s-a străduit să articuleze împotriva presiunii intolerabile. Il... vezi? 

Răspunsul nu a venit şi a presupus că l-a trimis pe RIO „la culcare”. Forțele G 
au scăzut odată ce Tomcat şi-a terminat picajul şi a început să urce din nou. 

Coyote îşi răsucea capul în toate părţile în căutarea avionului inamic. 

Unde era tipul? 

Peste cockpit, la doar un metru de capul lui Coyote, a trecut o rafală de trasoare, 
nişte globuri strălucitoare de mărime unui grapefruit. Tomcat parcă a gemut atunci 
când Coyote a smucit manşa pentru a îndepărta avionul din calea cascadei mortale de 
obuze. 

Sistemul de ochire cu laser montat pe MiG-29 îi dădea pilotului rus un avantaj 
incontestabil într-un dogfight apropiat, sansa de a obține lovituri directe la fiecare 
rafală. Singura metodă de contracarare la îndemâna lui Coyote era să menţină 
inițiativa la manevră, să fie atent, să nu-i lase celuilalt pilot nici o şansă să se apropie 
și să facă fixare radar. 

Dar, fir-ar să fie, tipul ăsta era bun, al dracului de bun și cu un avion pe măsură. 

— Teejay! mai eşti cu mine? 

— Aa... dda... dom'le. Dura manevră... 

— Avem de-a face cu un adevarat tun-sikov. Ajuta-ma! Stai cu ochii pe el! 

— ÎI văd. Vine dinspre dreapta-sus! 

MiG a fulgerat pe lângă Tomcat la optzeci de metri prin dreapta. Coyote a tras 
manşa spre dreapta, răsucind F-14 într-un viraj violent spre coada celuilalt avion. 
Selectorul de armament pe „TUN“, ochii pe LCOS, pe predicția viitoarei mișcări a 
țintei, apăsare pe trăgaci! Era o tragere dificilă, reglată să ajungă într-un punct al 
traiectoriei cu o rafală de obuze Vulcan, precum jetul de apă dintr-un furtun. 

Ca prin magie, rusul a anticipat mișcarea si s-a răsturnat pe spate într-un picaj 
inversat, chiar în momentul când Coyote a tras. 

— La dracu! Am ratat! 

— De departe! Pastreaza-ti calmul, amice! 

Încă din vremile Baronului Roșu“, esenţa manevrelor de combat aerian (ACM - 
Air Combat Maneuvers), dogfight clasic, a fost aceea de a ghici intenţiile oponentului, de 
a-i anticipa următoarea mișcare si de a folosi legile fizicii — energie, gravitație, 
rezistență, tracțiune — pentru a te plasa într-o poziţie din care să poți profita de 
avantajul prezicerii acţiunilor sale. Ceea ce era o adevărată provocare era convingerea 
că celălalt făcea același lucru. Anticipează greşit si te poţi trezi luat în colimator; fa-o 
corect şi poți supraviețui. 

Semitonoul rusului a fost continuat cu degajare la stânga. Coyote știa că dacă s- 
ar fi aflat în aceeaşi situaţie, ar fi încercat ducă degajarea într-un viraj larg ce trebuia 
să-l aducă în coada oponentului său. Poziţia — in sasele celuilalt — era țelul suprem al 
oricărui luptător in dogfight, punctul din spaţiu de unde se putea trage asupra 
inamicului, fără ca acesta să poată riposta. 

Coyote era înscris într-un viraj ușor pe dreapta, cu destulă viteză ce putea fi 
convertită în energie necesară pentru orice manevră i-ar fi trecut prin minte. 

Exista o smecherie de care și-a reamintit, ceva ce a învăţat la antrenamentele 
ACM teoretice și practice. Tombstone îi povestise că a aplicat-o odată, în timpul unei 
dogfight cu un MiG nord-coreean, cu câțiva ani în urmă. Aproape reflex, şi-a accentuat 
virajul și a preluat controlul manual al plierii aripilor. 

Geometria-variabila a facut ca aripile Tomcatului să se extindă la maxim, dar la 
o viteză mai mare decât cea pentru care era proiectată manevra. Avionul a intrat în 
vibraţie datorită stresului neobișnuit. 

— Hei, omule! a strigat Teejay. Ce dracu faci? 

La Tomcat poziţia aripilor era controlată de computerul de bord, care le ajusta 
automat unghiul de săgeată în funcţie de viteza avionului pentru a obține portanță 
suplimentară. La viteze mici aripile erau extinse aproape drept; la viteze mari erau 
trase spre înapoi, transformând F-14 într-o săgeată ascuţită. Designul permitea 
pilotului să mărească suprafaţa aripilor și portanta manual, desi Tomcat executa 
această funcţie în mod automat. Deşi îmbunătăţea manevrabilitatea avionului, 
problema tactică a acestui design era faptul că oponentul putea vedea şi, dacă era 
bun, ghicea energia de care mai dispunea pilotul de pe Tomcat după poziţia aripilor. 

Coyote a menţinut virajul cu aripile larg deschise, ignorând vibraţiile, în timp ce 
la o milă distanță, MiG-ul își terminase propriul său viraj şi începea alinierea pentru 
un nou atac. 


+ Baronul Roșu - Freiherr Manfred Albrecht von Richthofen — pilot german de elită, as al aviaţiei de vânătoare în WW I 
(poreclit astfel de către germani si englezi, respectiv Demonul Roşu de către francezi, pentru că-şi vopsise avionul în 
roşu). A fost creditat cu 80 victorii. 

Ştia că pilotul rus vedea forma cruciformă, stângace, a avionului cu aripilor 
extinse aflat deci în viraj lipsit de energie, trecând de la stânga la dreapta pe 
colimatorul de pe HUD, o ţintă lentă, tentantă. 

În loc să încerce un picaj asupra cozii lui F-14, a preferat tragerea ușoară, fixarea 
cu racheta sau tunul, știind că Tomcat pur si simplu nu are suficientă energie pentru 
manevre evazive. 

Privind la botul MiG-ului ce părea să se îndrepte direct spre canopia sa, Coyote 
a ştiut că a apreciat corect. A apăsat butonul de control care a restaurat controlul 
computerului asupra aripilor, simțind cu vibraţiile se diminuează odată cu plierea 
acestora spre înapoi pe flancurile fuselajului. A dat gaze şi a strâns virajul şi mai 
mult, urmărind cum MiG-ul se încadrează în centrul HUD, drept înainte. 

Aflate acum bot-în-bot, Tomcat si MiG se năpusteau unul spre altul peste spaţiul 
de numai jumătate de milă. De data aceasta, Coyote era pregătit pentru acest asalt, 
colimatorul său încadrând silueta suplă a MiG-ului, LCOS arătându-i ceea ce știa 
deja, că nu era nevoie să folosească o rachetă. A apăsat ferm pe trăgaci, iar tunul M-61 
Gatling a detunat. 

Şi celălalt avion a deschis focul. Coyote a zărit flăcările tunului de la încastrarea 
aripii stângi, dar l-a luat pe rus prin surprindere, înainte de a putea să ochească 
Tomcatul cu dispozitivul laser. 

Coyote a ţinut trăgaciul apăsat într-o rafală continua care împrăștia câteva sute 
de proiectile pe secundă, năvălind către Fulcrum în spatele jetului de proiectile, apoi a 
trecut pe lângă el atât de aproape că a simţit turbulentele create de jetul reactiv. Și a 
lăsat liber trăgaciul. Într-o secundă şi jumătate trăsese în plin asupra țintei peste 150 
proiectile de 20 mm. Trebuie să fi lovit... DA! În ultima fracțiune de secundă înainte 
de a trece cu totul de MiG, a observat fragmente zburătăcite dintr-o aripă. Coyote s-a 
întors în scaun, continuând să-l privească. O dara subţire de vapori de combustibil se 
scurgea din rezervorul avariat în aripă. 

— L-ai ras! a jubilat Teejay. E lovit... dar nu e doborât. 

— După el! 

Viraj strâns după MiG-ul ce se îndrepta spre nord, lăsând în urmă o coadă de 
fum. Era rănit dar încă viu. 

— Cred că o șterge. Acum suntem în sasele lui. E ca şi al meu... 

— Tinta nouă! a strigat Teejay. Vine în viteză din direcția 3-5-3 si la joasă 
altitudine! 

Ochii lui Coyote pendulau între VDI şi exteriorul avionului în direcția indicată. 
În timpul manevrelor sălbatice din ultimele minute, au pierdut mult din altitudine. 
Acum se aflau la mai putin de o milă deasupra apelor întunecate ale fiordului. A 
văzut ținta, traiectoria dreaptă a unei cozi de fum ce se întindea la 3.000 picioare mai 
jos. 

A recunoscut imediat despre ce e vorba — coada de fum a unei rachete de 
croazieră antinavă ce survola razant munţii, din întâmplare sau intenționat perfect 
aliniată către Jefferson, care-şi continua mișcarea lentă către gura fiordului. 

— Fixeaz-o! a strigat. 

— Imediat...! E fixată! 

A acţionat iar selectorul. Radarul doppler cu impulsuri controlat de computer, 
cu care era dotat F-14, putea „privi” în jos la ţintele aflate la joasă altitudine, 
separându-le de zgomotul de fond/ecourile returnate de suprafața solului. 
Capabilitatea look-down/shoot-down îi dădea lui Tomcat posibilitatea de a dobori 
racheta de croazieră din zbor. 

Dacă o puteau prinde la timp. 

= PDL 

O AIM-7 Sparrow a plecat de sub aripa lui F-14, intinzandu-si coada de fum pe 
măsură ce se năpustea din cer în jos. Coyote a menținut avionul stabil, lăsându-l sa 
alunece într-un viraj descendent pentru a menţine racheta în conul de energie radar 
emis din botul lui F-14. Teejay a menţinut fixarea radar asupra țintei, urmarind-o pe 
toată traiectoria până la coliziunea cu Sparrow aflată în picaj. 

Explozia a erupt deasupra piscurilor, la mai puţin de două mile de bordul lui 
Jefferson. Norul de fum de după explozie a întins o umbră mare, vălurită, asupra 
pantelor împădurite de dedesubt. 

După ce a împins maneta de gaze spre înainte, şi-a dat seama că MiG-ul avariat 
a sters-o, fofilându-se departe de fiord şi către nord-est. Se strecura printre munți la o 
atât de joasă altitudine încât Teejay nu l-a mai putut urmări pe radar. 

Pentru prima oară în ultimele minute, Coyote a devenit conștient de bătălia 
aeriană în întregul ei, atât de mult de concentrase mai întâi asupra acelui MiG si a 
pilotului său, apoi asupra rachetelor ucigașe de nave care se apropiau. 

Bătălia din cerul de deasupra fiordului era rapidă, furioasă, şi multe prea 
complexă pentru a fi urmărită de mintea umană. Întorcându-și capul dintr-o parte în 
alta a cupolei, Coyote a văzut cel putin douăzeci de diferite avioane împrăștiate in 
spaţiu: un Falcon lăsa o trenă de foc și fum în timp ce se prăbușea către pădurile de la 
nord de Romsdalsfjorden; două rachete Sea Sparrow traversau cerul ca doi meteori, 
lansate din babordul lui Jefferson; un F/A-18 Hornet în urmărire de aproape a unui 
Suhoi-21 Flagon; o rachetă lovind un MiG într-un flash şi un nor de fum care a trimis 
avionul cu o aripă răsucită într-o spirală a morţii către pantele stâncoase ale fiordului; 
un Tomcat care avea logoul lui VF-97 cădea din cer, cu cupola largată si cockpitul gol, 
holbându-se ca un ochi orb... 

Iar acestea erau doar ce vedea în apropiere. Ecranul radar îi arăta o încâlceală 
de contacte concentrate în spațiul de deasupra fiordului, dar extinzându-se în toate 
direcţiile pe o distanță de 50 mile. Avioane aproape unul de altul, viraje, manevre, 

rachete pe traiectorii balistice prin mijlocul încăierării sau care se răsuceau după 
victime ce virau sălbatic, ca niște dulăi aflaţi pe urmele unui cerb fugar. 

Chiar deasupra apelor, avioane sovietice MiG şi Suhoi încercau să se 
năpustească asupra portavionului, dar nu aveau suficient loc de manevre pentru un 
atac eficient. Erau însă prinse în torentul de foc tras de dotările CIWS de pe Jefferson 
si, pur și simplu, dezintegrate. 

Tiparul bataliei a devenit clar in mod treptat. Rusii se apropiau de fiord din 
cateva directii, sperand evident sa copleseasca defensiva lui Jefferson. Dar muntii i-au 
împiedicat să-şi lanseze rachetele antinavă înainte de a veni aproape - la o distanță de 
doar câteva mile — iar defensiva aeriană din jurul portavionului era mult mai 
puternică decât se asteptasera. Norvegienele Falcon întăreau și ele rezistența 
americană, desi pierderile erau cumplite, ei pierzând cel putin două-trei avioane 
comparativ cu fiecare avion american distrus. 

Dar pierderile rușilor erau și mai ridicate. Fie că tacticile americane erau 
superioare, antrenamentul sovietic sau coordonarea slabe, fie natura țintei, ruşii 
pierdeau. MiG dupa MiG, Suhoi după Suhoi explodau în flăcări sau părăseau bătălia 
târându-se cu cozi de fum. În căştile lui Coyote s-au auzit voci. 

— Viper 2-1-1! Sunt pe el! Sunt pe el! 

— Vin imediat, Trapper! Tine-te... 

— La comanda mea, degajezi stânga. Trei... doi... unu... DEGAJ’! Fox 2! 

— Sunt lovit! Sunt lovit! 

— Eagle 3-0-2, ia-l de pe mine! 

— Pe el, Mustang! Fără milă! Bagă mare! 

— Atenţie, Javelin 3-1-5! Degaj’ sus-dreapta. ACUM! 

— Vine de la 3-5-5, angels bază minus 3. Viper 2-0-5 vine spre 2-7-3... 

Coyote a găsit o altă ţintă și a tras de manșă. Simtea ca se apropie victoria, 
simțea că ruşii sunt aproape gata să cedeze. 

— Viper 2-0-0! a apelat pe frecvenţa tactică. Tallyho la Jefferson din 3-1-0! 

Dogfightul continua. 


0430 Zulu (0530 ora locală) 
USS Thomas Jefferson 
Romsdalsfjorden 


Mai bine de jumătate de oră, bătălia aero-navală de deasupra apelor adânci și 
liniștite ale fiordului a devenit o încăierare furibundă mai mult în stilul celui de Al 
Doilea Război Mondial decât al războiului modern. 

Războiul naval modern era un exercițiu rece de tactici şi logică, o interacțiune 
între predicțiile computerizate şi armele ghidate de computer, o conlucrare între 

oamenii înconjurați de lumina fantomatică a monitoarelor CRT și radare, arme high- 
tech care făceau ca spectacolele gen Star Wars să pară ceva amuzant și demodat. 

Această interacțiune dintre oameni şi mașini era exact atmosfera din CIC 
Jefferson, unde coordonatorii luptelor transmiteau ordine și primeau rapoarte, unde 
informaţiile radar de la avioanele Hawkeye ce „vedeau” până departe erau 
recepționate si concentrate in simboluri luminoase pâlpâitoare pe ecranele 
monitoarelor. Acesta era fundalul luptelor, tensionat, dar îndepărtat și detașat 
oarecum, de parcă viata a mii de oameni nu ar fi depins de deciziile si ordinele emise 
din această cavernă high-tech abia luminată de strălucirea monitoarelor. 

Dar pe puntea lui Jefferson, lupta era foarte reală si în plină desfășurare. 
Transpirati şi proferând blesteme, oamenii obosiţi strigau ca să se facă auziti peste 
cacofonia tunurilor si a motoarelor cu reacție, a suieratului catapultelor și a 
clantanitului de oţel ce izbea oţelul. Majoritatea ordinelor erau transmise prin căștile 
Mikey Mouse pe care le purtau, dispozitive ce filtrau puternicul zgomot de fond 
pentru a proteja urechile, lăsând să străbată „liniştea” electronica doar vocile ciudat 
distorsionate ale oamenilor ce urlau. 

Cerul era saturat de avioane, o scenă ce ar fi fost familiară veteranilor de la 
Midway sau Golful Leyte, doar că acum masinariile erau mai mari, mai rapide si 
mult mai zgomotoase decat orice a strabatut cerul in Al Doilea Razboi Mondial. 

Un F-105 norvegian, cu aripa stanga spulberata de o racheta sovietica AA-10, s- 
a rostogolit salbatic de pe cer si s-a izbit de falezele stancoase din nord, intr-o imensa 
minge de foc portocaliu. Dârele de fum se intreteseau deasupra capului într-o 
caligrafie dementă, punctată de norișori albi, aparent inofensivi, ce marcau detonarea 
rachetelor ucigase. Cu un suierat, o altă Sea Sparrow a plecat de pe lansatorul Mark 29 
aflat în babordul portavionului, către pupa, înfigându-se în înaltul cerului în vârful 
unei coloane de foc si fum alb. O AS-7 Kerry, aer-suprafata, care se îndrepta spre 
Jefferson dinspre prova, a fost deturnata de explozia unor nori de chaff lansați în serie 
de RBOC, și cu o detunătură a percutat apa la 50 de metri în babordul etravei. O 
coloană albă de apă a erupt în aer ca un gheizer; torentul a căzut peste oamenii aflați 
în apropierea Cat 1 și 2. 

Către sud, un MiG-27 Flogger-D, cu bot ca de rata și aripile trase spre înapoi, a 
survolat într-un tunet micul sat Vikebukt, aproape că a ras acoperișurile caselor și 
turla bisericii într-o  străfulgerare argintie înainte de a ţâşni deasupra 
Romsdalsfjorden, năpustindu-se către Jefferson la doar câţiva metri deasupra apei. 
Flogger nu era un avion ambarcat, ci un avion de atac al Frontovaya Aviatsiya, decolat 
de la Boda cu ordinul de a se alătura asaltului lui Soyuz asupra portavionului 
american. Ataşată de pilonii de sub aripi, transporta o încărcătură de luptă de zece 
bombe cu fragmentare OFAB0250 de câte un sfert de tonă, arme mai potrivite unui 
atac împotriva țintelor terestre ușoare, dar capabile să provoace avarii teribile 

blindajului relativ subţire al portavionului, mai ales că acesta era efectiv o bombă 
plutitoare, fiind plin cu combustibil de aviaţie şi muniţie înalt explozivă. 

La bordul lui Jefferson, CIWS din babord s-a rotit spre stânga, radarul său 
urmărind ţinta ce se apropia şi procesând informaţiile mult mai rapid decât putea 
orice combatant uman, verificând ceea ce deja se deducea din lipsa unui cod IFF — 
ținta era ostilă. Phalanxul a deschis focul, cu un sunet ca de burghiu diamantat care 
perforează oţelul; prima rafală nici nu a mai avut nevoie de o a doua pentru corecție; 
proiectilele de uraniu sărăcit au trecut prin fuselajul lui MiG-27 precum alicele unui 
buckshot printr-o foaie de hârtie. 

Efectul a fost spectaculos, un coşmar pirotehnic de foc și resturi dezintegrate 
care au improscat aerul de deasupra punţii de zbor a lui Jefferson în spatele insulei. A 
ratat la un fir de păr puntea și suprastructura insulei şi avioanele parcate strâns. 
Fragmentele au sectionat un cablu al macaralei Tilly, au făcut găuri în farfuria 
radarului SPS-49 aflată în vârful suprastructurii, au șifonat un elicopter SH-3 şi un 
F/A-18 Hornet parcat alături, şi i-au făcut pe membrii echipajului de pe punte să fuga 
la adăpost, atunci când cerul a explodat. Restul epavei a percutat apa la o sută de 
metri dincolo de tribordul lui Jefferson, detonatia bombelor de 250 kg ridicând o 
coloană de apă și spumă mai înaltă decât catargul radarului de pe suprastructura 
portavionului. 

Membrii echipajului, zguduit, s-au ridicat și s-au îndreptat către posturile lor. 
Elicopterul ardea, iar oamenii au adus unul dintre vehiculele galbene antiincendiu 
numite Oshkosh în poziţie ca să stingă flăcările, în timp ce oamenii si măgăruşii 
împingeau epava acestuia peste bord, în apele fiordului. 

Un proiectil rătăcit dintr-un tun de avion sau poate un srapnel — nu s-a aflat 
niciodată — a lovit puntea de zbor cu un scrâșnet si a ricoșat în spatele unui marinar 
ce alerga către insulă. Câteva clipe, strigătele său a răsunat peste mugetul bătăliei — 
acolo, lângă insulă — până ce un sanitar a putut să-i administreze injecție cu morfină. 
Cea mai mare parte a intestinelor sale erau revărsate pe punte; nu a reușit să trăiască 
suficient cât să ajungă la infirmerie. 

După câteva secunde, o rachetă antinavă AS-7 Kerry s-a strecurat prin defensiva 
suprasolicitata a lui Jefferson, venind dinspre nord chiar pe deasupra valurilor, 
ignorând exploziile RBOC în timp ce era fixată pe imaginea radar a portavionului. 
Zbura atât de rapid, încât trei rafale distincte CIWS au plesnit doar apa de dedesubtul 
si de pe ambele parti ale peștelui ce se napustea în frenezia albă. 

Cu Mach 1, încărcătura sa explozivă de 100 kg s-a izbit în bordul lui Jefferson, 
sub consola punţii de zbor, lângă elevatorul din babord. 

Toţi cei de la bord au ştiut că Jefferson a fost lovit. 

CAPITOLUL 19 


Luni, 23 iunie 

0435 Zulu (0535 ora locală) 
CIC, USS Thomas Jefferson 
Romsdalsfjorden 


A simţit vibraţiile transmise prin punte în CIC, o lovitură îndepărtată care a 
reverberat câteva secunde prin cavernele de oţel ale navei de război. 

Tombstone și-a ridicat privirile de la ecranul monitorului pe care tocmai îl 
studia, s-a încruntat o clipă la tavan, apoi a revenit la monitoare. Dacă portavionul a 
fost avariat serios, va afla în câteva clipe. Nu putea face nimic altceva, decât să 
rămână la post si să supravegheze desfăşurarea bătăliei în jurul lui Jefferson. 

Cât timp va mai continua? Se întinse în scaunul de piele, urmărind blipurile de 
pe ecranul principal, acestea reprezentând ţintele aeriene ce se înfruntau deasupra 
portavionului. Prin difuzoarele stației de amplificare 1-MC, o voce a anunţat existența 
unui incendiu în hangar și a ordonat echipelor de control al avariilor şi de intervenții 
să raporteze situația dintr-un anume punct al structurii navei, dar apelul urgent a fost 
ignorat, atenţia fiind reţinută de hărmălaia altor voci de pe reţeaua comunicațiilor 
tactice. Punctele luminoase de pe monitoare erau însoţite de sunete electronice, 
rezultând ceva ce părea mai degrabă un joc video bizar decât o bătălie reală. 
Confruntarea scăpase demult de sub controlul lui Tombstone. A continuat să emită 
ordine care erau transmise aviatorilor angajaţi în lupte undeva în cerurile nevăzute 
de deasupra CIC, „acoperișul” cum numeau ei puntea de zbor. Pe măsură ce apăreau 
noi amenințări, a trimis avioanele (aflate în rezervă) câte două sau câte patru, 
alocându-le la apariţia fiecărui atac sovietic dezvăluit de grupurile de blipuri. 

Dar bătălia reală căpătase o viaţă proprie. Jefferson va supravieţui sau va muri în 
funcţie de care parte avea piloţi mai buni, avioane mai performante, o voință mai 
puternică. Computerele lui Jefferson puteau raporta, dar nu si manageria înfruntarea. 
Acum depindea de Coyote, Teejay si ceilalți, nu de Tombstone. 

— Amiralul pe punte! a atentionat o voce în semiobscuritatea din Air Module 
CIC dată de fosforescenta ecranelor radar. Tombstone s-a răsucit în scaun şi l-a văzut 
pe amiralul Tarrant stând chiar în spatele său. 

— Salut, CAG. Am auzit că voiai să vorbesti cu mine. 

— Da, sir, a răspuns Tombston, ridicându-se. 

Lăsase un mesaj unuia dintre aghiotantii amiralului la putin timp dupa ce se 
ordonase GQ. 

— Dar nu am avut intenţia să vă abat atenţia de la lupte. 

— Acum a ieşit de sub controlul meu, a răspuns amiralul cu o grimasa. Şi cred 
că şi de sub al tău. 

Arata spre rândurile de console, unde tehnicieni tacuti, cu capetele plecate, 
mânuiau electronica din CIC. 

— De fapt, pentru că s-au năpustit asupra noastră înainte de a mă putea 
întoarce pe Shiloh, m-am gândit că de aici pot avea o imagine de ansamblu destul de 
bună. 

— Mă bucur că ati venit aici, sir. 

— Ce voiai să-mi spui? 

— Am o idee, Admiral. O cale prin care am putea întoarce lupta asta în avantajul 
nostru. 

— Mă interesează, a spus sec Tarrant. Dă-i drumu’! 

— Am început deja să asamblez lucrurile, dar am nevoie de aprobarea dvs. 

Scurt şi la obiect, Tombstone a început să-şi prezinte idea care-l preocupa încă 
din timpul ședinței întrerupte din CIC în acea dimineaţă. Când și-a terminat 
expozeul, în linii mari, Tarrant și-a frecat bărbia cu mâna sa puternic bronzată. 

— Asta e o aplicare pe dos a ceea ce ai făcut la Capul Bremanger, nu-i aşa? 

— Cred că se poate spune si asa, Admiral. Nu cred că ei se vor aştepta la asa 
ceva. 

— Şi Intruder sunt gata de decolare? 

— Mai avem rămase în inventar zece Harpoon. Am ordonat ca cinci Intruder să 
fie gata, fiecare dotate cu două Harpoon. 

— Deci atacul va reuși în funcție de cum va decurge lansarea rachetelor 
antinavă. 

— Mai putem folosi și niște Mark-46 pentru atacuri la suprafață, spuse 
Tombstone, referindu-se la torpilele ASW lansate de elicoptere sau S-3 Viking. Dar, 
da, sir. După ce Harpoon vor fi lansate, tot ce ne mai rămâne sunt rachetele Sea 
Sparrow. Şi Standard ale escortelor noastre. 

Sea Sparrow puteau fi folosite împotriva țintelor aeriene si de suprafață, dar 
aveau o rază de doar zece mile. Standard, lansate de pe Shiloh şi celelalte nave aveau o 
raza mai lungă, putând fi folosite şi ele împotriva navelor, dar racheta dedicată 
antinavă era Harpoon. 

— E ca şi cum am pune toate ouăle în același cos, nu-i asa, CAG? 

— Aşa şi este, Admiral. Dar dacă nu o facem, ne vor avea la degetul mic. Ca s-o 
spun pe direct, sir, nu cred că vom mai avea vreo şansă mai bună ca acesta. 

Tarrant a meditat câteva clipe. 

— De acord. Dar s-ar putea să avem o problemă. Presupun că Intruder sunt 
armate jos, pe puntea-hangar? 

— Da, sir. 

Puntea de zbor, expusă uraganului distrugător de fragmente metalice, nu era 
locul în care să se încarce munitia în focul luptei. 

— Eh, bufnitura pe care ai auzit-o acum câteva momente a fost o rachetă 
rusească ce a detonat în puntea-hangar. Nu ştiu cât de grave sunt avariile. Căpitanul 
verifică chiar acum. 

Tombstone încercă să vizualizeze situația din hangar, caverna imensă care 
ocupa un sfert din interiorul lui Jefferson, un spaţiu cu pereți de oțel aglomerat cu 
oameni, avioane, utilaje și material inflamabile. O explozie în interior putea distruge 
o duzină de avioane și sa improaste infinit mai multe resturi metalice decât gloantele 
unei mitraliere. 

— În acest caz, ideea trebuie abandonată. Nu putem face nimic fără Intruder sau 
Harpoon. 

— Hotărâm atunci când vom avea rapoartele de avarii. 

Tarrant puse o mână pe umărul lui Tombstone, un gest ciudat de omenesc din 
partea unui om la care el ajunsese să se gândească ca la un fel de robot insensibil. 

— Commander, în aceste ultime săptămâni am căpătat un mare respect pentru 
intuitiile tale tactice. S-ar putea să fii cel mai mare strateg naval de la John Paul Jones. 
Dar chiar și el a comis greșeli. Dacă de data asta te înşeli, Dumnezeu să te ajute. Să ne 
ajute pe noi toți. 

— Dumnezeu să ne ajute și dacă am dreptate, Admiral. Vom avea nevoie de 
susținerea Sa în această acţiune, indiferent cum va decurge. 

— Eu mă duc înapoi pe Puntea de Comandă. Dacă avem avioanele și munitia, 
iti voi aproba planul. 

— Mulţumesc, Admiral. 

— Iti comunic care este situaţia cu Intruder. Continuati. 

— Aye aye, sir. 

Tombstone se reaşeză în scaun, continuând să supravegheze bătălia. 


0440 Zulu (0540 ora locală) 
MiG 501 
În largul coastei norvegiene 


Serghei Terekhov privea cu un dezgust maxim la apa de dedesubt, dar nu mai 
avea ce face. A tras cât s-a putut de MiG-29 ca să ajungă atât de departe, dar avionul 
avariat, pur şi simplu, nu-l mai putea duce mai departe. Acea confruntare frontală cu 
Tomcat care i-a trimis un torent de proiectile prin aripa stângă și fuselaj, i-a găurit 
rezervorul din aripă, a făcut franjuri stabilizatorul stâng, a scos din funcţiune radarul, 
radioul, toate sistemele de armament... și a trimis la dracu sistemul hidraulic. Se 
îndoia chiar că ar mai fi capabil să coboare roata din stânga; chiar dacă ar fi fost 

capabil să se târască înapoi la Soyuz, era evident că singura lui soluţie era să se 
catapulteze, lăsând MiG-ul să se prăbușească în mare. 

Dacă asta era singura sa alternativă, mai bine să o facă mai devreme decât prea 
târziu, cât mai avea oarece control asupra avionului distrus, dar încă parţial 
funcţional. O clipă, s-a gândit să încerce să ajungă la liniile ruseşti de la nord de 
Trondheim, aterizând, poate, la o bază aeriană NATO capturată, dar a respins ideea 
aproape imediat. Soyuz se afla mai aproape, iar trenul de aterizare avariat nu era mai 
de folos pe o pistă betonată decât pe o punte mobilă de portavion. 

Mai era şi o altă posibilitate. 

Târându-se pe cer dincolo de linia coastei norvegiene, vedea la aproape 100 km 
spre nord de fiord marea insulă Smøla, aflată putin dincolo de jumătatea distanței 
până la Soyuz. 

Smøla, situată la sud de Trondheimsfjorden, se afla încă în mâinile 
norvegienilor, dar putea vedea o siluetă ca de rechin, o fregată sovietică din Clasa 
Krivak-1, inconfundabilă datorită celor patru masive tuburi lansatoare de rachete SS- 
N-14 prezente pe puntea anterioară. 

Observase nava mai devreme, în timpul venirii spre obiectiv. Acum, Doblestniy, 
componentă a ecranului ASW al lui Soyuz, putea fi salvarea sa. 

Trase înapoi maneta de gaze până ce MiG-ul abia se mai putea menţine în zbor, 
trecând prin apropierea tribordului fregatei. Radioul fiind defect, contactarea navei 
era imposibilă. Tot ce putea face era să vină cât mai aproape de navă şi să se 
catapulteze. 

O rugăciune tăcută, foarte putin comunistă... maneta de ejectie... cupola 
largată... rachetele detonate sub fund... și se trezi aruncat către înalturi. 

Spera că veghea de pe fregată căsca bine ochii. 


0445 Zulu (0545 ora locală) 
USS Thomas Jefferson 
Romsdalsfjorden 


Racheta de croazieră percutase în babord, lângă suporturile elevatorului, unde 
a forfecat lonjeroanele, a îndoit plăcile din cocă şi a spulberat în mare o platformă 
externă de alimentare. Explozia a făcut o gaură de un metru prin cocă, împrăştiind 
fragmente de metal încins prin hangar. Combustibilul revărsat din conductele rupte 
s-a aprins, trimițând jeturi de flăcări către puntea de zbor de deasupra, apoi a 
explodat în spaţiile hangarului. 

Din fericire, pagubele provocate au fost minimale. Supapele automate au închis 
conductele rupte, iar focul a fost rapid înăbuşit de sistemul de aspersoare şi de 
intervenţia frenetică a echipelor de control al avariilor cu extinctoarele cu spumă si 

CO2. Doi oameni au fost ucişi, iar cinci răniți de srapnele sau de explozie. Elevatorul 
din babord a rămas blocat în poziția „sus”, iar ușile sale blindate masive, de formă 
ovală, din punte, au fost închise. Şase avioane au fost afectate, inclusiv un Prowler si o 
cisternă KA-6D, dar o verificare preliminară sugera că toate puteau fi reparate pe 
mare, dacă aveau la dispoziție câteva zile fără urgenţa alarmelor de luptă. 

Cea mai serioasă problemă, după stingerea incendiilor, a rămas elevatorul 
avariat. Numai un Intruder ce era armat cu rachete Harpoon în hangar a suferit 
stricăciuni, dar căile de remorcare pentru aceste avioane către elevatorul babord, 
acum inutilizabil, fuseseră deja degajate. Deck Handler, aflat în Centrul de Control al 
Puntii de Zbor de la nivelul 0-4, s-a întors spre planul-macheta al hangarului lui 
Jefferson şi a început să mute machetele-siluete scalate ale avioanelor A-10, Tomcat si 
celelalte, precum un decorator de interioare ce aranjează mobila într-o casă foarte 
înghesuită. Cunoscut şi sub porecla glumeata de Mangler’, Deck Handler se ocupa cu 
coregrafia mișcării oamenilor şi maşinilor ce manevrau avioanele către elevator şi sus 
pe puntea de zbor. 

Până ce Jefferson a ajuns în dreptul Insulei Otroya, primele A-6 Intruder, fiecare 
dotate cu două rachete Harpoon montate sub aripi, erau aliniate la elevatorul din 
tribord, iar o mică armată de marinari executau un walk-down în lungul punţii de 
zbor, adunând micile bucăți metalice răspândite peste tot si care ar fi putut avaria 
turbinele motoarelor în timpul operaţiunilor. Pe cer, singurele avioane aflate la 
vedere erau amice, Falcon norvegiene și Hornet și Tomcat americane ce continuau să 
asigure protecţia aeriană pentru nava ce înainta încet. 

Prima fază a Bătăliei din Romsdalsfjorden se încheiase. 

A doua fază era gata să înceapă. 


0450 Zulu (0550 ora locală) 
HMS Ark Royal 
Scapa Flow 


La patru sute mile sud-vest de Romsdalsfjorden, în uriașa radă naturală numită 
Scapa Flow, din Insulele Orkney, tocmai se terminase victorios o altă bătălie. Soarele 
se ridicase binisor trimitandu-si strălucirea aurie peste colinele sterpe si cătunele 
răspândite în jurul radei. Lieutenant Commander DuPont se afla pe chei, privind la 
vasul amarat care, de cinci zile, era prima sa comandă. 

Esek Hopkins era o epavă, cu Puntea de Comandă ce părea zdrobită de mâna 
unui uriaş, ferestrele sparte, catargul cu farfuria radarului SPS-49 rupt și răsucit, 
hangarul de pe puntea-pupa smuls, iar carena gri era brăzdată şi înnegrită de foc. 


5 Mangler — în argou: un manager-dezastru, un împiedicat. 

Pompele încă mai funcționau. Putea auzi murmurul lor constant înăbușit de coca lui 
Hopkins şi vâjâitul jeturilor de apă evacuate prin gurile de drenaj. Chiar şi acum, 
amarată la cheu, avea aceeași înclinație de 150 ca pe întregul curs pe Marea Nordului. 
Părea că se impotriveste parâmelor care o legau de cheu, ca şi cum ar fi dorit să plece 
pe mare, către viata. 


La patru zile după atacul din Norvegia, lupta pentru salvarea fregatei din Clasa 
Perry s-a desfășurat între disperare și dezastru. În mai multe rânduri, DuPont a fost 
sigur că Hopkins, care lua constant apă, era gata să șavireze şi să se ducă la fund, mai 
ales în ziua a doua când vântul s-a întărit până la nivel de furtună. A fost un voiaj 
epic, de eroism şi supraviețuire. Şi de voinţă. 

Până la urmă au reușit, făcând cu schimbul la pompele manuale atunci când 
cele automate n-au mai putut face fata cantității de apă luate la bord. Au făcut-o cu 
propriile forte pentru că turbinele erau gata să cedeze in orice moment. Înaintarea a 
fost dureros de înceată prin apele furtunoase. A avut de ales între a se îndrepta spre 
Bergen sau să traverseze marea Nordului până la Scapa Flow. Auzind rapoartele 
despre atacurile aeriene aproape continue asupra Bergenului, DuPont a ales Insulele 
Orkney. Avariata Hopkins ar fi constituit o ţintă ideală pentru avioanele de atac 
sovietice şi pentru submarinele despre care se ştia că bântuie pe lângă coastă. Dacă ar 
fi realizat că viteza lor urma să fie atât de mica, ar fi optat pentru Norvegia... si la 
dracu cu blocada rusească. 

Dar au ales varianta cea mai grea. Kearny a rămas alături până la sfârşit, gata să 
preia echipajul redus de voluntari care rămăseseră la bord, dacă era luată hotărârea 
ca nava să fie abandonată. Seara trecută, târziu, Hopekins, cum a redenumit-o 
echipajul său extenuat, s-a târât în Scapa Flow. Pe cursul de apropiere i se raliaseră, 
ca escortă, distrugătoarele Cardiff si Exeter, din Royal Navy, si remorcherul 
Gwendoline. După schimbul de onoruri, Kearny a virat cu 180° și s-a întors imediat în 
larg. Commander Tennyson, căpitanul navei, era nerăbdător să se reîntoarcă la CBG 
Jefferson cât mai repede cu putinţă. 

Si DuPont şi-ar fi dorit la fel... dacă s-ar fi putut. 

Acum, Hopkins se afla în siguranţă, cu rănile ei „spitalizate” după cum spuneau 
gazdele lor britanice, si cu echipajul la țărm, în cazărmile bazei navale. Părea o 
fantomă, pustie... şi moartă. El promisese să o salveze și a făcut-o, dar nava nu va 
mai naviga pe mare niciodată, DuPont era sigur de acest fapt. Era un prea bun 
marinar ca să nu-și dea seama că nimic altceva — decât o reconstrucție completă — nu 
o putea reface navigabilă. 

Îi va simţi lipsa. 

Şi se simţea pierdut. Primul dintre nenumăratele rapoarte complete referitoare 
la luptă si la avariile înregistrate de navă fuseseră deja transmise la Washington, dar 

până în prezent, nici el nici echipajul nu au primit ordine noi. Nici nu era de aşteptat, 
cel puţin în următoarele zile. Navy Department era preocupat acum cu Bătălia pentru 
Norvegia. Washington încă nu hotărâse calea de urmat — suport total pentru 
Norvegia, sau retragerea completă din Marea Norvegiei. 

Timpul o va spune. Între timp, DuPont şi oamenii săi erau la capătul răbdării. 
Abandonarea navei a fost grea, precum părăsirea unui membru al familiei. În această 
dimineaţă văzuse și nota de plată a măcelarului: 37 morţi dintr-un echipaj de 220. 

Şi-a reprimat un tremur. Văzuse si trupul Căpitanului Strachan când l-au scos 
din ceea ce mai rămăsese din Puntea de Comandă. Strachan fusese nu numai un 
comandant ci şi un prieten, un om pe care DuPont l-a respectat. 

Privind dincolo de suprastructura distrusă a lui Hopkins, DuPont studia 
siluetele altor nave ancorate în rada Orkney, nave cu nume și istorie mândră. Ark 
Royal, unul dintre cele trei portavioane britanice rămase, se ridica lângă cheu, dincolo 
de fregata americană, precum o faleză de oţel. 

Scapa Flow, o importantă bază a flotei britanice în timpul celui de Al Doilea 
Război Mondial, a devenit din nou un loc de ancoraj major, de data aceasta pentru 
navele din Royal Navy „pensionate” de un guvern britanic cu mentalitate pacifistă. 
Se aflau aici duzini de nave, în curs sau în plin proces de dezarmare. Cândva 
puternică, Royal Navy a Marii Britanii a intrat pe o pantă descendentă încă din zilele 
Războiului din Falkland. Guvernul socialist de extremă stângă care venise la putere 
cu câţiva ani mai înainte, redusese drastic flota, trimițând aici, în stocare, multe din 
aceste nave. 

Din ce a putut afla DuPont, fusese ales un nou guvern, dar deciziile de a 
reactiva Royal Navy necesitau oarece timp ca să fie puse în aplicare. Politica externă a 
unei națiuni nu putea fi schimbată peste noapte. 


— Cumva sunteți Commander Dupont? 

Se întoarse. Cel ce vorbise era un tip în uniformă albastră, înalt, bine făcut, 
drept ca o vergea de armă și păr argintiu. Benzile şi bucla de pe mânecă, cozorocul 
caschetei încărcat la greu cu aur si epoletii, îl arătau a fi admiral în Royal Navy. 

DuPont a luat poziție de drepți si a salutat. 

— Vă rog să mă scuzati, Admiral. Nu v-am auzit. Da, sunt DuPont, sir. 

— Admiral Montgomery Parker. Mi s-a spus că te pot găsi aici. Îmi pare rău 
dacă te-am luat prin surprindere. 

— Deloc, sir. 

DuPont era curios. Unde era obişnuita suită de aghiotanti și ofițeri inferiori? 
Parker era singur. O limuzină cu mici steaguri albastre pe aripile din fata era parcata 
la calea de acces pe debarcader, la o sută de metri mai încolo. 

— Hmm... Îţi iei rămas bun de la ea? 

— Cred că da, sir. E... oarecum rusinos. 

— Înţeleg ce vrei să spui. Când ai pierdut prieteni, camarazi de navă... nu poţi 
să pleci pur şi simplu. 

— Da, sir. 

Parker îi citea gândurile? 

— Şi cred că te gândeşti și la flăcăii din Grupul de Luptă din Norvegia. 

— Da, sir. 

— Ştiu totul despre acțiunea ta. Si prin ce a trebuit să treci ca să-ţi aduci nava și 
oamenii în siguranţă, în port. Excelentă treabă, Commander. Foarte bine executată. 

— Vă mulţumesc, Admiral. Aa... pot sa va intreb, sir, despre ce e vorba? 

Parker arătă cu mâna dincolo de Hopkins, către masiva siluetă a lui Ark Royal. 

— Aceea e a mea, după cum ştii. Ea si puişorii ei. Grupul de Luptă Ark Royal. 
Până ce NATO se va pune în mişcare, este cea mai bună echipă ASW din Alianţă. Şi 
va continua să fie cea mai bună... dar momentan suntem cam stramtorati. 

Zâmbea. 

— Nu cred că înţeleg ce vreţi să spuneți, sir. 

— Echipajul este la bord. În cea mai mare parte. Dar căpitanul are oarece 
probleme. Mai ales în ceea ce priveşte specializările ET. Radar, sonar, comunicații. Şi 
avem nevoie de ofițeri de legătură care să vorbească cu Grupul de Luptă american 
din zonă. Să ne ajute să înțelegem ce naiba vor să spună... când vorbesc. 

Lui DuPont tot nu-i cădea fisa. 

— Da, sir? 

— Mă gândesc să trimit în larg Grupul meu de Luptă, tinere. Cu cât mai repede, 
cu atât mai bine. Din păcate, aici nu avem întregul efectiv. Ştii că Scapa Flow nu este o 
bază regulată. Doar ocazională, pentru navele stocate. Mulţi dintre specialiștii noştri 
au fost redistribuiti în cadrul flotei. 

Expresia feţei i-a devenit dură. 

— Aveau de gând să o stocheze și pe Ark, idiotii. 

DuPont începea să se simtă stanjenit. O fi fost el admiral, dar cam bătea câmpii! 

— Ştii, voi cei din colonii ati fost niţel cam irascibili acum câţiva ani, a continuat 
amiralul. La 1812 si mai apoi. Iti aduci aminte? 

— Aa... da... n-am prea fost acolo în acea vreme, sir. 

— Recrutarea, domnule, inrolarea! Voi, yankeii v-aţi cam șifonat atunci, la 1812, 
când Royal Navy vă aborda navele, si vă lua marinarii în serviciul Majestății Sale. 

Dar, eh, mie mi se pare ca acum tocmai nitica „recrutare” ar fi ceea ce ar rezolva 
problema mea... şi pe a voastră. 

Înțelegerea a explodat cu forţa unei bombe. 

— Vreti ca echipajul lui Hopkins să vină la bordul lui Ark Royal? 

Un tunet îndepărtat, creștea în volum. DuPont privi în sus, la un Sea Harrier 
britanic cu aripile înclinate în jos, care se apropia de portavion. Reducându-și la zero 
viteza orizontală, avionul „stângaci” a plutit o clipă, apoi a coborât pe puntea lui Ark 
Royal, plutind pe verticală precum un elicopter. 

Parker a zambit, si a ridicat vocea ca să domine zgomotul. 

— Asta e ceea ce vreau. Numai voluntari. Si nu va fi ușor, iti garantez. Voi, 
flăcăi, va trebui să învăţaţi toate parâmele noii nave — cum se spune — în timp ce vom 
executa un exercițiu. După cum știi, noi nu suntem în război. Oricum, nu oficial. Dar 
cred că am suficientă susținere din partea Whitehall ca să execut un mic exercițiu de 
pregătire. Doar ca să verificăm sistemele, pregătirea oamenilor, si toate cele. 
Desigur... 

Se opri, ridicând din umeri. 

— ...daca vom fi atacați in timp ce ne aflăm în apele internationale, avem tot 
dreptul să ne apărăm. Esti de acord? 

— Întru totul, sir! 

— Aha, bine. Păi atunci, dacă voi yankeii nu puneţi de-un alt război care să ne 
împiedice să vă recrutăm, să înțeleg că facem târgul? 

— Vorbesc imediat cu oamenii mei, sir. Aa... s-ar putea să vă folosiți de 
sprijinul pe care-l menţionaţi, pentru Washington? 

— Rotile au început deja să se învârtă, Commander. În această dimineaţă s-a 
vorbit cu Directorul de Operaţiuni din Joint Stafful vostru. Veţi primi ordinele tactice 
cand vă veți afla pe mare. 

DuPont a simţit cum îl cuprinde un val de exaltare sălbatică. Atâtea vieți 
pierdute... dar nu vor fi pierdute în van. Echipajul lui Hopkins va reveni! 

A salutat. 

— Consider că este un privilegiu să fiu „recrutat” de dvs, Admiral! 

— Excelent! 

Parker i-a returnat salutul, apoi i-a întins mâna. Ochii săi albaştri ca gheața, 
sclipeau cu umor. 

— Bine ai venit la bord! 


CAPITOLUL 21 

Luni 23 iunie 
0609 Zulu (0709 ora locală) 
Deasupra Mării Norvegiei 


Commander Max ‘Hunter’ Harrison, privind spre stânga, a surprins mișcarea 
umbrei lăsată de S-3 Vikingul său pe suprafaţa mării, la mai putin de 100 picioare 
dedesubt. La viteza lor de croazieră de 350 noduri, cele patru Viking, în formație 
diamant, strânsă, detunau pe curs către nord... către obiectivul lor. 

CAG s-a întrecut pe sine, decise Hunter. Strategia sa era simplă, bazată pe 
presupunerea că ruşii vor vedea ce au văzut ieri pe ecranele radarelor lor și vor 
considera că stilul atacului anterior asupra lui Soyuz se va repeta. 

De fapt, Viking erau momeala, echipajele fiind voluntare. În Bătălia de la Capul 
Bremanger asaltul lor neaşteptat cu rachete Harpoon asupra squadronului sovietic 
amfibiu a adus victoria. De data aceasta, când ei se vor apropia destul încât radarele 
rusești să-i localizeze pe fondul ecourilor electronice de la suprafaţa apei, sovieticii 
vor presupune că ei sunt nişte Intruder încărcate cu bombe sau rachete antinavă. CAP 
ruseşti care-i vor descoperi îi vor recunoaște ca fiind Viking, coada înaltă şi silueta 
dolofană a cupolei nu putea fi confundată — dar poate că vor crede că se repetă figura 
de la Capul Bremanger, atacul la joasă altitudine cu rachete Harpoon. 

Dacă se va întâmpla asa, vor lua plasă. S-3 zburau fără încărcătură, fără rachete, 
fără torpile sau geamanduri sonar, doar cu pilotul şi copilotul în cockpit, în locul 
echipajului obişnuit de patru oameni atunci când vânau submarine. 

Cu toții au fost foarte atenți să nu discute despre operaţiune ca de una 
sinucigasa, dar Hunter n-avea iluzii în legătură cu șansele lor. Ca să pară un atac real 
— la dracu, ca să se poată apropia destul încât radarele sovietice să-i depisteze prin 
bruiaj — trebuiau să zboare cât mai aproape către Soyuz, direct în gura ţevilor AK-630, 
a rachetelor suprafata-aer si a MiG-urilor. Patru avioane, oricât de rapide si 
manevrabile, nu vor supraviețui prea mult acestui infern. 

În timp ce Hunter stătea de vorbă cu universul, nu-şi punea problema dacă vor 
supraviețui sau nu. Nu asta conta. Ci dacă vor supravieţui destul încât misiunea să fie 
un succes. 

— Hunter 1-1, aici Bifröst, mă receptionezi? Over. 

— Bifrost, Hunter 1-1, a răspuns cu voce calmă. Va receptionez 

Bifrost, curcubeul de foc ce lega Pamantul de Paradis in mitologia nordica, era 
indicativul pentru avionul Hawkeye ce controlau misiunea. Lucrurile erau mentinute 
cat mai simple, deocamdata cu un minimum de bruiaj, pentru cazul in care sovieticii 
trag cu urechea la traficul radio american. 

— Hunter, aveţi ‘liber’ pentru cursul de atac. Fata de poziţia ta, obiectivul pe 
direcția 0-0-5, distanţa 8-1. 

— Roger, Bifrost. Ne înscriem pe cursul de atac. 

Cu mâna înmănuşată a împins spre înainte maneta de gaze, iar cele două uriașe 
motoare GE TF34 atârnate sub aripi şi-au întețit vaietul tunător. În câteva secunde, 
cele patru Viking au accelerat la 450 noduri. 

Suprafața apei albastre se scurgea pe sub aripile avioanelor, cu fiecare milă 
rămasă în urmă. 


0610 Zulu (0710 ora locală) 
Intruder 502 
Deasupra Mării Norvegiei 


Şase mile deasupra formaţiei de Viking și câteva mile spre sud-vest, Lieutenant 
Commander Barney ]. Dodd se simţea deosebit de vulnerabil în acest moment. Privind 
dintr-un bord în altul al cockpitului lui Intruder, putea vedea celelalte avioane 
americane răspândite pe cer, A-6 din squadronul său, Death Dealers, amestecate cu F- 
14D Tomcat din VF-95 Vipers. Marea era minunat de azurie sub norisorii albi, pufosi, 
aruncati pe intinderea cerului. 

Ceea ce-l nelinistea pe Sluf era modul de aplicare al atacului de tip alpha strike. 
Death Dealers zburau spre nord, pe curs direct de apropiere de inima grupului de 
luptă sovietic, la o altitudine de 35.000 picioare. 

Intruder erau frecvent chemate să execute atacuri de la mare altitudine, uzual cu 
arme de precizie precum bombele ghidate prin laser Mark 84 Paveway care au fost atât 
de eficiente în Războiul din Golf în '91. Totuși, când inamicul ştia că vii, o strategie 
mai obișnuită era să zbori la nivelul punţii, atât de jos încât radarul inamic să nu te 
poată separa printre multitudinea de ecouri ale suprafeței apei sau solului. Zburând 
la angels 30 era o metodă sigură de a invita atacul. 

Sluf a privit în tribordul cupolei, în jos printre norişori, în căutarea unui cvartet 
de siluete micute aflate mult mai jos. Nu le-a putut vedea. Fata de poziția lui de 
observare avantajată aflată la șase mile deasupra lor, ele erau absolut invizibile. Dar 
undeva acolo jos, patru S-3 Viking din King Fishers mimau mişcarea unui squadron de 
A-6 înscrise pe traiectorie de atac la numai 100 picioare deasupra apei. 

Momeli, se gândea Sluf. Victime sigure. Dar victime teribil de importante 
pentru că sarja lor lipsită de armament împotriva Grupului de Luptă rusesc va 
asigura avioanelor Intruder sansa de a ajunge în apropierea obiectivului. 

Intruder zburau împreună cu F-14 TACCAP, îndreptându-se spre nord ca o 
componentă a formaţiei de interceptare. Putea auzi în căşti comunicațiile dintre 
Bifrost şi Hunter, dar ordinele pentru Intruder prevedeau menţinerea tăcerii radio 

până în momentul declanșării atacului. Înarmate doar cu rachetele Harpoon, 
incapabile să se angajeze într-o dogfight nici măcar ca să se apere singure, pentru 
radarul rusesc erau indistincte față de Tomcat. Cu noroc, sovieticii îi vor ignora 
crezându-i vânători, concentrandu-si sistemele de luptă relativ diminuate asupra 
avioanelor Viking. 

Cel puţin, aceasta era ideea lui CAG, care în dimineața acelei zile a comparat 
strategia cu intriga dintr-o povestire a lui Edgar Allan Poe. Sluf nu a citit „Scrisoarea 
furată”, dar teoria părea destul de plauzibilă. 

Pentru ca Intruder să se apropie suficient să se poată fixa pe ţintă, trebuiau să se 
ascundă la vedere. 

Privi din nou în jur. La vedere, mda. În ciuda puternicului bruiaj emis de 
ambele tabere, ei se aflau la vedere pentru toate radarele aflate între Bergen și Capul 
Nord. 

Daca se ajungea la o dogfight, Tomcat le vor proteja pe Intruder. Un Intruder abia 
zărit în fierbinteala unei confruntări aer-aer va fi confundat aproape sigur cu vărul 
său, EA-6B Prowler. Două Prowler chiar zburau împreună cu formaţia de Tomcat, 
asigurând acoperire ECM pentru întregul grup. Nu le-ar fi salvat pe Intruder de 
rachetele lansate într-o dogfight, dar asemănarea dintre ele iar fi zăpăcit pe băieții răi 
cele câteva minute critice de care aveau nevoie. 

Se uită spre Lieutenant Fracasetti aflat în scaunul B/N de lângă el. 

— Ce crezi, Spoiler? De ideea asta nemaipomenită a lui CAG. 

— Cred că e belea mare pe capul celor din King Fishers. 

Îşi păstra capul aplecat, cu fata presată pe garnitura de cauciuc a ecranului 
radar. 

— Așa e. Magruder ăsta... are sânge rece cât un întreg ghețar. 

— Eu mă bucur că nu sunt nevoit să dau asemenea ordine, Sluf. N-aş mai putea 
să dorm noaptea. OK, începem. Am trei ţinte solid vizibile prin bruiaj. Direcţia 0-0-8, 
distanţa 8-5. Încep setările pentru apropiere. 

Sluf mai aruncă o privire către cea mai apropiata pereche de Tomcat — 200 al lui 
Coyote Grant si wingmanul său, Trapper Martin în 209. O clipă, Sluf s-a simţit atât de 
obosit încât se gândi că ar putea dormi o săptămână, indiferent de ce s-ar întâmpla. 
Dar ştia ce voia Spoiler să spună. 

Uneori, funcția de comandă cerea un pret al naibii de mare. 


0611 Zulu (0711 ora locală) 
CIC, USS Thomas Jefferson 
Marea Norvegiei 

Jefferson ieşise de la adăpostul lui Romsdalsfjorden de mai puţin de 30 minute 
şi-şi croia drum spre nord cu viteza de 33 noduri. 

Suflând dinspre nord-est, vântul s-a întărit puţin. Portavionul avea tangaj pe 
marea montată, apa fiind spulberată peste prova de fiecare dată când nava plonja 
între valuri. 

Mișcarea era perceptibilă în CIC, dar ușor de ignorat. Un vânt puternic din fata 
putea încetini atacul alpha, întârziindu-i cu câteva minute, dar nu constituia un 
pericol, decât dacă se intetea foarte mult. De fapt, chiar ajuta avioanele care continuau 
să fie lansate de pe puntea mişcătoare, adăugând câteva mile la viteza aerului când 
catapultele cu aburi le propulsau spre înalturi. 

Tombstone şi-a scos batista din buzunar şi şi-a tamponat fruntea. În ciuda 
aerului condiționat, rece, din CIC, transpira mult, încât spatele cămășii kaki era ud. 
Stand în scaun, îi putea simți mirosul amestecat cu epuizare și teamă. Privea marele 
ecran tactic, ce reda informaţiile transmise atât de Bifröst, cat si de USS Shiloh, care 
acum naviga paralel cu Jefferson, la cinci mile spre vest. Erau detaliate elementele 
alpha strike, cu numele de cod Asgard, sălașul zeilor în mitologia nordică. 

Pieselor individuale ale Operațiunii Asgard li se dăduseră nume de cod mai 
puţin clasice. Intruder erau numite Dealer, pitite printre Viper şi făcând tot posibilul să 
semene pe radar cu Tomcat. Jos, la nivelul valurilor erau Fisher, care se apropiau acum 
de obiectiv cu viteză de atac. În apropiere era un alt grup de patru, EA-6B din VAQ- 
143, cu numele de cod Smokescreen. Deasupra lui Jefferson se adunau în formaţii Eagle 
si Javelin, F-14 din VF-97 si Hornet din VFA-161. Acestea compuneau al doilea val, o 
sansa de a lovi pe Soyuz din nou daca Dealer ar fi avariat doar prada. 

Hornet erau armate cu bombe ghidate laser Paveway, dar forta principala erau 
Intruder cu ale lor Harpoon. Daca A-6 nu reuseau sa strapunga apararea sovieticilor, 
bombele inteligente lansate de Hornet il puteau avaria serios Soyuz dar nu era 
improbabil să-l și scufunde 

Totul depindea de Intruder, si de cacealmaua pusă la cale de Tombstone ca să le 
faciliteze apropierea de obiectiv. Planul a fost conceput și asamblat în grabă. 
Tombstone se întreba dacă lucrurile se vor desfăşura așa cum le planificase el. 

Fisher se târa înaintea grupurilor de contacte ce le marcau pe Viper şi Dealer. 

— La dracu! a izbucnit. Fisher se napusteste înaintea celorlalți. Aduceti-i înapoi, 
în linie cu ceilalţi! 

— Fisher, Fisher, sunt Camelot, vorbi în microfon, unul dintre controlorii aerieni 
ce stătea la consola din fata lui Tombstone. Răspunde, Fisher. 

— Camelot, sunt Fisher 1-1. 

Tombstone a recunoscut vocea lui Harrison, retransmisă prin Bifrost. 

— Ne înscriem pe cursul final de atac. 

La naiba, spunea textul pentru ruşii care trăgeau cu urechea; făcea să pară că 
atacul este real. 

— Fisher, încă nu eşti în poziţia corectă. Mentine cursul si viteza originale. 

— Camelot, începem faza de atac. 

Viking erau acum mult înaintea celorlalți. 

— OK, spuse Tombstone. Spuneti-le celor din grupul de atac să-și adapteze 
viteza după ei. 

Intruder puteau zbura cu mai bine de 590 noduri... iar Tomcat trebuiau să se 
mocăie ca să rămână alături de ei. Dar entuziasmul lui Harrison îl tulbura pe 
Tombstone. 

Nu era pentru prima oară când îşi dorea să se fi aflat în cockpitul unuia dintre 
aceste avioane, pilotând un Viking... sau şi mai bine, într-un Tomcat. Acum, Coyote 
pilota „pasărea” lui CAG. Fir-ar... ar fi vrut să li se alăture... 

Dar lupta modernă era un efort de echipă, cu mii de oameni ce se străduiau 
împreună să menţină avioanele armate și în stare de zbor, urmărindu-le, observând 
misiunea până la finalul ei. CAG nu avea privilegii speciale. Locul său era aici, luând 
deciziile cele mai potrivite împotriva unor șanse imposibile. 

Ştia deja, și simţea arsura acidului din stomac, că multi dintre aceşti flăcăi nu se 
vor mai întoarce înapoi. El a pus planul în mișcare. Acum depindea de ei să fie dus la 
îndeplinire. 

Pe ecran, Dealer si Viper micşoraseră distanţa fata de Fisher. 

Un grup de blipuri, trei contacte distincte, ce marcau destinaţia lor, se aflau 
acum la 70 mile înainte. 

Soyuz va ajunge la vedere pentru Viking în câteva minute. Tombstone a ignorat 
arsura din stomac și a continuat să urmărească „dansul” ce continua pe ecranul 
electronic. 


0610 Zulu (0710 ora locală) 
Puntea Amiralului, portavionul sovietic Soyuz 
Marea Norvegiei 


Admiral Khenkin stătea lângă uriașele ferestre înclinate spre exterior, privind la 
orbitorul joc de lumini, nori și ape dinspre sud. Ei, când vor veni... vor veni din 
această direcţie. 

Soyuz naviga spre nord împotriva unei brize puternice şi neobișnuit de rece. 
Spre est, în babordul portavionului, unul dintre cele două cruiser din Clasa Kresta II, 
Marşal Timoshenko, lua valurile în piept, peste etravă, în timp ce naviga pe un curs 
paralel. 

Erau si alti oameni de pe punte, aghiotanti şi membrii ai suitei, dar nu se auzea 
nici un sunet prin urletul vântului de pe puntea exterioară și prin vacarmul ce venea 
de pe puntea de zbor. Soyuz se pregătea să lanseze interceptoarele, care să verifice 
norul de zgomot ECM ce părea să se răspândească peste orizontul sudic. Alte avioane 
erau în proces de recuperare la bordul portavionului. În timp ce privea, un MiG-29 
plutea dinspre pupa portavionului rusesc, cu botul ridicat, cu cârligul coborât. O 
clipă nesfarsita păru să atârne nemișcat în aer... apoi a izbit în viteză puntea de zbor 
a lui Soyuz, la pupa, motoarele au detunat, roțile au „scheunat” pe oțel. MiG-ul a fost 
oprit de cablul arestor, apoi a rulat către un loc liber din tribord, îndrumat de un om 
de pe punte. 

Ochii lui Khenkin s-au îngustat la vederea găurilor din metalul subţire al aripii 
drepte a MiG-ului. 

Acest avion a fost în luptă. Oftă. Ar fi trebuit să-l „termine” pe Jefferson. Asta 
spunea multe despre calitatea oamenilor pe care i-a trimis împotriva americanilor, 
dar si despre apărarea lor sofisticată. 

A simţit o mişcare în spatele său. 

— Avioane inamice atacă dinspre sud, tovarășe Admiral. Acum sunt la distanța 
de 100 km. 

Bodansky părea agitat, aproape infricosat. Asta n-ar fi trebuit să se întâmple. 

— Calm, Dmitri lakovlevici, prietene, spuse Admiral Khenkin cu o voce atât de 
joasă încât doar ei doi au putut auzi. Oamenii trebuie să te vada calm. Dacă iti simt 
frica, se vor infricosa si ei. 

— D-da, tovarase Admiral. 

Îşi îndreptă spatele, privi în jur la ceilalţi de pe punte, si-si umezi buzele. 

— Dar poate că ar fi mai bine să veniţi jos, în CIC, tovarase Admiral, de unde ati 
putea conduce lupta mai bine. 

— Oamenii isi cunosc meseria, Dmitri. N-au nevoie să li se uite amiralul peste 
umeri și să le cenzureze fiecare decizie. Voi rămâne aici. 

Într-adevăr, Khenkin era demult convins că slăbiciunea cea mai gravă a 
sistemului militar sovietic era ineficienta ierarhiei rigide care-i obliga pe subordonați 
ca în fiecare situaţie să transmită cereri în susul lanțului de comandă. În ultimele luni 
îşi instruise dur ofiţerii ca să trezească în ei voinţa de a lua decizii, de a avea 
inițiativă, oricând se impunea. 

De altfel, voia să supravegheze desfăşurarea bătăliei de aici, de unde putea să o 
vadă, să o simtă direct cu simțurile sale, în loc să vadă doar niște luminite fantastice 
pe ecranul unui computer. 

— Aici... poate fi periculos, tovarășe Admiral. 

— Așa e la război, Dmitri. Întotdeauna e periculos. 

Deodată i-a venit un minte un gând nelinistitor. 

— Ai numit pe cineva la comanda air wing? 

— Încă nu. Mi-as dori ca Colonelul Terekhov să fie încă aici. 

— Va fi. Conform informaţiilor din această dimineaţă arată că s-a ejectat în 
siguranță şi a fost recuperat de una dintre fregatele noastre. Dar crezi că poți 
îndeplini tu îndatoririle sale în CIC? 

Acesta și-a umezit din nou buzele. 

— Da, tovarase Admiral. 

— Bine. 

Khenkin s-a întors, privind din nou spre sud. 

— Foarte bine. Căpitanul Lazerov este un excelent ofițer în conducerea luptei. 
Ascultă-l şi te vei descurca bine. 


Khenkin se simţea ciudat de calm. Nu se aştepta de loc la asta pentru că simţea 
greutatea destinului imperiului rusesc apăsând asupra micii sale forțe armate precum 
norii negri deasupra stepei înaintea dezlantuirii furtunii. Dar cunoaşterea faptului că 
americanii se năpusteau acum direct către o confruntare cu Flota Nordului era 
aproape liniştitoare. 

Toată viata sa, Khenkin a fost un comunist. În timpul loviturii de stat din 1991, 
când cadrele fidele comunismului din KGB şi Politburo au preluat pentru scurt timp 
— şi prostește — puterea la Moscova, la fel ca marea majoritate a celorlalți ofițeri ai 
generaţiei sale, a asistat de pe tuse. Complotistii acelei lovituri au fost bine 
intenţionaţi, dar la momentul ales și proasta planificare, s-a adăugat graba și 
neintelegerea forțelor care modelau Uniunea Sovietică în acel timp. În schimb, el si 
multi alţii, au așteptat, ştiind că restructurarea, așa-zisul guvern democratic nu va 
face nimic pentru a umple burtile oamenilor, să asigure locuri de munca, sau să 
stabilizeze spirala preţurilor. Muncitorilor mărunți din Rusia si din celelalte republici 
putin le păsa cine erau conducătorii lor. Tot ceea ce voiau era stabilitate... şi alimente 
în rafturile magazinelor. 

De aceea, desigur, au preluat puterea atât de ușor maresalii și generalii, în 
lunile și anii care au urmat, când comuniştii — din nou — sau găsit în fruntea celei mai 
mari puteri mondiale. 

Lui Khenkin i-a fost menit să fie o foarte mică părticică a unui fel de 
demonstraţie științifică. Dacă, aşa cum a pretins Marx, comunismul a evoluat natural 
din capitalism, a fost pentru că exista un fel de lege a supraviețuirii celui mai apt care 
guverna calea în care naţiunile și guvernele s-au schimbat, adaptat şi dezvoltat. Mulţi 
dintre conationalii săi încă mai credeau că comunismul a fost dovedit a fi o filozofie 
falimentară de evenimentele din 1991, că întoarcerea generalilor la putere era un fel 
de horcăit de moarte, un spasm ce se va stinge în curând. 

Cine avea dreptate? Khenkin habar nu avea. Devotiunea pe care, cândva, o 
simțea pentru Partidul Comunist s-a spulberat în urma loviturii de stat din '91; în 
prezent era „ruginită” rău, corodată de continuele minciuni și ipocrizia care erau 
parte a vieţii de zi-cu-zi în Uniunea Sovietică condusă de Partidul Comunist. 

Soyuz. Uniune. Era valul viitorului sau decesul cultului? Dacă americanii cu al 
lor Jefferson triumfau astăzi, nu va mai fi nici o renaştere a vechii Uniuni Sovietice. 

Dacă Soyuz învingea, nimic nu va mai putea opri completa subjugare a 
Scandinaviei și, curând după aceea, a întregii Europe. Tehnologia, alimentele, 
industria stimulate de necesitățile armatelor sovietice victorioase vor stimula 
renaşterea economiei sovietice și vor face din Rodina o adevărată iubită... nu, MAMA 
întregii lumi. 

Era ca o reîntoarcere la grelele zile de altădată, la calvarul vechilor confruntări 
marine. Două nave, escortele lor, avioanele, asmutite una împotriva alteia într-o 
bătălie care să decidă soarta Europei şi a lumii pentru următoarea mie de ani. Gândul 
era deopotrivă palpitant si infricosator. 

Pentru Khenkin, cel mai bun lucru, singurul de făcut, era să lase bătălia ce urma 
în mâinile și mintea oamenilor ce vor lupta. 

Prezenţa sa ar fi fost de prisos în CIC. Mai bine să-l lase pe Bodansky să stea în 
semiobscuritatea din CIC, să dea ordine, să ia decizii. Nu era la fel de calculat și cu 
sânge rece precum Terekhov, dar nici atât de idiot lingusitor si las cum fusese 
Glushko. Oricum nu conta. Nimic din ce ar putea face sau spune vreun comandant n- 
ar conta prea mult astăzi. 

Problema va fi rezolvată la un nivel superior, aproape spiritual, de către 
luptătorii care se confruntau acum om-la-om. 

— Tovarase Admiral Khenkin, se auzi o voce în difuzoare. Sunt Lazerov din 
CIC. Urmărim cel putin douăsprezece ţinte care se apropie dinspre sud. Patru zboară 
la o altitudine extrem de scăzută. Analizele sugerează că sunt fie A-6 Intruder, fie S-3 
Viking intrate pe curs de atac. Admiral Yumashev si Marsal Timoshenko au fixat ţintele. 
Distanţa 5-5 km. Putem deschide focul oricând. 

Khenkin se uită la Bodansky, care încă se mai afla pe puntea amiralului. 

— Cred că ar fi mai bine să te duci acolo, jos, Dmitri. Voi veni şi eu dacă va fi 
nevoie. 

— Da, tovarășe Admiral. 

A salutat şi a plecat. 

Khenkin a ridicat telefonul. 

— Lazerov. Sunt Admiral Khenkin. Acord permisiunea pentru deschiderea 
focului. 

După ce puse telefonul la loc, a privit din nou prin ferestrele punţii către Marsal 
Timoshenko, aflat la trei mile depărtare. Prin binoclu, putea vedea lansatoarele de 

rachete suprafață-aer de pe cruiser, duble, inclinate fata de axul navei, pe puntea 
prova. Cu un flash și prima rachetă s-a îndreptat spre cer, după care a virat brusc spre 
sud. După câteva secunde, a doua rachetă a urmat-o pe prima către ținta nevăzută 
aflată undeva dincolo de orizontul sudic. 

— Quartermaster’! 

— Da, tovarase Admiral. 

— Noteaza timpul in Jurnal, a ordonat in tăcerea de pe punte. „Marşal 
Timoshenko a deschis focul asupra avioanelor ostile aflate pe curs de apropiere.” 

Bucuria i s-a revarsat prin vene. 

A inceput, se gandi Khenkin. 


Va urma 


7 Quartermaster - AUTORUL folosește numele în engleză a funcţiei. Este un subofițer care se ocupă de probleme de 
navigaţie: harti/instrumente, lumini, instruire marinari de veghe, etc. Este un fel de „secretar” al ofițerului navigator. 
Nici eu nu am reușit să aflu denumirea in limba rusă a acestei funcţii. Dar... nu are în atributiuni consemnarea în 
Jurnalul de Bord. Aceasta este una dintre îndatoririle ofițerului de cart. 

In romaneste de BEN CORLACIU si 
DANA KONYA-NEGRUZZI 


EPISODUL III 


Capitolul VII 
IN CARE SE POATE VEDEA CA SOMNUL E NECESAR ORGANISMULUI 


Jenny, întinsă pe pat, ridea în hohote, în timp ce John măsura încăperea în 
lung şi-n lat. Jenny era în pijama şi-i venea de minune. John, în halat, mai 
putin martial decît oricînd, se ruga de ea. În cele din urmă, exasperat de atîta 
ingratitudine, se opri locului. 

— Şi dacă te-aş ucide? o ameninţă el, strigînd, in culmea miniei. 

— În cazul acesta, răspunse ea, rizind şi mai tare, nu mi-ar rămîne decit să 
mor. 

— Şi dacă te-aş supune la tortură? 

— Atunci, ei, bine, tot aş muri. Ha, ha, ha! 

El reincepu sa se plimbe prin odaie. 

— Nu înţeleg de ce nu mai vrei să te sărut, zise John, de astă data cu o voce 
mai blindă, aproape calină. Dacă măcar mi-ai spune ce motive ai. 

Ea, însă, tăcu. 

— Îţi jur că, dacă mi-ai spune motivul, reluă el, n-aş mai insista. Aş 
renunța la tine pe viata. 

Jenny se ridică, semeata, de pe pat şi intepeni cu mîinile în solduri. 

— Pentru că eşti un imbecil, îi aruncă ea în fata. Pricepi? Acum ai să mă 
laşi în pace? Da ori ba? 


VP MAGAZIN 


LEON NEGRUZZI GANGSTER 


John nu se supără. 

— Nu, nu-i adevărat, îi răspunse, cu aerul cel mai firesc. Nu poate fi 
adevărat. Mi-ai spus de-atitea ori că mă iubeşti. Cum vrei să te cred, Jenny, 
cum? 

— Te-am mințit. Şi, apoi, mă dezgustă cum te porți cu mine. Sint nevasta 
ta, spui tu. Cu toate astea, n-am fost nici măcar o dată, nici măcar o noapte 
n-ai vrut să rămii cu mine. Sau poate eşti impotent. Pricepi? lar în cazul ăsta, 
nu văd de ce ai atitea pretenții... 

Această ultimă frază îl umplu de furie. Cum ea reincepu să rida, John îşi 
strînse pumnii, se repezi asupra ei şi, pierzindu-si capul, începu s-o lovească, 
mergind pina într-acolo, încît o apucă de git. De îndată, însă, ce simţi in 
miinile lui mari gitul ei gingaş, cu pielea fragedă, catifelată, îi dădu drumul, 
regretindu-si pornirea. Tremurind, cu nervii incordati, se uita acum la mina 
lui, aceasta mina, care indraznise... 

— Sa stii, John, ii striga ea, cu dispret, nu e asta calea cea mai buna. 

Din nou jignit de vorbele ei, pe John il cuprinse iarasi furia si, repezindu-se 
la soția lui, o gratifică de asta data cu o palma. Prefacindu-se ca plinge, ea 
taie pe loc intregul avint al agresorului. 

— larta-ma, Jenny, n-am vrut sa-ti fac nici un rau. 

O cuprinse din nou risul. Risul acela iritant, care e în stare să declanseze 
cele mai cumplite nesăbuinţe. Însă, John nu savirsi nici una. Lucrul acesta, 
ea ştia bine, nu intra nici în temperamentul, nici în caracterul lui. 

— Ai noroc, zise el, că sînt enervat. Dar aşteaptă, numai, să-mi recapăt 
sîngele rece. Si, atunci, să bagi de seamă! 

Jenny nu mai ridea. Cufundată într-un fotoliu, se uita în tăcere la John, 
acest John unic după ea, şi se întreba ce-o fi în mintea lui, pe care o clipă o 
găsise genială şi care acum i se părea atit de mediocră. Căuta originea 
extraordinarei forte a falsului său sot. Ştia bine că el profită de prestigiul 
incontestabil al primului John. Însă, lucru ciudat, cel de-al doilea - cum făcea 
oare? - nu numai că exploata acest prestigiu, dar îl mai şi întrecea prin 
isprăvi la care niciodată celălalt n-ar fi riscat să recurgă şi pe care, în orice 
caz, n-ar fi reuşit niciodată să le ducă! la capăt atît de strălucit. Şi nu se 
îndoia nici un moment ca John, cel în viata, se va debarasa cu uşurinţă de 
fiorosul său duşman, Al. Macone. De ce? 

Cum ? N-ar fi putut să spună. Căci părea atit de slab şi atît de lipsit de 
prestanta. 

Un lucru era totusi sigur: Jenny nu indraznea sa-si paraseasca sotul. Mai 
mult, chiar, se temea de el îndeajuns, spre a nu risca să-l înşele cu alt bărbat. 
Pe de altă parte însă, nu-l mai putea suferi. Îl detesta, cu atît mai mult, cu cât 
el nu voia să facă dragoste cu ea. Cel puţin, aşa credea ea. Cum să-şi explice 
altminteri comportarea lui ciudată fata de ea, comportare din cale afară de 
rezervată, mărginită doar la declaraţii platonice? Or, Jenny se simțea prea 
insultată şi, în afară de asta, era prea senzuală pentru ca să poată suporta 
această stare provizorie, veşnic provizorie. 

Dar nu cumva ar fi mai bine să recurgă la alte mijloace, decît violenţa si 
sarcasmul? Poate, cu blandetea... 

Lasind de astă dată la o parte orice zeflemea, se ridică, se duse la John şi-l 
sărută pe frunte. El nu ştiu ce să mai spună, atit era de fericit. Dar ea se 
apucă să-l mingiie, iar John, atunci, se dezlipi de Jenny, cu ochii plini de 
lacrimi. Neintelegind motivul unei asemenea schimbări, nu îndrăznea să 
scoată nici măcar o vorbă. 

Se scurseră astfel cîteva minute. 

— De ce nu eşti mereu atît de drăgăstoasă? zise el, în cele din urmă. 

— Iar tu de ce nu eşti niciodată? 

— Cum, dar eu te iubesc, Jenny! 

— Nu prea bag de seama. 

Înveselit, John îşi găsi din nou curajul. 

— Nu ştiu cum să-ți spun, zise el. Vezi tu, e prima oară cînd iubesc. Şi te 
iubesc în aşa fel, încît sufăr la gîndul că poate tu iubeşti pe altul. 

— John, iti jur pe ce am eu mai scump, că, de cînd te cunosc, nu m-am 
apropiat de un bărbat mai mult decît am făcut-o cu tine. Mă crezi? 

— Bineînţeles. Cred totul, mai cu seamă ce-mi spui tu. Şi te iubesc atit de 
mult, încît nici chiar Macone nu mă mai interesează. 

Jenny îl întrerupse scurt. Era o fire prea ambițioasă, pentru ca în această 
privinţă să-l lase de capul lui. Aşa că nu se da în lături de la nici unul dintre 
mijloacele prin care să-l împingă pe John la uciderea crincenului său rival. 
Voia să fie ea regina, chiar şi cu preţul de a renunţa la orice relații cu regele. 
Şi se temea ca nu cumva dragostea lui John să-l slăbească fata de duşmanul 
său. Căci, înainte de orice, ea dorea victoria, victoria bărbatului enigmă, 
victoria închinată ei. 

— Ascultă, dragule, zise Jenny, pe un ton dintr-o dată grav. Vreau să-ţi 
spun ceva foarte serios. N-am să mă las sărutată de tine decît în ziua cînd îl 
vei fi învins pe Macone. Pînă atunci, să nu-mi mai ceri nimic. Inteles? 

Manevra reuşi de minune. Într-o clipă, John deveni roşu de minie, fireşte, 
împotriva lui Macone. 

— Pun eu mina pe acest Macone al tău! strigă el. Da, da, negresit, pun 
mina pe individul asta scirbos, caci, intr-adevar, incepe sa ma calce pe nervi. 
Nu-ti fie teama, iubito, pun eu mina pe el! 

— Am încredere în tine, John. 

Ea pronuntase numele lui John cu dragoste, cu pasiune. Îl pronuntase ca 
şi cînd ar fi vorbit cu celălalt, cu primul. John, însă, nu băgă de seamă. 

— Acum trebuie să plec, îi spuse el, scurt. Am nişte treburi. Ah, al naibii 
Macone! 

Îşi puse paltonul şi cobori în stradă. Era o vreme neguroasă, care anunţa 
zăpada. 

Cam la douăzeci de metri depărtare de hotel, John se mistui înlăuntrul 
unui automobil imens, blindat şi înarmat cu o mitralieră, ultimul model. 
Credinciosul lui locotenent, Henry, suridea la volan, fericit că se află din nou 

singur lîngă iubitul său şef. 

— Ce mai e nou, Henry? 

— Toate bune, patroane. 

Automobilul demară şi se pierdu spre acel cartier din Chicago, unde John 
avea un post de luptă. În ciuda tuturor amenințărilor lui Macone, ajunseră 
fără nici o greutate. Dar, în timp ce John pătrundea în sala de Consiliu, o 
ploaie de gloanţe se abatu prin cele două mari ferestre. Patru oameni se 
prabusira într-o baltă de singe, morți sau grav răniți. Ceilalţi, vreo zece la 
număr, o luară la fugă. Cît despre John, el scăpă cu pălăria ciuruită şi cu un 
glonte a cărui traiectorie fu întreruptă de portofelul său, pus în mod 
providential în buzunarul din stinga. 

Cum atacul venea din clădirea de peste drum, John, rămas singur în sala 
imensă, se lipi de peretele dintre cele două ferestre. Acolo, cel putin, nu avea 
de ce să se teamă. 

Dealtfel, împuşcăturile încetară curînd. Liniştea însă nu dura prea mult. 
Din stradă, se auzi o detunătură, urmată de un țipăt sfişietor. 
Încumetîndu-se să arunce o privire pe fereastră, John văzu pe unul dintre 
subalternii săi, care voise probabil să scape cu fuga, şi acum se prabusea, 
ucis de un glonte. "Asta înseamnă, conchise el, că nu pot pleca de-aici, decît 
pe uşa din dos”. Or, această ieşire era de asemeni blocată, iar cei ce nu 
fuseseră răniți decît uşor sau deloc - numai doi scăpaseră neatinşi - 
tremurau pe culoarul îngust. 

— lată ce înseamnă să vă fie frică, racni la ei John. 

O să cadeti cu toții, iar eu o să fiu încîntat. Bandă de pungasi, nu vă e 
ruşine! Iar tu, Henry, tu ce faci acolo? 

Prabusit intr-un colt, Henry gemea din ce in ce mai tare. 

— Sint ranit, patroane, zise el, cu glasul inecat in hohote de plins. 

— In ce loc? intreba John. 

— La picior. 

— Vino-ncoa, sa vad. 

Cu mare efort, Henry se ridica si se apropie de el. Nu schiopata deloc, era 
doar alb la fata. 

— Vad ca umbli foarte bine, zise John. Cum o sa fii ranit la picior? 

— Da, patroane, e ciudat. Totusi, am primit o lovitura. Mi-aduc aminte 
foarte bine. 

— Dar unde-ai fost lovit? Aş vrea să vad. 

— Păi, nu ştiu... 

Plin de dispreț, John le întoarse spatele acolitilor săi. 

— Descurcati-va, le spuse el. 

Apoi, reveni în marea sală, unde domnea o linişte inspaimintatoare. Aici, 
John se aşeză pe un scaun şi începu să caute cu mintea o cale de retragere, 
imposibil de găsit. Din timp în timp, nişte impuscaturi sfişiau văzduhul. "încă 
un mort”, îşi spunea John, de fiecare dată. lar după zece minute: "Ăsta e 
ultimul”. 

Nu se clintea de pe scaun. Cînd, însă, la fereastra de peste drum, dădu cu 
ochii de ţeava mitralierei, atintita în continuare în direcţia lui, îl cuprinseră 
fiorii. 

"Nimic de făcut, se gîndi el. Cred că şi dincolo e aceeaşi situaţie. Cît despre 
poliție, prin părţile astea nu te poți bizui pe ea. Cred că de astă dată Macone 
a pus mîna pe mine. Cu atît mai rău. Să aşteptăm”. 

* 

Lumina zilei scădea cu repeziciune. John continua să aştepte. Cu mintea 
pustie, nici măcar nu mai încerca să găsească vreun mijloc de salvare. Îi 
devenise totul indiferent şi se plictisea. Eforturile, pe care le depusese, ca să 
scape din încurcătură, îi obosiseră şi trupul şi mintea. 

De afară, nu se mai auzea nici cel mai mic zgomot. Se scurse astfel un sfert 
de oră, apoi o jumătate de oră. Copleşit de această linişte şi plictiseală şi, 
totodată, incapabil să suporte multă vreme o situaţie fără ieşire, John începu 
să motaie. Capu-i căzu în piept, apoi se ridică de două sau de trei ori, 
probabil sub amenințarea primejdiei, apoi căzu din nou şi, în cele din urmă, 
rămase nemişcat, într-o linişte de moarte. Putin mai tîrziu, şeful gangsterilor 
alunecă în jos, fără a se trezi, continuîndu-şi somnul pe covor, somnul 
drepţilor. 

* 

Se intunecase cu desavarsire. John continua sa doarma, in timp ce teava 
mitralierei îi amenința zadarnic, din acelaşi loc, pe cei morți, pe cei răniți, ca 
şi pe cel adormit. Era o linişte deplină, de ambele parti ale baricadei. Lucrul 
acesta nu tinu însă, multă vreme. La un moment clat, uşa clădirii de peste 
drum se deschise, lăsînd să treacă şase indivizi zdravăn înarmați, care se 
îndreptară spre postul de luptă al lui John. Patrunzind in casa unul dupa 
altul, se apucară să scotocească pretutindeni, însă nu dădură decît peste 
cadavre sau peste răniții căzuți în nesimţire. Despre John, crezură că e doar 
un mort în plus. 

— O să fie foarte mulțumit de noi patronul, zise unul dintre bandiți. L-am 
curățat, în fine, pe blestematul ăla de John. Ha, ha, ha, bună pleaşcă! 
Probabil că el a căzut primul. 

— Păi! Sintem acuma singurii stăpini. Şi Henry e mort, l-ai văzut? 

John se deşteptă din somn, dar se feri cu grijă să facă vreo mişcare. 
Deschise pe furiş un ochi, apoi se grăbi să-l închidă la loc. 

— Treaba cea mai caraghioasă, zise locotenentul lui Macone, e că nici unul 
dintre noi nu ştie care din cadavre e al lui John O'Donell. Doar patronul ştie 
cum arată cu adevărat. Umbla întotdeauna straşnic de bine deghizat. Dar 
asta n-are nici o importanţă, de vreme ce e printre morți. Şi, pe urmă, i-am 
recunoscut maşina. 

— Dacă am inspecta niţel portofelele? zise unul dintre ei, rizind. Tare as 
mai vrea să-l văd niţel la mutră. 

La auzul acestor vorbe, John îngălbeni şi fu gata să leşine de emoție. 

— Care crezi că ar putea să fie? 

Unul dintre bandiții îl împinse pe John cu piciorul. Apoi, aplecindu-se 
asupra lui, îi smulse mustatile false. 

— Nici scirba asta nu e, zise el, în bătaie de joc. Chiar mă şi întreb cum a 
putut unul ca John sa accepte printre oamenii lui un cap de imbecil ca ăsta? 
Ia uitati-va la el, ha, ha, ha! Patronul nostru nu l-ar fi ţinut nici pe de gratis. 
Să-l căutăm printre vlăjgani. Duceti-va mai bine în sala cealaltă, am văzut 
acolo unul, care s-ar putea să fie el. In orice caz, grabiti-va, poliţia nu cred ca 
e departe, şi ne-au sfătuit să nu ne găsească aici, cînd au să vină. 

John, de fericire, oftă într-ascuns. 

"Numai de nu s-ar întoarce, să mai caute o dată”, se gîndi el. Apoi, spre a-şi 
face curaj: "Am totuşi noroc, îşi spuse. Căci, dacă se apucă să scotoceasca 
pe-aici, eu rămîn la urmă şi cum poliția, vorba lor, nu-i departe...” 

— Cred c-am dat de el, strigă, din camera cealaltă, unul dintre bandiți. 
Ăsta trebuie să fie. N-are acte, în schimb are trei mii de dolari asupra lui. 

— Baga-i în buzunar şi să ne carabanim, ordonă şeful. N-are rost să ne 
urcăm şi poliția în cap. O să raportăm patronului. Mac, ai telefonat la ziare? 

— Da, lui James, răspunse glasul unui tînăr. Într-o jumătate de oră, iese 
ediția specială. lar doamnei O'Donell n-o să-i mai rămînă decit să verse o 
mică lacrimă pe marele ei bărbat. 

Părăsiră, plini de voiosie, sinistrul locaş, luînd cu ei şi spaima lui John. 

* 

Obosit de joaca de-a cadavrul, John se ridica in picioare. Se intinse si 
constata ca n-ar strica sa mai doarma putin. Gindindu-se insa la oamenii sai 
răniți, îşi alungă somnul şi căută să le vină intr-ajutor. Din nefericire, 
bandiții stinseseră toate becurile, iar în această intunecime John se simțea 
neputincios. Aşa încît, neîndrăznind să reaprinda lumina, se mărgini să 
cheme pe nume, în şoaptă, cîteva dintre victime, care puteau sa mai fie în 
viață. Neprimind nici un răspuns, nu mai zăbovi. 

Se grăbea acum să fugă din locul acesta, lipsit, de ospitalitate, în care încă 
se mai simţea în pericol. Era nerăbdător să se vadă din nou, teafăr, în hotelul 
din Chicago, în camera sa obişnuită şi, cine ştie, în brațele adorabile ale 
nevestei sale. Îşi spunea că Jenny trebuie sa fi şi citit în ziare povestea morții 
sale şi infringerea bandei. "Trebuie să vad, se gindea el, cum a primit Jenny 
ştirea morții mele şi mai ales ce efect o să aibă asupra ei învierea mea 
neaşteptată. Dar mai trebuie să fiu şi prezentabil, cînd reapar în fata ei. 
Surpriza o să fie astfel şi mai mare.” 

În loc să plece, intră în cabinetul de toaletă. Îşi spălă mîinile de praf, isi 
perie cu grijă hainele. Îşi puse iar mustata, se pieptănă si chiar se pudră. 
După care, aprinzându-şi o tigare, mai intirzie în fata oglinzii; apoi, mulțumit 
de sine, se indrepta, surizind, spre uşa principală. 

În momentul acesta, poliția, obligată să se agite de vreme ce ziarele 
raspindisera ultimele stiri, năvăli în casă. John făcu cale întoarsă şi scapa pe 
uşa secretă, de care agenţii nu aveau cunoştinţă. Odată ajuns afară, deci în 
siguranță, străbătu o bună bucată de drum pe jos, spre a se dezmorti, apoi 

un taxi porni cu el în goană spre Chicago. 

Era atît de grăbit, încât i se părea că drumul nu se mai sfirseste. Îl bătu 
atita la cap pe bietul şofer, pina! cînd acesta nu se mai sinchisi de nici o 
contraventie. La intrarea în oraş, John opri taxiul, ca să cumpere un ziar de 
seară. Toată pagina intiia era plină cu: ,,Moartea celebrului gangster John 
O'Donell şi distrugerea bandei sale”. Şoferul, aruncă şi el o privire pe Tribuna. 

— Gogoşi de-ale ziarelor, zise apoi şoferul. 

— E totuşi limpede, replică John. 

— Un tip ca ăsta nu moare, hotări şoferul. 

John fu cit pe-aci să se arunce de gâtul şoferului şi să-l sărute. Din fericire, 
îşi aminti că e incognito. 

Un sfert de oră mai tîrziu, maşina, în care John se afla acum în mai multă 
siguranță decît în automobilul său blindat, se opri în fata hotelului. Şoferul 
salută şi se înclină adînc, în fata unui bacşiş regesc. 

* 


Cu cita dezinvoltura isi facu John intrarea in hotel, pe dinaintea slujbasilor 
nauciti, cărora nu le venea să-şi creadă ochilor şi ale căror priviri alergau de 
la ziarul, pe care fiecare îl tinea în mina, şi de la ziar la John! 

— Doamna e sus? 

— Cine? Care doamnă? 

— Cum, care doamnă? strigă John. Ei, drăcie, soția mea! 

— Dumneavoastră sinteti? Dumneavoastră, patroane? 

— Bineînţeles că eu. Ha, ha, ha! Ziarul, nu-i aşa? Gogosi. Cum ati putut să 
credeți? 

Ceru o foaie de hîrtie, apoi scrise: „Tribune! Mă simt mai bine decit oricînd. 
Într-o jumătate do oră, sînt la voi. John O'Donell”. 

— Du asta repede la Tribune, îi spuse unui comisionar. Dă-i-o lui James şi 
spune-i că e din partea mea. Haide, şterge-o! 

Comisionarul plecă în fugă. Părea şi el, de asemeni, fericit, că John nu 
murise. 

John surise, triumfător. Directorul hotelului, complicele său, era în al 
nouălea cer. 

— Doamna o să fie foarte emotionata, zise el. 

— Aş! răspunse John, flegmatic, indreptindu-se spre ascensor. Ştie ea ce 
pot. 

Asta nu înseamnă că nu ţinea, mai presus de orice, la surpriza pe care avea 
să i-o facă nevestei sale. Voia să vadă ce mutră o să facă la întoarcerea lui, să 
afle prin ce emoții a trecut, citind ziarele, în fine, cum primise ea toate astea. 
John era mindru de persoana lui şi nu se indoia ca şi Jenny o să fie. I se 
părea, de aceea, că ascensorul urcă spre cel de-al treizecilea etaj, unde locuia 
el, cu o încetineală nemaipomenită. 

* 

John batu la usa apartamentului sau, mai intii incet, apoi, neprimind nici 

un raspuns, mai tare, cu lovituri grabite. Deschizind usa, Jenny dadu cu 

ochii de soțul ei, care suridea victorios. Izbucni într-un hohot de ris, care 
gangsterului i se păru că e doar o descărcare nervoasă şi pe care ea, dealtfel, 
şi-l infrina cu uşurinţă. 

— În felul ăsta ai murit, vasăzică! 

O privi dragastos, deşi cu o anume mindrie amestecată cu dispreţ. 

— Evident! îi răspunse. 

— Eram sigură de asta, zise ea, fără să se clintească din loc. 

— Cum aşa? 

— Pentru că te cunosc, John. 

Nu era nici pe departe surpriza, la care se aşteptase John. Lucrul acesta îi 
cam displacu, nu însă peste măsură. Căci era, altminteri, fericit de 
încrederea aproape oarbă, pe care Jenny o avea în forțele lui, încredere ce o 
făcuse să nu ia în seamă ştirile din ziare. 

— Aşa că, iată-mă, zise el. 

— Da, iată-te, răspunse ea. 

— lată-mă teafăr, adăugă John. 

— Teafar şi de asemeni bine pieptănat. Aşa vin în general bărbaţii de la 
amantele lor. 

Cuvintele acestea făcură din John bărbatul cel mai fericit de pe pămînt. 

— Poate doamna e geloasă? 

Jenny se uită la el cu dispreţ, şi toată fericirea lui se risipi, prefacindu-se în 
tristețe, asemeni petalelor spulberate de vînt. 

— Nu, dragul meu, sînt departe de a fi geloasă, îl repezi ea. Dar nu înţeleg şi 
nu admit să-şi bată cineva joc de mine în felul acesta. Şi să trimeată ziarelor 
asemenea bombe. E de-a dreptul stupid. 

Perorind într-una, Jenny îi aruncă ziarul în nas. El îl prinse şi i-l aruncă 
înapoi, rizind. 

— Dar nu eu i-am pus să publice pelteaua asta, zise el. 

— Atunci, cine? 

— Al. Macone. 

— Nu putea totuşi să inventeze astfel de lucruri. Sau, atunci, e nebun. 

— Dar nu a inventat nimic, răspunse el. Sau, în orice caz, foarte puţin. 

John simțea o plăcere cu totul deosebită să prelungească pe cit mai mult 
posibil această conversaţie şi să-i atite astfel curiozitatea, spre a-i spori şi mai 
mult entuziasmul fata de isprăvile pe care avea să i le povestească. 

— Nu mai pricep nimic, făcu ea, vizibil enervată. 

— Nu pricepi nimic, pentru că ai mania de a suspecta pe toată lumea. Si 
mai ales pe mine, care nu mint niciodată. 

— Atunci, spune mai repede. 

Cu un aer grav, John se trinti într-un fotoliu, dupa care tacu. 

— Dar vorbeşte odată, zise Jenny, nerăbdătoare. 

— Aşteaptă. Eu, unul, nu mi-am petrecut întreaga zi pe un divan. După 
toate cite s-au întîmplat, am si eu dreptul, înţelegi, să fiu cam obosit, nu-i 
aşa? 

Jenny, însă, era din ce în ce mai nerăbdătoare, ardea de nerăbdare. 

— Pentru numele lui Dumnezeu, strigă ea, dar ce s-a întîmplat? 

John nu sc decise sa vorbească, decît după ce scoase un oftat uşor. 

— Scumpa mea prietenă, începu el. Iti confirm in parte ce spune la ziar. 

— Moartea ta? 

— Nu, a prietenilor noştri. Bietul Henry a murit printre primii. La ora asta, 
a şi fost probabil înmormîntat. lată o ştire nu prea strălucită. Cît despre 
ceilalți... 

— Ah, canalia! îl întrerupse Jenny, cu o voce aspră. 

Crezind ca lui i se adresează, John sări în picioare. 

— Dacă continui pe tonul ăsta, zise el, indreptindu-se spre uşă, eu plec şi 
nu mai afli nimic. 

Jenny îl atrase către ea, pe firul unui zimbet plin de gingăşie. 

— Haide, John, nu te supăra. Nu pe tine te-am făcut canalie. Continuă, te 
rog. Aşadar, ce s-a întimpiat cu ceilalți? 

— Morți şi ei. 

— Treaba asta mi se pare foarte ciudată. 

— Dacă nu crezi, se înfurie John din nou, citeşte ziarele şi lasă-mă în pace. 

— Dar nu te înfuria atît de repede! Căci, la urma urmei, doar n-ai vrea 
totuşi să mă faci să cred că tot ce spun ziarele e adevărat. 

— Totul, în afară de moartea mea şi, fireşte, de cîteva amănunte pe care 
n-aveau cum să le ghicească. Si... 

John tăcu. 

— Te rog, John, povesteşte-mi mai departe. 

Jenny veni lingă el şi-l mingtie putin. John, atunci, reincepu sa 
povestească. 

— Bine, zise, poftim. După cum ştii, plecasem cu Henry în automobilul 
nostru blindat. Pe drum, nimic anormal. Odată sosiți, coborim din maşină si 
pătrundem în casă. Tot nimic. Prietenii noştri ne aşteptau cu toţii în salonul 
cel mare. Urc împreună cu Henry. Abia apucăm să ne dăm bună ziua şi, 
deodată, din clădirea de peste drum, o mitralieră începe să ne scuipe de la o 
fereastră. 

John se făcuse palid de-a binelea. Se opri brusc din povestit şi îşi şterse 
fruntea de sudoare. Toate aceste lucruri, el abia acum le trăia, în timp ce-şi 
amintea de ele, abia acum îl cuprindea frica, pe care ar fi trebuit să o simtă cu 
două ore mai devreme. Era, totodată, furios pe sine, din cauză că se comporta 
astfel față de Jenny. Or, Jenny, văzindu-l atit de tulburat, era convinsă, 
prima oară de cînd se întorsese, că spune adevărul. Îl mîngiie pe fruntea 
umedă. 

— Ce ai, dragul meu? 

— Nimic. Probabil oboseala. Gata, a trecut. Eşti drăguță, Jenny, 
mulțumesc. Oboseala, iti jur că nu e decît oboseala. 

— Dar te cred, dragul meu. Ti-e mai bine? 

— Da. 

— Bun. Atunci, continua. Ziceai că o mitralieră... 

— Nu, te înşeli, protestă John. Eu n-am spus o mitralieră. Nu, nu, uite cum 
a fost. Trei mitraliere piriira şi cinci dintre ai noştri se prabusesc trasniti. 
Henry e printre ei. 

Şi - Şi tu? 

— Eu? Uite pălăria, uite şi haina... 

Îi arătă nevestei sale pălăria găurită de cele patru gloanţe, apoi portofelul 
cu locul în care se oprise celălalt glonte. 

— Cum se face că n-ai murit? 

— Pentru că s-a oprit glontele. Dar să trecem peste asta. 

E un amănunt fără mare importanţă. Pe urmă, ceilalți o iau cu toții la fugă. 
Eu rămîn pe loc, în virtutea legii că a fugi e mai rău decît a rămîne să infrunti 
moartea. Mi-am dat repede seama ca fusesem prins într-o cursă şi că, în 
consecință, toate, ieşirile se aflau în mîinile dușmanului, Ceilalţi, din 
nefericire, şi-au pierdut mintiie şi nu i-am putut opri. Am încercat, crede-mă, 
dar nimic de făcut. Uite cum au murit cu toții în mai putin de cinci minute, 
lăsîndu-mă singur, laşii, împotriva celor patru mitraliere şi a vreo treizeci de 
oameni. Iti mărturisesc, n-a fost deloc plăcut. 

— lar atunci, zise Jenny, te-ai apărat, la rîndul tau, cu mitralierele noastre. 

— Nu funcționau, replică John. 

În realitate, el nu pusese niciodată mîna pe-o asemenea armă şi, dealtfel, 
nici n-ar fi îndrăznit vreodată să se slujească de ea. 

— Dar ce-ai făcut, atunci? 

— Am trăit. Crezind că nu găsesc decît cadavre, duşmanii noştri dau cu 
toții năvală în casă, vreo patruzeci de inşi, iar eu, de unul singur. 

— Şi? 

— Şi gata. Uite-mă. Ha, ha! 

John se opri aici cu povestirea. Încă se mai întreba, datorită cărei fapte 
extraordinare putuse el să scape de la o moarte inevitabilă, pe care inamicii 
săi se credeau datori să i-o aplice. Căuta acel mijloc eroic, de care se folosise, 
ca să-şi doboare adversarii. Cauta, dar nu găsea nici o soluție. Aşa că încercă 
să scape de întrebările pe care i le punea Jenny... 

— Am trimis, zise el, ca şi cum deodată şi-ar fi adus aminte, un comisionar 
la Tribune, ca să-mi dezmintă moartea. O să fie amuzant, ha, ha, ha! Apropo, 
i-am anunțat că le fac o vizită. La revedere, am plecat, ha, ha! 

— Dar nu mi-ai spus, îi atrase atenţia Jenny, cum ai scăpat de la moarte, 

— A, da, aşa e, uitasem. E lucrul cel mai puţin important. Simplu. Pur şi 
simplu, am părăsit clădirea. În timp ce ei se aflau în birou, eu am ieşit, prin 
salon. Da, da, asta trebuie să fie. 

— Cum, adică, nu te-au văzut? Sint atit de idioţi, încît să nu păzească 
iesirile? 

— Ba, da, zise John, iesirile erau păzite, şi încă cum! Dar cei ce le pazeau... 
in fine, i-am doborit. Nu erau decit patru, a mers usor. Au murit. Cel mai 
mult mi-e necaz că scirnavia aia de Macone mi-a ucis zece oameni, iar eu 

numai patru de-ai lui. E, totuşi, o înfrîngere pentru mine. Ah, porcul! Pun eu 
mina pe el! 

Cineva batu la usa. Era comisionarul. Aducea 0 noua editie a ziarului, care 
dezmintea moartea gangsterului. John ii smulse ziarul din mina si incepu sa 
citească cu glas tare: "Primim în aceasta clipă, din partea lui John O’Donell, 
un mesaj prin care moartea sa e categoric dezmintita. Sintem fericiți să 
aducem, cei dintii, la cunoştinţa publicului, această veste bună. Amanuntele 
şi relatările lui John, în ediția următoare”. 

— Vezi, Jenny, că n-am murit? 

Jenny îl sărută. Cînd însă el voi să-i întoarcă sărutul, ea îl respinse uşor. 
John nu insistă.. 


Capitolul VIII 
IN CARE SE POATE VEDEA CA UN BANDIT ADUCE ŞI NOROC 


Scumpă Doamnă, 

Mă veti ierta că mă adresez direct dumneavoastră, in această frumoasă 
limbă care e franceza. lată despre ce e vorba: 

Urmează, ca una dintre fiicele mele adoptive să se căsătorească. Tin foarte 
mult ca această nuntă să se desfăşoare în linişte, căci dorința mea e să fie cit 
mai strălucită. Nu am nici o clipă îndoiala că scumpul dumneavoastră sot, care 
în acelaşi timp e şi duşmanul meu de moarte, îmi va acorda un răgaz, 
duminica viitoare. Dealtfel, i-am şi scris în sensul acesta. Dar nu despre ase- 
menea fleacuri vreau să discutăm. Cum nunta va fi urmată de o mare recepție, 
m-ar încînta să fiţi printre noi. La această mare zi, care va fi un armistițiu între 
noi, am invitat pe toată lumea, prieteni şi duşmani. Nu îndrăznesc, fireşte, să-l 
invit pe John, şi nici eu, dealtfel, nu voi fi prezent. Cît despre dumneavoastră, 
scumpă doamnă, veți fi regina acelei seri. De prisos, să vă spun că, pentru 
această singură serată, cheltuiesc peste un milion de dolari; vă spun lucrul 
acesta, pentru ca să nu vă ginditi la posibilitatea vreunui fiasco. Dealtfel, nu se 
poate să nu ştiţi cite ceva în această privinţă; amintiţi-vă de balul de binefacere 
pe care l-am dat acum un an. Serata va avea loc duminica viitoare, în castelul 
meu din Beverly-Hills, castel magnific, pe care l-am importat din Europa. 
Simplu amănunt: serbare venețiană pe lac. 

Mă bizui negreşit pe dumneavoastră, scumpa şi frumoasă doamnă, şi vă rog 
să primiţi omagiile mele respectuoase. 

Al dumneavoastră, foarte devotat, 

Al. Macone 

P. S. Odată cu castelul, am adus din Europa 100 de bucătari, pescăria, 
ficatul de giscă şi, fireşte, tot ce e mai bun acolo ca vinuri. 


Scumpe inamice, 
Duminica viitoare, îmi mărit fiica. Nu îndrăznesc să te invit la nuntă, mai ales 

că nici eu nu voi fi prezent. V-aş fi, însă, foarte obligat, dacă ati consimti ca 
sîmbătă şi duminică să suspendati, orice ostilități spre a-mi permite să 
organizez în linişte, căsătoria. 

Sînt sigur, în acelaşi timp, că o veţi convinge pe soția dumneavoastră să ia 
parte la această nuntă. Va fi regina sărbătorii şi nu va avea de întimpinat 
nimic neplăcut şi palatul meu, cu personal cu tot, îi stă în întregime la dispo- 
zitie. Au fost invitați toți prietenii dumneavoastră. 

Multumindu-va cu anticipație, pentru nepretuitul serviciu pe care, desigur, 
nu mi-l veți refuza, vă rog, scumpe şi onorabile inamic, să fiți convins de 
întregul meu devotament şi de perfecta mea inamicitie. 

Al dumneavoastră, 

Al. Macone 


După ce citi scrisorile, Jenny începu să danseze de bucurie. Merse pina 
într-acolo încît îşi sărută soțul şi chiar se lasă sarutata de el. Cît despre John, 
părea mult mai puţin încîntat. 

N-ai să te duci totuşi la această nuntă, zise el. 

— Şi de ce nu? Nici nu-ţi poţi imagina cit de bine se distrează lumea la 
Macone. Petrecerile lor sînt întotdeauna strălucite. Au un fel nemaipomenit 
de-a le organiza. Cînd am fost ultima oară... 

— Nu, o întrerupse el, nu poţi, totuşi, să te duci acolo. După toate cite s-au 
întîmplat. 

— Ce importanţă are asta? Cînd am fost ultima oară, John mi-a dat voie. În 
ciuda aprigei bătălii, pe care o ducea împotriva lui Macone. Iar noi, cînd am 
dat balul cel mare, acum două luni, i-am invitat şi noi pe toţi. Aşa e obiceiul. 
Şi nu ai dreptul sîmbătă, nici duminică să te atingi de Macone; e tot un 
obicei. Dacă nu-l respecţi, te părăsesc toți prietenii. Nu trebuie să-ți sară 
tandara, că nu eşti invitat. Şefii nu se duc acolo. Ai să-mi tii, însă, companie, 
pina la Los Angeles. Cu care ocazie ai să cunoşti California, o tara minunată. 
Putina schimbare nu-ţi poate face decit bine. Nu crezi? 

Lungul ei discurs avu darul de a-l convinge pe John. 

— Da, desigur, aprobă, la rindu-i, entuziasmat. Evident, o să-mi facă mare 
plăcere. 

— Şi-o să plecăm cu avionul, adăugă ea. În felul ăsta, drumul n-o să fie 
lung. 

Praful se alese din tot entuziasmul lui John. 

— Nu, nu! făcu el, înnebunit. Nu tin deloc să crap. Daca vrei, merg 
frumuşel cu trenul sau cu automobilul. Dar cu maşini din astea, cu avionul, 
nu. 

— Nu te-ai urcat niciodată într-un avion? 

— Niciodată. Si nici nu tin s-o fac. 

Ea începu sa rida din toată inima, căci era primul ins, din citi întilnise, care 
nu pusese niciodată piciorul într-un avion. Cu cîțiva ani în urmă, şi-ar fi 
bătut joc de orice făptură omenească nedezvirginată încă de balada auto- 

mobilului. 

— Dar, dragul meu, eşti cea mai înapoiată ființă din cite am văzut vreodată. 
Oare mai există pe lumea asta un singur om care să nu fi primit botezul 
aerului? Ha, ha, ha! Nu cred să fie doi ca tine. 

— Poate, dar eu nu mă urc. Tu nu citeşti ziarele? Zilnic poţi să vezi cite o 
listă lungă de accidente. 

— Nu pe vreme frumoasă. 

— Nicidecum. E oricând periculos. 

— Daca ar şti că eşti atît de fricos, Macone n-ar mai ezita, te-ar ucide cit 
mai repede. El e pilot şi posedă, numai pentru el singur, şase maşini 
zburătoare. Noi n-avem decît trei, o adevărată ruşine. 

John se privi cîteva clipe în oglindă, apoi se întoarse către Jenny. 

— Ei, bine, îi spuse cît se poate de decis, plecăm cu avionul. Dar, dacă mi 
se întîmplă o nenorocire, vina e a ta. Cu atît mai rău. Şi să nu crezi, Jenny, că 
e o chestiune de curaj. Ştii prea bine că sînt un om curajos. Dar mai sînt şi 
practic şi nu tin deloc să-mi risc viata de pomană, găsesc că e stupid. Cit 
facem pina la Los Angeles? 

— Cu avionul? Citeva ore. Daca plecam vineri la sapte dimineata, sintem 
acolo pe la ora unu dupa-amiaza. Cum vezi, nu e mult. 

— In cazul acesta, hotari John, plecam vineri in zori. 

În culmea fericirii, ea îl sărută, plină de recunoştinţă. 

— Eşti drăguţ. Mă duc să pregătesc cuferele şi valizele. Nu mă mai plictisi 
acum, am de lucru. Îmi trebuie cel puţin trei zile, ca să-mi pun treburile la 
punct. La revedere, nu mai e nici o clipă de pierdut. Si putin îmi pasa de toate 
fasoanele tale şi de toți Maconii tăi, pe care, dealtfel, te rog să-i laşi în pace 
pina luni. Am plecat. La revedere. 

Vorbind într-una, avusese timp să-şi pună pălăria, mantoul, să spună la 
revedere şi să plece. Cit de zorite sînt uneori femeile! Şi cit de încete, cînd le 
grabesti! 

După plecarea ei, John răsuflă uşurat. Simtea nevoia sa ramina putin 
singur, să se gindeasca la fericirea lui viitoare, să se odihnească. Incepu si 
fredoneze; Lîngă a mea blondă... 

Lîngă a mea blondă, e atît de bine, bine, 

Lîngă a mea blondă, bine e să dormi. 

În fond, John era destul de mulţumit de invitaţia lui Macone. Numai 
bolidul aerian îl chinuia, căci doar ce se gîndi la el, şi se şi opri brusc din 
cîntat. Îi zburase întreaga bucurie. „E, totuşi, o idiotenie, îşi zise, să-ţi rupi 
botul în avion. Dar cum să fac, s-o retez?” 

Ca întotdeauna, cînd se gindea la ceva grav, adormi. Avu un somn uşor, şi 
visuri plăcute îi înmiresmară creierul năzdrăvan: Macone cădea în cursa pe 
care el i-o întinsese şi, odată inamicul său răpus, John raminea în fine 
singur, stapin peste toți gangsterii. Dădea atunci ordin ca toate avioanele să 
fie suprimate. 

Un mare gol îi urmă acestui vis, golul acela, atît de voluptuos, care-l făcca 

întotdeauna să suridă de fericire. 
* 

John nu dormi multă vreme. La deşteptare, însă, noi idei îi izvorau din 
creier. Între altele, mijlocul cel mai simplu şi mai eficace, de a scăpa de 
voiajul aerian. Cum de nu se gîndise mai demult la asta? Era totuşi limpede. 
Să-l omoare pe Macone pina sîmbătă. Macone odată mort, gata cu serbările, 
adio avion. Da, dar unde să-l găbjeasca pe Macone şi, chiar dacă-l reperează, 
cum îl omoară? 

„Anevoios plan de bătaie, îşi zise John. Ar trebui, înainte de orice să ştiu 
unde se ascunde. Îi dăm un telefon lui Walter.” 

Walter devenise primul său locotenent. După moartea lui Henry, fusese 
însărcinat să supravegheze toate mişcările lui Macone şi trebuia să-i 
raporteze zilnic. Însă John, prea nerăbdător ca să mai aştepte raportul, îl 
chemă mai devreme decit de obicei. Află, astfel, că inamicul său avea să 
lipsească din Chicago pina la amiază si că plecase, cu automobilul blindat, 
afară din oraş. 

John se înțelese cu Walter să-l ţină la curent, din oră în oră, cu mişcările 
lui Macone. Drept pentru care decise să rămînă deocamdată în hotel, de unde 
să organizeze, prin telefon, viitoarea bătălie. 

Cineva bătea la uşă. John deschise şi se pomeni fata în fata cu Armand de 
Liguieres. Avea aceeaşi înfăţişare delicată, aceiaşi ochi visatori, dar 
trăsăturile feţei îi erau vizibil obosite. 

— Vasăzică, merge treaba, Rodolphe, zise el, intrind. Am citit ziarele şi 
m-am grăbit să vin după veşti, în ceea ce te priveşte. A fost pur şi simplu 
admirabil. Povesteşte-mi cum s-a petrecut totul, cu exactitate. 

— S-a petrecut exact cum spun ziarele, răspunse John, mindru de 
cuvintele prietenului său. 

— Nici mai mult, nici mai putin? 

— Absolut! 

Armand de Liguieres se adinci intr-un fotoliu confortabil. 

— Rodolphe, de ce minţi? zise el, luindu-si un aer ironic. 

— Nu mint. 

— Ba, minti, si inca cum! Te cunosc prea bine, ca sa nu stiu ca nimic nu 
poate fi adevarat din tot ce-ai povestit ziarelor. 

John se vazu din nou intr-o situatie incurcata. Pina acum considerase 
relatările diverselor ziare şi îndeosebi povestea proprie din Tribune drept o 
expresie a adevărului. Ba, atît de putin se îndoia de ele, încît nimeni nu l-ar fi 
putut convinge de contrariu. Nimeni, în afară de afurisitul de Armand de 
Liguieres. În fata neincrederii, pe care o arăta acesta, John începu să-şi dea 
seama că el, pentru cei de la Tribune, înflorise aventura din belşug. Care era 
însă, adevărul adevărat? Uitase el însuşi. 

— Hai, amice, cum a fost? reluă Armand, care, ca de obicei, nu-l slăbea 
deloc. Să recapitulăm, vrei? După ce-au murit complicii tăi, tu ce-ai făcut? 

— Am aşteptat. Ce puteam să fac? 

— Bine, dar pina cînd? 

— Nu ştiu. Probabil, pînă au intrat ceilalți. 

— Deci, au intrat ceilalți. Cîţi erau? 

— Păi, vreo patruzeci... 

Armand îl privi drept în fata. John se inrosi. 

— Să presupunem că erau vreo zece, zise el, după două minute de gindire. 
Ştii că uneori exagerez putin, dar nu mint. Eu nu mint niciodată. 

— Deci, au intrat în casă, continuă Armand, imperturbabil. Ce-ai făcut 
atunci? 

— Nimic. 

— Şi nu te-au ucis? 

— Nu m-au găsit. 

— Imposibil. În momentul ăsta, minţi. Te mai întreb o dată, ce-ai făcut? 
Cred că le-a fost frică să te omoare, nu-i aşa? 

John ezită o clipă, apoi îşi aminti adevărul. 

— Am adormit, zise el, decis să i se destăinuiascâ prietenului sau. 

Celălalt, însă, nu părea să-l creadă. 

— Dormeam, insistă John. Iti jur, Armand. Adormisem, şi asta m-a salvat. 
Nu mă crezi? 

— Cum vrei să te cred? 

— Şi, cu toate astea, aşa e, făcu John. Nu puteam, totuşi, să le-o spun 
ziarelor. Pe deasupra, eu însumi uitasem. Da, înainte de-a sosi ei. Le-a 
trebuit cel puţin o jumătate de oră. Eram îngrozitor de obosit. M-a doborit 
oboseala şi-am adormit pe jos, lingă un cadavru. Astfel că, la sosirea lor, eu 
dormeam. Au crezut că sunt mort şi m-au lăsat în pace. lată cum am scăpat, 
ţi-o jur! 

Armand se uită la el cu ochi mari. Credea tot ceea ce îi spuse prietenul său, 
vedea bine că de astă dată îi spune adevărul, dar, pe de altă parte, i se părea 
atit de uluitor, încît, în fata acestei creaturi, pe care soarta mereu o ajuta, nu 
se simţea în largul său. 

— Să vorbim despre altceva, zise el, enervat. 

— De ce? Găsesc că-i foarte amuzant. 

— Poate, pentru tine. Pe mine nu mă amuză deloc, nu mi-a plăcut 
niciodată norocul. Evident, sînt foarte bucuros pentru tine, însă pe mine 
stelele astea, care cad din cer, nici nu-ţi închipui cit mă demoralizeaza. De 
asta şi consider că omenirea se află într-un stadiu de inferioritate, pe care, 
într-adevăr, nu l-aş putea suporta ca atare. Mă revoltă aceste lovituri ale 
soartei. Se pune întrebarea, dincotro vin, de ce există? Nu înţeleg destinul. Il 
admit pentru că există, dar mă revoltă tot timpul. Nu e vina mea, şi nicinu e 
vorba, în cazul de fata, despre victorie care m-ar putea face invidios. Ai scăpat 
de la moarte datorită unui noroc nemaipomenit. Atâta tot. Iti poţi imagina ca 
sint cum nu se poate mai fericit, gasindu-te încă în viata. Pe de alta parte, 
sint însă dezgustat, deoarece sînt absolut sigur că, în locul tau, aş fi fost 
mort. De ce? Pentru simplul motiv că niciodată n-aş fi adormit. Asta e. 

— Ai dreptate, Armand, răspunse John. Recunosc că mă bucur de o 
inferioritate care, în multe cazuri, m-a scos din situațiile cele mai grave. Ma 
aflu sub semnul destinului. Sint de asemeni convins că, deşi Macone îmi e 
superior din toate punctele de vedere, ei bine, sînt sigur că pina la urmă tot 
eu voi cîştiga. Fără discuție. Căci, daca poate să lupte împotriva mea, nu are 
nici o putere împotriva destinului. Îi prevestesc moartea. Dar nu mai vorbim 
despre asta, dacă te supără. Ce-ai mai făcut în ultimele zile? 

— Nimic interesant. Mă pregătesc să părăsesc oraşul ăsta. M-am săturat 
de Chicago. Am nevoie de soare si de puţină viata la tara. Hai, vino si tu în 
California. Vrei? 

— Dar, desigur, cade chiar foarte bine! Sintem decisi să plecăm vineri. Te 
invit... 

— Vineri nu pot. e prea curînd, răspunse Armand de Liguieres, surîzînd. Îți 
mulțumesc, dar, în orice caz, nu pot veni la tine. 

— Da, da, ştiu. Dar, ia spune-mi, avionul e o chestie sigură? 

— Aş, de unde! Poti să te cureti. 

— Ei, bine, Jenny şi-a băgat în cap să plecam în California cu avionul. Pe 
mine, treaba asta nu mă cam atrage, Aşa că nu sînt foarte sigur că plecăm 
poimiine. Decît, dacă-l scap din mina pe Macone. Deoarece, trebuie să ştii; 
Macone e acela care mă obligă să plec în California. Îşi mărită una dintre fiice 
şi dă o serată formidabilă. Aşa încît sîntem forțați să mergem acolo, aşa e 
obiceiul. Şi facem pace pe toată durata petrecerii. Dacă însă reuşesc să-l rad 
pina atunci pe Macone, nu mai trebuie să plec. Pricepi tu de ce vreau să 
termin cu el. 

Armand ridea, cu lacrimi fierbinți, de ideea abracadabranta a prietenului 
său. John, însă nu se sinchisea. 

— Pentru ea, Armand, reluă el, eu voi muri printr-o lovitură a destinului. 
De asta, vezi tu, sînt convins. Cita vreme, în luptă cu Macone, ştiu că nu risc 
nimic. lată diferența. Fă cum vrei, însă... 

Soneria telefonului întrerupse fraza lui Armand. John ridică receptorul, 
apoi, după o discuţie scurtă, îl puse la loc, se duse repede la uşă şi o încuie de 
două ori. După care, anunţă directiunea hotelului, că nu e acasă pentru 
nimeni. 

— Pari foarte tulburat, zise Armand. Ce se întîmplă? 

John era într-adevăr atît de neliniştit, atît de enervat, încît nu-şi mai 
nimerea scaunul. 

— Inchipuie-ti, făcu el, că în clipa asta duşmanul meu, Macone, se află aici, 
în acest hotel. Ce zici de asta? 

Armand de Liguieres schiță un gest de surpriză neplăcută. 

— Văd că eşti foarte bine informat, zise. Te felicit. 

— Agentul meu, Walter, îl urmăreşte pretutindeni. E la curent pînă şi cu 
cea mai mică mişcare, pe care o face. 

— Dar cum îl poate recunoaşte? 

— Îi cunoaşte pe cei din garda personală. Macone e în permanenţă păzit, ca 

şi mine, dealtfel. Riscăm prea mult, iti dai seama. Cu toate astea, cita 
îndrăzneală pe el, să vină chiar aici! 

— Aş! Are de făcut, probabil, o vizită cuiva. Poţi să fii sigur, că nu pentru 
tine a venit. 

— N-am de unde şti. E mai bine să iei întotdeauna măsuri de prevedere. 
Ştiu, în orice caz, de la un spion de-al meu, că pe la ora cinci va fi la Cicero. 
Voi încerca să pun mîna pe el. Începînd de la ora cinci, Walter mă aşteaptă. 
Vino cu mine. 

— Nu, mulțumesc. Nu, dragul meu. Eu am prea putin noroc. Dacă n-ar fi 
decît un singur glonte, şi acela rătăcit, tot pe mine m-ar nimeri. Nu, nu, tot ce 
pot face e să-ți urez, din toată inima, victorie. 

* 

Tăcere. Pe John îl cuprinse zbuciumul acela, care precede întotdeauna 
gravele evenimente. În ciuda încrederii pe care o avea în steaua lui, în ciuda 
norocului care pina acum îl favorizase, era neliniştit. După întîlnirea cu 
rivalul său, rămăsese oarecum îngrijorat. El, care niciodată nu ştiuse ce e 
frica, începea s-o simtă. Văzuse moartea prea îndeaproape, o întilnise de prea 
multe ori, ca să nu-i fie teamă de ea. lar de cînd viata lui devenise numai 
acțiune, sensibilitatea îi crescuse pină într-atita, încît aproape că atingea 
culmea inteligenței. Destinul însuşi îl făcea mai circumspect. Tot astfel, cum 
un om politic, fie el o nulitate, ciocnindu-se mereu cu adversarii săi, sfirşeşte 
prin a dobindi o experienţă şi o dibăcie, care-i dau fațada, aureola geniului. 
Lucru întîlnit adeseori, într-un regim democratic. Şi, iarăşi adesea, indivizi 
demni numai de dispreţ, din toate punctele de vedere, ajung în situațiile cele 
mai înalte, se cramponează de ele şi rezistă pînă în momentul în care totul se 
darima, de pildă, pina izbucneste un război. Abia atunci se dau la fund, 
pentru ca să reapară după ce-a trecut pericolul, reluîndu-şi micile intrigi şi 
debitindu-şi marile discursuri. 

Tăcere. Armand de Liguieres era de asemeni îngrijorat, însă negreşit din 
pricini mai profunde şi de natură diferită. Căci Armand era inteligent chiar şi 
în neliniştile sale. Prin fumul de tigare, el contempla un soi de formă ciudată, 
care se numea Destin şi care îi dădea mereu târcoale, fără însă a-l atinge. 
Povestea lui John îl impresionase atît de mult, încît nu putea să nu se 
gindeasca intens la ea. Tînărul acesta, deprins să jongleze cu ideile şi chiar cu 
sentimentele cele mai adinci, se găsea deodată, la capătul unei istorii de 
luptă, in fata unei materii căreia nu-i putea da un chip după potriva sa, ceea 
ce îl framinta peste măsură. 

Nu crezuse niciodată în Dumnezeu sau în vreo forță de esență divină ori 
miraculoasă. Asemeni multor francezi din generaţia sa, crescuse în spiritul 
aversiunii fata de necunoscut, iar atunci cînd necunoscutul i se ivea în cale, 
nu-l putea suporta şi se simțea descumpănit. Acum, însă, strabatindu-i 
neliniştea. Dumnezeu se strecura în el, şi-i tulbura sufletul ca niciodată. 
Cum nu se putea resemna să accepte că există Dumnezeu, îl irita ideea că 
trebuie să admită existenţa unui destin, în afară de inteligenţă sau de prostie, 

acel destin care lua înfăţişarea admirabilă a perfecțiunii divine. Or, lovitura 
pe care, fără voie, i-o dăduse John, îl zdruncinase pînă la deznădejde. Se 
simțea atît de mic, in fata acestei forte care nu-i putea fi de nici un ajutor, 
încît întreaga lui ambiţie - şi avea destulă - se prăbuşi, zdrobită, la pământ, 
sunînd a gol. În faţa lui, se înălța deodată acel admirabil monument: Fiinţa 
lui Dumnezeu. 

Armand fu cu desăvirşire uluit. Scoase din buzunar carnetul de notițe, de 
care nu se despartea niciodată, şi scrise, în josul altor însemnări: In 
civilizația actuală, în această civilizație a confortului, numai bucuria sau 
durerea te mai pot purta spre Dumnezeu. Inteligența nu mai e suficientă. Pe 
mine, inteligența mă ucide. Frumoasa scară, atît de minunat edificată de 
către catolicism, această scară rămîne pustie. E nevoie de explozia bucuriei 
sau de izbucnirea durerii, ca să ajungi în virful ei. Eu n-am nici bucurie, nici 
durere”. 

Tăcere. John se hotări să mediteze asupra posibilității de a-l răpune într-o 
oră pe Macone. Treabă care nu dură mai mult de cinci minute. Pleoapele îi 
căzură, sub greutatea fruntii, şi adormi ca un copil. Adormi atît de profund, 
încît începu să sforăie. Armand se uită la el, îndelung. Apoi, deodată, luă o 
hotarire, căreia, judecind după fermitatea naprasnica a privirii sale, nimic pe 
lume nu i s-ar fi putut împotrivi. Părăsi fotoliul, scoase revolverul din 
buzunar şi îl apropie de timpla prietenului său, Nu-i tremura mina şi se 
vedea că nu va ezita să tragă. Prin această iute şi directă lovitura, voia oare 
Armand să învingă neapărat, să ucidă destinul? Apăsă, apăsă, din toate 
puterile lui. Glontele nu porni. Coincidenta? Nicidecum. Uitase, pur şi 
simplu, să tragă piedica. O dădu în lături, liniştit. De astă dată, glontele va 
trebui negreşit să pornească, dacă nu, atunci va întoarce arma către sine 
însuşi. Or, se făcu în aşa fel că glontele nu se abătu nici asupra lui Jolm, nici 
asupra sa. O muscă se aşezase pe timpla lui John, chiar în punctul tintit de 
Armand. Şi Armand nu mai trase. Îi era milă de muscă? În locul insectei, 
văzu o gaură, iar în această gaură, nu văzu nimic. Şi, dealtfel, John între timp 
se trezise. Încă buimăcit de somn, se uită la prietenul său, care tinea in mînă 
revolverul, şi nu înțelegea nimic. 

— Ce faci aici? 

— Voiam să omor o musca. Te gidila la timpla. 

John găsi că gluma are foarte mult haz şi merse pina într-acolo, încît îi 
mulțumi lui Armand. 

— Mulţumesc, batrine, mă deprinzi, astfel, să privesc arma drept în fata, 
fără emoţii. Altul în locul meu leşina de frică. Iti mărturisesc, sînt foarte 
mindru de mine. Nici cea mai mică emoție, jur. 

Armand era cit se poate de iritat şi nu se ferea s-o arate. Acum avea poftă, 
nu să-şi mai omoare prietenul, ci să-i atingă o lovitură zdravănă de pumn. 

— Tii, dar nervos mai eşti în seara asta! zise John, ridicindu-se. 

— Tu mă enervezi, cu gugumăniile tale. 

— N-am făcut nimic. Asta-i bună! Eu dormeam. 

— Tot, aşa probabil ai adormit şi-acolo, aud? 

— Nu-mi aduc aminte. Se poate. Cînd sînt foarte absorbit de gînduri, ei 
bine, adorm! O oboseală bruscă mă apucă de umeri şi mă aruncă în somnul 
cel mai adînc. Ciudat, nu? Am asta încă din copilărie. Iti amintesti? La şcoală 
adormeam mereu. Medicii şpun că trece cu virsta. Dar de ce, la o adică? 
Pentru că mie îmi place starea asta de somnolenta, starea asta de dincolo de 
mine însumi, care preia, atunci cînd e nevoie, responsabilitatile mele şi mă 
împinge înainte. 

— Da, dar asta, replică Armand, se mai poate şi să-ți joace o festa 
păcătoasă. 

— Nu cred. Pina în prezent, de fiecare dată cînd am adormit, mi-a fost de 
folos. 

Armand, de astă data, se înfurie. „Amice, se gîndi el, ai să-ți primeşti 
pedeapsa pentru toate cîte mi le-ai spus”. 

— S-a făcut ora cinci, zise. 

— Adevărat, trebuie să plec. 

— Aşadar, nu renunti? 

— Imposibil. Mă aşteaptă Walter. 

— Bine, Rodolphe, la revedere şi noroc! 

Spunind acestea, Armand se ridici şi părăsi în graba apartamentul. Jos, în 
holul hotelului, se instală la o masă, îşi scoase carnetul şi notă: „Atunci, 
Dumnezeu, voind să pedepsească omenirea, care agoniza in tihna ei, i-a 
aplicat cea mai teribilă dintre pedepse: Destinul. Asta, spre a face să 
izbucnească bucuria unora, durerea altora, şi a-i aduce astfel pe toţi la El, pe 
căile cele mai simple. Mai pot eu să cred în inteligenţă, şi pentru ce?” 

Apoi plecă. 

Rămas singur cu sine însuşi, John simţi o uscăciune în gură. Bau un 
pahar de apă. Dar era încă foarte nervos. Expediția aceasta, pe care hotărise 
să o întreprindă, nu-i spunea nimic bun. Asaltat de presimtiri întunecate, ar 
fi renunțat bucuros la ea, dacă n-ar fi anuntat-o, în termeni atît de sforăitori, 
lui Armand şi lui Walter. 

John măsura camera de-a lungul şi de-a latul, cînd telefonul îl opri din 
mersul agitat. Walter îl anunţa că Macone tocmai părăsise hotelul şi plecase 
cu automobilul blindat, la Cicero. Pina acum, fără însă a-şi mărturisi nici 
sieşi, John sperase că Macone îşi va schimba itinerariul, schimbare ce l-ar fi 
scutit de toată această întreprindere periculoasă. Era, în consecinţă, foarte 
dezamăgit, dar nu putu decît să-i confirme lui Walter ordinul de a-l aştepta in 
fața clădirii ce avea să-l adăpostească pe duşmanul său şi unde va sosi el 
însuşi, într-o jumătate de oră. Apoi, începu să se pregătească de luptă. Îşi 
verifică revolverul, luă un tub cu dinamită, precum şi un pachetel cu otravă. 
Se uită în oglindă şi văzu că e palid, ceea ce-l nemultumi. Înainte de a pleca, 
îşi controlă portofelul, care se afla în buzunarul din dreapta al hainei şi, deci, 
nu-i mai apăra inima. Îl mută în buzunarul celălalt. După cîteva clipe de 
gîndire, mai luă un portofel, introduse in el o placă de oţel si îl puse in 

buzunarul din dreapta. După care părăsi hotelul. 

Ajuns în stradă, făcu o scurtă plimbare pe marginea lacului, ca să se 
liniştească. Cum însă curajul tot nu-i revenea, încercă să-l urce pe scara 
cuvîntului. Chemă un taxi şi-i porunci şoferului să-l ducă pina la un punct 
aflat la un kilometru depărtare de casa lui Macone. 

Afară era noapte. Cel mult trei sferturi de oră îl mai desparteau de Cicero, 
orăşel pierdut dincolo de mahalalele marelui Chicago. Toţi locuitorii din 
Cicero, devotați lui Macone, erau gata să-l apere împotriva oricui, chiar 
împotriva poliției. Prin urmare, spre a-şi răpune inamicul în propria 
fortăreață, John nu se putea bizui decit pe viclenia lui Walter şi pe norocul 
său. Dealtfel, nici nu se gindise vreodată să recurgă la forță, ca să-şi atingă 
scopurile. 

Din această cauză era din nou foarte nervos şi, ca şi adineaori, la hotel, ar 
fi preferat să renunţe la luptă pe ziua de azi, chit că va pleca vineri cu avionul, 
împreună cu Jenny. Acum regreta că luase o asemenea hotarire, iar gafa lui 
stupidă îl umplea de furie, căci era aproape sigur că va eşua. 

Taxiul părăsi Chicago, străbătu cîteva mahalale scirboase ale oraşului şi se 
avîntă în plină cîmpie. 

John încă se mai gindea la ale sale, cînd automobilul se opri brusc in 
mijlocul cîmpului. O pană, fără îndoială. John surise fericit. „Numai de n-ar 
putea-o repara. Numai de-ar ţine cît mai mult”. 

Şoferul, într-adevăr, îl anunţă că a rămas în pană. Vesel, John cobori în 
noapte, în timp ce omul cerceta cu atenție motorul negrului său Packard. 

— E grav? 

— A, nu, chestie de cîteva minute, cel mult. 

John îşi muşcă buzele. ,Hotarit lucru, n-am nici-o şansă”, constată el. 
Încercă zadarnic să străpungă cu briceagul unul dintre cauciucurile din 
spate. Veni atunci lîngă şofer, în speranţa că va putea să strice ceva la motor. 
Celălalt avea însă ochi buni, şi John nu se încumetă. 

Cum stătea si se gindea alături de şofer, acesta, schimbindu-si brusc 
atitudinea, se răsuci spre John şi cit ai clipi din ochi, scoase un revolver, pe 
care-l atinti asupra chipului senin al clientului său. 

— Miinile sus! 

John nu se lăsă rugat. Ca şi cînd ar fi vrut sa mulțumească cerului, pentru 
mila pe care i-o arăta, ridică amindoua brațele către lăcaşul lui Dumnezeu. 

— Banii sau viata! 

— Nici nu discut, se grăbi să răspundă John. la banii. 

La rîndul său, şoferul îl privi nedumerit. Nu pricepea cum e cu putinţă ca 
un individ, atacat pe neaşteptate şi prădat, să-şi păstreze calmul şi surisul, 
ca şi cum aceasta aventură ar fi fost o distracţie pentru el. 

— Hei, de ce pari atît de fericit? 

— Asta, asta e treaba mea. 

— Bună, n-o să te ţină mult. Pesemne eşti sigur de tine. 

Cuprins de temeri, în fata fericirii suspecte a lui John, şoferul nu mai 

zăbovi. Îl dobori dintr-un pumn, lăsîndu-l aproape leşinat. 

— Aşa, acum sînt liniştit, zise şoferul, cu glas tare. Dumnezeu ştie ce avea 
în cap canalia asta. 

În acelaşi timp, se năpusti asupra victimei, pe care o prădă de revolver şi de 
portofel. Se auzea, din ce în ce mai aproape, fornăitul unui motor. Tilharul îl 
împinse pe John la marginea şoselei, se urcă în maşină şi demară. 

Cel puţin cinci minute, John rămase nemişcat. Cînd se trezi, se pomeni 
singur în beznă. Apoi, cînd reuşi să-şi adune gîndurile, nu mai putu de 
fericire. 

— Hotărit lucru, îşi zise el, cu voce tare, am noroc. Ha, ha, ha! 

Ridea în hohote de aventura aceasta care-l scăpase dintr-o dată de cealaltă 
aventură. Se ridică de jos. „Îl înţeleg pe bietul Armand, de ce e furios. Nu prea 
are noroc în viata. Să vii in America cu clasa a treia, ca să scrii o carte despre 
Statele Unite, să trăieşti din expediente, să te tirii de colo-colo, asta nu e 
viață. Am să-i fac cadou cinci mii de dolari în amintirea acestei zile me- 
morabile. Merită, bietul băiat. Ei! Nici de astă dată nu s-ar putea spune că nu 
m-am descurcat. Numai să fi reuşit şi Walter tot atît de bine ca şi mine.” 

Se credea iarăşi un erou de neînvins. Pe cînd se încheia la haină, simți, în 
buzunarul din stînga, portofelul doldora de dolari. Un suris de mulțumire şi 
de mindrie îi înflori pe buze. Şoferul nu-i furase decît portofelul cu placa de 
oțel. 

— Imbecilul! N-o să aibă nici măcar de benzină. Ha, ha, ha! 

Se indrepta, fericit, spre Chicago. Mergea cu paşi grăbiţi, fluierind încet La 
Madelon. Apoi, ca să se îndemne la drum, căci era departe de oraş, începu să 
cinte Marsilieza: La-arrr-mee-ce-tă-țenil. 

Sfiriitul unui automobil puternic îi întrerupe cîntecul. John se opri şi, cînd 
îl bătu lumina farurilor, se implinta în mijlocul şoselei, făcînd semne 
deznădăjduite. Dar automobilul nu părea să-l ia în seamă. Mergea atît de 
repede, încît John abia apucă să sară la o parte. Maşina îl atinse în treacăt, 
uşor, continuindu-si drumul cu o iuteala ameţitoare. John îngălbeni de frică. 
Încă o mişcare şi năprasnicul bolid l-ar fi zdrobit. 

După ce-i trecu spaima, constată din nou că e norocos şi se aşternu la 
drum spre Chicago. De astă dată, nu mai cînta. Se gîndea la automobilul 
acela, care ar fi putut să-l omoare pe loc, şi la sforăitul motorului: „Ciudat, îşi 
spunea el, s-ar zice că era automobilul meu blindat. Poate era Walter. Numai 
Canoe 

Nu mai trecea nici o maşină. Luminile unui sat licăreau în depărtate. John 
care începea să se simtă obosit, se grăbi într-acolo. După trei sferturi de oră, 
intra în sat, frint de oboseală. Aici găsi cu uşurinţă un taxi, care-l duse, fără 
nici o piedică pină la Chicago. 

La hotel, aceeaşi primire, ca şi în urmă cu cîteva zile. Toţi îl priveau 
nedumeriti şi fiecare avea in mina un ziar. John smulse ziarul portarului. 
Văzu din nou, în pagina intiia, anunțul morții sale. Era însă anuntată şi 
moartea lui Walter. 

— Idiotii ăştia încep să mă plictisească cu moartea mea. 

Intorcindu-se din drum, sări într-un taxi şi se duse la redacția ziarului 
Tribune. Directorul, un bărbat cam de vreo cincizeci de ani, se ridică în 
picioare, cînd intră John, şi abia de îndrăzni să-i întindă o mînă prăpădită şi 
tremurătoare, pe care căpetenia gangsterilor se făcu însă că nu o vede. 

— Ascultă, directore, iti interzic să-mi anunti moartea în fiecare zi. 

— Dar... lartă-mă, patroane! Eu... eu nu... 

John lăsa sa se vadă limpede că e furios. Ziarul primea din partea lui 
gratificatii şi, în acelaşi timp, John era, alături de Macone, acţionarul 
principal. 

Directorul, prin urmare, era numit de ei şi depindea de ei. 

— Nu există „eu”! De ce mi-ai anunţat moartea, cît încă mai trăiesc? 

— Dar nu eu, patroane. 

— Atunci, cine? 

— Al. Macone. 

— A fost aici? 

— Nu, Nick, locotenentul, mi-a adus scrisoarea asta din partea lui, 
ordonindu-mi să anunț că ai murit. 

Directorul îi întinse lui John o scrisoare concepută astfel: „Anunţaţi, în 
ediția voastră de la ora cinci, moartea, la Cicero, a lui John O'Donell şi a 
locotenentului sau, Walter. Către ora şase, ştirea va fi controlată de poliție şi 
de reporteri. Crima a fost comisă de banda lui Macone, care l-a atras într-o 
cursă pe John şi pe complicele său, cursă în care şi-au găsit moartea.” 

Lui John nu-i venea să creadă. 

— Ce interes are să-mi anunțe moartea în felul asta? 

— Era, probabil, sigur de el, patroane. Dealtfel, poliția s-a dus la Cicero, 
dar în zadar ţi-a căutat cadavrul. 

— Pe al lui Walter l-au găsit? 

— Da, patroane. Am anunţat în ediția de la ora şapte. Dar nu puteam încă 
să-ți dezmint moartea. O fac imediat. 

John avea lacrimi în ochi. Deci, în locul său, fusese prins Walter şi ucis fără 
milă. Inghiti cîteva lacrimi, apoi îşi reveni dintr-o dată. 

— Poti să anunti ca Macone va muri la începutul săptămînii viitoare. Ucis 
de John, personal, da, personal. Te autorizez s-o faci sub formă de interviu. 

— Inteles, patroane. Însă... 

— Nici un „însă”, îl întrerupse John. Miine dimineaţă, anunti ce ţi-am 
spus. Dacă nu... 

— S-a făcut, patroane. 

John îi întoarse spatele şi ieşi în stradă, cu inima plină de tristețe şi de ură. 
„De unde naiba a ştiut că trebuia să mergem la Cicero? Cu siguranţă, printre 
noi e un trădător îşi zise. Care-o fi ăla?” 

Ajuns la hotel, urcă direct în camera lui, se trinti pe pat şi începu să plinga 
ca un copil. 

Va urma... 

Titlul original: The Devil's Bones 
Traducerea: Ştefi Todo 


În thrillerul său din 2006, Ordinul Negru, Jim Rollins îşi trimite eroul, 
Gray Pierce, în Danemarca. În timp ce era acolo, îşi petrece două zile 
„colindând librăriile prăfuite şi magazinele de antichități de pe străzile înguste 
din Copenhaga. Cel mai mult îl ajutase un magazin de profil de pe Hajbro 
Plads, deţinut de un fost avocat din Georgia!”. Niciun nume. Doar destule 
informații ca, dacă eşti un fan al eroului lui Steve Berry, Cotton Malone, să 
ştii pe loc despre cine vorbeşte Pierce. Scopul lui Jim a fost să vadă dacă 
cititorii sunt atenţi şi pot să-şi dea seama de legătura între munca lui şi a lui 
Steve. 

A studiat lucrurile din ambele părți. 

E clar că cititorii au observat. Atât Jim cât şi Steve au primit câteva mii 
de e-mailuri (care continuă să sosească şi azi). Când Steve a făcut la fel şi a 
inclus o informatie despre Sigma Force (agenţia clandestină a lui Jim, în care 
lucrează Gray Pierce) în următorul roman, oamenii au observat din nou. 
Împreună au continuat experimentul cu mai multe cărţi. In cele din urmă, 
colegul scriitor de thrillere, Raymond Khoury s-a alăturat şi el. A fost o 
distracție, dar a şi semnalat scriitorilor faptul că cititorii vor să vadă 
personajele împreună. 

Există multe asemănări între Malone şi Pierce. Ambii au fost militari. 
Necasatoriti. Cu probleme. Ambii lucrează pentru agenţii guvernamentale 
secrete — Pierce cu Sigma, prin Departamentul Apărării - Malone, deşi acum 
pensionat, mai lucrează pentru fostul lui angajator, Magellan Billet la Justiție. 
Si unde Pierce are de-a face cu mai multă ştiinţă şi puţină istorie, Malone se 
concentrează pe istorie, cu o mică atingere a ştiinţei. 

Steve a venit cu ideea principală a desfăşurării acțiunii în America de 
Sud, pe Amazon. Jim a preluat-o şi a scris primul proiect al întregii poveşti. 
Steven a revizuit acel proiect, pe care Jim l-a finalizat. 

Rezultatul reprezintă trei ore din viețile lui Gray Pierce şi Cotton Malone. 

Pe o navă fluvială, în mijlocul pustietatii. 

Totul se întâmplă repede. 

Nimic atipic pentru cei doi. 


1 „Ordinul Negru” de James Rollins, Editura RAO, 2011, traducere de Diana Tutuianu. 

Comandantul Gray Pierce stătea pe balconul apartamentului său de la 
bordul vasului de lux şi făcea inventarul împrejurimilor. 

Era timpul să înceapă spectacolul. 

Era la două zile, în susul râului, de Belem, oraşul port brazilian care 
servea drept poartă de acces pe Amazon - la o ora de ultima oprire a vasului 
într-un oraş plin de viata, pe malul râului. Nava se îndrepta spre Manaus, o 
aşezare din pădurea tropicală, unde ţinta se presupunea că îi întâlneşte pe 
cumpărători. 

Ceea ce Pierce nu putea lăsa să se întâmple. 

Lunga navă, MV Fawcett, a alunecat de-a lungul căii navigabile 
întunecate, suprafața sa reflectând jungla înconjurătoare. Din pădure 
maimutele urlătoare tipau la trecerea ei. Sclipiri roşiatice şi aurii fluturau 
printre ramurile umbroase, marcând zborul papagalilor. Se apropia asfintitul 
în junglă, iar liliecii pescari erau deja la vânătoare sub boltele de verdeață, 
scufundându-se şi aruncându-se prin încâlceala de rădăcini negre, scoțând 
broaştele din adăposturile lor, uşorul pleosc al trupurilor lor în apă anunțând 
o retragere strategică. 

Se întreba ce face Seichan. O lăsase în Rio de Janeiro, ultima imagine a ei 
fiind cea în care îmbrăca o pereche de pantaloni scurți kaki şi un tricou 
negru, fără să-şi bată capul cu sutienul. Bine pentru el. Cu cât mai puţine pe 
ea, cu atât mai bine. O privise când îşi trăsese cizmele, cum cascada părului 
întunecat i s-a revărsat pe obraji şi i-a înconjurat ochii de smarald. S-a 
surprins gândindu-se la ea din ce în ce mai mult în ultima vreme. 

Ceea ce era şi bine şi rău. 

Un sunet s-a auzit prin navă. 

Clopotelul pentru cină. 

Şi-a verificat ceasul. Masa va începe în zece minute şi de obicei dura o 
oră. Trebuia să intre şi să iasă din cameră înainte ca ţinta lui să termine de 
mâncat. A verificat nodul de la sfoara pe care o legase de balustradă şi a 
aruncat sfoara peste margine. A tăiat-o la o lungime suficientă ca să ajungă la 
balconul de dedesubt, care ducea în apartamentul care-i aparținea țintei lui. 

Edward Trask. Un etnobotanist de la Universitatea Oxford. 

Lui Pierce i s-a dat un dosar întreg. Cercetătorul de treizeci şi doi de ani a 
dispărut în jungla braziliană cu trei ani în urmă, doar pentru a se întoarce cu 
cinci luni în urmă - bronzat şi slab, cu o poveste despre aventuri, lipsuri, 
triburi pierdute şi iluminare. A devenit pe loc o celebritate, fața lui aspră 
apărând în paginile revistelor Times şi Rolling Stones. Accentul lui britanic şi 
fermecătoarea autocritică păreau create pentru televiziune şi a apărut într-o 
serie de programe naţionale, de la Good Morning America la The Daily Show. 
Şi-a vândut rapid povestea unei edituri din New York, pentru o sumă cu şapte 

cifre. Dar un aspect din povestea lui Trask n-a văzut niciodată tiparul, un 
detaliu descoperit cu o săptămână în urmă. 

Trask era un escroc. 

Şi încă unul periculos. 

Pierce a prins frânghia şi a alunecat rapid în jos. A găsit balconul de 
dedesubt şi s-a urcat, găsindu-şi o poziție pe o parte a uşilor de sticlă. 

A aruncat o privire prin deschizătura perdelei şi a încercat uşa. 

Descuiată. 

A lăsat uşa deschisă şi a păşit în interiorul cabinei. Configuraţia era 
aceeaşi cu apartamentul lui de deasupra. Doar că Trask părea un puturos. 
Hainele purtate erau împrăştiate peste tot pe podea. Prosoapele ude erau 
aruncate pe patul nefăcut. Ramasite de mâncare acopereau masa. Singurul 
lucru bun? Nu va fi greu să ascundă urmele căutării. 

Prima dată va verifica ceea ce era evident. Seiful din cameră. Dar trebuia 
să o facă în tăcere, aşa încât să nu alerteze paznicul care stătea afară. 
Această măsură de securitate impusese calea lui de intrare improvizată. 

A găsit seiful în dulapul din dormitor şi a introdus în mecanismul de 
deschidere o cartelă cu cheie, legată la un decodor electronic. Reglase deja 
cheia la seiful din camera sa. Combinația a fost găsită şi încuietoarea s-a 
deschis. Dar seiful nu conținea decât portofelul lui Trask, nişte bani şi un 
paşaport. 

Nimic din ceea ce căuta. 

A închis seiful şi a început o căutare sistematică a colturilor ascunse şi a 
ungherelor camerei, păstrându-şi mişcările uşoare şi liniştite. Îşi cercetase 
deja propriul apartament în căutarea oricărui loc în care s-ar putea ascunde 
ceva mic. 

Şi existau multe posibilități. 

În baie a verificat golurile de sub chiuvetă, partea de dedesubt a 
sertarelor, trapa de serviciu aflată sub cadă. 

Nimic. 

A zăbovit o clipă şi a cercetat spaţiul strâmt, asigurându-se că nu i-a 
scăpat nimic. Marmura scumpă a băii părea un colaj de pasta de dinți uscată, 
prosoape ude făcute ghemotoc, creme şi geluri asortate. Din observaţiile sale 
din ultimele trei zile, ştia că Trask îi lăsa doar pe cameristă şi pe steward în 
cameră o dată pe zi şi, chiar şi atunci, erau însoțiți de paznic, un tip 
corpolent, cu scalpul ras şi încruntat permanent. 

A părăsit baia. 

Următorul era dormitorul. 

Un zgomot puternic a reverberat de la uşa cabinei, surprinzandu-l. 

A înghețat. 

Se întorsese Trask? Aşa de repede? 

Ceva ce suna ca o chestie grea a alunecat pe uşă şi s-a lovit de podeaua 
dinăuntru. 

Zăvorul a fost eliberat şi mânerul s-a întors. 
La naiba. 
Avea companie. 


Cotton Malone s-a aplecat peste paznicul căzut. A ținut un deget pe gâtul 
bărbatului ca să se asigure de prezenţa pulsului. Slab, dar acolo. A reuşit să 
surprindă santinela cu o strângere de gât care durase mai mult decât se 
aşteptase. Acum, că uriaşul era la pământ, trebuia să-l scoată de pe hol. 
Tocmai ajunsese pe vas cu o ora în urmă, la ultima lui oprire, aşa că totul era 
improvizat. Ceea ce era bine. Era bun la finalizat lucruri. 

A deschis uşa de la cabina lui Trask şi a târât corpul moale de subsuori. 
A observat un toc de umăr sub haina paznicului şi l-a eliberat repede pe om 
de armă. Nu a avut timp să facă rost de o armă din cauza naturii urgente a 
misiunii lui. Ieri participa la o licitaţie de antichităţi in Buenos Aires, vânând 
nişte ediții princeps rare, pentru librăria lui daneză. Cassiopeia Vitt era cu el. 
Se aşteptau să fie o excursie distractivă. Ceva timp petrecut împreună în 
Argentina. Soare şi plajă. Dar un telefon de la Stephanie Nelle, fostul lui 
angajator la Magellan Billet, a schimbat acele planuri. 

Cu cinci luni în urmă, Dr. Edward Trask s-a întors din pădurile tropicale 
braziliene, după trei ani de absenţă, aducând un brat de specimene botanice 
rare — rădăcini, flori, frunze şi coji — toate pentru compania farmaceutică ce-i 
finantase călătoria. A pretins că descoperirile sale au un potential uriaş 
pentru viitoarele medicamente împotriva cancerului, medicina cardiacă sau 
pilule împotriva impotentei. S-a întors, de asemenea, cu poveşti anecdotice 
pentru fiecare mostră, poveşti despre care se presupunea că i le-au spus 
şamanii izolați şi oamenii din triburile locale. Dar în ultimele luni, de la 
companie s-au scurs vorbe că mostrele erau lipsite de valoare. Cele mai multe 
nu erau nimic nou. Un cercetător de la firma farmaceutică a descris cel mai 
bine, în mod privat, multa publicitate. A fost ca şi cum bastardul tocmai a 
înşfăcat tot ce a putut găsi. Pentru a salva aparențele şi ca să-şi protejeze 
prețul stocurilor, compania a emis un ordin de tăcere şi a sperat că problema 
va dispărea. 

Dar nu s-a întâmplat aşa. 

De fapt, poveşti mai întunecate au ajuns la guvernul USA, şi se părea că 
Trask n-a ieşit din pădure cu mâinile chiar goale. Ascuns printre speciile lui — 
ca un grăunte unic de grâu prin multă pleavă - era adevăratul pot cel mare 
botanic. O floare rară, încă neclasificata, din familia orhideelor, care deţinea o 
neurotoxină organică de o sută de ori mai letală decât gazul sarin. 

Era vorba despre un pot uriaş. 

Trask era destul de deştept atât să recunoască, cât şi să aprecieze 
valoarea descoperirii lui. A analizat şi a purificat toxina la un laborator privat, 

plătind din propriul buzunar, cartea şi apariţiile la televizor fiind destul de 
profitabile ca să-i finanţeze proiectul. În parte P.T. Barnum, în parte monstru, 
în ultima săptămână Trask a oferit în secret descoperirea lui la licitaţie, 
publicând analizele chimice, potenţialul şi o demonstraţie video cu o cameră 
plină de cimpanzei în cuşti, toți sângerând din ochi si nas, respirând 
convulsiv, apoi căzând morţi, aerul umplându-se cu un vapor galben. 
Informaţiile au captat atenţia totală a organizațiilor teroriste din toată lumea, 
dar şi a serviciilor secrete ale USA. Fostul angajator al lui Malone, Magellan 
Billet, a fost însărcinat de Casa Albă să oprească vânzarea şi să recupereze 
eşantionul. Greseala lui a apărut când i-a menționat lui Stephanie Nelle, 
săptămâna trecută, în timpul unei conversații întâmplătoare între vechi 
prieteni, că el şi Cassiopeia se îndreptau spre Argentina. 

— Vânzarea va avea loc la Manaus, i-a spus Stephanie ieri la telefon. 

Cunostea locul. 

— Trask e acolo cu o echipă de la Discovery Channel, la bordul unui vas de 
lux. Călătoresc în vecinătatea pădurii tropicale şi pregătesc o emisiune de 
televiziune specială despre anii lui pierduti în junglă. Totuşi, scopul lui real de a 
fi acolo e să-şi vândă probele purificate. Trebuie să le luăm de la el şi tu eşti cel 
mai aproape. 

— M-am retras. 

— Te voi răsplăti pe măsură. 

— Cum voi şti că l-am găsit? a întrebat el. 

— E depozitat într-o cutie mică de metal, în flacoane, cam de mărimea unui 
pachet de cărţi de joc. 

— Bănuiesc că vrei să o fac singur. 

— De preferat. E strict secret. Spune-i Cassiopeei că vei fi plecat câteva zile. 

Cassiopeei nu i-a plăcut. Dar a înțeles condiţiile puse de Stephanie. Sună, 
dacă ai nevoie de mine, au fost ultimele ei cuvinte, în timp ce pleca spre 
aeroport. 

L-a târât pe paznic peste pragul cabinei, a închis uşa şi a încuiat zăvorul. 

Era timpul să găsească flacoanele alea. 

O mişcare a tulburat tăcerea. 

S-a întors şi a văzut o formă în lumina slabă, ridicând o armă. Trask era 
plecat. În sala de mese. Se asigurase de asta înainte de atacul asupra 
santinelei. 

Atunci cine era? 

Încă ţinea în mână arma luată de la paznic şi a îndreptat-o către 
amenințare. 

— Eu n-aş face asta, a spus o voce ragusita cu un uşor accent fornăit 
texan. 

Cunoştea vocea aceea. 

— Al naibii Pierce. 

Pierce şi-a păstrat pistolul îndreptat spre el şi a recunoscut accentul 
tărăgănat din sud. 

— Cotton Malone. Ce-i asta? O fantomă din trecut. 

L-a studiat pe fostul agent în lumina slabă. Patruzeci şi ceva de ani. Încă 
în formă. Părul blond închis nu prea incaruntit. Ştia că Malone se retrăsese, 
trăind în Copenhaga, deținând un anticariat cu cărți rare. Chiar îl vizitase 
odată, cu câţiva ani în urmă. Erau poveşti care spuneau ca Malone mai 
lucrează ocazional pentru fosta sa şefă, Stephanie Nelle. Malone a fost unul 
dintre primii doisprezece agenți ai Magellan Billet, până cand a ales să se 
retragă. Pierce cunoştea unitatea. Înaltă specializare. Lucra pentru 
Departamentul de Justiție. Raporta numai procurorului general şi 
preşedintelui. 

A lăsat arma în jos. 

— Exact ce aveam nevoie, un nenorocit de avocat. 

— La fel de rău ca şi cum l-ai avea pe Domnul Vrăjitor la lucru, a spus 
Malone, lăsând şi el pistolul în jos. 

Pierce a făcut legătura. Sigma Force, angajatorul lui, era parte din 
DARPA, Agenţia de Cercetare Avansată în Domeniul Apărării. Sigma avea un 
grup clandestin de foşti militari din forțele speciale, recalificati în discipline 
ştiinţifice, care serveau ca agenţi operativi. Pe când Sigma avea de-a face cu 
multă ştiinţă şi puţină istorie, Magellan Billet se ocupa de ameninţări globale 
care implicau mai multă istorie şi doar puțină ştiinţă. 

— Lasă-mă să ghicesc, i-a spus el lui Malone. Ştii despre neurotoxina lui 
Trask? 

— Asta trebuie sa iau de aici. 

— Se pare ca avem un esec in comunicarea intre agentii. Antrenorii au 
trimis doi jucatori pe teren. 

— Nimic nou. Ce-ar fi să mă întorc eu la Buenos Aires si sa te descurci tu 
cu asta? 

Pierce şi-a dat seama de adevărata explicaţie. 

— Ai o fată acolo? 

— Da. 

O explozie a zguduit barca - de la pupa, ridicand-o, aruncandu-i pe 
amandoi in perete. S-a izbit de Malone, lovind ceva solid, dar a reusit sa tina 
arma. Explozia s-a stins si tipetele au umplut aerul, ecoul auzindu-se pe tot 
vasul. 

Nava se inclina spre tribord. 

— Asta nu-i bine, a spus Malone in timp ce amândoi isi recapatau 
echilibrul. 

— Crezi? 

Vasul continua să se încline tot mai tare spre tribord, confirmând că intra 
apă. O privire peste balcon a scos la iveală o dâră de fum negru ce se întindea 
spre cer. 

Ceva luase foc. 

Zgomotul unor cizme a răsunat dincolo de uşa cabinei. O lovitură de 
puşcă a tras în zăvor şi uşa s-a deschis. Şi el şi Malone şi-au îndreptat armele 
spre pragul plin de fum. Doi bărbaţi au dat buzna înăuntru, îmbrăcaţi în 
uniforme paramilitare, cu feţele acoperite de esarfe negre. Unul avea o 
carabină, celălalt o puşcă de asalt. Pierce l-a împuşcat pe cel cu puşca cu 
două țevi, în timp ce Malone l-a doborât pe celălalt. 

— Asta e interesant, a mormăit Malone, cât timp Pierce a verificat rapid 
holul şi a confirmat că nu mai era altcineva. 

— Se pare că nu suntem singurii care căutăm otrava lui Trask. Ai găsit-o? 

A negat din cap. 

— N-am reuşit să verific decât jumătate din apartament. Dar n-ar trebui 
să dureze mult să... 

Focuri de armă s-au auzit în depărtare. 

Pierce a ascultat cu atenţie. 

— Asta s-a auzit din sala de mese. 

— Vizitatorii noştri probabil că au mers după Trask, a spus Malone. S-ar 
putea să fie la el. 

Ceea ce era o posibilitate reală. Deja s-a gândit la această variantă, motiv 
pentru care se străduise să nu se vadă căutarea lui prin cabină. Dacă efortul 
s-ar fi dovedit inutil nu ar fi vrut să-l avertizeze pe Trask şi să-l facă să se 
păzească şi mai bine. 

— Termina-ti căutarea aici, a spus Malone. Mă duc dupa Trask. 

Nu avea de ales. Lucrurile se petreceau repede si neasteptat. Avocat, 
neavocat, avea nevoie de ajutor. 

— Bine. 


Malone a alergat în jos pe holul înclinat, cu o mana pe perete pentru a-şi 
păstra echilibrul. Nu-l mai văzuse pe Pierce din acea zi, cu câţiva ani în urmă, 
în anticariatul lui. De fapt îi plăcea tipul. Erau multe asemănări între ei. 
Amândoi erau foşti soldați. Ambii recrutați de serviciile secrete. Fiecare părea 
să aibă grijă de fizicul lui. Marea diferenţă venea de la vârstă; Pierce era cu cel 
puţin zece ani mai tânăr şi asta făcea diferența. În mod special în acest 
domeniu. Altă diferență era că Pierce era încă în joc, în timp ce Malone era 
doar un jucător ocazional. 

Şi nu era atât de prost ca să nu-şi dea seama că asta contează. 

S-a oprit în timp ce se apropia de scările care duceau jos, la sala de mese 
a navei. De acolo o luă mai încet. Printr-o fereastră a supravegheat râul de 

afară. Vasul stătea pe-o parte, scufundându-se în curentul rapid. Printr-un 
val de fum a văzut o ambarcatiune gri-argintie, colindand pe acolo. Un bărbat 
în uniformă, ale cărui trăsături erau ascunse de nişte haine negre, stătea la 
pupa, pe umăr ţinând tubul lung al unui lansator de grenade. 

Se părea că aşa scufundase vasul. 

A ocolit palierul şi uşile duble au apărut în fata lui. Un corp zăcea pe prag 
într-o baltă de sânge, un bărbat îmbrăcat ca un şef de sală. Şi-a micşorat 
pasul şi a trecut cu grijă, apropiindu-se de uşă dintr-o parte, şi a aruncat o 
privire rapidă în cameră. 

Mai multe cadavre erau întinse între scaunele şi mesele răsturnate. 

Cel puţin două duzini. 

Un grup mare de pasageri era înghesuit într-o parte a camerei spatioase, 
ținut acolo de o pereche de bărbați înarmați. Alți doi bărbați mergeau printre 
cadavre, căutând. Unul ţinea o fotografie, părând că se uită după cineva care 
se potrivea cu fața lui Trask. Printre captivi Malone l-a zărit pe doctor. 
Stephanie îi trimisese o imagine prin e-mail. Trask stătea cu spatele la omul 
cu arma, încovoiat în haina lui pentru cină, o mână acoperindu-i pe jumătate 
fata, încercând să fie unul dintre multi. 

Acest şiretlic nu putea dura mult. 

Trask era izbitor de arătos într-un mod ciudat, cu părul castaniu răvăşit 
şi planuri ascuţite care-i defineau fata. Uşor de văzut cum a devenit iubit de 
presă. Dar acele trăsături distinctive ar trebui să-l facă să iasă din mulțime şi 
să intre sub atenţia forței de atac în cel mai scurt timp. 

Malone nu putea lăsa să se întâmple asta. 

Aşa că s-a aplecat şi şi-a băgat mâna în sângele şefului de sală. Nu era 
cel mai igienic lucru din lume, dar trebuia făcut. Şi-a pictat fata cu palma 
însângerată, apoi a pus pistolul la cureaua pantalonilor, în spate şi a tras 
marginea camasii peste el. 

De ce făcea lucruri din astea n-a ştiut niciodată. 

A intrat ezitând, clătinându-se, ținând o mână însângerată pe fata 
mânjită. 

— Ajutor, a strigat el cu un ton tânguitor, în timp ce-şi croia drum mai 
adânc in cameră — doar pentru a-i atrage atenția unuia dintre tipii înarmaţi 
care tinea oamenii incoltiti. 

Către el au fost lătrate ordine în limba portugheză. 

A mimat surpriza şi confuzia deşi a înțeles fiecare cuvânt — un beneficiu 
al memoriei eidetice care făcea limbile uşoare pentru el. L-a lăsat pe bărbat 
să-l conducă spre grupul de pasageri. A fost împins în mulțime, lovind o 
femeie respectabilă care era ţinută strâns de soțul ei. S-a strecurat mai adânc 
printre oameni, croindu-şi drum până a ajuns lângă Trask. Odată acolo, a 
scos pistolul şi l-a vârât într-o coastă a botanistului. 

— Stai nemiscat, a şoptit el. Sunt aici ca să-ţi salvez nenorocitul de fund. 

Trask a tresărit şi arăta ca şi cum era gata să vorbească. 

— Nu vorbi, a murmurat el. Sunt singura ta speranţă de a scăpa viu de 
aici. Aşa că nu căuta calul de dar la dinți. 

Trask a stat nemişcat şi a întrebat, fără să-şi mişte buzele: 

— Ce vrei să fac? 

— Unde e biotoxina? 

— Scoate-mă de aici şi să mă ia naiba daca nu va merita. 

Oportunistul tipic, adaptându-se repede. 

— Nu-ţi spun nimic, a spus Trask, până nu mă duci într-un loc sigur. 

Clar că tipul a simţit că are un avantaj de moment. 

— Aş putea să dezvălui identitatea ta acestor domni, a spus clar Malone. 

— Am flacoanele cu mine. Dacă una se sparge, va omori totul şi pe toată 
lumea pe o rază de o sută de metri. Crede-mă, nu poate fi oprit, decât prin 
incinerare. 

Trask i-a aruncat un zâmbet glorios de victorie. 

— Aşa că sugerez să te grabesti. 

S-a uitat ce fac cei patru bărbați înarmaţi. Cei doi care căutau aproape şi- 
au terminat drumul printre cadavre. Pentru a avea cele mai bune şanse avea 
nevoie de toți grupaţi împreună. În timp ce aştepta ca asta să se întâmple, s-a 
decis să profite de avantajul pe care-l avea. 

— Unde ai găsit orhideea? 

Doctorul a negat uşor din cap. 

— Îmi vei spune măcar asta sau îmi fac loc să plec de aici şi te las pe 
mâna lor — fiind sigur că ajung rapid la o sută de metri distanţă. 

Trask şi-a încleştat maxilarul şi părea că începea să înțeleagă. 

Ambii continuau să se holbeze la scena macabră. 

— Timp de şase luni în junglă am auzit un zvon despre o plantă numită 
Huesos del Diablo, a spus Trask, ținându-şi buzele nemiscate. 

Malone a tradus în tăcere. 

Oasele diavolului. 

— Mi-a luat un alt an să găsesc un trib care ştia despre ea. M-am integrat 
în satul lor, făcând ucenicia la şaman. În cele din urmă m-a dus la nişte ruine 
îngropate în bazinul superior al Amazonului, dezvăluind un complex vast de 
fundații de temple care se întindeau pe kilometri întregi. Şamanul mi-a spus 
că zeci de mii de oameni au locuit odată acolo. O mare civilizație necunoscută. 

Malone a auzit de ruine similare, identificate prin imagini din satelit, 
găsite adânc în zonele izolate de pe Amazon, unde oamenii credeau că nu a 
locuit nimeni. Fiecare descoperire a sfidat credința convenţională care 
susținea că pădurea tropicală era incapabilă să susțină civilizația. Estimările 
erau că numărul celor care au trăit acolo depăşea şaizeci de mii. Soarta 
acestor oameni a rămas necunoscută, deşi teoria era că foametea şi bolile au 
fost principalele cauze ale dispariţiei lor. 

Dar poate că mai erau si alte explicații. 

Cei care căutau prin sala de mese au ajuns la ultimele cadavre. Cei doi 
bărbaţi înarmaţi s-au apropiat de ei, atenția mutându-se alternativ între 
colegii şi captivii lor. 

— Printre ruine am găsit grămezi întregi de oase, multe dintre ele arse. 
Alte corpuri arătau ca şi cum ar fi murit unde au căzut. Şamanul mi-a spus o 
poveste despre o mare molimă care ucidea pe loc şi topea carnea de pe oase. 
Mi-a arătat o orhidee neagră neobişnuită care creştea în apropiere. Nu ştiam 
atunci dacă orhideea era sursa molimei, dar samanul pretindea ca planta e 
moartea însăşi. Chiar atingerea ei putea ucide. Şamanul m-a învățat cum să o 
culeg în siguranţă şi cum să storc otrava din petalele ei. 

— Şi după ce ai învăţat cum să strângi toxina? 

Într-un final Trask s-a uitat la el. 

— A trebuit să o testez, bineînţeles. Prima dată pe şaman. Apoi, în sat. 

Sângele lui Malone a îngheţat la realizarea faptului că recunostea 
genocidul. 

Trask s-a întors. 

— După aceea, ca să mă asigur că am singura sursă, am ars toți bulbii de 
orhidee pe care i-am putut găsi. Aşa că vezi, salvatorul meu, deţin singura 
cheie. 

Auzise destul. 

— Stai lângă mine, a spus el. 

S-a îndreptat spre marginea mulțimii, cu Trask în urma lui. Ajuns acolo, 
ştia că trebuie să-i scoată din luptă pe cei patru bărbați înarmaţi cat mai 
repede posibil. Vor fi doar câteva secunde de indecizie. Bărbaţii erau în sfârşit 
grupați. Mai avea şapte gloanțe în magazia armei. Nu prea era loc pentru 
erori. A văzut o masă de marmură răsturnată care putea oferi o acoperire 
decentă. Dar trebuia sa fie la distanță de civili înainte să înceapă 
împuşcăturile. 

L-a prins pe Trask de cot şi s-a mişcat spre masă. 

— Vino cu mine. La semnalul meu. 

A numărat rapid până la trei, apoi a alergat spre masă, cu arma la vedere 
— dar a simțit podeaua zdruncinandu-se, aruncându-l în sus. A zburat peste 
masă, prăbuşindu-se, scăpând pistolul din mână, acesta alunecând pe podea 
la o distanță imposibil de atins. S-a rostogolit pentru a vedea capătul sălii de 
mese smulgându-se, ferestrele explodând, pereţii rupându-se. 

Jungla întunecată a dat năvală înăuntru. 

Apoi şi-a dat seama. 

Vasul a lovit țărmul şi a eşuat. 

Toată lumea a fost doborâtă de pe picioare, chiar şi pistolarii. L-a căutat 
pe Trask, dar botanistul fusese azvârlit în echipa de asalt. Trask s-a ridicat, 
dar nici chiar sângele care-i curgea din nasul spart nu i-a putut ascunde 
trăsăturile. De la cei patru oameni cu arme au izbucnit voci surprinse. Armele 
au fost ridicate şi Trask a ridicat braţele pentru a se preda. 

Malone s-a uitat după pistol, dar acesta era pierdut. 

Trask s-a uitat în direcţia lui, frica şi rugămintea apărând pe fata lui. 
Gândurile bărbatului erau clare. Ajută-mă. Sau altfel... Malone a dat din cap 
şi a dus un deget la buze, făcându-i semn să tacă, speranţa lui fiind că 
doctorul a realizat că să-l dea de gol nu era o idee bună. 

Unul dintre ei trebuia să fie liber să acționeze. 

Trask a ezitat, a fost tras în picioare, dar nu a spus nimic. 

Un papagal a tipat în ruinele sălii de mese, croncanind, dând parcă glas 
frustrării lui Malone. 

Şi n-a putut decât să se uite la Trask şi la răpitorii lui dispărând în 
umbra întunecată a junglei. 


Pierce se uita la ruinele sălii de mese, studiind ce se întindea dincolo de 
gaura din pereți. 

— Deci l-ai pierdut. 

— N-am prea avut ce să fac, a spus Malone, în genunchi, căutând în 
grămada de scaune şi mese trântite. Mai ales după ce vasul a eşuat. 

Cabina lui Trask s-a dovedit a fi goală. Dar Pierce ştia acum că doctorul 
avea eşantioanele ascunse la el. De asemenea, a ascultat în timp ce Malone îi 
raporta tot ce spusese Trask. 

Malone a ajuns sub o fata de masă si a ieşit de acolo cu pistolul pe care-l 
pierduse mai devreme. 

— Mult mai bine acum. Care-i următoarea noastră mişcare? 

— Nu trebuie să rămâi băgat în asta. Eşti pensionat. Du-te înapoi la 
doamna ta din Buenos Aires. 

— Aş vrea să pot. Dar Stephanie Nelle mi-ar tăbăci fundul. Mi-e teamă că 
trebuie să mă suporţi. Totuşi, voi încerca să nu-ţi stau în cale. 

A realizat sarcasmul. 

Până acum, acest scurt parteneriat între Justiţie şi Apărare s-a dovedit 
inutil. Dar cu Trask pe fugă şi capturat de forțele de gherilă, oricât de mult i- 
ar fi displăcut să admită, lui Pierce i-ar fi folosit ajutorul. 

Malone şi-a făcut drum prin sala de mese spre peretele demolat al navei. 
Pierce s-a uitat cum fostul agent s-a aplecat şi a examinat ceva. Toţi ceilalți 
pasageri plecaseră, fiind imbarcati pe alte nave. 

— Avem o urmă de sânge aici, care duce afară. 

S-a uitat la ea. 

— Trebuie să fie a lui Trask, a spus Malone. Şi-a spart nasul când nava s- 
a lovit. Sângera rău. 

— Atunci o vom urma. 

— Am văzut un vas de patrulare mai devreme. S-ar putea ca ei să-l fi luat 
pe râu. 

— Am văzut şi eu vasul, din cabină. Dar a plecat la scurt timp după ce 
am eşuat. Atacul, incendiul, lovitura — a încurcat rău traficul pe rau. 

— Crezi că echipa de la sol şi vasul au plănuit o întâlnire mai departe pe 
Amazon? Unde sunt mai puţini ochi care să-i vada? 

— Are logică. Şi asta ne dă nouă o fereastră de oportunitate. 

— Una mică, şi care se reduce repede. 

Malone a arătat spre picăturile de sânge, în care erau urme de la cizma 
unui luptător de gherilă. 

— Odată ajuns în junglă, va fi greu să găsim urmele în întuneric. 

— Dar se grăbesc, a spus Pierce. Nu se aşteaptă să-i urmărească cineva. 
Şi trebuie să rămână aproape de malul râului, așteptând să fie luaţi. Patru 
oameni şi un prizonier după ei, ar trebui să lase o urmă uşor de găsit. 

Ceea ce s-a dovedit adevărat. 

Câteva minute mai târziu, înaintând greu pe malul mâlos, Pierce a văzut 
că nu era greu de văzut pe unde a mers gherila în pădure. S-a uitat înapoi la 
vasul de pe mal, cu cea mai mare parte înclinată în râu, de la pupă încă 
ieşind fum negru pe amurgul cerului. Alt vas venea acum să-i salveze. 
Pasagerii au fost debarcati înainte să se întindă focul. 

S-au întors cu spatele la ruinele afumate ale MV Fawcett. 

Precis nava fusese numită după exploratorul britanic Percy Fawcett, care 
a dispărut pe Amazon, căutând un oraş mitic dispărut. Pierce s-a întors spre 
junglă, sperând că nu vor avea aceiaşi soartă. 

— Să mergem, a spus, deschizând drumul. 

La mai putin de zece paşi în vegetația densă pădurea a acoperit putina 
lumină care mai rămăsese. Noaptea i-a învăluit. Singura lumină venea de la 
un pix lanternă, pe care îl tinea în fata, îndreptat spre urmele de cizme din 
noroi şi tulpinile rupte ale tufişurilor. Fiecare liana era înarmată cu ţepi. 
Ramurile se agatau. Tufişurile erau la fel de răsucite ca o țesătură de oţel. 

Şi-au croit drum mai departe, mişcându-se cât de în linişte puteau. 
Zgomotul crescând al nopţii a ajutat la mascarea avansului lor. Peste tot în 
jurul lor se auzeau tipete, zgomote, urlete şi croncănituri. Strălucirea luminii 
lor slabe prindea ochi care se uitau la ei. Maimutele se ingramadeau în 
copaci. Papagalii trăiau în cuiburi în vârful ramurilor. O pereche de pupile 
mai mari — ca marmura galbenă cu puncte negre - străluceau. 

Poate un jaguar sau o panteră. 

După patruzeci de minute de avansare cu grijă, Malone a şoptit: 

— La stânga. Acolo-i un foc? 

Pierce s-a oprit şi a umbrit lumina lanternei cu palma. În întuneric, a 
văzut o strălucire purpurie în copaci. 

— Au făcut tabără? a şoptit Malone. 

— Poate aşteaptă să se lase complet noaptea înainte să facă o gaură spre 
râu şi barca lor. 

— Asta dacă sunt ei. 

Era o singură cale de a afla. 

A stins lanterna şi au continuat să meargă către lumină, observând că 
poteca pe care o urmau ducea chiar în acea direcție. Douăzeci de minute de 
mers din greu au fost necesare pentru a acoperi distanța. S-au oprit într-un 
pâlc de copaci acoperiți cu liane care le oferea şi un punct de observaţie 
pentru a spiona tabăra. 

Pierce cerceta luminişul. 

Barăcile de chirpici indicau un sat de nativi. A văzut un grup de copii şi 
câţiva bărbați şi femei, inclusiv un bătrân sfrijit care legana un brat rănit. Toţi 
erau ținuți sub amenințarea armei de către unul din membri gherilei de pe 
vas. Focul de tabără trebuie să le fi atras şi lor atenţia. 

L-a văzut pe Trask în genunchi, între flăcări. Un bărbat din gherilă era 
aplecat asupra lui, sigur tipand, dar cuvintele nu puteau fi auzite. Trask a 
clătinat din cap, apoi a primit un dos de palma pentru incapatanarea lui, care 
l-a trântit pe doctor la pământ. Alt atacator a păşit în fata, leganand o cutie 
mică de metal în palma deschisă. Răpitorii probabil au căutat şi au găsit 
flacoanele la Trask. Pe cutie se vedea strălucirea slabă a unor luminite. 

— Încuiat cu un cod electronic, a spus Malone. 

El a fost de acord. 

— Asta voiau să afle de la Trask. 

— Si pot să-ţi spun, după scurta noastră conversație, că va fi o negociere 
dură. 

Pierce a numărat patru luptători de gherilă, toţi înarmați. Sansele nu 
erau bune. Doi la unu. Şi fiecare foc de armă risca să rănească sau să ucidă 
sătenii. 

Un grup nou de luptători de gherilă a apărut din marginea vestică a 
satului, de pe o potecă veche care cel mai probabil ducea la râu. Au numărat 
alți şase, împreună cu un al şaptelea care era mai înalt decât ceilalți şi îşi 
dădea jos eşarfa neagră de pe fata. O cicatrice adâncă se întindea pe obrazul 
stâng, despartind bărbia. A lătrat nişte ordine care au fost instantaneu 
executate. 

Acesta era comandantul. 

Şansele de doi la unu tocmai deveniseră cinci la unu. 

Noii veniți erau şi ei înarmaţi cu mitraliere, aruncătoare de grenade şi 
puşti. 

Pierce a realizat că se aflau într-o situaţie fără ieşire. 

Dar Malone nu părea afectat. 

— Putem rezolva asta. 


Malone a văzut cum conducătorul forței de asalt l-a tras pe Trask în 
picioare şi a arătat spre vest, către râu, unde probabil îi aştepta barca. 

— Nu-i putem lăsa să ajungă la apa, a spus el. Odată ce părăsesc satul, 
putem folosi jungla în avantajul nostru. 

— Război de gherilă împotriva forțelor de gherilă, a ridicat Pierce din 
umeri. Îmi place. Asta te-au învăţat la facultatea de drept? 

— La marină. 

Pierce a zâmbit. 

— Cu ceva noroc, poate în confuzia creată, putem să-l înşfăcăm pe Trask 
şi flacoanele. 

— Eu mă voi concentra pe flacoane. 

Tintele lor au părăsit satul. 

S-au ţinut deoparte, mergând paralel. Interesant cum prada lor nu făcea 
niciun efort să se mişte în linişte. Comenzile erau lătrate cu voce tare, 
zgomotul cizmelor şi pocnetul ramurilor rupte anunțând o retragere spre râu. 
Alaiul se mişca ca şi cum comandau în totalitate împrejurimile — ceea ce, într- 
un fel, era adevărat. Erau pe teren propriu. Dar asta nu însemna că echipa 
oaspete nu putea marca câteva puncte din când în când. 

Aproape părăsiseră satul când Malone a observat că doi dintre bărbaţii 
înarmați au rămas în urmă, cu pustile de asalt încă îndreptate spre săteni. 

O problemă. 

Se părea că nu vor să lase niciun martor. I-a atras atenția lui Pierce, 
mimând ce ar trebui să facă şi a primit o aprobare din cap în semn de 
înțelegere. Au acoperit ultima parte a distanţei alergând, dând buzna în 
poiană, apărând dintr-o dată în spatele celor doi bărbați înarmați. 

O lovitură în piept şi unul a căzut. 

Pierce l-a omorât pe celălalt. 

Detunătura pistolului a fost puternică, răsunând în pădure. 

Malone s-a aruncat în genunchi şi a luat pusca de asalt, în timp ce ţinta 
lui se prăbuşea. Îndreptând-o spre cer a tras o rafală puternică spre stele. 
Spera că zgomotul initial al pistolului însoţit de focul puştii va fi considerat de 
gherila care se retrăgea drept curățirea sângeroasă a satului. 

Pierce a făcut semn către localnici să stea calmi şi să nu dea în vileag 
şiretlicul. Cel mai în vârstă a dat aprobator din cap, părând că înțelege, le-a 
făcut semn celorlalți să fie linistiti, asigurându-se că mamele isi tin linistiti 
copiii înspăimântați, semnalându-le bărbaţilor să strângă ce pot, pregătindu- 
se să fugă. 

Pierce a pus Sig Sauer-ul în toc si a apucat una din pustile gherilei. 
Malone i-a urmat exemplul. A ochit un aruncător de grenade stând pe pământ 
lângă unul din cadavre. S-a gândit să-l ia şi pe acela, dar probabil că doar îl 
va împovăra în junglă. Puşca şi pistolul vor trebui să îi ajungă. 

Au pornit pe cărarea pe care a luat-o şi gherila. 

După treizeci de metri, umbra întunecată a unui luptător le-a blocat 
drumul. Cineva probabil că a fost trimis înapoi să se asigure că satul era 

sigur. Înainte ca ei să poată reacţiona, bărbatul a deschis focul, maruntind 
frunzele şi făcându-i să se arunce în pădure. 

Malone s-a rostogolit în spatele trunchiului unui copac şi s-a întors la 
timp ca să vadă sclipirea din focul de răspuns al lui Pierce. 

Nu era rău. Rapid răspuns. 

Luptătorul de gherilă a fost aruncat în spate, pieptul lui explodând în 
timp ce gloantele se înfigeau în carnea lui. 

Corpul a căzut la pământ cu un zgomot surd. 

— Hai să mergem, a spus Pierce. Să încercăm să rămânem într-o parte. 

Malone i-a răspuns cu un geamăt din cauza genunchiului rănit. Războiul 
în junglă era cu siguranţă un joc pentru un bărbat mai tânăr. 

Dar putea face fata. 

Au pornit inainte. 


Pierce mergea pe urmele lui Malone, potrivindu-si ritmul. Ce aveau ei 
nevoie era sa scoata din joc vasul care astepta grupul. Din nefericire, erau in 
dezavantaj numeric si trebuiau sa faca fata situatiei cand ajungeau acolo. 

Au continuat sa mearga prin padure, paralel cu poteca pe care mergeau 
fortele de gherila. El pe o parte a cararii, Malone pe cealalta parte, fara sa fie 
vazuti. Un vant usor batea prin copaci. Directia lui era dinspre rau spre 
interior. Strigăte din fata i-au făcut să se oprească. Întâi în portugheză, apoi 
în engleză. 

— Arată-te sau iti omor omul. 

A mers puţin înainte şi s-a lăsat în jos. 

În fata lui s-a deschis un mic luminiş, acolo unde un copac recent căzut a 
făcut o gaură în pădure. Lumina stelelor trecea prin ea, dezvăluind 
conducătorul gherilei. Tinea in sus cutiuta mica de oţel, cu luminitele inca 
strălucind. Alt luptător ţinea capătul unei puşti de asalt în spatele craniului 
lui Trask. Lui Pierce nu-i păsa de viata doctorului. Malone îi împărtăşise cum 
îşi obținuse premiul şi cu ce costuri. Tot ce avea importanţă era să securizeze 
toxina înainte de a scăpa în laboratorul vreunui inamic străin, unde ar putea 
fi produsă pe scară largă. 

— leşi acum sau îl omor, a strigat conducătorul. 

Din marginea luminişului au apărut alti doi bărbați înarmați. 

Doar atunci şi-a dat seama Pierce de greşeală. 

Iti omor omul. 

Amenintat cu arma, un al doilea prizonier a fost împins la vedere, cu 
căluş în gură, cu fața însângerată. 

Malone. 

Malone îşi tinea degetele unite deasupra capului. A fost prins in 
ambuscadă la puţin timp după ce s-a despărțit de Pierce. O umbră s-a ivit în 
spatele lui, punându-i o mana pe gură şi un brat în jurul gâtului. Apoi o a 
doua persoană i-a dat una cu patul unei puşti în stomac, trântindu-l la 
pământ. Ametit, a fost legat la gură cu una din esarfele de pe fata lor şi a fost 
împins înainte cu puşca. Acum se uita spre pădurea întunecată, dorind ca 
Pierce să nu se arate. 

Din păcate, rugăciunea sa tăcută nu a fost ascultată. 

La douăzeci de metri a apărut Pierce, cu puşca ridicată deasupra capului, 
predându-se. 

Unul din răpitori l-a împins pe Malone în fata. 

Pierce i-a prins privirea în timp ce s-a apropiat şi a şoptit: 

— Fii pregătit să fugi. 


Pierce a păşit pe lângă Malone şi a strigat: 

— Mă predau, ceea ce a captat toată atenţia comandantului gherilei. 

A aruncat pusca de asalt. Cum se aştepta, toți ochii au urmărit traiectoria 
pustii în luminiş. A dus repede brațul la talie, a scos Sig Sauer-ul şi a tras de 
la şold, doborându-i pe cei doi bărbaţi care se aflau cel mai aproape. 

Urma premiul adevărat. 

A tintit spre comandant şi a tras. 

Totuşi, în loc de o ucidere directă, glontul a găsit mâna întinsă a 
bărbatului, izbind cutia de oţel, apoi penetrând pieptul. O ceață galbenă a 
ieşit instantaneu în afară, învăluindu-i pe cei din apropiere. Şi-a amintit 
relatarea lui Malone despre atentionarea botanistului. Daca chiar şi un singur 
flacon se sparge, va omori totul pe o rază de o sută de metri. 

Pericolul se împrăştia. 

Au început tipetele. 

S-a întors când briza a prins norul şi bătea către el. Lui Malone, încă cu 
calusul la gură, nu a trebuit să i se spună de două ori şi a luat-o la fugă spre 
capătul potecii. Pierce s-a întors să-l urmeze — doar ca să vadă o persoană 
ieşind din norul toxic. 

Trask. 

Fata lui arăta opărită, cu ochii în lacrimi şi orbi. Alți câţiva paşi şi o 
convulsie i-a trecut prin toți muşchii, făcându-l să-şi piardă echilibrul şi 
aruncându-l la pământ. 

Nu se putea întâmpla unui tip mai potrivit. 

Pierce s-a întors şi a alergat după Malone. Vântul periculos venea după 
ei. S-a uitat înapoi cum se răspândea devastarea. Maimutele cădeau de pe 
crengile copacilor. Păsările îşi luau zborul doar ca să se rostogolească la 

pământ. Tot ce se târa, mergea sau zbura părea să cedeze instantaneu. L-a 
prins pe Malone şi împreună au alergat pe ultima bucată de potecă şi au dat 
buzna în luminişul satului. 

Care, din păcate, nu era gol. 

Localnicii erau încă acolo, nefiind încă evacuaţi. Copii se împleticeau 
printre picioarele mamelor, înspăimântați de brusca lor reaparitie, probabil 
gândindu-se că s-a întors gherila. Nu ajuta faptul că Malone era însângerat şi 
cu căluş în gură. Pierce s-a oprit şi s-a întors cu fața la potecă. Deasupra 
frunzişului, un stol de lilieci se învârteau şi se repezeau, începând vânătoarea 
de noapte după insecte. Apoi au început să cadă din cer — la început mai 
departe, apoi tot mai aproape. 

Moartea se apropia de ei, adusă de vânt. 

S-a întors către săteni şi a văzut fețele înspăimântate. Niciunul dintre ei, 
inclusiv el, nu ar fi putut fi vreodată în stare să fugă destul de repede ca să 
scape de nor. 

Impuscatura lui greşită i-a condamnat pe toţi. 


Malone a căutat singura lor speranță, aruncându-se încă o dată în 
genunchi şi apucând aruncătorul de grenade. 

O verificare scurtă i-a confirmat că arma era încărcată. 

Slavă Domnului. 

— Ce faci? a tipat Pierce. 

Nu era timp pentru explicaţii. 

Şi-a fixat tubul pe umăr, a tintit spre potecă şi a tras. Arma l-a lovit în 
fata, scuipand fum în spatele lui. O grenadă a vâjâit într-un arc strâns apoi a 
trecut în jos la intrarea pe potecă. 

O explozie de foc a luminat noaptea. 

Copacii au erupt într-o ploaie mocnită de crengi şi frunze. 

Căldura s-a revărsat peste el. Era destul? 

Cuvintele lui Trask răsunau în mintea lui. Nu poate fi oprit decât prin 
incinerare. 

Şi-a dat jos căluşul. 

Focul s-a răspândit pe lângă locul exploziei. Flăcările dansau înalte în 
noapte. Fumul se ridica, mascând stelele, consumând tot aerul din jurul lui, 
speranța fiind ca va include şi toxina. Şi-a ţinut respiraţia, nu că asta l-ar fi 
salvat dacă norul ar fi ajuns aici. Apoi, de la marginea pădurii, s-a aruncat o 
formă întunecată, o bucată de umbră vie. 

O panteră. 

Ghearele îngălbenite săpau adânc în noroi. Ochii intunecati reflectau 
strălucirea focului. Marea pisică a sâsâit, aratandu-si colții — apoi a sărit într- 
o parte, scufundându-se înapoi în frunzişul întunecat. 

Vie. 

Un semn bun. 

A aşteptat încă un minut. Apoi altul. 
Moartea n-a venit deloc. 

Pierce i s-a alăturat, bătându-l pe umăr. 


— Grozav coechipier de data asta. Şi o gândire a naibii de rapidă, 
bătrâne. 


A lăsat jos arma. 
— Pe cine numeşti tu bătrân? 


SFÂRŞIT 

CILI ORNS SEINT 


AVIATORII 


versiunea în limba română 


UNCRIS 
EPISODUL 2 


Chiar şi pe o navă de asalt atât de mare precum Bulwark, Adler continua să fie 
uimit cât de mic si înghesuit era spațiul interior. Îşi imaginase că Bulwark va fi mult mai 
spațioasă decât bătrâna Lexington — prima navă de luptă a Republicii în care pusese 
piciorul la începutul instruirii sale — dar, chiar dacă Bulwark o depășea pe Lady Lex in 
greutate cu mai mult de 40.000 t, Adler a fost surprins să vadă că în interior nu era cu 
mult mai spațioasă. Mirosul era același, deci nu era nici o îndoială că aceasta era o navă 
de război si nu o navă civilă de croazieră. Bulwark mirosea ca o mașinărie; 
combustibilul, lubrifiatii, toate substanțele chimice necesare funcționării bestiei si 
menținerii în viata a echipajului, pătrundea pe toate puntile. Odată venit în contact cu 
el, mirosul nu mai putea fi uitat în veci. Dar şi dura o vreme ca să te obisnuiesti cu el. 

După ce a ajuns la vestiare şi şi-a scos echipamentul de zbor (îi compătimea pe 
juniorii care aveau sarcina de a curăța costumele), şi-a pus uniforma de serviciu şi a 
plecat pe unul dintre cele trei coridoare principale care se întindea de la prova la pupa 
și-l duceau la cabinele squadronului său. 

Impartea apartamentul destinat ofițerilor inferiori — dacă acest termen putea fi 
atribuit unui spațiu atât de restrâns — cu un alt lieutenant, Jorge “Bull” Martinez, care se 
afla în Ripper de ceva mai mult de un an. Locaţia lor se afla pe Tărâmul Ofiterilor, o zona 
a navei unde erau ancorati ofiţerii, separați pe specialități — piloţii cu piloții, mecanicii 
cu mecanicii, etc. Ofițerii superiori — de la lieutenant-commander în sus — aveau cabine 

personale, tot minuscule, dar măcar nu trebuiau să le împartă cu 
alții. Cabinele destinate Aviației erau localizate foarte aproape de 
coridoarele de acces la hangarele cu aparatele de zbor şi la spaţiile 
rezervate squadronelor. 

Squadronul său, VFA-11, era componentă a Carrier Air Wing 66, în 
prezent ambarcată pe Bulwark. Împreună cu Red Rippers, CAW 66 avea 
cinci alte squadron de atac/bombardament: Top Hatters VFA-14, Jolly 
Rogers VFA-103, si VFA-41 Black Aces — toate fiind urmasele unor unități 
istorice din vechea US Navy — plus Death Rattlers, VFA-323, care-şi avea 
radacinile in zilele Infanteriei pre-Flota cand US Marine Corps era un 
Serviciu separat cu propria sa Aviaţie. Fiecare squadron de 
atac/bombardament era echipat cu cate 20 aparate Af- 
206C Panther. 

Misiunile de atac masiv si anti-navă erau 
îndeplinite de două squadron care zburau cu 


Buccaneer — VA-75 Sunday Punchers, şi VA-34, Blue 
Blasters, de asemenea urmasele unor squadron din 
istoria Aviației Navale — echipate cu 15 Buccaneer 
fiecare. 

Un squadron de atac electronic, VAQ-139 
Cougars, avea ca misiune bruiajul si alte misiuni 
speciale, si zbura 5 aparate modificate EA-107G 
Buccaneer, poreclite Sparkaneer de catre echipajele lor. 

Mai erau ambarcate două detașamente din VR-62 Nomads 
i (Squadron 62 de Aprovizionare a Flotei), cuprinzând 15 

aparate C-57 Mule şi 5 mai mari C-67 Bizon, CAW 66. 

În total, CAW 66 avea la bord 155 aparate de zbor, 
o încărcătură tipică pentru o navă de asalt de tip carrier 
$ (portavion) din Flota Combinata a Republicii. 


Se afla la cinci segmente distanță de cabina sa, când a auzit o voce în spatele lui: 

— O zi grea, Scratch? 

Zambi chiar înainte de a se întoarce cu fata spre ea. Lieutenant Noa Mendez, nume 
de cod “Tude’. A întâlnit-o pe Noa în ziua când au sosit amândoi la Jacksonville CFB, 
pentru antrenamentul initial de zbor; ea venea de la Dallas, iar el era boboc de la 
Annapolis, amândoi abia ce căpătaseră gradul de ensign'. Veneau din medii total 

diferite, dar între ei s-a stabilit imediat o conexiune care i-a ajutat să se tragă unul pe 
altul prin școala de zbor. Imediat ce şi-au dobândit aripile, ea a fost repartizată pe 
Buccaneer, iar el pe Panther. Adler ar fi minţit dacă ar fi spus că nu s-a bucurat când a 
aflat că amândoi au fost repartizați pe Bulwark. Noa zbura cu squadronul Blue Blasters. 

— Grea? a răspuns, oprindu-se pe coridor ca să-i permită să-l ajungă din urmă. 

Noa era mai putin înaltă decât el cu câțiva centimetri — bine, poate ceva mai multi 
decât ,,cativa” — dar în nici un caz nu era mică. Era o fanatică a sălii de gimnastică, iar 
trupul de sub costumul de costumul de zbor cenușiu ca ardezia era acoperit de mușchi. 

— Cred că nu chiar atât de rea pe cât s-ar fi putut să fie. Ai auzit, nu-i așa? i-a 
răspuns, crezând că ea se referă la critica primită de el. 

Ea s-a oprit si s-a sprijinit de perete, ca si el. 

— Dacă am auzit despre micul exerciţiu cu drone al lui Kumar? Şi despre cum un 
anume pilot Ripper a hotărât să salveze nava de unul singur? ochii negri i-au sclipit. Da, 
am auzit. 

— Nu s-a întâmplat chiar așa. 

— Sigur că nu. Tu n-ai face niciodată asa ceva. 

— Haide, Tude, n-am nevoie să te iei și tu de mine. 

Ea şi-a trecut greutatea de pe un picior pe altul si a zâmbit, cu o falsă expresie de 
șoc pe fata. Își îndepărtă o suvita de păr negru căzută peste ochi. 

— Cum? Marele Scratch Adler a fost luat în suturi? Nu... nu se poate. 

— Dutch nu e chiar cel mai blajin om, cu siguranţă. 

— Întotdeauna este nemulțumit, nu-i aşa? 

— Eh..., făcu Adler, uitându-se la picioarele sale ca un copil stânjenit, a zis că am 
executat o tragere a dracului de bună. Cred că zâmbea când a spus-o, așa că... 

— Măi să fie... Asta vrea să însemne ceva, nu-i asa? 

— Pot să-ți detaliez toată povestea la o bere, dacă vrei. 

— Mi-ar face plăcere, dar nu pot. Trebuie să fiu la simulator peste 15 minute. 

— Te duci să exersezi torpilarea a ceva? 

— Exact. Ce zici să o facem după ce termin? Pe la 1800? 

Adler a dat din cap. 

— Asa rămâne. Oricum am nevoie de ceva timp ca sa fac un dus. 

Noa pufni pe nări, făcând o grimasa. 

— Asa sa faci. Cam puti. 

— Isuse, Tude, tu chiar stii cum sa faci un tip sa se simta bine. 

— Cum spuneam, asta sunt eu. 

Pagerul de la centură a dat un beep, iar ea l-a verificat repede. 

— Oze deja acolo si intreaba unde sunt eu. 

Lieutenant Brian “Oz” Oswalt era coechipierul lui Noa. 

— Cam insistent, nu? 

— E bine să simți că cineva are nevoie de tine. 

— Mda sunt sigur. Zi-i că-l salut. 

— De ce? 

— Pentru că sunt un tip prietenos. 

— Nu cred că i-ai adresat mai mult de două cuvinte de când a venit pe navă. 

— Nu e adevărat. 

— Nu? 

— Nu. De fapt, l-am văzut ieri şi i-am spus: „Hei, Oz, ce mai faci?” . Cinci cuvinte. 

— Hmm... Nu ştiam că piloții de vânătoare pot număra până la 5. La naiba. 
Trebuie să plec. 

Se desprinse de lângă perete și plecă spre un coridor lateral care duce la hangarul 
simulatorului. 

— Ne vedem la 1800. Te rog să ai pregătită berea mea. 

— Nu faci tu cinste? După ce zi grea am avut eu? 

— Tu m-ai invitat primul, i-a spus peste umăr. Tu platesti. 

— Bine. Distracţie maximă în simulator. 

S-a oprit la colțul coridorului şi l-a privit. 

— Nu e distractiv, Scratch, facem istorie. N-ai băgat de seamă? 

Încă de când ea ajunsese pe Buccaneer, a avut o zicere pe care nu ezita să i-o 
adreseze ori de câte ori se ivea ocazia. Acum era iarăși un asemenea moment, iar Adler 
a hotărât să-i facă pe voie. 

— Ştiu, ştiu, „piloții de vânătoare fac videoclipuri pentru recrutare, iar... 

— ...pilotii de pe bombardiere fac istorie”. Deştept băiat. Încearcă se te feresti de 
necazuri, măcar până ce primesc berea aia pe care mi-ai promis-o. 

Si disparu dupa colt. Scratch a privit câteva clipe în urma ei, apoi s-a îndreptat 
către cabina sa. Și-a scos de pe el costumul ud de transpiratie — și-a adulmecat subtiorile 
ca să verifice dacă Noa a glumit (nu a glumit!) — apoi a facut dusul regulamentar de 
două minute. Colegul său de cabină, Bull Martinez, nu se afla prin preajmă, aşa că, 
după ce Adler s-a schimbat într-un costum curat, s-a hotărât să citească putin. 

Iar filmul s-a rupt imediat ce și-a pus fizicul în cuseta. 


Sala de instruire a VADM Vijaya Kumar 
RSS Bulwark 


— Ia loc... Commander. 

Numele său nu era Landon Collins, și nici nu avea gradul de commander în flota 
combinată. Atât numele, cât şi uniforma erau un șiretlic. Probabil că lui VADM Kumar 
nu i se va permite niciodată să cunoască adevăratul său nume, dar ea avea o idee destul 
de clară de unde venea omul. Exista un CDR Landon Collins în baza de securitate — 
știa, pentru că verificase personal — dar CV-ul era suficient de anost, încât se vedea ca 
este un fals. 

Ordinele veniseră acum o oră, direct de la însuși Președintele Forţelor Defensive 
ale Republicii, Admiral Shane McClusky. RSS Bulwark urma să primească un vizitator 
venit cu naveta şi urma să i se pună la dispoziție orice informaţie pe care o solicita. De 
asemenea, era purtătorul ordinelor de revizuire a misiunii lui Bulwark. Asta era tot. 

Detinatorii de grade cu funcţii înalte aveau ciudateniile lor, mai ales cei care 
aveau mai mult de 2 stele. 

După ce și-a obținut şi a treia stea, pentru Kumar a fost ca și cum i s-ar fi deschis 
o fereastră opacă şi a putut să vadă dincolo de managementul curent al operaţiunilor 
flotei, în cercul interior al lucrărilor Republicii însăși... manevrele politice, propaganda, 
micile motive din spatele scenei și aranjamentele puterii, toate acele rotite 
interconectate care fac ca Republica să funcționeze. 

La început a fost ca o deschidere a ochilor — cel putin — dar curând a devenit 
obositor. Republica pe care o servea de câteva decade nu era chiar ceea ce ar fi trebuit să 
fie, iar uneori se întreba dacă fusese vreodată. Kumar nu era atât de naivă încât să 
creadă că Republica era perfectă — orice organizație, orice persoană, își mențineau, de 
obicei, echilibrul. Măcar atât aflase si era în cei peste 30 ani de carieră militară. Pur si 
simplu, ei nu-i plăcea totul din ceea ce i se permitea să vadă. Cel mai rău era faptul că 
odată cu a treia stea devenise parte a unui club exclusivist — ea însăși devenise acum 
una dintre micile rotite ale sistemului. Fie că-i plăcea, fie că nu. 

Cândva aspirase și la cea de-a patra stea a gradului, dat i-a trecut. Kumar își va 
face datoria sub gradul cu trei stele cât de bine va putea, îi va instrui pe cei aflați sub 
comanda sa şi se va asigura că sunt pregătiți. În vremile de acum, Republica era 
străbătută de un curent nesănătos, iar Kumar era convinsă că era preludiul unei 
furtuni... fie stârnită de influenţa crescândă a așa zisei mișcări de rezistență, fie venită 
de dincolo de punctele de contact de la frontiera cu spaţiul Han. Cei pe care-i comanda 
vor fi gata să o înfrunte, indiferent de unde va veni. 

Totuși, fereastra ei avea o deschidere destul de mică... erau multe aspecte pe care 
ea nu le ştia si nici nu le va sti vreodată. Prin urmare, „commanderul” care sedea în sala 
ei de pregătire, cu o uniformă falsă, se pregătea să-i aducă la cunoștință doar felia ei de 
acţiune. Schema cea mare, ca întotdeauna, se afla dincolo de nivelul autorizaţiei ei de 
securitate. 

— Vă mulțumesc că m-ati primit, Admiral, spuse. Știu că este o manieră 
neconvenţională de a primi ordinele de misiune, dar Admiral McClusky a considerat că 
cel mai bine este să vă fie predate personal de un curier. 

McClusky isi asigură întotdeauna spatele, se gândi ea. Il ştia pe Shane McClusky încă 
de când erau colegi la Academie şi nu a fost surprinsă că a avansat până la poziția sa 
actuală. Toţi ofițerii de comandă erau într-o oarecare măsură politicieni — inclusiv ea 
însăși, trebuia să admită — dar McClusky era un adevărat profesionist. De asemenea era 
foarte versat în a se asigura că nu a lăsat vreun schelet în dulap care să-l bântuie mai 
târziu, fie în timpul carierei sale militare, fie - imediat ce va fi renunţat la uniformă — pe 
timpul primei sale campanii politice pentru obţinerea Președinției. Transmiterea 
ordinelor pe alte canale decât cele regulamentare însemna una din două: fie erau prea 
delicate pentru a fi vehiculate prin mijloace electronice, fie McClusky îi ordona să facă 
ceva ce — în caz de eșec — i s-ar fi pus ei în braţe. În ambele cazuri, rapoartele de 
comunicaţii nu ar fi conținut nici o urmă a acestor ordine, iar McClusky va putea nega 
în mod plauzibil dacă lucrurile o luau razna. 

Dar, poate că exagera ea. Nu putea sti nimic sigur până ce nu vedea ordinele. 

— Deci, ce aveți pentru mine, Commander? l-a întrebat, tonul vocii lăsând să se 
vadă că ea isi dădea seama că cel din fata sa era probabil din serviciile de Informaţii, și 
nu un ofițer al flotei combinate. 

Era niţel curioasă să vadă dacă faptul că i-a penetrat fațada îl va irita, dar ceea ce 
a urmat a surprins-o. 

/Ofiterul” a scos din buzunarul vestonului o mică tabletă pe care a aşezat-o pe 
masă, în fata ei. 

— Mă aflu aici la ordinul direct al Preşedintelui Ellison, Admiral. 

Kumar a luat tableta si a văzut semnătura Preşedintelui împreună un cuvant-cod. 
Indiferent despre ce era vorba, era dincolo chiar de nivelul lui Shane McClusky. 

— Aveţi dreptul să-i verificați autenticitatea, spuse el. 

Fără o vorbă, Kumar a introdus cuvântul cod în consola sa de comunicații. Poti fi 
sigur că am să verific, se gândi ea, infuriata de tonul său pretentios. După o secundă și-a 
primit răspunsul. Indiferent ce-i transmitea „commanderul”, venea de la Preşedintele 
însuși. 

I-a înapoiat tableta. 


Drake Ellison era Preşedintele Republicii şi al Consiliului de Conducere, și ca 
urmare, era comandantul ei. Era adevărat că el făcuse unele lucruri bune pentru flotă. 
Pentru prima oară după multe decade, au început să fie alocate din nou fonduri pentru 
industria de apărare. Au fost construite nave. Efectivele de militari au crescut. După ani 
de întârziere, navele îmbătrânite au fost supuse, în sfârşit, lucrărilor de întreţinere, şi au 
fost proiectate noi tipuri în şantiere. După nenumărați ani în care a fost neglijată, flota 

combinată a început să-și revină. Nimic din toate acestea nu s-ar fi întâmplat dacă nu ar 
fi fost ales el în cea mai înaltă funcţie a Republicii. 

Dar, atenţia sa acordată flotei a accelerat formarea și dezvoltarea unei mișcări de 
Rezistență ce se opunea acestui fapt, iar mai de curând, puneau la îndoială însăși 
nevoia de a exista a Republicii unite. 

Han nu mai fuseseră observați de aproape un secol, dar existența lor era 
principalul motiv pentru care flota se afla in prima linie. Amenințarea unui alt război a 
atârnat asupra Republicii încă din momentul semnării tratatului de pace. Han erau 
undeva acolo și puteau ataca din nou. După aproape cincizeci de ani de la terminarea 
războiului, Republica se pregătea pentru următorul conflict, pentru că amintirile oribile 
erau încă relativ proaspete — să nu se mai repete niciodată, era dorința poporului. 
Niciodată. Flota a fost menţinută pregătită si puternică. 

Diferitele sisteme ce reprezentau întregul spaţiu al Republicii au contribuit 
bucuroase la bugetul guvernului central, ştiind că supraviețuirea lor depindea de o 
flotă puternică care să acopere tot teritoriul, de la Pământul însuși, până la punctele de 
contact ale frontierei cu spaţiul Han, în zona de operaţiuni a Flotei a Ma. 

Aceste puncte de contact (alunecare) — portaluri către spaţiul Han unde avuseseră 
loc cele mai sângeroase bătălii — erau tăcute de aproape o sută de ani. Han au plătit cu 
mult sânge în timpul războiului, fiind respinși departe, de la limita exterioară a însuși 
sistemului Sol, până înapoi în interiorul spaţiului lor, cu costul a milioane şi milioane 
de vieți. Majoritatea ale lor. 

Înfrântul Imperiu Hanarian (numit Federaţia Han de către Republică) şi 
Republica Unită împărțeau o moştenire comună — Pământul însuși. Un Han sângera la 
fel de roşu şi urla de durere la fel de tare ca si fratele său Republican, pentru că 
amândoi erau descendenţi din aceeași sămânță umană, răspândită in Bratul Orion dupa 
descoperirea punctelor de alunecare, „găuri” naturale în spațiul normal care au permis 
omenirii să călătorească într-o clipită pe distanţe altminteri imposibile. Tratatul de pace, 
prin care s-a pus capăt vărsării de sânge, a fost impus după anihilarea totală a 
amenințării Han. 

Autorii documentului l-au conceput pentru a asigura că Han nu va mai fi 
niciodată o ameninţare. Dar timpul a trecut și odată cu el semințele urii au putut găsi o 
cale să se înrădăcineze în solul înverșunării, să crească si să prospere. Pentru VADM 
Kumar, aceasta era adevărata ameninţare. În sinea sa, ştia că Han era încă o potenţială 
amenințare, iar nevoia de o flotă de luptă pregătită era la fel de reală astăzi precum 
fusese în urmă cu câteva decade... dar fragmentele de informaţii ce indicau o 
acumulare dincolo de punctele de alunecare erau dificil de confirmat şi au rămas un 
secret bine ținut, abia întrezărit de un admiral cu trei stele prin „fereastra opacă” pentru 
ea. 

De-a latul lumilor Republicii, punctul ei de vedere era împărtășit de o minoritate 
crescândă. O minoritate care-l includea pe Preşedintele Ellison și membrii Consiliului 
de Conducere. 

Rezistența a început timid, dar s-a dezvoltat rapid după numirea lui Elisson 
pentru un al doilea mandat. Pentru multe dintre sistemele îndepărtate, Ellison era 
conducătorul tiranic al unui guvern care storcea sângele poporului care nu mai solicita 
demult o flotă care să-l protejeze de un inamic inexistent şi care nu vedea necesitatea 
unui guvernământ centralizat aflat la mulţi ani-lumină depărtare și care dicta ce trebuia 
făcut şi ce nu. 

Drake Ellison era favorabil flotei, da, dar era reacţia sa împotriva Rezistenței. 
Pentru Ellison, Rezistenţa era un cancer ce trebuia extirpat, îndepărtat, solicitările 
pentru o autonomie sporită nefiind altceva decât un afront la adresa idealurilor 
Republicii Unite. Mișcarea, pur si simplu, trebuia zdrobită înainte de a se răspândi în 
viitor, înainte ca idealurile câtorva să se transforme într-o vâlvătaie care să jertfească 
Republica istorică pe altarul revoluţiei. 

Preşedintele era Comandantul Suprem pentru Kumar, iar ea trebuia să urmeze 
ordinile sale legitime cu 100% eficacitate. Dar nu avea încredere în el. 


Omul a deschis servieta cu care venise la bord si pe care o tinuse tot timpul lângă 
el. În interior era o altă tabletă, pe care Kumar a recunoscut-o ca fiind specifică 
curierilor secreti. El a pus-o pe tablă, in fata ei. 

— Vă rog, Admiral. 

Vijaya Kumar a pus palma pe ecran, deblocând astfel dispozitivul. 

Ordinele nu erau nici măcar pe aproape de ceea ce se așteptase ea. 


O oră, după ce „commanderul” a ieşit din birou și s-a întors la naveta sa, Kumar a 
stat singură, frământându-și mintea. 

Ceea ce i se ordonase să facă — ceea ce ea va ordona echipajului să facă — ar putea 
declanșa un nou război. Dacă nu era a dracului de atentă. 

Avea nevoie de doi piloţi. Buni. 

Iar pe unul anume, de pe Panther, îl avea deja în minte. 


Cabinele personale, LT Scratch Adler 
RSS Bulwark 


Nu era sigur de câte ori a fost zgaltait, dar nu conta pentru că acum era treaz. 

— Isuse, Bull, ce dracu faci? isi frecă Adler piciorul, după care s-a ridicat în fund 
pe marginea patului cuseta. 

Îşi şterse saliva de pe obraz, aruncând o privire la pata umedă de pe pernă. 
Doamne, dar chiar am fost dus cu totul... 

— Esti surd, camarade? l-a întrebat Bull Martinez, arătând spre în sus. 

Initial, Adler a crezut că a dormit si a ratat întâlnirea — nu chiar întâlnire, doar o 
bere și atât — cu Noa, iar acum ea încerca să vorbească cu el. 

— La dracu, ce ora este? 

— Este ora când trebuie să-ți duci curu’ în biroul lui Kumar, asta e. Eşti apelat de 
un sfert de ceas. 

SCE 

Indiferent despre ce bolborosea Bull, nu reușea să priceapă. S-a uitat la ceas — 
1715 ora navei, cu mult înainte de momentul când trebuia să se întâlnească cu Noa. Şi 
de ce arăta Bull deasupra capului. Un ton fluierat i-a dat răspunsul la întrebare. 

— Lieutenant Adler, prezintă-te imediat la A115. Confirma. 

În tonul cu care a fost rostit ultimul cuvânt nu era nici o urmă de răbdare... si se 
auzea pe întreaga navă. 

Isuse Cristoase! A115 era biroul lui VADM Kumar. S-a uitat la Bull cu gura căscată, 
dar n-a putut rosti nici o vorbă. 

— M-au scos din simulator şi m-au trimis să-ți găsesc fizicu’ puturos, i-a spus 
acesta. Habar nu am ce-ai făcut, dar dacă vrea să te vadă Kumar, a-i belit-o. 

— Shit! Shit-shit-shit! a sărit Adler din pat. Cât timp? 

— Probabil pe veci, de vreme ce a-i ignorat-o, îi răspunse Bull zâmbind, savurând 
— evident — fiecare moment. 

— Nu! Cat timp a trecut de cand ma apeleaza? 

— Ti-am spus... cincisprezece minute. Acum sunt saisprezece. Da’ stiu c-ai belit- 


— Fir-ar..., si Adler si-a stropit fata cu ceva apa si si-a trecut degetele prin parul 
tuns scurt, militareste. 

— Ai de gând să confirmi sau aștepți o escortă personală de la securitatea navei 
care să spargă uşa cabinei? 

Adler și-a înșfăcat tableta și a apăsat pe iconul roșu clipitor — cel care clipea de 15 
minute. Saisprezece. A dat de dracu’! 

— Sunt Lieutenant Adler, ma prezint imediat! si a rupt-o la fuga pe usa. 

— Hei, Scratch! a strigat Bull dupa el. Tine minte, fara pupaturi la prima intalnire! 


Kk ok 


Aghiotantul admiralului il astepta si nu arata deloc multumit. 

— Lieutenant, foarte amabil din partea ta că ai venit, spuse. 

— Îmi pare rău, sir. 

Adler încerca să-şi tragă sufletul. Sprintase pe tot drumul până aici, mai mult 
decât jumătate din lungimea navei si în sus patru punți. S-a gândit să încerce niște 
scuze, dar o privire a aghiotantului l-a făcut să se răzgândească. Azi era pur şi simplu o 
zi de căcat, dar spera să nu intre și mai rău în budă. 

Aghiotantul, un commander, a bătut la ușa admiralului. S-a auzit un click şi uşa s-a 
deschis. 

— Admiral, Lieutenant Adler este aici. 

— Trimite-l înăuntru, spuse VADM Kumar pe un ton iritat (ceva mai mult decât 
de obicei). 

Adler nu o mai întâlnise niciodată personal pe admiral, iar acum el făcea o primă 
impresie a dracului de neplăcută. În secunda de dinainte de a intra, Adler se întrebă 
febril de ce se afla acolo. Pentru figura făcută în timpul exerciţiului? Voia şi ea să-i 
tăbăcească fundul? Shit, nu cumva ar fi trebuit să-şi pună uniforma de gală? Măcar 
aveai voie să intri aici în costumul de zbor? Adler a înghiţit în sec — cu greu — si a păşit 
peste prag. 

Doi soldaţi din infanteria flotei strajuiau usa, în poziție de parade rest, cu pistolul 
în tocul de la şold şi cu privirea drept înainte. Adler ar fi putut jura că unul dintre ei a 
rânjit la trecerea lui. 

VADM Kumar sedea în capul unei mici mese de conferințe. La dreapta sa era 
Captain Hideaki ” Zeke” Ito, skipperul lui Bulwark, iar la stânga se afla CAG, Captain Rick 
“Temple” Solomon. Cei mai puternici oameni de pe întreaga navă se aflată în aceasta 
încăpere, fiecare purtând strălucitoarele aripi argintii cu stea și ghirlandă ce-i 
desemnau a fi master aviators. Şi toți îl strapungeau cu privirile. Ca nişte pumnale. 

Era terminat. 

Adler a înlemnit în poziția de drepţi la distanța regulamentară de masa de 
conferințe, dacă isi mai reamintea corect cele învățate în zilele de la Academie. 

— Lieutenant Adler s-a prezentat la ordin, a raportat, cu ochii la peretele biroului. 

Direct în fata ochilor săi era o fotografie a admiralului, făcută în urmă cu ceva ani, 
stând lângă un model vechi Buccaneer. Avea casca în mână, lângă şold, și zâmbea larg. 
Adler nu era sigur dacă o văzuse vreodată pe Kumar zâmbind. 

Acum, evident, nu zâmbea. 

Dacă era să aibă necazuri... de ce nu era și Fish aici? N-ar fi trebuit ca tocmai 
comandantul de squadron sa fie aici, dacă unul dintre oamenii lui urma să fie luat în 
suturi de şeful (şefii?) acestuia? 

— Spune-mi de ce am dreptate, i s-a adresat Kumar. 


2 Parade rest — una dintre poziţiile de front ale unui militar (american): se află între poziția de Attention (Drepti) si cea 
de At ease (Pe loc repaus) 

Un moment, Adler nu a fost sigur dacă i se adresa lui. Şi-a coborât privirea şi a 
priceput că aşa era. 

— Doamnă? 

— Repet, spune-mi de ce am dreptate. 

Adler habar nu avea ce să răspundă. Dreptate despre ce? 

— Nu intel... 

— Acești doi gentlemen cred că avem pe navă piloţi mult mai calificați decât tine, 
dar eu cred că se inseala. 

Adler era absolut confuz. Ea îi făcea un fel de compliment? Dacă tocmai se 
pregătea să-i aplice o mustrare, asta era o cale ciudată de a o face. 

— Spune-mi de ce am dreptate, Lieutenant Adler, repetă ea. 

Adler se uită la Ito și Solomon, încercând să vadă pe chipul lor un indiciu despre 
ceea ce se întâmpla, dar nu a descoperit nimic în ochii lor. Continuau să-l pironească cu 
privirile. Străpungătoare ca nişte pumnale. 

— Admiral, îmi pare rau, dar nu știu ce vreţi să vă spun. 

— Eşti un pilot bun, Lieutenant Adler? a întrebat Kumar. 

— Da, doamnă, cred că sunt, i-a răspuns repede. 

Poate prea repede, se gândi el, dar acum era prea târziu. 

Admiralul se lăsă pe spate în scaun. 

— Pe de altă parte, poate că CAG si Captain Ito au dreptate. Atitudinea ta lasă de 
dorit. 

Atitudinea mea... 

— Sir? Adică, ma'am? 

La dracu. l-am spus ‘sir’. Idiot. 

— Să faci un admiral să te aştepte nu e o idee bună, Lieutenant. 

— Îmi pare rău, doamnă. 

Stai, nu te scuza! Asuma-ti responsabilitatea! 

Era zguduit că a dat-o-n bară atât de rău. Indiferent de ce o fi fost vorba. Şi-a dres 
glasul, a inspirat adânc şi a continuat. 

— N-am nici o scuză, Admiral. Nu am auzit mesajul că trebuie să mă prezint la 
raport. 

— A fost transmis pe toată nava, Scratch, a mormăit CAG. 

Temple Solomon era un munte de om care abia încăpea în uniform. Scalpul ras, 
cu pielea întunecată reflecta luminile de deasupra. 

— Da, sir. 

Spune-le adevărul. Acum nu mai contează. 

— Dormeam. 


3 Ma'am — forma prescurtată de la madam (apelativul folosit în armată când se adresează unui grad superior-femeie). 


xn 


4 No excuse — „N-am nici o scuză” - singura „scuză” valabilă în armată. 

— Dormeai? s-a mirat Captain Ito. Isuse, Lieutenant, probabil că dormi ca un 
bustean. 

Adler se strădui să-și retina un zâmbet. În schimb, a dat din cap. Era cam 
jumătate din statura lui CAG, un bărbat masiv cu tunsoare scurtă militară si ochi 
pătrunzători. Prin tradiție, skipperii marilor nave de atac, erau întotdeauna aviatori, o 
practică ce dura încă din zilele Marinei „ude”. Ito era un vechi „şofer” de Bobcat, si avea 
câteva ore de zbor atât pe Panther, cât şi pe Buccaneer. 

— Ia loc, Lieutenant, spuse sec Kumar. 

Adler se uita in stanga sa, apoi in dreapta, intrebandu-se unde trebuia sa se aseze. 
Nu tinea neapărat sa stea lângă Ito sau Solomon. A inhatat cel mai apropiat scaun aflat 
la capătul mesei si l-a tras mai in spate. 

— Acum că esti conștient de faptul că nu-mi place să fiu lăsată să aştept, spuse 
Kumar, putem intra în subiect. 

— Da, doamnă. 

Adler continua să se întrebe care o fi subiectul. A observat că Ito si Solomon s-au 
uitat unul la altul, și au schimbat un zâmbet subtil. Aparent, amândoi se amuzau de 
disconfortul său. Doamne, poate fi şi mai rău de atât? 

Pe masă, în fata lui Kumar se afla o tabletă. Era dosarul său de serviciu? Sau poate 
o copie a scrisorii de mustrare pe care ea voia să i-o citească personal? 

— Te-am ales pentru o misiune, Lieutenant. Dar n-am să-ţi ordon să o accepti. Este 
periculoasă. lar eşecul poate avea consecinţe catastrofice asupra Republicii, a Flotei a 
Ma şi a acestei nave. 

Eh, cu siguranţă, nu asta se aşteptase să audă de la ea. 

— O misiune?... Doamnă? 

— Datorită sensibilităţii misiunii şi a mizelor succesului ei, spuse Kumar, bătând 
cu degetele în tabletă, nu pot intra în detalii până ce nu te oferi voluntar. 

În această dimineaţă când a decolat de urgenţă împreună cu încă cinci camarazi 
pentru a intercepta o dronă, a încălcat regulile standard de combat „aerian”, a executat 
o lovitură uimitoare, s-a ales cu curu’ tăbăcit de liderul său de flight, a ignorat o 
convocare la biroul admiralului pentru că „a dormit ca un buştean”, iar acum Kumar îl 
întreba dacă voia să accepte o misiune periculoasă, clasificată ‘Strict Secret’? Una 
pentru care se pare că atât CAG, cât și Skipperul considerau că nu este omul potrivit? 

Mai, să fie! 

Asta era una dintre acele zile cand ar fi fost mai bine ca atunci cand s-a prezentat 
pe puntea de zbor să se fi dat lovit de o răceală de aia care l-ar fi facut DNIF — Duty Not 
Including Flying — pentru că nici dacă ar fi încercat cu tot dinadinsul n-ar fi reuşit să se 
bage singur în asemenea rahat. 

Habar n-avea ce să spună. Partea de aviator profesionist din el ar fi vrut să ia 
poziție de drepți și să debiteze niște lozinci despre datorie şi onoare şi să accepte 

misiunea fără a cunoaşte nici un detaliu, dar partea sa de Blake Adler voia ca mai întâi 
să pună o întrebare simplă. 

— De ce eu? 

Si acum — pentru prima dată (direct, nu în fotografie) — Adler a căzut-o zâmbind 
pe VADM Vijaya Kumar. 

— Consideră că am o intuiţie bună, Lieutenant. 

Adler a hotărât să dea dovadă de oarece respect față de Skipper și CAG. 

— Doamnă, Captain Ito şi Captain Solomon au dreptate. La bord sunt piloți mai 
calificați ca mine. 

E corect 'ca' sau ’decat’ mine? De ce-mi bat capu’ acum cu chestii gramaticale? 

— Si au dreptate, a subliniat Kumar. De obicei nu-mi justific nimănui deciziile, 
Scratch, dar dacă ai întrebat, şi pentru că eu ţi-am cerut să te oferi voluntar pentru o 
misiune din care s-ar putea să nu te mai întorci, cred ca-ti sunt datoare măcar cu atât. 

I s-a adresat pe numele de cod, ceea ce l-a făcut pe Adler să ia poziţia de repaus... 
până ce și-a dat seama ce a spus ea: „S-ar putea să nu te mai întorci”. 

— M-am uitat prin dosarul tău profesional, a continuat Kumar, şi notificările 
legate de antrenamente. Eşti un pilot de vânătoare bun, pe hârtie, iar recomandările 
comandanților tăi de flight si squadron mă fac să cred că faci parte dintre cei mai buni 
10% piloţi de Panther din acest air wing — eşti de acord, Temple? 

Captain Solomon a aprobat cu o înclinare a capului. 

— Da, Admiral. Lieutenant Adler a dovedit că are un mare potenţial ca să fie unul 
dintre cai mai capabili piloți de vânătoare ai noştri. 

Ei, se gândi Adler, măcar se părea că Solomon nu se îneacă cu propriile sale 
cuvinte, vânătoare, capabil, şi mare potențial nu erau chiar cele mai potrivite cuvinte 
adresate cuiva căruia vrei să-i tabacesti curul. 

Kumar şi-a îndreptat din nou privirea asupra lui. 

— Deci, tot te mai întrebi “De ce eu?' Aşa e? 

— Da, doamnă. 

— Azi te-am văzut făcând ceva, Lieutenant Adler, care te-a adus în fruntea listei 
mele. 

La ce se referea? La interceptare şi la „figura” făcută? Următoarele cuvinte i-au 
ieșit pe buze înainte de a se gândi ce spune. 

— Am încălcat regulile formaţiei de luptă, doamnă. 

— Asa ai făcut. Dar mi-ai arătat si că poți gândi rapid într-o situaţie 
neprevăzută... și poţi acționa. Ai executat o lovitură despre care nu sunt foarte sigură 
ca multi dintre cei mai experimentați piloți ai nostri ar fi putut-o face... în timp util. 
Dacă aceștia ar fi fost nişte sinucigasi Han reali, se poate spune ca ai salvat atât nava de 
două lovituri care ar fi produs avarii, cât şi o grămadă de vieți. În acel moment, chiar 
credeai că te afli în luptă. Pentru tine nu era un exercițiu, așa cum era pentru noi 

ceilalți. Ai luat o decizie corectă, ai acționat, si ai ajuns în top. De aceea te afli aici, 
Scratch. 

Deci, asta era situaţia. 

Figura făcută de el a atras atenţia admiralului, şi chiar dacă el a crezut că a greşit — 
pe hârtie — a făcut ceea ce trebuia. În luptă. 

— Acum am să te întreb din nou. Cum spuneam, această misiune este importantă 
pentru Republică, pentru flotă, pentru navă. Eșecul ei poate duce la un război pe care 
nu-l doreşte nimeni. Dar succesul poate face ca următorul război — dacă va avea loc — sa 
fie mai putin costisitor în sânge si cheltuieli decât ultimul. Astea sunt toate detaliile pe 
care pot să ti le dau, Lieutenant. Suntem în criză de timp, asa că nu-ţi pot acorda timp 
suplimentar ca să te gândești la asta. 

Adler va accepta misiunea. O va face. 

— Dacă decizi să refuzi, a continuat Kumar, nu vor fi consecinţe, Scratch. Această 
mică întrunire nu a avut loc, iar tu vei continua să-ți indeplinesti îndatoririle actuale 
fără nici o problemă. Avem o listă scurtă cu alți piloți pe care îi vom întreba. 

Nu. Nu va lăsa cu nici un pret ca alti piloți sa se ofere voluntari pentru această 
misiune. Dacă VADM Kumar îl voia pe el, atunci el va fi. 

— Mă ofer voluntar, Admiral, a spus. 

— Bine. 

Apoi se întoarse spre Captain Ito. 

— Zeke, e timpul pentru o schimbare de curs. Aşa cum am stabilit. 

— Da, Admiral — şi se ridică să plece. 

Kumar a apăsat butonul intercomului. 

— Captain, trimite-l, te rog, înăuntru pe celălalt voluntar. 

— Am înţeles, Admiral. 

Celălalt voluntar? Ce? Adler şi-a întors scaunul în timp ce ușa se deschidea. CAPT 
Ito a ieşit, aparent îndreptându-se către Puntea de Comandă ca să ordone schimbarea 
de curs, iar un alt pilot a intrat. Adler încercă sa se abțină să nu-i cada falca. Inutil. 

— la loc, Lieutenant, spuse Kumar, arătând spre scaunul pe care tocmai îl părăsise 
Skiperul lui Bulwark. 

Celălalt pilot s-a așezat și l-a privit pe Adler la fel de surprinsă. TU ce cauţi aici? 

— Lieutenant s-a oferit voluntară înaintea ta, Adler. Timpul ei de atac asupra țintei 
a fost mult mai bun ca al vostru. Dar, noi piloţii de Buccaneer, suntem recunoscuți 
pentru asemenea performanţe, nu-i aşa Noa? 

— Da, doamnă, a confirmat Lieutenant Noa” Tude” Mendez. 

Il privi pe Adler zambind, apoi a adaugat: 

— Si pentru ca facem istorie. 

Biroul personal al VADM Vijaya Kumar 
A115 
RSS Bulwark 


— Ceea ce urmează să vedeți amândoi este clasificat ca fiind deosebit de secret, a 
început VADM Kumar. Pe această navă, doar voi, CAG, Captain Ito şi cu mine stim 
unde ne va duce actualul curs, precum si ce urmeaza sa discutam in aceasta incapere. Si 
asa va ramane. 

Amândoi, Adler si Noa, au confirmat cu o înclinare a capului. 

Kumar şi-a presat palma pe tabletă, deblocând-o. Cu câteva atingeri pe ecran, a 
deschis deasupra mesei un sector de hartă tri-dimensională a spaţiului înconjurător. l-a 
ajustat scala până ce a cuprins cele mai îndepărtate puncte ale spaţiului Republicii. La o 
margine erau marcate trei cercuri — trei puncte de alunecare în spaţiul Han. 

Adler le-a recunoscut imediat. Dacă urma să aibă loc o altă invazie Han, mai mult 
ca sigur că flota lor ar fi folosit acele puncte. Cândva a văzut, de la distanţă, unul dintre 
aceste puncte. Acestea erau marcate cu inele navigationale gigantice cu balize, asa cum 
erau toate punctele de alunecare cartografiate. Dar să vezi unul dintre portalurile de 
acces în spaţiul inamic — un loc unde sute de nave Han au năvălit în spaţiul Republicii 
și au început ultimul război — era ceva cel putin cumplit. Mii si mii de piloți spatiali și- 
au pierdut viețile de această parte a punctelor, iar si mai multi Han au fost ucişi de 
partea lor înainte ca încetarea focului să devină efectivă. 

Fără punctele de alunecare, călătoria din spaţiul Republicii în teritoriile Federaţiei 
Han ar dura ani de zile, chiar și cu cele mai rapide nave ale flotei actuale. Folosirea 
punctele de alunecare reducea timpul la aproximativ 45 minute. Adler a învăţat la 
Academie despre teoria punctelor — toţi au învăţat — dar ştiinţa din spatele lor... îl cam 
depășea. Legile cunoscute ale fizicii au prevăzut găurile negre, chiar si găurile de 
vierme, dar „tunelele” formate în mod natural în spaţiu a fost o descoperire 
surprinzătoare care probabil că l-ar fi lăsat mască chiar si pe Einstein. 

Dar erau acolo, erau reale şi o navă putea traversa „spaţiul dintre” cu efecte 
secundare neglijabile. Odată ce oamenii de ştiinţă au aflat ce emisii de particule să 
caute, tot mai multe „tunele” au fost găsite, cartografiate, marcate cu inele 
navigationale şi utilizate. Omenirea le-a folosit pentru a sparge tirania timpului si a 
distanței și s-a răspândit printre stele. 

Chiar după încetarea focului, punctele către spaţiul Han au fost păzite prin rotație 
de navele flotilei, menite să înregistreze emisiile de energie produse de trecerea navelor 

prin aceste puncte. Sarcina lor era să aștepte, să supravegheze şi — dacă se întâmpla 
ceva — să dea alarma. 

— Serviciile de Informaţii ale Republicii consideră că ar putea fi vorba de o 
concentrare a forțelor Han în Sistemul Kolmanth, a precizat Kumar, reglând monitorul 
ca să redea harta sistemelor Federaţiei Han. 

După câte îşi amintea Adler, Kolmanth a fost locul uneia dintre cele mai mari 
bătălii din război. Nu voia să o întrerupă pe admiral, dar era surprins că existau 
informaţii recente din Federaţia Han — după câte ştia el, de câteva decade nu mai 
fuseseră contacte cu Han, nici diplomatice, nici de altă natură. S-a întrebat cum au 
reușit Serviciile de Informaţii ale Republicii să afle ce se întâmplă atât de adânc în 
Spaţiul Han. 

— Jar misiunea voastră, a continuat Kumar, este de a colecta ultimele informaţii 
din Sistemul Kolmanth, şi chiar salvarea sursei care se află blocată acolo. Voi sunteţi cei 
doi piloţi care veţi colecta informaţiile şi veți executa extragerea... viu, pe cât posibil. 

Viu? Pe cât posibil? Adler a înghiţit în sec, dar gura îi era uscată. 

— Admiral, dar Han nu ne vor depista navele când vom trece prin puncte? a 
întrebat Noa, verbalizând exact ce gândea şi Adler. 

Nu era nici o cale de a te strecura în Spaţiul Han, după cât ştia el. Chiar şi o mica 
navetă de luptă producea un impuls de energie ce putea fi depistat dincolo. 

Kumar a ajustat din nou harta și au apărut la vedere o serie de opt puncte, aflate 
mult mai departe de cele trei principale, ce se întindeau de la spațiul Republicii adânc 
în Federația Han și Sistemul Kolmanth. 

— Aşa vom intra, Noa. Han nu ştiu despre existenţa acestor puncte, dar noi ştim. 

Ridică mâna înainte ca Noa să-i adreseze o nouă întrebare. 

— Nu mă întreba cum le-am găsit, nu cunosc. Tot ce știm este că aceste puncte de 
alunecare au fost cartografiate, traversate şi sunt relativ stabile. Cel puţin pentru o mică 
navetă de vânătoare/atac. 

Relativ stabile. Conform hărţii, Adler vedea că punctele erau mici — tunele-de- 
șobolani aşa cum numeau ei micile treceri — iar dacă punctele de alunecare mari erau 
foarte stabile, cele mici aveau supărătoarea tendință de a colapsa, blocând un călător 
poate la ani-lumină de destinaţia sa. Sau, fata de casă. 

— Ele sunt calea noastră de a intra — usa din spate, dacă vreţi — iar de partea 
cealaltă este blocată sursa noastră de informaţii care nu prea mai are mult timp. 

— Cât timp? a întrebat Adler. 

— Cam două zile. Poate mai mult, poate mai puţin. Tot ce mi s-a spus a fost că în 
ultima transmisie codificată receptionata solicita extragerea. Şi nu mă întreba cum a 
putut comunica de la o distanță de opt puncte de alunecare. Şi eu am întrebat... dar se 
pare că nici eu nu am gradul de autorizare necesar. 

Kumar a făcut o pauză, pentru că ceea ce urma să spună i se părea și ei oarecum 
dezagreabil. 

— Prioritatea noastră - a voastră — este să recuperati nava și informaţiile 
conținute. Recuperarea sursei este secundară. 

— Nu le pasă dacă sursa moare? a întrebat Noa. 

Admiral Kumar s-a uitat o secundă la CAG, care până acum păstrase tăcerea. 

— Lieutenant Mendez, informaţiile conţinute în nava sa ar putea salva 
nenumărate vieți dacă lupii vin din nou la ușa noastră, de aceea viața sursei este 
secundară, a intervenit CAPT Solomon. 

S-a întors spre Noa, iar în ochii lui, Adler a văzut ceva ce nu a ştiut niciodată ca 
exista. Temple Solomon era un dur, care nu făcea niciodată compromisuri, uneori un 
afurisit de SOB5, un războinic care nu cerea nimic altceva decât tot ce era mai bun de la 
fiecare ofițer și spacenaut din air wing, dar acum Adler a văzut ceva diferit, o tristețe, 
aproape o îngrijorare părintească. 

— Acesta este adevărul urât, Tude. As putea spune că e destul de ușor, dar nu-mi 
place. Misiunea este să recuperati informaţiile, cu orice pret. lar asta e valabil pentru 
voi, amândoi. 

— Dacă se-ntâmplă ca Han să descopere o navă spion a Republicii aflată adânc în 
spaţiul lor, a adăugat Kumar, sau îl capturează viu pe pilot, atunci situația scapă de sub 
control. Dacă ei sunt pregătiți pentru un alt război, acest eveniment poate detona 
conflictul înainte ca noi să fim pregătiți. La fel se va întâmpla dacă vreunul dintre voi 
este descoperit. 

Cobort privirea o clipă, apoi s-a uitat drept în ochii lui Noa si Adler. 

— De aceea ordinele voastre prevăd distrugerea navei spion dacă nu poate fi 
recuperată şi activarea mecanismelor de auto-distrugere dacă vă aflaţi în pericol de a fi 
capturați. 

— Auto-distrugere? a întrebat Adler. Panther nu e echipată cu aşa ceva. 

După privirea din ochii admiralului era evident că aceasta era o altă parte a 
misiunii pe care ea o găsea neplăcută. 

— Suntem pe curs de rendez-vous cu nava comercială SS Calypso. Amândoi veți fi 
transferați pe ea via Mule când vom ajunge la distanță convenabilă. Are în cală o 
Panther si o Buccaneer, ambele special dotate pentru această misiune. 

Înţelesul vorbelor ei era clar. Navele au fost modificate astfel încât să se auto- 
distrugă. Si mai era un lucru clar: indiferent ce era SS Calypso, nu era doar o simplă 
navă comercială. 

Kumar aruncă o privire asupra ceasului care marca timpul pe navă. 


5 SOB - Son Of a Bitch — expresie peiorativă sau chiar admirativa, în funcție de context. 

— Vă veţi transborda peste trei ore. Specificatiile pentru navetele voastre sunt 
aici, spuse ea, arătând spre navetă. Echipamentul de zbor vă va fi adus când va veni 
timpul. Acum, noi patru trebuie să ne ocupăm de planificarea misiunii. 

— Doamnă? Noa era puţin surprinsă. 

Kumar a zâmbit din nou; la fel şi CAG. 

— Oi fi eu un admiral, bătrână şi ruginită, Lieutenant Mendez, dar sunt — înainte de 
orice altceva — un aviator, și n-am să ratez ocazia de a-mi murdări mâinile. Fii 
îngăduitoare cu mine. 

— Şi cu mine, a adăugat Solomon. 

Adler a înţeles că nici unul dintre ofițerii superiori nu voiau să le ordone lui și 
Noa să plece într-o asemenea misiune care-i putea costa viata, fără a se implica 
personal în detaliile planului operaţional... şi acesta era felul lor de a face ca misiunea 
să fie oarecum si a lor. Nu-i puteau însoţi pe cei doi lieutenanti, dar greutatea misiunii — 
succes sau eşec — se va afla si pe umerii lor. Republica nu se afla în război, nu încă, dar 
aceasta era o misiune de luptă, iar VADM Kumar si CAPT Solomon erau lideri de luptă. 

Adler nu şi-ar fi imaginat niciodată că la câteva ceasuri după ce încercase să 
atipeasca în timp ce se afla în alarmă, se va afla în biroul personal al admiralului — 
împreună cu CAG si Noa Mendez - planificând o misiune de salvare adânc în inima 
Federaţiei Han. Mai devreme crezuse că ziua de azi era definitiv de rahat — ceea ce, 
parţial, era corect — dar, cu siguranță era cea mai rea zi pentru cineva aflat acolo, 
departe, un pilot blocat adânc în spaţiul ostil, în timp ce timpul i se scurgea. 

Adler va face tot ce va sta în putinţa lui ca să-l aducă acasă, în viata... ducă-se 
dracului blestematele alea de informații. 

Sau va muri încercând să o facă. 


Kk of 


Trei ore mai târziu, pe Puntea de Comandă a lui Bulwark, VADM Kumar se uita la 
monitorul tactic, în timp ce un C-57 Mule din wingul navei se desprindea de nava 
comercială SS Calypso şi-şi începea scurtul zbor înapoi la Bulwark. Pentru restul 
echipajului, a fost doar o simplă livrare urgentă de materiale medicale. Nici mai mult, 
nici mai putin. 

Dar era cu mult mai mult. 

Kumar se uită la CAG aflat în spatele scaunului ei. 

— Tude... știu. Dar Scratch... care-i povestea? 

Fiecare pilot căpăta un nume de cod, o poreclă dată de membrii primului lor 
squadron si care rareori se schimba de-a lungul carierei. Uneori aveau sens, ca în cazul 
lui Noa Mendez... “Tude' se referea în mod clar la atitudinea (attitude) ei, asa cum 
Kumar şi-a dat seama imediat ce a ascultat-o vorbind pe Noa. Era genul de persoană 

nediplomată si drept la subiect, niţel arogantă. Era ușor de înţeles cum s-a ales cu 
porecla. Dar ‘Scratch’ (zgârietură)? 

— Am întrebat. Are legătură cu felul cum joacă golf. 

— E un jucător bun, presupun? 

— Nu. Nici pe departe. 

Ea a apăsat butonul sistemului de comunicaţii de pe brațul scaunului. 

— Captain Ito, imediat ce Mule andocheaza la bord, reluăm cursul anterior. 

— Aye, Admiral. 

În cele câteva ceasuri petrecute cu Mendez şi Adler, se ataşase de ei ca oameni, nu 
doar ca doi tineri ofițeri inferiori. 

Se uită după Calypso cum se îndepărtează, ceva mai mult decât ar fi fost necesar. 
Era de presupus că Admiralii erau tari precum stânca... iar ea era, cel puţin pe dinafară. 

Domnul cu voi, Blake Adler şi Noa Mendez, le ură pe tăcute, asigurându-se că le va 
memora numele. În toți anii petrecuţi în flotă, nu a fost nevoită nici măcar o dată să 
ordone vreunuia dintre oamenii ei ceva ce ar fi putut duce la rănirea lor. Republica era 
în stare de pace de atât de mult timp încât lupta se ducea doar în cadrul exerciţiilor şi în 
simulatoare. Ca pilot de Buccaneer, ea se antrena în fiecare zi pentru ocazia de a se 
strecura aproape de o mare navă de luptă Han căreia să-i trimită o torpilă drept în cocă 
— dar oportunitatea de a-și supune îndemânarea testului suprem nu i se oferise 
niciodată. 

Întotdeauna a fost doar o simulare — realistică, desigur, dar nimeni nu a murit 
vreodată într-un simulator, nu a fost expulzat în vidul rece al spaţiului, sau ars de viu 
de raza vreunui laser de turelă. 

Ea se întorcea întotdeauna acasă. Vie si nevătămată. 

Dar astăzi, s-ar putea să-i fi trimis pe cei doi lieutenanti ai ei la moarte... si să fi 
pus în mișcare o serie de evenimente care ar putea duce la următorul mare război. Dacă 
asta se va întâmpla, Kumar ştia că vor fi mult mai multe nume. Prea multe pentru a fi 
memorate. Ea trebuia să fie pregătită pentru război, dacă urma să fie unul. La fel 
și echipajul lui Bulwark. > 

— Şi, Captain Ito, peste 15 minute vreau să înceapă un exercițiu e. 00 


de lansare în regim de alarmă, a adăugat Kumar, stând parcă niţel 
mai rigidă în scaun. Să vedem dacă VFA-41 se poate descurca 
mai bine decât VF A-11 azi dimineaţă. 


ell 
Va urma... 

EPISODUL III 


CAP. VII 
Urmarirea 


a-i anunta sosirea trupei lui Crawford. Intr-o ora, fugarii se aflau in drum 
spre Sud. 

Trecura tara Sonorei, unde omorara si raspandira pe cat putura, groaza. Se 
oprira in muntii vecini la rasarit cu Casa Grande. 

În aceşti munţi, Pedro Mariel, cioplitorul, dobora arborii şi-i lăsa in vale. 
Făcea lucrul acesta de mai mulți ani; acum era ajutat de fiul lui Luis, în 
vârstă de nouăsprezece ani. Alți cioplitori, pentru a fi mai în pază, venira sa 
lucreze cu ei. Erau cu toţii o duzină. În timp ce securile lor răsunau în munți, 
doi ochi de sălbatec îi pândea. Era Gian-nah-tah, Ba-don-ka-he-ul. Numără 
oamenii, observându-i de aproape. Apoi, se depărtă încet. Mexicanii îşi făceau 
treaba înainte, cu sârg. 

Luis Mariel îndrăgea cântecul şi cânta romanțe cu senoritas, ochi negri si 
buze roşii. Trecu o oră. Gian-nah-tah se-ntoarse, dar nu singur. O duzină de 
războinici pictaţi înaintau încet ca nişte pisici de pădure, cu răbdarea 
specifica Apasilor. 

Luis Mariel cânta. Cântecul lui aducea acum aminte de Spania, tara 
castelelor şi a femeilor frumoase. Tatăl lui lucra lângă el, mândru că acest 
voinic e al lui. 

Deodată, un foc de armă se făcu auzit printre zgomotul securilor. Manuel 
Farias duse mâna la piept şi se prabusi, apoi nu se mai auziră decât strigătele 
războinice ale Apaşilor, care se aruncară asupra cioplitorilor lipsiți aproape de 
orice apărare. Luis Mariel fugi lângă tatăl său. Apaşii tăiară drumul bietilor 
pădurari, ale căror arme erau în tabără. Câţiva încercară să treacă, dar 

căzură sub focul deschis al pustilor. Un războinic înalt se apropie de Pedro şi 
Luis. 

— Spune-ti rugăciunea, zise Pedro fiului său. Vom muri şi privi fata 
războinicului. E „Diavolul sângeros”. 

— Cine e? întrebă indianul arătând băiatul. 

— E fiul meu cel mare, răspunse Pedro, mirat. 

— Veniti aici. Nu vi se va face nici un rău. 

Luis il privi cu un aer intrebator. 

— Dacă ne lăsăm securile, suntem dezarmati. 

— Ce-nseamnă asta? întrebă Pedro. Gloantele sunt mai sigure. Aruncă 
securea! 

Ceilalți Mexicani fură ucişi, sau făcuți prizonieri. Gian-nah-tah, împreună 
cu restul indienilor, veni spre ei. 

— Aceştia sunt prietenii mei. Să nu le faceți nici un rău. 

— Sunt duşmanii tăi, strigă un Apaş, înnebunit de ideea sângelui. Să-i 
omorâm. 


acesta la intervenţia lui. Tot cu ajutorul lui Farias, el izbuti să elibereze şi pe 
ceilalți Apasi căzuți prizonieri.. 

— Ursul negru are dreptate, zise Gian-nah-tah. Să fie lăsaţi să plece în voie. 
Apoi, întorcându-se spre Pedro: Ia-ti magarii şi lemnul şi du-te cu fiul tau. Să 
nu vii în munţi atâta timp cât Apasii sunt aici, pe drumul războiului. Du-te! 


..... A, 


degrabă un om alb; dar nimeni nu mai auzise despre aşa ceva de când murise 
Juh. Se ştia de altfel că Juh a murit din pricina afirmației lui. De la 
întoarcerea în tabăra fugarilor, Gian-nah-tah şi ceilalți, se desfătară larg în 
urma victorie, arătând slaba pradă luată de la cioplitori. Serbară cruzimea lor 
cu un ospăț. 

Dar, Apaşii veniră să-i întâmpine pe Apaşi. Nimeni n-ar fi putut s-o facă mai 
bine. 

În timp ce oamenii lui Crawford înaintau în tabăra lui Geronimo, fugarii 
imprastiati, o luară in toate părțile. Războinicii lui Geronimo tinura piept, 
până ce indienii şi un mic număr de femei şi copii putură să scape; o mare 
parte însă din ei fură impresurati şi duşi în lagărul lui Crawford. Singur; 
cadavrul unui mic Indian rămase amintire a taberei vesele şi a luptei repezi. 
Un vultur făcea rotocoale pe cerul albastru. 

Noaptea, fugarii se strânseră într-un colt al muntelui. Aproape toate femeile 

si toți copiii fuseseră luați prizonieri. Din toată familia, lui Geronimo îi rămase 

Geronimo vorbi. 

— Sub cascada care cade pe malul râpos, în munţii de la Sud de Casa 
Grande, e un loc unde nici trădătorii din slujba duşmanului nu vor putea să 
ne atace. Dacă plecăm acum, ajungem în zori. Rugaţi-vă lui Usen să vă ajute. 

— Unde te duci, Geronimo? 

— Să caut Steaua dimineţii, în tabăra duşmanului. 


Gian-nah-tah şi celălalt războinic urmară şeful. Toţi patru coborau în tăcere 
muntele abrupt, cu Geronimo în frunte. Trecură un torent de apă, gropi şi 
prăpăstii şi stânci primejdioase. Nu era un drum în zi. 

Cunoşteau situația lagărului lui Crawford. Gian-nah-tah îl cercetase de- 
aproape. Ajunseră cu două ore înainte de răsărit. Tabăra căpitanului era 
aşezată lângă unitatea de călăreți care urmăriseră în zadar pe Geronimo; mai 
erau Mexicani şi un mare număr de refugiați veniți acolo să ceară protecția 
armatei. 

Crawford pusese călăreți albi santinele. Apaşii se târau în întuneric, ca 
nişte şerpi, cu ramuri frunzoase la cap. Cand santinela se-ntorcea în fata lor, 
rămâneau pe loc, pentru a continua, imediat ce soldatul întorcea spatele. 
Erau acum la câţiva paşi de postul pe care şi-l aleseseră ca ţintă. Santinela 
venea spre ei. Noaptea era neagră, fără lună. Soldatul trecu pe lângă ei. Un 
moment mai târziu, reveni. Călărețul îşi continua turul. Cele patru tufişuri 
mişcătoare dispărură printre corturi. 

Era în tabără o americană care avea pentru ea un cort. Dormea adânc, 
crezându-se în siguranță, după mai multe săptămâni de nelinişte şi necazuri. 
Săptămâna trecută, bărbatul ei fusese ucis de apaşi. Fu trezită încet. 
Deschizând ochii, nu văzu nimic, dar simți o mana sub brat şi când vru să 
vorbească, ori să strige, altă mână i se puse pe gură. 

— Dacă faci gură, vei muri. Dacă taci, nu vei muri. 

Mâna se retrase. 

— Ce vreți? murmură femeia. Nu fac zgomot. 

— Unde e femeia lui Geronimo? fu întrebată. 

— Nu ştiu nimic. Dar cine sunteţi, mai întâi? Soldati indieni? De ce nu 
întrebaţi un indian? Eu nu ştiu. 

— Poate ca-ti vei aduce aminte. Sunt Diavolul sângeros — ea e mama mea. 
Îmi vei spune numaidecât, sau Diavolul sângeros iti taie gâtul. Sebe? 

Simti lama unui cuțit pe gat. 

— În cortul din margine, suflă ea, repede. 

— Dacă minți, vin şi-ţi tai gâtul. Apoi îi legă mâinile şi picioarele cu fâşii pe 
care le rupse din haine. 

În cortul amintit o găsiră pe Floarea dimineţii şi, câteva minute mai târziu, 
cinci tufişe, în loc de patru, trecură de postul de pază. 

Fugarii putură sa se odihnească mai multe zile în noua lor tabără de la Sud 
de Casa Grande. Într-o dimineaţă însă, trupele mexicane sosiră şi avu loc o 
încăierare care tinu toată ziua. Mexicanii avură câţiva morți. Seara, Apasii se- 
ndreptară către contrafortul Sierra Madres. 

— Mexicanii sunt acum în număr mare, zise Geronimo. Dacă rămânem aici 
pentru a ne bate, multi dintre noi vor fi ucişi... N-avem nici o speranță sa 


Acolo unde mergem, ei vin după noi. Proviziile noastre sunt pe terminate, nu 
avem nici timp de vânat, nici de jefuit şi nici nu vom avea. Feţele palide sunt 
urmate de Mexicani. Astăzi, Gian-nah-tah şi cu mine, am văzut soldați în 
munți. De abia aşteaptă prilejul să ne omoare. Noi suntem puţini, ei sunt 
mulți. 

— Câţi soldați ai văzut? întrebă Nachita. 

— Doua mii aproape. Cavalerie, infanterie; au şi tunuri. 


că trebuie să facem pace cu ei, altfel ne ajung. 

Aşa vorbi Kutle, cel mai curajos dintre fugari. Sălbatecii făcură din cap 
semne de incuviintare., 

— Să mergem mâine dimineaţă în tabăra lor şi să depunem armele. 

— Ca să ne ucidă ca pe câini, racni Geronimo. Nu! Geronimo nu se duce. 
Mai bine trimitem un mesager la Crawford, să-i cerem să ne aducă in fata lui 
Nantas-des-la-par-en. Crawford are inimă bună. El nu minte niciodată. 
Geronimo adresat lui Crawford. 

— Dacă ne promite protecţia lui împotriva Fetelor palide şi a Mexicanilor, ne 
vom duce cu el spre Nord şi vom avea o întrevedere cu Nantas-des-la-par-en, 
în jurul păcii. 


CAP. VIII 
Geronimo si Crook 


A doua zi, in zori, Crawford si trupa lui erau gata de a se pune pe drum, 
cand, deodata, aproape de tabara, se arata silueta unui indian. Agita incet o 
panza alba innodata de teava pustii. Un ofiter de cavalerie, purtand acelasi 

semn de încetare a luptei, se duse singur, pe jos, în întâmpinarea 
mesagerului. 

Crawford recunoscu pe Ursul negru. 

— Ce mesaj? întrebă ofițerul. Ambii vorbeau în limba Shis-Indays. 

— Geronimo a auzit că Nantas-des-la-par-en ar vrea să aibă o întrevedere 
cu el. 

— Nantas-des-la-par-en nu doreşte decât un lucru: ca Geronimo să se 
predea împreună cu toţi ai lui, războinici, femei şi copii. Nu are nevoie să vada 
pe nimeni. Spune-i lui Geronimo că dacă vine la tabăra mea cu tot tribul lui, 
cu caii şi catârii lui şi depune armele, mă voi duce la Nantas-des-la-par-en, 
fără ca să-i fie teamă de nimic. 

— Asta înseamnă predare. Geronimo nu vrea să se predea. El va hotări 

— Urs negru, zise Crawford, tu eşti un mare războinic, tu eşti inteligent, şti 
că sunteți impresurati, că sunteți hartuiti tot timpul şi că hrana vă lipseşte. 
De data asta nu scapati; şti foarte bine, Geronimo şi mai bine. Nantas-des-la- 
par-en nu va fi sever cu voi daca va predati acum. Ganditi-va: daca nu o faceti 
acum, va fi rau de voi. 

— Geronimo e mandru. El nu va consimti niciodata la ce cereti, pe cata 
vreme o discuție cu Nantas-des-la-par-en ar putea avea acelaşi rezultat, fără a 
poți să-l înţelegi mai bine. De aceea m-a trimis Geronimo la tine. Nu mai avem 
încredere în Nantas-des-la-par-en. Dacă avem promisiunea ta că el nu ne face 
nici un rău, te urmăm până la el. Am zis. 

— Vă înțeleg, iar dacă Geronimo şi războinicii lui îmi promit ca vor fi 
linistiti, îi voi conduce la generalul Crook. Nu pot însă promite ce va face 
generalul Crook. Geronimo ştie că n-am dreptul să fac aşa ceva. 

— Vom face tabăra noastră lângă a voastră, chiar în după amiaza asta. 
Spune soldaților voştri să nu tragă în noi. 

Se termină cu zilele de căldură, sete şi oboseală. Căpitanul Crawford şi 
locotenentul Mans jubilau. Reusisera acolo unde alții dădură greş. 

— Geronimo e gata să-şi părăsească patria. Va deveni un indian 
cumsecade, 

— Nu pot avea încredere în ei. 

— Această doctrină a neîncrederii a dat prilejul Apaşilor să comită atâtea 
nelegiuiri. A trebuit să treacă luni până ce Geronimo să ceara pacea. 

— Ce-a spus şeful albilor? întrebă bătrânul, 

— A spus că dacă depunem armele şi ne predăm, el ne va conduce la 
Nantas-des-la-par-en. 

— Că ne vom face tabăra lângă a lor în după masa asta. A făgăduit că 
soldaţii nu vor trage asupra noastră. 

— E bine. Să ne pregătim de plecare. Să fim intelesi: nici un foc de puşcă 
nu trebuie să plece pentru prima oară de la noi. Am zis. 

În timp ce ridicau tabăra şi se îndreptau spre cea a lui Crawford, un călăreț 
îi supraveghea de la înălțimea unei coline. Zece minute apoi, comunică 
noutatea căpitanului Santa Anna Perez. 

— De data asta nu-mi vor scăpa, zise Perez şi dădu ordin ca duşmanul să 
fie urmărit îndată. 

— La o mică depărtare de tabăra lui Crawford, Geronimo se opri cu trupa, 
Ursul negru se apropie de tabără, cu aceeaşi pânză albă înnodată de puşcă. 

Crawford, care-l aştepta, nu putu să se oprească să nu admire atitudinea 
demnă a indianului la adresa celor pe care îi socotea el trădători; în fundul 
inimii lui, ofițerul respecta şi înțelegea pe acest brav soldat de rasă străină. 
Geronimo? Vine cu mine să-l vadă pe generalul Crook? 

— Geronimo doreşte să-ți vorbească, răspunse Ursul negru. Vrea să audă 

— Bine! zise Crawford. Geronimo poate... 

Fu întrerupt de zgomotul unor impuscaturi ce veneau dinspre locul unde 
erau Indienii lui Geronimo. 

Crawford prinse revolverul. 

— Acesta-i mesagiul lui Geronimo! strigă el. Trădare! 

Apaşul se-ntoarse şi privi în direcţia alor lui. 

— Nu, strigă el. Războinicii lui Geronimo ne întorc spatele. Se trage din altă 
parte. Ei sunt atacați la Sud. Acolo! Priveşte? Sunt Mexicanii!! 

Fugarii se-apropiau în fugă din ce în ce mai mult de tabăra lui Crawford şi 
în spatele lor apărea acum o companie de soldați mexicani. 

— Incetati focul! strigă Crawford. Trageti asupra unei trupe a Statelor Unite. 

Căpitanul Santa Ana Perez nu vedea decât Apaşi. Credea într-o viclenie. Doi 
din ofițerii şi doi din soldații lui erau deja omorâți, multi alții răniți şi acum 
alți Apaşi în uniformă trăgeau asupra lui. Cum să cunoască adevărul? Ce să 
facă? Un subofițer fugi la el. 

— E o greşeală groaznică, strigă el. Sunt soldaţii lui Crawford. Îl recunosc 
pe căpitan. Pentru numele lui Dumnezeu, faceți să-nceteze, focul! 

Perez dădu ordinul imediat, eroarea însă nu era terminată. Un tânăr 
mexican îngenunchea pentru a trage. Nimeni nu ştia de ce face el asta. 
Ceilalți, dintr-o parte-n alta, încetaseră să tragă, când tânărul duse carabina 
pe umăr, ochi şi trase. Atins la cap, căpitanul Emmet Crawford se prăbuşi, 
dând un țipăt. 
răzbunat, dar nu s-a ştiut niciodată de ce a făcut tânărul mexican ceea ce a 
făcut. 

Perez şi Mans aveau mult de furcă pentru ca să-şi liniştească oamenii; 
Geronimo trebuia si el să lupte pentru a-şi tine războinicii. Ultimii se 

..... Ae 


— A fost o cursă, strigă un indian. Au vrut să ne prindă din două parti 
pentru a ne omori pe toți, 
răniți; dar ei au pierdut oameni, într-o parte si-ntr-alta. Mexicanii s-au 
înşelat. Nu ştiau că oamenii lui Crawford sunt aici, Crawford nu ştia că ei 
sunt acei care se-apropie. 

Indianul continuă să mormăie. 

— Priviţi. Şefii Mexicanilor se unesc cu aceia ai Fetelor palide. Dacă n-au 


— Shoz-Dijiji nu are încredere în ei, zise Ursul negru... Lupta aceasta e 
rezultatul unei greşeli, o spun din nou. 

— Să atacăm noi întâi, propune un războinic. Ei nu se-aşteaptă la asta. 
Vom omori mulți, iar ceilalți vor fugi. 

— Nu, strigă Geronimo. Avem femeile cu noi şi suntem mult mai puţini. 
Vom fi omorâţi cu toții. Să ne retragem şi să aşteptăm. Putem inca să ne 
alegem o poziţie de luptă, îndepărtându-ne încet. 

Mans şi Penez erau ocupați să afle un alibi pentru a scăpa de răspunderea 
morții lui Crawford. Nu dădeau nici o atenție Apaşilor. Plecară cu oamenii lor 
de-a lungul lui Nacori. Cercetătorii lui Geronimo îi observară, şi veniră să-şi 
anunţe şeful. 

— E semn rău. Vor să se-ndrepte contra noastră. Numai că, dacă se vor 
întoarce, noi vom fi departe. 

Fugarii îşi ridicara, din nou tabăra, pentru a se aşeza mai departe, într-un 
loc mai sigur şi inaccesibil. 

Trecură zile, săptămâni şi luni. Era la sfârşitul lui Martie. Geronimo, Shoz- 
flecăreau, când doi Apaşi pătrunseră în tabără şi se apropiară de ei. Unul, 
cercetaş al lui Geronimo, celălalt, purtând banda roşie, al guvernământului. 

— Că faci în lagărul lui Geronimo? întrebă bătrânul şef pe ultimul. 

— Aduc un mesaj de la Mans. A venit Nantas-des-la-par-en. E gata să vă 
vadă. Ce răspuns să duc? 

— Spune-i că Geronimo îl va întâlni mâine la Canyonul de Los Embudos. 

A doua zi, Geronimo plecă la locul indicat cu o escortă de şefi şi războinici. 
Kuble. Generalul îi aştepta la Canyonul Los Embudos. Schimbară salutul şi 
se aşezară în cerc, sub un sicomor măreț. Aproape imediat, generalul Crook îl 
întrebă pe Geronimo: 

— De ce ati părăsit tabăra? 

— Ne-aţi spus că putem trăi ca albii, dar nu e adevărat, spuse Geronimo. 
Ati trimis soldați care ne-au luat caii şi vitele. Aveam o recoltă de ovăz 
aproape bună de tăiat, dar nu mai puteam îndura să trăiesc în tabără aşa 
cum eram tratat. Am plecat cu femeia şi copiii mei, pentru a trăi în pace, aşa 

cum a trăit întotdeauna poporul meu. Nu plecasem pe drumul războiului, dar 
ati trimis după noi soldați pentru a mă prinde şi închide, să mă omoare chiar 
dacă rezist. 

— N-am dat niciodată asemenea ordine, intrerupse Crook. Si daca ati 
părăsit lagărul, atunci de ce omorâți oameni care nu v-au făcut nimic. Ai 
promis la Sierra Madre că pacea va ţine, şi tu ai minţit. Când un om m-a 
mințit odată, am nevoite de o altă dovadă pentru a-l crede. 

— Geronimo la fel, spuse şeful. 

— Trebuie să te hotărăşti, continuă Crook, să alegi între război şi capitulare 
totală. Dacă nu vei reveni, te voi urmări şi te voi ucide împreună cu toți ai tai, 
până la ultimul. 

— Nu vreau să lupt contra albilor, răspunse Geronimo; dar nici nu mă 
întorc în tabără pentru a fi spânzurat. Albii spun lucruri urâte pe socoteala 
mea. Nu trebuie să se vorbească de rău pe cei care încearcă să facă bine, ori 
eu am încercat să fac bine. Soarele, Noaptea şi Vânturile ne aşteaptă. Ei ştiu 
că Geronimo spune adevărul. Pentru a vă dovedi, adu-ti aminte că ţi-am cerut 
să te întâlnesc aici; şi am venit. Dacă aş fi avut intenţii rele, nu aş fi venit. 

Se opri, aşteptând răspunsul lui Crook. 

— Am spus tot ce-am avut de spus. Gândeşte-te şi dă-mi mâine răspunsul, 
zise generalul. 

Două zile continuară discuţiile. Se hotări la sfârşit ca Geronimo şi cu ai săi, 
să-l întovărăşească pe locotenentul Mans şi batalionul lui până la Fort-Bowie 
în Arizona. La 28 Martie plecară spre Nord, iar a doua zi seara atinseră 
frontiera care despartea Mexicul de Arizona. 


CAP. IX 
Albi si Piei Rosii 


În tabăra Apaşilor, care se afla aproape de trupele americane, domnea 
neîncrederea şi teama. 

— Nu-mi place felul în care mi-a vorbit Nantas-des-la-par-en, zise 
Geronimo. Mintea, atunci cand spunea că n-a ordonat soldaților să mă 
omoare. 

Toţi şefii se alăturară părerii lui Geronimo. 

— Oamenii albi vor sângele lui Geronimo, spuneau ei. 


eseese A. 


— Ce-i cu tine? 

— Nu mă voi întoarce singur în Mexic, spuse el. 

Războinicii beau pe rând. Unii se abtineau. Geronimo îl întrebă pe Gian- 
nah-tah de unde are băutura. 

— De la un negustor alb, care locuieşte în Mexic, tocmai la frontieră. El 

spune că ne vor bate, îndată ce vom trece frontiera. 
Chihuahua începu să râdă. 
— lata prostiile oamenilor care beau, spuse el. 
— Multi soldați albi beau pana se-mbata. 
— Daca nu-i vom ataca noi, ne vor omori ei pe toti. Sa-i dam drumul! 


Geronimo se puse intre ei. 
— Daca vreţi să ucideti, omorâţi duşmanul. 
— Nu vreau să-l omor pe Gian-nah-tah. E cel mai bun prieten al meu. 


Războinicii simțeau efectul apei otrăvite pe care le-o vindea Tribollet. Cei 
mai multi începură să se strambe şi să se laude cu ce vor să facă Fetelor 
palide. 
privea cu tristețe. Dacă vor continua aşa nu se vor putea apăra nici contra 
unui atac. Se duse să-l roage pe Geronimo să-i oprească să bea. Un moment, 
Tribollet; abandonă însă proiectul. 

În cele din urmă se duse în lagărul cercetătorilor Apaşi, trezi pe Alchise şi 
Ka-e-te-na. 

— Auziti zgomotul? Sunt cu toţii beti. Din apa aceia otrăvită adusă de 
dincolo. Au început să-şi vopsească fata. Duceti-va la Nantas-des-la-par-en şi- 
i povestiti toate astea. Sa trimeata numaidecât soldați, să-l împiedice pe 
negustor să mai vândă. Ai noştri sunt aşa de baţi, că nu s-ar putea apăra. 

— Atunci, ne vom duce la Nantas-des-la-par-en, spuse Ka-e-te-na. 

Aştepta, părându-i-se ceva străin în lagăr. Credea că se pregătea ceva. Se 
pregătea tocmai să se-ntoarcă, după un răstimp de frământare, când Ka-e-te- 
na şi Alchise se-ntoarseră. 

— Va trimite războinici Nantas-des-la-par-en? 

— Nu, răspunse Alchise. 

— Nu va trimite pe nimeni, zise Ka-e-te-na. 

— De ce? 

— Nu ştim. 

Geronimo mai putea încă merge. 

— Vin din tabăra cercetaşilor, zise el. Am auzit soldaţii pregătindu-se. Ne 

vor ataca în zori. Toți războinicii tai sunt beti, Geronimo. Vor fi omorâți fără 

milă. Asculta-ma! Singurul mijloc de a nu-i lăsa pe aceşti nenorociti să fie 
măcelăriți de Feţele palide, e sa mă asculti, Geronimo. 
Acesta, privi în jurul lui războinicii tăvălindu-se ca, vitele. 

— Feţele Palide vor ca Shis-Indaysii să părăsească muntele şi să trăiască 
aşa cum trăiesc ei. Ei vor că sărmanii Apaşi să le semene. Şi iată rezultatul. 
Am coborât şi le şi semănăm. Dacă vom trăi mult timp printre ei, femeile 
noastre vor fi ca ale lor. Nu vei mai vedea femeia Apaşă care să n-aibă nasul 
tăiat, nici Apaşă care să nu fie mereu beată. Dacă nu plecăm de aici vom fi cu 
toții morți. Soldaţii albi sunt gata să ne atace. Cum putem să apărăm, 
Geronimo, femeile noastre şi pe aceşti betivi? 

Geronimo îşi aduna încet ideile, îşi dădea seama de situație. 
fără zgomot, putem fi departe înainte chiar ca ei să fi observat plecarea 
noastră. Ne vom bate în altă zi, nu astăzi. 

— Scoală-i pe toţi, zise Geronimo. Aduna femeile şi copiii. Spune-le ca 
mergem în munți, în Mexic. Spune-le că nu mai putem rămâne aici. Vom fi 
măcelăriți, sau spânzurați la Bowie. 
cărări. Gian-nah-tah se aruncă pe spinarea unui catâr. Geronimo plecă tăcut 
în noapte cu optsprezece călăreți, paisprezece femei şi doi băieți mici, către 
munții Mexicului; astfel, rezultatele unei campanii grele fură micşorate 
datorită unui alb şi unui butoi de whisky. 


Va urma... 

